
„Zeitgeist" este o colecţie menită să 
deschidă punţi intelectuale, să explo¬ 
reze fără inhibiţii natura şi efectele 
radicalismelor politice moderne şi să 
demonstreze validitatea perspective¬ 
lor pluraliste în înţelegerea lumii de azi. 
Cărţile din colecţia „Zeitgeist" vorbesc 
despre mituri, utopii, revoluţii, despre 
destinul omului într-un univers în care 
ideologii cu pretenţii salvatoare conti¬ 
nuă să inspire pasiuni colective cu conse¬ 
cinţe nu o dată catastrofice. Propunând 
o panoramă a ideilor-forţă din lumea 
contemporană, „Zeitgeist" este o colec¬ 
ţie care invită la luciditate şi respon¬ 
sabilitate. Cărţile din această colecţie 
se adresează tuturor celor interesaţi de 
necontenita tensiune dintre societa¬ 
tea deschisă şi adversarii ei. Colecţia 
include lucrări filozofice, politologice, 
literare şi se adresează elevilor, studenţi¬ 
lor, ziariştilor, tuturor celor interesaţi 
de viaţa spiritului în lumea de astăzi. 

Cuvânt înainte 


Mai întâi, despre ce nu este această carte. Nu este o 
lucrare despre dezbaterile dintre Federalişti şi Anti-Fe- 
deralişti, altfel spus, despre controversele dintre aceia care, 
în 1787-1788, doreau sau respingeau ideea unei noi Con¬ 
stituţii, federale. Acesta a fost un moment crucial în insti- 
tuirea ordinii constituţionale în America, însă amploarea 
subiectului face necesar un volum separat, dedicat în spe¬ 
cial discutării argumentelor din Scrisorile Federaliştilor 
{Federalist Papers). Alt motiv pentru care am lăsat deoparte 
acest episod este faptul că oricum, la data la care Madison, 
Hamilton şi Jay publicau, sub pseudonimul Publius, 
aceste „scrisori", textul Constituţiei era deja adoptat. Miza 
celor trei autori privea ratificarea şi abia în ordine secundă 
conţinutul legii fundamentale a noii federaţii. 

în aceeaşi logică, am exclus referirile la dezbaterile pri¬ 
vitoare la Constituţie din convenţiile de ratificare con¬ 
vocate de fiecare stat în parte. 

Nu este nici o carte despre documentele constituţio¬ 
nale ale perioadei coloniale. Desigur, există elemente 
solide de continuitate între gândirea legală şi politică a erei 
coloniale şi aceea a republicii americane proclamate prin 

Declaraţia de Independenţă din 1776. Dar momentul 

Revoluţiei este, în principiu, unul al rupturii, mai ales de 

sistemul Constituţiei britanice. De aceea si analiza docu- 
> > 

mentelor constituţionale ale perioadei coloniale trebuie 
să aştepte un alt volum. Sau un alt autor. 

Contrar planului iniţial, am lăsat deoparte şi textele 
din perioada care se întinde de la declanşarea conflic¬ 
tului politic şi constituţional cu Coroana britanică până 
în momentul adoptării actualei Constituţii americane. 
Aşa să face că în acest volum cititorul nu va găsi, spre 
exemplu, texte sau comentarii ale dezbaterilor din Con¬ 
venţia constituţională de la Philadelphia sau Articolele 
Confederaţiei (1777) care au fost, în realitate, prima Con¬ 
stituţie a coloniilor unite în Războiul de Independenţă. 
Mă consolez însă că un alt volum este deja în lucru. 

Nu m-am referit decât în trecere la deciziile impor¬ 
tante ale Curţii Supreme a Statelor Unite. Se poate spune 
că interpretarea Constituţiei pe care a furnizat-o Curtea 
Supremă în cazuri istorice precum Roev. Wade a devenit 
parte a acestei Constituţii. Unele amendamente ale Con¬ 
stituţiei americare au fost, la rândul lor, generate de deci¬ 
zii ale Curţii. Dar acesta este un subiect separat, din punct 
de vedere logic şi istoric. M-am limitat doar la unele refe¬ 
rinţe, cred, indispensabile. O consecinţă de neevitat este 
absenţa unei analize a conceptului de „control al legali¬ 
tăţii/constituţionalităţii" (judicial review ). 'Numeroase 
lucrări americane despre Constituţie consideră princi¬ 
piul controlului Judiciarului drept esenţial şi conţin dis- 

cutii cu privire la interpretările Curţii Supreme. Această 
lucrare se adresează însă unui public diferit. 

Nu este nici o lucrare despre constituţiile statelor care 
compun federaţia americană. Unele dintre acestea sunt 
mai vechi decât Constituţia federală, aceea a statului 
Massachusetts (1780) fiind încă în vigoare. Aceste texte 
sunt diverse si interesante, însă discutarea acestora va 
trebui întreprinsă cu altă ocazie. După cum am lăsat la 
o parte şi chestiunea angajamentelor internaţionale ale 
Statelor Unite, dintre care unele au valoare constituţională 
şi politică. Trecută sub tăcere pentru că este rezultatul tre¬ 
cător al unui război civil este si Constituţia Confedera- 

> > 

tiei statelor din Sud, din 1861. 

J In fine, am menţionat doar în treacăt instituţiile politice 
cu certă valoare constituţională, dar care nu sunt mentio- 
nate explicit în stipulaţiile scrise ale Constituţiei. Printre 
exemple: Cabinetul, o instituţie care apare şi se consoli¬ 
dează încă de pe vremea primilor Preşedinţi; comitetele 
Congresului, care au dobândit un important rol politic; în 
fine, privilegiul executiv, recunoscut de Curtea Supremă. 

Această carte cuprinde şi discută doar textul propriu-zis 
al Constituţiei americane. Mai precis textul din 1787, 
plus Declaraţia Drepturilor (Bill of Rights) şi celelalte 
17 amendamente. Aceasta este o temă suficient de vastă 
şi de importantă.| De aproape 250 de ani Constituţia este 
documentul de bază al celei mai importante şi mai influ¬ 
ente republici pe care a cunoscut-o istoria omenirii, cel 
puţin in epoca modernă.j Este, practic, cea mai veche 
Constituţie naţională şi codificată (scrisă) încă în vigoare. 

A fost sursa directă a numeroase încercări de reformă 
constituţională. Unele au reuşit. Altele nu. Dar lecţiile 

j > > 

sale sunt întotdeauna relevante şi pentru noi. 

Există de la o vreme obiceiul aici, în Europa, să vor¬ 
bim despre un „model american" distinct, inclusiv în 
materie constituţională, un model despre care se crede 
că nu ar fi relevant în contextul evoluţiilor europene con¬ 
temporane. Dar o analiză istorică şi comparată ne arată 
că aceasta este mai degrabă o iluzie. Constituţia americană 
din 1787 a influenţat decisiv constituţiile statelor euro¬ 
pene, de la Constituţia Norvegiei monarhice a anului 
1814 până la Constituţia republicană a Franţei lui De 
Gaulle, din 1958. Constituţia Germaniei din 1949 a fost 
scrisă sub supravegherea autorităţilor de ocupaţie ame¬ 
ricane. La retragerea administraţiei britanice din Cipru, 
în 1962, a rămas în urmă nu o constituţie parlamentară 
de tip englez, ci un regim prezidenţial de tip american, 
bazat pe o Constituţie care este şi astăzi în vigoare. 

Această influentă a avut forme dintre cele mai dife- 
> 

rite. Aşa cum arăta Cari J. Friedrich, impactul major al 
constituţionalismului american nu a fost unul direct, în 
care instituţiile americane au fost preluate, ci unul indi¬ 
rect, prin forţarea unei reacţii la dezvoltările constitu¬ 
ţionale şi politice din noua republică de peste Ocean. 1 

1. Cari J. Friedrich, The Impact of American Constituţionalism 
Abroad (Boston University Press, 1967), p. 11. Vezi şi George 
Athan Billias, American Constituţionalism Heard Round the World. 
A Global Perspective (New York University Press, 2009). Despre 
constituţionalismul american în contextul Iluminismului, vezi 



CUVÂNT ÎNAINTE 9 


Dincolo de influenţa sa istorică, prezenta Constituţie 
a Statelor Unite exprimă un set de idei indispensabile 
înţelegerii funcţionării şi legitimităţii unui stat liber şi 
modern. Principiul supremaţiei legii, ideea regimului 
reprezentativ, separaţia puterilor sau garanţiile dreptu¬ 
rilor individuale sunt doar câteva dintre acestea. 

Studiul Constituţiei americane este, aşadar, esenţial 
pentru a înţelege constituţionalismul în general. Lucrarea 
aceasta doreşte, modest, să fie un pas în această direcţie. 

în spatele fiecărui proiect sunt oameni concreţi. Este 
timpul să le mulţumesc celor care m-au aj utat, m-au încu¬ 
rajat, sau măcar m-au întrebat când termin această carte. 
Care le este dedicată prietenilor mei americani. 


America and Enlightment Constituţionalism (ed. Gary L. McDowell 
şi Jonathan O’Neill, Palgrave Macmillan, 2006). Informaţii de 
referinţă despre Constituţia Statelor Unite sunt în lucrarea lui 
David Schultz, Encyclopedia ofthe United States Constitution (Facts 
on File: New York, 2009) şi, mai ales, în Leonard W. Levy şi 
Kenneth L. Karst (ed.), Encyclopedia ofthe American Constitution 
(Macmillan Reference USA: New York, 2000). 




Călătoria noastră începe în faţa unui grilaj, printre 
copiii care aşteaptă, nerăbdători, ca o doamnă impu¬ 
nătoare, în uniformă, să le dea voie să se apropie. Suntem 
într-o clădire cu un aer sever, pe Bulevardul Constitu¬ 
ţiei din Washington, D.C. Este sediul Arhivelor Naţio¬ 
nale, iar lumina palidă, liniile austere şi numeroşii 
paznici accentuează senzaţia de fortăreaţă. In vitrinele 
sale sunt expuse documente nepreţuite, precum o copie 
din 1297 a Magnei Charta purtând sigiliul regal al lui 
Edward I. 

De obicei oamenii stau la coadă la Arhivele Naţionale, 
dar în după-amiaza aceea aşteptarea fusese neobişnuit de 
lungă. în rotonda care este centrul expoziţiei au voie câte 
treizeci de persoane odată. Mi-am aşteptat rândul. Nimeri¬ 
sem în mijlocul unui grup de şcolari neastâmpăraţi. 

Pentru a mai face să treacă timpul, una dintre gardie- 
nele care stăteau de veghe la intrare a intrat în vorbă cu 
micuţii. Ca un fel de joc, i-a întrebat dacă ştiu care sunt 
primele trei cuvinte ale Constituţiei Statelor Unite. în 
acel moment din piepturile copiilor a ieşit un sunet cris¬ 
talin şi vesel: „ We, the People!“ (Noi, Poporul!). A răsunat 

sub cupola, măreaţă a Arhivelor Naţionale cum trebuie 
să fi sunat un cor de îngeri sub bolta unei catedrale. 

Venisem să văd trei dintre cele mai importante docu¬ 
mente din istoria politică a omenirii. Toate aşezate în spa¬ 
tele câte unui geam gros, blindat, într-o atmosferă inertă 
de argon, protejate de o ramă de titan şi de sisteme sofis¬ 
ticate de alarmă. Trei documente scrise pe foi groase, mari 
şi îngălbenite, purtând semnăturile, cu o caligrafie extrem 
de îngrijită, ale unora dintre cei mai faimoşi oameni ai 
epocii moderne. Declaraţia de Independenţă a Statelor 
Unite, Constituţia şi Carta Drepturilor. 

Când ni s-a făcut semn, am fost număraţi si am in- 
trat. Am trecut de la o vitrină la alta şi am privit. Nu 
am stat mult. Am ieşit apoi în soarele tare al după-a- 
miezii americane. 

Venisem să văd o Constituţie scrisă pe un pergament. 
Dar adevărata Constituţie a Statelor Unite era aceea care 
prinde viaţă prin cetăţenii ei. Era în aerul care vibra prin 
vocile copiilor. 

In Lumea Veche, la Strasbourg, se află una dintre cele 
mai mari catedrale gotice. Are o formă curioasă, asime¬ 
trică, pentru că îi lipseşte unul dintre cele două turnuri. 
Greutatea era atât de mare, încât pământul a început să 
se lase, iar constructorii au modificat, în mers, proiec¬ 
tul, renunţând la un turn. Catedrala din Strasbourg a fost, 
timp de peste două secole, cea mai înaltă clădire din 

lume. Cu câţiva ani înainte ca autorii documentelor de 
> 

la Arhivele Naţionale să le semneze pentru posteritate, 

tânărul Goethe, copleşit în faţa construcţiei, afirma că a 
văzut spiritul german care a prins formă în piatră. 

înăuntru, spaţiul se pierde sub o boltă inimaginabil de 
înaltă, sprijinită de patru coloane colosale, de piatră. E 
greu să vezi până acolo, dar dacă te uiţi atent, observi o 
anomalie. în locul unde una dintre coloane se îmbină cu 
bolta, la o înălţime ameţitoare, ascuns, sade un personaj 
mic şi monstruos, care priveşte, temător, în sus. 

Personajul nostru are o poveste. Se spune că în Evul 
Mediu, pe când era construită catedrala, un sceptic a venit 
la meşterul principal şi i-a spus că bolta aceea enormă 
pe care a proiectat-o nu poate fi construită. Este prea 
mare - a explicat necredinciosul - şi se va prăbuşi! Atunci 
meşterul, după ce a terminat bolta, a adăugat micul per¬ 
sonaj de la capătul din înălţimi al coloanei. Este o imagine 
a scepticului, condamnat să privească, pentru eternitate, 
la bolta pe care nu o credea posibilă. 

La data la care scriu aceste rânduri, bolta Republicii 

americane durează de mai mult de două secole. Nu ştiu 

> 

ce îi va aduce viitorul. Dar ştiu ca ea se sprijină pe o teme¬ 
lie mai tare decât orice piatră. Pe spiritul oamenilor pe 
care îi ţine împreună. Am auzit glasurile celor care o vor 
tine la o înălţime unde puţine creaţii ale Omului au 
îndrăznit să se ridice. 



1. Natura şi geneza Constituţiei americane 


Ce este Constituţia Statelor Unite? 

Primul lucru pe care îl face un cititor contemporan 

interesat de Constituţia americană este să se întrebe 
> 

„cum“ anume este această Constituţie. Ce scrie în ea? Se 
întâmplă astfel pentru că noi ştim că fiecare stat are o 
constituţie scrisă. întrebarea, aşadar, pare să fie doar aceea 
privitoare la precederile acesteia, nu la „ce“ este Con¬ 
stituţia americană, care este natura acesteia. 

însă pentru cineva care ar fi trăit cu puţin înaintea 
anului 1787, atunci când această Constituţie a fost scrisă, 
chiar şi existenţa acesteia ar fi apărut ca o curiozitate greu 
de explicat atât în termenii filozofiei politice, cât şi din 
punct de vedere practic 2 . Pe atunci, statele lumii nu aveau 

2. Despre deosebirile dintre constituţionalismul pre-modern 
şi cel modern, vezi Charles Howard Mcllwain, Constituţionalism: 
Ancient and Modem (Liberty Fund: Indianapolis, 2007), lucrare 
publicată iniţial în 1940, şi Scott Gordon, Controllingthe State. 
Constituţionalism from Ancient Athens to Today (Harvard Uni- 
versity Press, 1999). Teoria politică a Constituţiei americane este 
analizată de numeroşi autori, printre care Stephen M. Griffin, 
American Constituţionalism. From Theory to Politics (Princeton 
University Press, 1996). 

constituţii scrise de acest gen. Termenul „constituţie 11 , 
de fapt, nici nu desemna un document precum acela care 
a fost semnat de participanţii la Convenţia constitu¬ 
ţională de la Philadelphia, ci mai curând ceea ce astăzi 
numim „regim politic' 1 . Expresia „Constituţia Angliei", 
spre exemplu, însemna suma instituţiilor şi regulilor 
fundamentale (scrise sau nescrise) ale regatului englez. 
Ideea că aceste instituţii şi reguli pot fi descrise într-un 
document de câteva pagini ar fi apărut ca una de-a drep¬ 
tul extravagantă. Discursul despre „constituţiile" politice 
era, în mod necesar, un discurs istoric şi teoretic, com¬ 
plex şi comparativ. 

Acest sens al termenului este în uz si astăzi în lumea 

> 

anglo-americană. Ştiinţa politică face şi acum distincţia 
între „constituţia formală" si „constituţia materială". 
Prima este suma stipulaţiilor scrise, formale, aparente. 
A doua este suma raporturilor de putere reale, maniera 
în care funcţionează efectiv marile mecanisme ale politi¬ 
cii dintr-un stat. Uneori vorbim, cu referire la anumite 
sisteme, chiar despre „constituţii de faţadă". Acestea apar 

atunci când între textul scris al Constituţiei si mani- 

> > 

era efectivă de guvernare este o distanţă foarte mare J în 
cadrele acestor distincţii, lucrarea de faţă este despre con¬ 
stituţia formală a Statelor Unite ale Americii, adoptată 
în 1787 şi ulterior amendată prin cele 27 de amenda¬ 
mente care i s-au adus până în prezent! 

înainte de sfârşitul secolului al XVIII-lea existau, 
desigur, şi documente percepute ca centrale în arhi¬ 
tectura politică a unui stat. Acestea nu se numeau însă 

„Constituţie' 1 şi nici nu arătau precum textul american 
din 1787. De obicei este vorba de o „cartă" ( charter) pre¬ 
cum Magna Charta (1215) 3 . Acestea sunt proclamaţii 
solemne ale unor privilegii emise în beneficiul unui grup 
sau al unei clase. Uneori aceste texte stabilesc legitimitatea 
unui conducător sau a unei familii dominante, cuprind 
pronunţări în materie de politică externă ori conţin o 
confesiune de credinţă sau o promisiune de toleranţă. 4 
Ocazional, aceste documente conţin termenul „consti¬ 
tuţie", precum în Constituţiile Fundamentale ale Caro- 
linei (1669), o cartă la scrierea căreia a contribuit şi John 
Locke şi care a fost adoptată de cei opt Lorzi Proprietari 
ai coloniei. 

Americanii au avut astfel de documente încă din 
perioada colonială. Unele dintre coloniile engleze din 
Lumea Nouă, precum Georgia, New Jersey sau Massa- 
chusetts Bay, au fost administrate în formula „coloniilor 
regale" (royal sau crown colonies), adică erau guvernate 
direct de Coroană, prin guvernatori numiţi. Alte colo¬ 
nii, precum Pennsylvania, Delaware sau Maryland, erau 

3. Despre Magna Charta şi influenţa sa asupra gândirii con¬ 
stituţionale, vezi Ellis Sandoz (ed.), The Roots of Liberty. Magna 
Carta, Ancient Constitution, and the Anglo-American Tradition 
ofRule ofLaw (Liberty Fund: Indianapolis, 1993). 

4. Richard G. Stevens, The American Constitution and Its 
Provenance (Rowman & Littlefield: Lanham, 1997). Dezvolta¬ 
rea istorică a constituţionalismului american este tratată în 
Herman Belz, A Living Constitution or Fundamental Law?: Ame¬ 
rican Constituţionalism in Historical Perspective (Rowman & Little¬ 
field: Lanham, 1998). 

„colonii de proprietari" (proprietary colonies), iar altele 
(Rhode Island, Connecticut) erau „colonii prin asociere" 
{charter sau corporate colonies). Toate erau administrate 
în baza unor carte regale, care de regulă cuprindeau enun¬ 
ţuri despre întemeierea coloniei, autoritatea Suveranului 
şi despre modul în care colonia trebuia guvernată. Une¬ 
ori acestea conţineau şi o proclamaţie a drepturilor (bill 
ofrights). Două dintre aceste carte, emise de Charles II, 
au rămas în vigoare multă vreme după proclamarea inde¬ 
pendenţei: aceea a coloniei Connecticut a rămas vala¬ 
bilă până în 1818, iar aceea a coloniei Rhode Island a 
rămas în vigoare până în 1842. 

Oraşele Americii, mai degrabă nişte târguri rurale după 
standardele demografice de astăzi, posedau şi acestea un 
set de reguli scrise. Lumea în care trăiau coloniştii era ade¬ 
sea limitată de orizontul local. Pricinile, spre exemplu, 
erau judecate de multe ori conform obiceiurilor locale, de 
către un „juriu de vecinătate". 

Disputele cu privire la constituţie erau purtate în faţa 
unui alt gen de public. In secolul al XVII-lea, în Anglia, 
chestiunea naturii regimului a fost intens dezbătută în 
mediile savante şi politice. Filozofi precum Hobbes, jurişti 
precum Selden, aristocraţi învăţaţi precum Molesworth, 
monarhi precum James I, scriitori precum Milton, împre¬ 
ună cu istorici, moralişti, clerici sau profeţi auto-pro- 
clamaţi au analizat constituţia Angliei din perspective 
diferite, de la absolutismul regal până la republicanis¬ 
mul radical. 

Dezbaterea aceasta despre constituţia Angliei are cel 

puţin o consecinţă care ne interesează. Constituţia Angliei 

nu mai este văzută ca un set static de principii care 

subzistă într-o splendidă izolare. Dimpotrivă. Ea este 

văzută într-o perspectivă istoricizantă, la intersecţia mai 

multor influente. Gânditorii secolului următor vor fi 
> 

obişnuiţi cu ideea că dincolo de tradiţie, constituţiile se 
nasc, degenerează şi mor. 

Admiraţia sau măcar adeziunea la principiile consti¬ 
tuţionale britanice nu exclude, în această logică, ci chiar 
presupune o cunoaştere sau chiar o admiraţie a altor con¬ 
stituţii. Despre constituţiile republicii romane, a Veneţiei 
sau a Olandei se scriu, în această perioadă, volume întregi. 

Elitele intelectuale din coloniile americane erau for¬ 
mate, aşadar, în acest mediu complex şi dinamic. Englezi 
fiind, ei se raportează adesea critic la propria lor tradiţie 
constituţională si sunt conştienţi de istoricitatea si de 

tt ti t 

relativitatea unor principii politice. Şi tot pentru că sunt 
englezi, educaţi si influenţi, ei sunt conştienţi si de schim- 

D 1 tt t 1 tit 

bările considerabile prin care trecea Constituţia Angliei. 

Secolul al XVIII-lea este unul al evoluţiei rapide a 
instituţiilor şi practicilor politice engleze. După Revo¬ 
luţia Glorioasă din 1688-1689 Anglia se va organiza 
ca o monarhie constituţională în care puterea Regelui 
este limitată, printre altele, de documente constitu¬ 
ţionale precum Carta Drepturilor (1688). In 1707 se 
formează Regatul Unit, prin voturile din parlamentele 
Angliei şi Scoţiei. Alegerile sunt disputate de reprezen¬ 
tanţii a două mari partide, Whig şi Toiy. Apar Cabinetul, 



20 CĂTĂLIN AVRAMESCU 


Primul-Ministru şi moţiunea de cenzură. în fine, apare 
presa politică modernă. 

Pe de-o parte, este evident că prin această Constituţie, 
de acum înainte britanică, începe să se manifeste un spirit 
liberal. Pe de altă parte însă, monarhia limitată de reguli 
tradiţionale începe să lase loc unei aristocraţii sau chiar 
unei oligarhii. Noii îmbogăţiţi intră în politică, cei vechi 
îşi schimbă obiceiurile. Sistemul patronajului este folosit 
şi denunţat, în funcţie de împrejurări. 

Aristocraţia britanică se organizează acum ca o elită 
parlamentară. Ea impune o relaţie din ce în ce mai dez¬ 
echilibrată cu Coroana, controlează mecanismele elec¬ 
torale ce garantează accesul în Camera Comunelor şi îşi 
face simţită influenţa în noua economie capitalistă. 

Spre deosebire de Marea Britanie, în colonii predo¬ 
mina un spirit republican. Motivele sunt în bună măsură 
de ordin social. în coloniile americane nu se reproduce 
aceeaşi ierarhie precum aceea din ţara-mamă. Evoluţia 
către o formulă aristocratică este aici privită cu suspi¬ 
ciune. Parlamentul şi monarhia, în această ordine, sunt 
privite cu rezerve, chiar cu ostilitate. 

Această ostilitate însă nu a luat forma unei opoziţii 
pure. Autoritatea politică a Regelui şi a Parlamentului 
era văzută, în tradiţia gândirii politice engleze, ca o auto¬ 
ritate eminamente legală. Chiar şi rezistenţa faţă de even¬ 
tualul abuz al autorităţii este văzută, cu prioritate, în 
cadrele respectului faţă de lege. In fine, chiar dreptul la 
revoluţie presupune, conform lui John Locke, întoar¬ 
cerea autorităţii constituţionale la popor, care poate 

astfel să înlocuiască regimul politic (constituţia) în între¬ 
gimea sa. Al doilea tratat asupra guvernării (1688) al lui 
Locke a fost, în colonii, cea mai citată carte, după Biblie. 

Oficial, coloniile îşi declară independenţa faţă de 

Coroană şi Parlament la 4 iulie 1776. Dar adevăratul 

act al independenţei este rezoluţia celui de-al Doilea 

Congres Continental, din 10 mai 1776, inspirată de 

ideile lui John Adams, prin care coloniile rebele erau 

îndemnate să adopte, fiecare, o constituţie scrisă. 5 Era 

actul prin care, simbolic şi legal, autoritatea regimului 

aristocratic şi parlamentar era negată. Noile constituţii 

scrise aveau o nouă calitate: erau exclusive. Pentru prima 

dată, Statul se punea pe sine doar sub autoritatea unui 

document scris, expresie a unei ordini raţionale. Era o 

ruptură nu doar cu Guvernul de la Londra, ci şi în raport 

cu ideea regimului britanic. Peste Ocean se petrecea o 

revoluţie constituţională. 

> > 


5. Patru dintre colonii, New Hampshire, Carolina de Sud, 
New Jersey şi Virginia, aveau deja constituţii noi înaintea 
adoptării Declaraţiei de Independenţă. Trei au decis să păstreze 
cartele regale (Massachusetts doar temporar), iar şase au dat curs 
îndemnului Congresului (New York, Pennsylvania, Delaware, 
Maryland, Carolina de Nord şi Georgia). Doar Constituţia sta¬ 
tului Massachusetts din 1780 mai este în vigoare din acest 
grup de constituţii timpurii. Vezi The First State Constitutions, 
1776—1783, în James McClellan, Liberty Order, and Justice: An 
Introduction to the Constituţional Principles of American Govern¬ 
ment (Liberty Fund: Indianapolis, 2000). 

Articolele Confederaţiei si ideea Uniunii 

» > 

Constituţia din 1787 se înscrie, aşadar, într-o logică 
a schimbării constituţionale care începe cu noile con¬ 
stituţii ale statelor angajate în Războiul de Indepen¬ 
denţă. Multe dintre prevederile şi principiile textului 
actualei Constituţii americane sunt preluate din aceste 
constituţii. Ideea separaţiei între cele trei ramuri ale 
guvernării, spre exemplu, se regăseşte în Constituţia sta¬ 
tului Virginia 6 . 

Spre deosebire de aceste constituţii, prima constituţie 
a alianţei statelor americane, asa-numitele Articole ale 
Confederaţiei şi Uniunii Perpetue (1777), era un text 
destul de tradiţional. Asa cum îi arată numele, era mai 
degrabă un tratat de alianţă perpetuă între state suverane. 

Articolele Confederaţiei au fost ratificate în 1781. In 
scurtă vreme însă, a devenit clar că acestea erau inefi¬ 
ciente. Puterea Confederaţiei era învestită într-un Con- 

> 

greş care nu avea practic nici o putere executivă. Nu 
exista un Judiciar federal. Nu exista un drept al Confe¬ 
deraţiei de a impune taxe. Banii Confederaţiei ajunseseră 
la fel de valoroşi ca hârtia pe care erau tipăriţi. 

Confederaţia era în pericol pe scena internaţională din 
cauza lipsei creditului şi pentru că Congresul nu putea 

6. Un studiu asupra constituţiilor statelor americane este The 
Constituţionalism of American States, George E. Connor şi Chris- 
topher W. Hammons (ed.) (University of Missouri Press: Colum¬ 
bia şi Londra, 2008). 

aduna banii pentru armată şi pentru marina militară. Pe 
plan intern, ordinea legală era ameninţată. In 1786-1787 
o parte a statului Massachusetts a fost cuprinsă de Rebe¬ 
liunea lui Shay. Conduşi de un fost căpitan din Armata 
Continentală, fermieri săraci si foşti veterani de război 
au atacat tribunalele şi pe agenţii Guvernului local care 
încercau să colecteze datoriile şi taxele. Deşi reprimată, 
Rebeliunea a avut un impact psihologic considerabil. 
Numeroşi contemporani credeau că anarhia pândeşte 
după colţ. 

în cea de-a 15-a scrisoare a Federaliştilor, Alexander 
Hamilton rezumă sentimentul de descurajare al contem¬ 
poranilor: „Am ajuns în ultimul stadiu al umilinţei naţio¬ 
nale... Nu avem nici trupe, nici Tezaur şi nici Guvern... 
Imbecilitatea guvernării noastre le interzice [statelor euro¬ 
pene] fie şi măcar să discute cu noi.“ Nu era o exagerare. 
Chiar şi Tratatul de la Paris (1783), prin care Marea 
Britanie recunoştea independenţa coloniilor americane, 
a rămas luni de zile în Congres fără să fie ratificat. 

Dar păcatele Confederaţiei păleau pe lângă acelea ale 
statelor. Bugetul Confederaţiei depindea în întregime de 
contribuţiile statelor componente. Acestea însă tratau 
obligaţiile lor financiare mai mult ca pe nişte „solicitări 
pompoase ale milei publice' 1 , în cuvintele unui contem¬ 
poran. La ultima rechiziţie de fonduri înaintea adop¬ 
tării noii Constituţii, din cei 3 800 000 de dolari ceruţi 
de Congres s-au strâns doar 663. George Washington 
comenta: „Rechiziţia aceasta este un nimic perfect." Con¬ 
federaţia era copleşită de greutatea datoriei de război. 

Creditorilor francezi si olandezi le erau datoraţi 1 700 000 

> i 

de dolari, iar creditorilor domestici 1 600 000 de dolari 
doar pentru plata dobânzii. 7 

Cu toate că războiul împotriva trupelor britanice toc¬ 
mai se încheiase, alte conflicte băteau la usă. Indienii de 
la graniţe erau o ameninţare permanentă^ Imperiile euro¬ 
pene aveau propriile lor colonii în America de Nord. 

Britanicii încheiaseră alianţe cu triburile indiene din zona 

> 

Marilor Lacuri, iar Spania şi Franţa presau din sud, în 
Florida şi Louisiana. Mulţi americani se temeau de posi¬ 
bilitatea ca marile puteri europene să dezbine coloniile 
independente printr-o politică de alianţe selective. Pira¬ 
teria nord-africană era un alt pericol pe care navele ame¬ 
ricane trebuiau să îl înfrunte. 

Pentru a spori confuzia, Articolele Confederaţiei au 
intrat în vigoare după patru ani, ultimul stat, Maryland, 
ratificând acordul abia în 1781, după ce statele cele¬ 
lalte au renunţat la pretenţiile lor teritoriale asupra teri¬ 
toriilor din Vest. 

Nici nu au fost bine ratificate, si Articolele se cereau 
revizuite. La îndemnul Legislativului din Virginia a fost 
convocată, în septembrie 1786, Convenţia de la Annapo- 
lis, cu scopul de a examina posibilitatea unei reforme con¬ 
stituţionale. Nu au participat delegaţi decât din cinci state, 
aşa încât nu s-a luat nici o decizie. Raportul Convenţiei 

7. Vezi Calvin H. Johnson, Righteous Anger at the Wicked 
States. The Meaning of the Founders ’ Constitution (Cambridge 
University Press, 2005), pp. 15-16. 

de la Annapolis propunea însă convocarea unei Con-, 
venţii constituţionale la Philadelphia, la 14 mai 1787. 
Statele au acceptat. Au fost aleşi 74 de delegaţi, însă doar 
55 au ajuns la Philadelphia. 


Cine sunt autorii Constituţiei? 

i 

Mai întâi, cine nu a venit la Convenţia constituţională 
de la Philadelphia. Thomas Jefferson, autorul principal 
al Declaraţiei de Independenţă, era în perioada Con¬ 
venţiei ambasadorul noii Republici la Paris. Absenţa lui 
John Adams este, de asemenea, semnificativă, pentru că 
Adams a fost principalul arhitect al Constituţiei statului 
Massachusetts (1780), iar competenţa sa în materie de 
filozofie politică era recunoscută şi respectată în mediile 
intelectuale americane. La data Convenţiei însă, John 
Adams era ambasador la Londra. 

Din Massachusetts lipseau Samuel Adams (vărul lui 
John Adams şi unul dintre principalii participanţi la Con¬ 
gresele Continentale) şi John Hancock (fost Preşedinte 
al Congresului Continental şi fost Guvernator al statului). 
Din New York, John Jay nu a venit pentru că nu a fost 
ales în delegaţie. Fostul Guvernator al statului Virginia 
şi unul din marii patrioţi ai vremii, Patrick Henry, a refu¬ 
zat să facă parte din delegaţie pentru că se temea de alu¬ 
necarea spre monarhism. 

Rhode Island a refuzat să trimită delegaţi la Convenţie. 
Intre acest stat şi celelalte exista deja o ostilitate deschisă, 

ce data din 1781, când Rhode Island respinsese, prin 
veto, propunerea unui amendament la Articolele Con¬ 
federaţiei prin care Congresul putea impune o taxă de 
5%, necesară redresării unui Buget falimentar. O poezie 
din epocă o prezintă pe Mama Columbia, simbolul Ame- 
ricii, protejându-i pe cei treisprezece copii ai ei de Dia¬ 
volul care vine să îi ceară pe unul dintre aceştia. La 
început ea refuză, dar apoi îşi aduce aminte că Rhode 
Island s-a opus, iresponsabil, introducerii impozitului. 
Mama Columbia zâmbeşte, apoi îi permite Diavolu¬ 
lui să ia cu el statul Rhode Island. Presa populară din 
perioada Convenţiei era de acord. Pentru un comentator, 
statul Rhode Island reprezenta „chintesenţa ticăloşiei". 
Pentru altul, statul era încarnarea „depravării politice". 8 

Dintre cei 55 de membri al Convenţiei, câţiva nu s-au 
evidenţiat prea mult. 9 Surprinzător, printre aceştia s-a 
numărat Benjamin Franklin, care a sosit într-o lectică 
purtată de patru prizonieri recrutaţi din puşcăria 
oraşului. In vârstă de 81 de ani si cu o sănătate şubredă, 
Franklin a preferat să îşi scrie intervenţiile pe hârtie, de 
unde au fost citite de James Wilson. 

încă şi mai surprinzător este cazul lui Alexander 
Hamilton. Cu toate că Hamilton s-a remarcat în timpul 

8. Calvin H. Johnson, op. cit., pp. 27-28. 

9. Despre participanţii la Convenţia de la Philadelphia, vezi 
Joseph C. Morton, Shapers of the Great Debate at the Constitu¬ 
ţional Convention of1787- A Biographical Dictionary (Greenwood 
Press: Westport CT şi Londra, 2006). 

luptei pentru ratificarea documentului ca un autor poli¬ 
tic de primă clasă şi a jucat un rol important în convo¬ 
carea Convenţiei, în timpul acesteia el a fost eclipsat de 
ceilalţi membri ai delegaţiei statului New York, opuşi 
ideii de a constitui un guvern federal puternic. Atunci 
când aceştia s-au retras de la lucrările Convenţiei, Hamil- 
ton a rămas şi fără posibilitatea de vota în şedinţe, pen¬ 
tru că delegaţia cu drept de vot era formată din cel puţin 

doi membri. Nici intervenţiile lui Hamilton în dezbateri 

> 

nu au fost foarte apreciate, el propunând, spre exemplu, ca 
guvernatorii statelor să fie numiţi de Guvernul federal. 

Un alt delegat care a participat destul de puţin în dez¬ 
bateri a fost George Washington, delegat din partea 
statului Virginia. Cu toate acestea, Washington a fost 
important prin simpla lui prezenţă, care a legitimat pro¬ 
iectul radical cuprins în noua constituţie. 

Nu mai puţin de 15 delegaţi nu au semnat documen¬ 
tul final. Dintre aceştia, patru merită menţionaţi în spe¬ 
cial. Unul dintre ei a fost Elbridge Gerry (1744-1814) din 
Massachusetts. Cariera sa politică va lua avânt după 1789, 
când va fi ales în Congres. Numele său va rămâne asociat 
cu practica gerrymandering- ului, pe care de fapt l-a inven¬ 
tat, în 1812, ca Guvernator al statului Massachusetts 10 . 

10. Despre manipularea graniţelor districtelor (colegiilor) 
electorale, vezi Bernard Grofman (ed.), Political Gerrymandering 
and the Courts (Agathon Press: New York, 1990) şi Gary W. 
Cox şi Jonathan N. Katz, Elbridge Gerry ’s Salamander. The Elec¬ 
toral Consequences of the Reapportionment Revolution (Cambridge 
University Press, 2004). 

De notat că legea cu pricina l-a costat scaunul de Guver¬ 
nator, fiind învins la alegerile din acelaşi an. 

Un alt delegat important care a refuzat să semneze 
a fost Edmund Randolph (1753-1813) din Virginia. Un 
fost asistent al lui George Washington din timpul Răz¬ 
boiului de Independenţă, Guvernator al Virginiei în 
perioada Convenţiei, Randolph va deveni Secretar de Stat 
şi primul Procuror General al Statelor Unite (în 1789). 
Cu toate că a refuzat să semneze versiunea finală a docu¬ 
mentului, Edmund Randolph a fost un delegat foarte 
activ, datorită lui adoptându-se prevederile relative la 
puterea judecătorească. 

Luther Martin (1748-1826) din Maryland a fost unul 
dintre liderii Anti-Federaliştilor. In timpul Convenţiei a 
fost destul de vizibil, fiind unul dintre cei care au sus¬ 
ţinut ca o Cameră să aibă un număr egal de reprezen¬ 
tanţi din fiecare stat, aranjament perpetuat astăzi prin 
instituţia Senatului federal. Odată întors în Maryland, 
el a criticat virulent întreaga Convenţie, acuzând-o că şi-a 
depăşit madatul încredinţat, care nu era decât acela de 

a revizui Articolele Confederaţiei. 

> 

Cel mai important delegat a cărui semnătură lipseşte 
de pe copia finală a Constituţiei este George Mason 
(1725-1792) din Virginia. El a fost principalul autor al 
Declaraţiei Drepturilor şi al Constituţiei statului Virgi¬ 
nia (1776). Cu toate că a fost unul dintre cei mai activi 
participanţi la dezbaterile din cadrul Convenţiei de la 
Philadelphia, George Mason s-a opus tentativelor de 
reducere a puterii statelor şi a fost principalul critic al 

absenţei unei Declaraţii a Drepturilor din textul adop¬ 
tat de delegaţi. 

Printre personajele secundare, dar care au avut câteva 
contribuţii interesante se numără Daniel of St Thomas 
Jenifer, din Maryland, care a propus termenul de trei ani 
pentru membrii Camerei Reprezentanţilor. Thomas Fitz- 
simons, din Pennsylvania, unul dintre cei doi catolici care 
au semnat Constituţia, a pledat în favoarea dreptului 
Congresului de a impune taxe şi împotriva sclaviei. 

Câţiva membri ai Convenţiei, mai puţin cunoscuţi 
astăzi, au avut numeroase şi importante intervenţii. 
William Samuel Johnson, delegat din Connecticut şi 
viitor preşedinte al Universităţii Columbia, a fost unul 
dintre aceştia, care a influenţat structura finală a insti¬ 
tuţiilor reprezentative ale Uniunii. John Rutledge, din 
Carolina de Sud, a influenţat formula Executivului si 
competenţele Curţii Supreme. Tot din Carolina de Sud 
era Charles Cotsworth Pinckney. Calificat în Drept şi 
cu o experienţă militară notabilă, acesta a fost autorul 
formulei prin care erau număraţi sclavii în scopul sta¬ 
bilirii populaţiei statelor, precum şi inspiratorul inter¬ 
dicţiei testelor religioase. Gunning Bedford, din Delaware, 
a fost un notabil avocat al drepturilor statelor mici. Roger 
Sherman, un avocat din Connecticut, a avansat teoria 
prin care Camera Reprezentanţilor urma să reprezinte 
populaţia, iar Senatul urma să reprezinte statele Uniunii. 

Un personaj care a avut un rol important în timpul 
Convenţiei a fost William Jackson, care a servit ca Secre¬ 
tar. El nu era în delegaţia nici unui stat, însă semnătura 

sa se găseşte pe copia finală a documentului, atestându-i 
autenticitatea. El a fost însărcinat apoi să ducă şi să 
prezinte noua Constituţie la New York, unde se găsea 
Congresul. După alegerea lui George Washington ca 
Preşedinte, el a devenit secretarul său personal. 

I-am lăsat la urmă pe aceia care sunt consideraţi drept 
autorii principali ai Constituţiei. James Wilson, un sco¬ 
ţian ce reprezenta statul Pennsylvania, a contribuit decisiv 
în impunerea unor prevederi ale Constituţiei, precum 
aceea legată de alegerea Preşedintelui. Era cunoscut ca 
susţinător al componentei populare, democratice, a regi¬ 
mului republican şi a avut o carieră distinsă ca teoreti¬ 
cian şi ca judecător la Curtea Supremă. 

Un alt delegat important era un negustor cu un picior 
de lemn, din delegaţia statului Pennsylvania, pe numele 
său Gouverneur Morris. Acesta era unul dintre autorii 
Constituţiei din 1777 a statului New York. La Philadel¬ 
phia el s-a remarcat în numeroase ocazii, fiind autorul 
celebrului Preambul al Constituţiei. Fiind responsabil 
cu tuşele finale de stil, se poate spune că el este cel care 
a scris efectiv cea mai mare parte a Constituţiei. 11 

Cel mai important membru al Convenţiei rămâne, 
totuşi, James Madison. Textul din 1787 este, în esenţă, 
bazat pe planul său al unei guvernări cu trei ramuri sepa¬ 
rate. In timpul dezbaterilor prilejuite de ratificarea 

11. Despre Morris, vezi William Howard Adams, Gouverneur 
Morris. An Independent Life (Yale University Press: New Haven 
şi Londra, 2003). 

Constituţiei, Madison, care avea atunci doar 37 de ani, 
s-a afirmat ca unul dintre cei mai importanţi filozofi poli¬ 
tici moderni, fiind creditat, printre altele, cu explicarea 
principiilor guvernării reprezentative. Este şi princi¬ 
palul autor al Cartei Drepturilor, astfel încât se poate 
spune despre el că este cu adevărat „părintele" Consti¬ 
tuţiei americane. 

> 

Ca grup, aceşti 55 de oameni aveau meserii şi expe¬ 
rienţe diverse. Ceva mai puţin de jumătate (25) aveau o 
educaţie juridică. Treisprezece erau negustori. Şaptespre¬ 
zece erau angajaţi în speculaţiile cu terenuri sau cu hârtii 
de valoare. Doisprezece deţineau sclavi. Printre aceşti pro¬ 
prietari de sclavi se număra şi George Washington. Trei 
erau medici. Marea majoritate aparţineau diferitelor 
confesiuni protestante, jumătate fiind anglicani. Mulţi 
dobândiseră o experienţă militară în războiul recent 
încheiat, şi aproape toţi erau politicieni experimentaţi. 
Unii, precum Franklin sau Mason, au fost membri ai 
unui Legislativ încă din perioada colonială. 

Majoritatea au continuat să aibă cariere politice remar¬ 
cabile. Unsprezece au fost aleşi în Camera Reprezentan¬ 
ţilor, iar cincisprezece au fost desemnaţi senatori în 
Senatul federal. Alţii au ajuns miniştri sau judecători la 
Curtea Supremă. Patru au devenit ambasadori: Morris şi 
Pinckney în Franţa, Pinckney Jr. în Spania, iar Rufus King 
în Marea Britanie. Elbridge Gerry a devenit Vice-Preşe- 
dinte. Washington si Madison au devenit Preşedinţi ai 
Statelor Unite. 

Dezbaterile din Convenţia de la Philadelphia 

Lucrările Convenţiei au început pe 25 mai 1787, în 
momentul în care un cvorum de şapte state a fost întrunit, 
şi s-au desfăşurat pe timpul unei veri fierbinţi, care a făcut 
greu suportabil aerul din sala unde, în mod obişnuit, se 
întâlneau Guvernul şi Legislativul din Pennsylvania. 

Primul proiect de constituţie considerat de membrii 
Convenţiei a fost aşa-numitul Plan Virginia, elaborat 
de James Madison. Locul central în această schemă con¬ 
stituţională l-ar fi avut o Cameră inferioară aleasă de 
> 

popor, în proporţie cu numărul populaţiei din fiecare 
stat. Acest lucru a dus imediat la respingerea planului 
de către delegaţii statelor mai mici 12 . 

în termenii ştiinţei politice a zilelor noastre, regimul 
propus în Planul Virginia ar fi fost mai degrabă parla¬ 
mentar. Legislativul ar fi urmat să aibă două Camere, 
cea superioară fiind aleasă de membrii Camerei infe¬ 
rioare dintre nominalizările înaintate de Legislativele 
statelor Uniunii. Executivul ar fi fost ales de Legislativul 
federal. Acesta din urmă ar fi avut şi dreptul de a inva¬ 
lida legile statelor. 

Cu toate că a fost formal respins, planul lui Madison 

a fost matricea în care s-a format Constituţia Statelor 

> 

12. Despre conflictele şi alianţele din cadrul Convenţiei, vezi 
Calvin C. Jillson, Constitution Making. Conflict and Consensus 
in the Federal Convention of 1787 (Agathon Press, Inc.: New 
York, 2002). 

Unite. Acesta prevedea distincţia clară între trei ramuri 
ale Guvernării (Legislativ, Executiv şi Judiciar), precum şi 
un Guvern federal puternic, alături de un Judiciar fede¬ 
ral, care urmau să aibă dreptul de a opune, în anumite 
condiţii, un veto legilor votate de Legislativ. 

Un grup de delegaţi din statele mici au elaborat un 
plan alternativ. Acesta a devenit cunoscut sub numele 
de Planul New Jersey. In cadrul acestui plan, Convenţia 
nu trebuia să aprobe o nouă Constituţie, ci să adopte 

doar unele modificări ale Constituţiei existente. Guver- 

) 

nul federal urma să capete competenţe noi, precum colec¬ 
tarea de taxe. Legislativul urma să fie unicameral, ca până 
atunci, iar statele să fie reprezentate egal. In această for¬ 
mulă, Statele Unite ar fi fost mai degrabă o alianţă de 
state independente. 

Principiile noii Uniuni au fost cuprinse în cel de-al 
treilea plan major, prezentat Convenţiei de către Roger 
Sherman şi numit Compromisul Connecticut. In această 
schemă, Camera Reprezentanţilor urma să fie aleasă 
direct în proporţie cu populaţia statelor, în vreme ce în 
Senat statele urmau să fie reprezentate egal, indiferent 
de mărimea lor. 

Cât despre organizarea lucrărilor, George Washington 

a fost ales în unanimitate, la începutul Convenţiei, ca 

Preşedinte al acesteia. Multe idei însă au fost analizate 
> 

şi votate în cadrul unor comitete special constituite mai 
degrabă decât în plenul Convenţiei. Astfel, în Comitetul 
pentru Reguli a fost adoptată regula secretului dezbateri¬ 
lor. Aceasta a fost aplicată cu stricteţe în timpul lucrărilor 

Convenţiei, care a avut loc cu draperiile trase şi cu un ser¬ 
vitor care avea sarcina să pândească pentru ca nimeni să 
nu asculte de sub ferestre ceea ce se vorbea înăuntru. 

O altă secţiune importantă a fost Comitetul pentru 

Detalii. Cei cinci membri ai săi au fost însărcinaţi să dez- 

> 

bată şi să propună amănuntele noii Constituţii, printre 
care s-au numărat prevederile relative la sclavie ori cele 
referitoare la puterile rezervate statelor. In fine, în Comi¬ 
tetul pentru Stil, instituit pe 12 septembrie 1787, a fost 
elaborat textul în forma sa finală. Acesta a fost inscrip¬ 
ţionat pe pergament de un funcţionar, Jacob Shallus, 
care a fost plătit cu 30 de dolari pentru osteneala sa. 

Semnarea documentului s-a petrecut pe 17 septem¬ 
brie 1787. Scena este imortalizată în memoria recentă 
prin intermediul unui tablou faimos al lui Howard Chan- 
dler Christy. In prim-plan îl vedem pe George Washing¬ 
ton, cu o statură semeaţă, pe un podium. In faţa sa, pe 
o masă, este copia Constituţiei pe care au semnat-o 39 de 
delegaţi. Pictorul a ales să nu îi prezinte pe nici unul 
dintre cei 16 delegaţi care nu au semnat ori au părăsit 
Convenţia. Ii mai recunoaştem, în centru, pe James 
Madison şi pe Benjamin Franklin, discutând discret. 
Cu toate că este pictat într-un stil ce aminteşte de tablo¬ 
urile secolului al XVIII-lea, capodopera lui Howard 
Chandler Christy nu este reprezentare a unui martor 
ocular. Ea a fost pictată în 1940 şi se găseşte acum în clă¬ 
direa Capitoliului. 

In realitate, scena trebuie să fi fost ceva mai puţin 

solemnă. Intr-un colt al sălii trei membri ai Convenţiei 
> > 

(Gerry, Mason şi Randolph) refuzau să se alăture celor¬ 
lalţi şi să semneze. Pictorul modern a evitat să îi repre¬ 
zinte şi pe aceştia. 

La ieşirea din sala unde se ţinuse Convenţia, soţia pri¬ 
marului din Philadelphia, nerăbdătoare să afle rezultatul, 
l-a întrebat pe Benjamin Franklin: „Ei, ce este? Monarhie 
sau republică?" Franklin se spune că ar fi răspuns: „Repu¬ 
blică, stimată doamnă; dacă o veţi putea menţine!" 

După semnare, membrii osteniţi ai delegaţiilor s-au 
întâlnit pentru o cină de bun-rămas într-un han din apro¬ 
piere. La câteva străzi distanţă, o tipografie multiplica 
deja textul noii Constituţii. 


Ratificarea Constituţiei 

» 

La sfârşitul lunii septembrie a anului 1787, Congresul 
Confederaţiei s-a întâlnit pentru a dezbate textul îna¬ 
intat de Convenţia de la Philadelphia. Opinia generală 
nu era una favorabilă, pentru că unii membri ai Congre T 
sului considerau că delegaţii de la Convenţie şi-au depăşit 
mandatul, care era doar acela de a revizui Articolele Con¬ 
federaţiei 13 . După trei zile de dezbateri agitate, Congresul 

13. Există şi argumentul după care, formal vorbind, faptul că 
delegaţii de la Convenţia Constituţională de la Philadelphia au 
ignorat prevederile Articolului XIII al Articolelor Confederaţiei, 
care priveşte modalitatea de revizuire a primei constituţii, a fost 
un act ilegal. Vezi Richard S. Kay, The Illegality ofthe Constitution , 
în Constituţional Commentary (4, iarna, 1987): 57-80. 

a decis să trimită statelor spre ratificare documentul fără 
să se pronunţe asupra sa în vreun fel. 

Trebuie amintit că în acea perioadă statutul fostelor 
colonii americane era unul aparte. Cu toate că ele pur¬ 
taseră împreună Războiul de Independenţă şi cu toate 
că ele erau reprezentate în bloc în faţa Marii Britanii şi 
a celorlalte puteri europene, ele erau, în realitate, enti¬ 
tăţi suverane. Tratatul de la Paris, semnat pe 3 sep¬ 
tembrie 1783, prin care Marea Britanie recunoştea 
independenţa Statelor Unite, se referă la „cele treispre¬ 
zece colonii' 1 ca la „state libere, suverane şi independente". 
Virginia a ratificat acest document ca un stat separat. 

Documentul înaintat de Congres statelor trebuia rati¬ 
ficat de către fiecare în parte. Un minim de nouă state 
ar fi trebuit, conform prevederilor textului, sa fie sufici¬ 
ent pentru ca noua Constituţie să fie ratificată 14 . Două¬ 
sprezece state au convocat convenţii constituţionale 
alese popular (singurul stat din cele treisprezece colonii 
independente care nu a procedat astfel a fost Rhode 
Island). (Altfel spus, ratificarea Constituţiei din 1787 a 
fost făcută atât de către state, cât şi de către popor. 

14. Despre ratificarea Constituţiei, Michael L. Gillespie şi 
Michael Lienesch (ed.), Ratifying the Constitution (University 
Press of Kansas: Lawrence KS, 1989). Vezi şi John O. McGinnis 
şi Michael B. Rappaport, Our Supermajoritarian Constitution , 
în Texas Law Review 80 (martie 2002): 703-805; Max M. 
Edling, A Revolution in Favor of Government: Origins of the U.S. 
Constitution and the Making of the American State (Oxford 
University Press, 2003). 

Intr-un grup de cinci state ratificarea s-a făcut rapid, 
începând la 7 decembrie 1787 în Delaware şi conti¬ 
nuând, fără probleme, în Pennsylvania, New Jersey, 
Georgia şi Connecticut. Primul stat în care a existat o 
opoziţie serioasă faţă de ratificarea Constituţiei a fost 
Massachusetts, unde votul de pe 6 februarie 1788 a fost 
foarte strâns (187-168). Delegaţii de la convenţia locală 

au ratificat sub rezerva că noua Constituţie va fi amen- 

> 

dată. Principala problemă a fost, evident, necesitatea 
includerii unei Carte a Drepturilor. 

Cu excepţia statului Maryland, toate celelalte state 
care au ratificat textul propus de Convenţia de la Phila¬ 
delphia au propus şi ele Congresului noii Uniuni adop¬ 
tarea de amendamente. Ratificarea a purces în următoarea 
ordine: Maryland, Carolina de Sud, New Hampshire, 
Virginia şi, în fine, New York. Astfel, la 26 iulie 1788 
Constituţia era ratificată de 11 state, suficient pentru a 
intra în vigoare. 

Noul Congres al Statelor Unite a votat şi a propus 
statelor, spre ratificare, un grup de zece amendamente 
care a devenit cunoscut sub numele de Carta Drep¬ 
turilor. Acest lucru a înlăturat opoziţia statului Carolina 
de Nord, care iniţial votase pentru amânarea ratificării. 
Carolina de Nord a votat, în convenţie, la 21 noiem¬ 
brie 1789, ratificarea noii Constituţii. 

Cel mai dificil caz s-a dovedit acela al statului Rhode 
Island. Acesta deja supusese votului popular noua Con¬ 
stituţie, în cadrul adunărilor locale (town meetings), la 
24 mai 1788. Votul, la care simpatizanţii Federaliştilor 

au refuzat să ia parte, a consacrat respingerea Consti¬ 
tuţiei. Abia după doi ani, la 29 mai 1790, Rhode Island 
a votat, într-o convenţie constituţională, ratificarea. 

In primii ani după votarea noii Constituţii, câteva 

alte state au aderat la noua Federaţie. Primul a fost Ver- 

> 

mont, în 1791. Cazul acestui teritoriu a fost destul de 
atipic în vremea Războiului de Independenţă. Datorită 
unei dispute cu statul New York, ce privea teritoriul ca 
aparţinându-i, Vermont nu a fost recunoscut, în ciuda 
declaraţiei sale de independenţă faţă de Coroana brita¬ 
nică, în 1777, drept un stat separat, fiind cunoscut sub 
numele de New Hampshire Grants. Interesele sale 
erau apărate în Congres de un reprezentant al statului 
Connecticut. Articolul IV al Constituţiei din 1787, care 
reglementează accesul unor noi state în Uniune, a fost 
gândit pe fondul disputei dintre New York şi Vermont, 
rezolvată în cele din urmă prin recunoaşterea Ver- 

montului de către statul New York. Vermont a fost si 

> 

singurul stat care a ratificat Constituţia înainte să adere 
formal la Uniune. 

Celelalte două state care au aderat în această perioadă 
au fost Kentucky şi Tennessee. Primul se formează în 
1792, prin separarea de statul Virginia a câtorva comi¬ 
tate, iar al doilea în 1796, prin recunoaşterea ca stat a 
unui teritoriu donat Statelor Unite de către Carolina de 
Nord şi organizat de Congres în virtutea Ordonanţei de 
Sud-Vest (Southwest Ordinance) din 26 mai 1790. La 
zece ani după ratificarea Constituţiei, noua Uniune avea 

deja 16 state şi 5,3 milioane de locuitori, cu un sfert 
mai mult decât la începuturile sale. 


Planul Constituţiei 

Constituţia din 1787 este un document concis. Cu 
4543 de cuvinte, este una dintre cele mai scurte con¬ 
stituţii naţionale. Are doar 7 articole. Primele trei intro- 
> > 

duc, în ordine, cele trei puteri (Legislativul, Executivul, 
Judiciarul). Celelalte patru articole tratează, fiecare, 
chestiuni tehnice cu privire la state (Art. IV), amen¬ 
darea Constituţiei (Art. V), datoria publică, supre¬ 
maţia Constituţiei şi jurământul faţă de aceasta (Art. VI), 
şi raitificarea (Art. VII). Pentru un cititor modern, acesta 
este un plan compact. Constituţia poate şi trebuie citită 
ca un sistem. 

Cu toate acestea, Constituţia din 1787 poate fi pri¬ 
vită şi ca un produs al unor accidente şi compromisuri. 
In forma în care a fost adoptată, ea nu răspundea aştep¬ 
tărilor nici unuia dintre participanţii la Convenţia de la 
Philadelphia. Planul iniţial al lui Madison era foarte 
diferit de rezultatul final. El dorea o autoritate centrală 
puternică, care să aibă dreptul de a invalida legile sta¬ 
telor. Acestea nu ar mai fi avut aproape nici un fel de 
autoritate la nivel federal. 

Unii dintre aliaţii lui Madison aveau sensibilităţi dife- 
> > 

rite de acesta. James Wilson era un susţinător net al repu¬ 
blicanismului şi al ideii suveranităţii populare. Alexander 

Hamilton a propus şi el o guvernare centrală puternică, 

dar din alte motive si cu o altă arhitectură constituţională. 

> » 

Cu toate că Madison a apărut la Convenţia de la Phi¬ 
ladelphia cu un plan clar şi cu câţiva aliaţi influenţi, tex¬ 
tul final nu a mai păstrat aproape nimic din propunerile 
sale iniţiale. Pe tot parcursul Convenţiei, Madison a tre¬ 
buit să îşi schimbe poziţia în numeroase ocazii, pentru 
ca scopul său final, o Constituţie a unui regim federal, 
cu puteri reale, să poată fi atins 15 . 

Opoziţia la planurile lui Madison nu a fost nici ea uni¬ 
tară. Se vorbeşte despre „Anti-Federalişti“ ca despre un 
grup distinct, care apăra drepturile „statelor" faţă de ten¬ 
tativa de a legitima un Guvern federal puternic 16 . Roger 
Sherman a fost, în Convenţie, liderul cel mai eficient al 
acestei facţiuni. In realitate însă, grupul avocaţilor statelor 
era extrem de divers. Chiar în interiorul unor delegaţii 
cum ar fi aceea din New York sau Massachusetts au apă¬ 
rut disensiuni. Intre statele mici si cele mari existau diver- 

> 

genţe. Alianţele din Convenţie s-au reconfigurat constant. 

Rezultatul acestor reconfigurări şi compromisuri este 
o Constituţie sumară, ale cărei prevederi sunt adesea 

15. Despre scopurile politice ale participanţilor la Conven¬ 
ţie şi despre alianţele lor politice, vezi David Brian Robertson, 
The Constitution and America s Destiny (Cambridge University 
Press, 2005). 

16. Despre Anti-Federalişti, vezi Herbert Storing, (ed.), The 
Complete Anti-Federalist (University of Chicago Press: Chicago, 
1981) şi Jackson T. Main, The Antifederalists: Critics ofthe Consti¬ 
tution, 1781-1788 (Quadrangle Books: Chicago, 1961). 

exprimate în termeni vagi, care au lăsat o marjă consi¬ 
derabilă interpretării. Chiar şi creatorii Constituţiei s-au 
repoziţionat faţă de diferitele sale prevederi în funcţie 
de interesele politice ale momentului. James Madison 
este exemplul cel mai bun. Iniţial suporter al unui regim 
federal puternic, peste câţiva ani el va lua distanţă faţă 
de politica federalistă a lui Hamilton şi se va regăsi, ală¬ 
turi de Jefferson, mai degrabă ca un avocat al statelor 17 . 
Constituţia din 1787 a fost rezultatul unui efort colectiv 
al unor gânditori pe cât de puternici, pe atât de diferiţi. 


O Constituţie democratică? 

i 

Frecvent, Statele Unite sunt numite „cea mai veche 

democraţie' 1 . Oricum am înţelege acest termen pe fondul 

istoriei instituţiilor regimurilor democratice, Constituţia 

Statelor Unite nu a fost elaborată ca o constituţie demo- 

> 

cratică. Dimpotrivă. Mulţi dintre participanţii la Con¬ 
venţia de la Philadelphia, ca de altfel multe dintre spiritele 
luminate ale vremii, priveau democraţia ca pe un regim 
predispus la instabilitate. Pentru unii, „democraţia" nu 
era decât o formă de tiranie populară. 

Regimul instituit de Constituţia Statelor Unite este unul 
republican cu componente democratice. Acestea sunt, 
în esenţă: poporul ca sursă ultimă a legitimităţii textului 

17. Despre evoluţia lui Madison, vezi Colleen A. Sheehan, 
James Madison and the Spirit of Republican Self-Govemment (Cam- 
bridge University Press, 2009). 

constituţional, sufragiul popular pentru Camera Repre¬ 
zentanţilor, miliţiile ca formă de organizare militară şi 
juriul din procesele judiciare. 

Alte componente ale regimului american sunt însă 
gândite ca o contrapondere la democraţie. Executivul 
concentrat în figura Preşedintelui este o componentă 
monarhică, iar clasa reprezentanţilor din Congres for¬ 
mează elementul aristocratic al Republicii. Stabilitatea 
Republicii şi libertatea sa depind de menţinerea unui 
echilibru între aceste componente. 

Constituţia din 1787 nu a fost democratică, ci republi¬ 
cană. Nu trebuie să înţelegem de aici că întemeietorii 
Republicii şi-au propus să construiască un regim auto¬ 
ritar, antidemocratic. In perioada în care a fost scrisă Con¬ 
stituţia nu exista un regim democratic modern practic 
nicăieri în lume. Judecând după criteriile vremii, Statele 
Unite erau cel mai aproape de idealul unui regim 
popular. Cei mai mulţi adulţi aveau drept de vot, clasa 
proprietarilor era considerabilă, legile erau relativ echita¬ 
bile, societatea era în general tolerantă. 

Cu timpul, formula republicană a începuturilor Con¬ 
stituţiei s-a modificat în sensul întăririi elementului demo- 
> 

cratic. Generalizarea dreptului la vot, alegerea directă a 
senatorilor, modificarea modului de operare a Colegiului 
Electoral, extinderea drepturilor civile: toate acestea sunt 
specifice unei constituţii democratice moderne 18 . 

18. Abordări critice sunt acelea ale lui Robert A. Dahl, How 
Democratic is the American Constitution? (Yale University Press, 

Cea mai veche Constituţie? 

i 

Se spune adesea despre Constituţia americană că este 
cea mai veche constituţie. Afirmaţia este inexactă. Unele 

> t 

elemente ale constituţiei Angliei/Marii Britanii precum 
Habeas Corpus Act (1687) sau Bill of Rights (1689) sunt 
încă şi mai vechi. Formulei^ constituţionale ale Marii 
Britanii erau aproape complet precizate atunci când, peste 
Ocean, participanţii la Convenţia de la Philadelphia dez- 
băteau ideile Constituţiei. Spre exemplu, apariţia moţi¬ 
unii de cenzură (motion of no-confidence) a fost datată 
în martie 1782, când Parlamentul de la Westminster a 
votat o rezoluţie prin care afirma că nu mai are încredere 
în miniştrii Cabinetului, ca urmare a înfrângerii din bătă¬ 
lia de la Yorktown, în faţa trupelor rebelilor americani. 

Este atunci Constituţia americană cea mai veche con- 
> 

stitutie democratică? Nici acest lucru nu este adevărat. 
Una dintre primele constituţii care poate fi descrisă drept 
„democratică' 1 a fost aceea din 1755 a republicii instau¬ 
rate în Corsica. Liderul acestei republici, Pasquale Paoli, 

a fost bine-cunoscut si admirat în coloniile americane. 

> 

Dacă este să ne referim la prima constituţie codificată 
modernă, atunci probabil că trebuie să privim mai degrabă 

2001) sau a lui Sanford Levinson, Our Undemocratic Consti- 
tution. Where the Constitution Goes Wrong (And How the People 
Can Correctit) (Oxford University Press, 2006). Despre demo¬ 
craţia constituţională, Denis C. Mueller, Constituţional Democracy 
(Oxford University Press, 1996). 

spre Suedia decât spre Statele Unite1| între 1719 şi 1772 
Suedia a avut, în succesiune, trei constituţii codificate, 
ce au definit o adevărată „eră a libertăţii' 1 , o libertate 
înţeleasă, evident, în cadrele unui sistem aristocratic 19 . 

Este Constituţia americană din 1787 cea mai veche 
constituţie codificată încă în vigoare? Constituţia sta¬ 
tului Massachusetts (1780) este de fapt cea mai veche 
constituţie americană încă în vigoare. încă şi mai 
vechi sunt statutele constituţionale ale Republicii San 
Marino, care datează din 1600 si care sunt valabile si 
astăzi, după ce au fost completate, în 1974, cu o Decla¬ 
raţie a Drepturilor. 

într-un sens, se poate spune, totuşi, că textul din 1787 

este „cea mai veche constituţie". Teoriile si instituţiile 
” > » > 

politice ale regimului reprezentativ modern au fost codi¬ 
ficate, în formula lor cea mai influentă şi mai longevivă, 

de către Constituţia Statelor Unite. 

> 


19. Vezi Michael Roberts, TheAge of Liberty. Sweden 1719-1722 
(Cambridge University Press, 2003). 



2. Statele si Uniunea 


Teritoriul 

Când ne gândim la „Statele Unite ale Americii“, avem 
în minte Guvernul federal plus statele. Insă pentru cea 
mai lungă perioadă a istoriei americane acest lucru nu 
este exact. Statele Unite au ajuns la actuala configuraţie 
teritorială abia la 21 august 1959, când Hawaii a fost 
admis ca cel de-al 50-lea stat al Uniunii 20 . Până atunci 
teritorii întinse au fost delimitate, organizate şi guver¬ 
nate direct de către Guvernul federal, în virtutea legilor 
Congresului şi a prevederilor constituţionale. 

Documentul central al acestei istorii este Ordonanţa de 
Nord-Vest ( North-West Ordinace) a Congresului, adop¬ 
tată pe 13 iulie 1787 21 . Această reglementare se referă la 

20. Strict formal, anul corect ar fi 1977, când orăşelul Rio Rico 
a fost retrocedat Mexicului în urma unui tratat de delimitare a 
graniţei, semnat în 1970. 

21. Denumirea oficială este „Ordonanţă pentru guvernarea 
teritoriului Statelor Unite de la Nord-Vest de râul Ohio“. Isto¬ 
ria Statelor Unite este tratată în numeroase surse, printre care 
volumele din seria Oxford History ofthe United States. 

un teritoriu imens din vestul coloniilor de acum inde¬ 
pendente şi din zona Marilor Lacuri. Se poate spune că, 
datorită rolului său, Ordonanţa de Nord-Vest poate fi 
considerată unul dintre cele patru documente fonda¬ 
toare ale Statelor Unite si ale ordinii lor constituţionale, 
alături de Declaraţia de Independenţă, Constituţie şi 
Carta Drepturilor. Ea stabileşte modul în care este guver¬ 
nat teritoriul şi face precizări despre ordinea legală ce 
trebuie respectată. Sunt definite instituţiile Guvernato¬ 
rului, Consiliului Legislativ şi Camerei Reprezentanţilor. 
Scopul Ordonanţei, enunţat explicit în textul acesteia, 
este de a organiza şi de a pregăti aceste teritorii, ale căror 
graniţe vor fi trasate de Congres, pentru a fi admise ca 
noi state ale Uniunii („nu mai puţin de trei şi nu mai 
mult de cinci state"), îndată ce populaţia de pe un 
anumit teritoriu va atinge cifra de 60 000. O prevedere 
importantă prin consecinţele sale este aceea prin care 
sclavia este interzisă în noul teritoriu. 

Constituţia din 1787 prevede, la rândul său, în Arti¬ 
colul IV, un mecanism al extinderii teritoriului repu¬ 
blicii federale 22 . Americanii priveau deja către Vest şi 
către Sud. Intr-o scrisoare către Madison, Jefferson sus¬ 
ţine că se aşteaptă ca federaţia americană să se extindă şi 
asupra teritoriilor Canadei, Floridei şi Cubei, formând 

22. Pentru o analiză a problemei teritoriului în raport cu 
Constituţia, vezi Kal Raustiala, Does the Constitution Follow the 
Flag? The Evolution of Territoriality in American Law (Oxford 
University Press, 2009). 

„un imperiu al libertăţii cum nu s-a văzut de pe vre¬ 
mea Creaţiei 1 ' 23 . 

> 

Primul organizat în virtutea acestor prevederi a fost 
Ohio, în 1803, iar teritoriile din nord-vest au fost reor¬ 
ganizate, după care au fost formate statele Indiana (1816) 
şi Illinois (1818). 

In Sud, lucrurile evoluează dramatic odată cu Actul de 
Cumpărare a Louisianei {Louisiana Purchase), din 1803. 
Pentru 15 milioane de dolari Statele Unite au achiziţio¬ 
nat de la Franţa drepturile asupra unui teritoriu colosal, 
care nu corespunde cu actualul stat Louisiana, ci acoperă 
practic întreaga parte centrală a Statelor Unite. Slab popu¬ 
lat (76 556 la recensământul din 1810), acest teritoriu 
se va dezvolta rapid, iar pe suprafaţa sa se vor organiza 
state care vor accepta sclavia, ceea ce va duce direct la 
ruptura din timpul Războiului Civil. 

Mai multe motive l-au împins pe Napoleon să accepte 
târgul propus de Jefferson. Pe de-o parte, dornic să reane- 
xeze Haiti ca o colonie franceză, avea nevoie urgentă de 
bani. Pe de altă parte, Napoleon dorea întărirea forţei 
navale americane, prin asigurarea accesului Statelor Unite 
la portul New Orleans, pentru a crea o contrapondere la 
marina de război britanică. In ce îl priveşte pe Jefferson, 
acesta intuise că Statele Unite se vor putea extinde, poli¬ 
tic şi economic, în sud. Singurele sale rezerve erau cele 

23. Citat în Gary Lawson şi Guy Seidman, The Constitution of 
Empire. Territorial Expansion and American Legal History (Yale 
University Press, 2004), p. 2. 



48 CĂTĂLIN AVRAMESCU 


legate de validitatea acţiunilor sale, pentru că Preşedintele 
nu este expres autorizat de Constituţie să cumpere teri¬ 
torii în numele Statelor Unite. 

Intuiţia lui Jefferson s-a dovedit corectă, Sudul deve¬ 
nind, după aderarea noilor state, un bloc politic şi eco¬ 
nomic redutabil. In 1812 se formează statul Louisiana, 
iar pe teritoriile din partea de Vest a Georgiei se for¬ 
mează, la scurtă vreme, statele Mississippi (1817) şi 
Alabama (1819). 

Aderarea acestor state sclavagiste a consolidat domi¬ 
naţia Sudului în structurile politice ale Uniunii. Sclavia 
era o chestiune lăsată în suspensie de Constituţia din 
1787, iar reprezentarea egală din Senat a statelor şi modul 
de alegere a Preşedintelui dădeau un avantaj statelor 
Sudului, care deveniseră mai numeroase si aveau inte- 
rese comerciale distincte. In 1820 Congresul adoptă 
Compromisul Missouri (.Missouri Compromise ), care per¬ 
mite aderarea a două noi state: unul liber, Mâine, care 
în 1820 devine stat pe un teritoriu reclamat iniţial de 
Massachusetts şi de Marea Britanie, şi unul sclavagist, 
Missouri (1821). După o pauză de un deceniu şi jumă¬ 
tate, procesul este reluat cu alt stat sclavagist, Arkansas 
(1836) şi unul liber, Michigan (1837) 24 . 

Prăbuşirea Imperiului spaniol din America de Nord şi 
conflictul cu republica mexicană vor aduce extinderea Sta¬ 
telor Unite în Texas (1845), Florida (1845) şi California 

24. Despre formarea blocului sudic, vezi Adam Rothman, 
Slave Country. American Expansion and the Origins of the Deep 
South (Harvard University Press, 2005). 



STATELE ŞI UNIUNEA 49 


(1850). în fostele teritorii Louisiana şi Nord-Vest pro¬ 
cesul de formare a noi state a continuat pe măsura miş¬ 
cării populaţiei de origine europeană spre vest: Iowa 
(1846), Wisconsin (1848), Minnesota (1858) şi Ore- 
gon (1859). Ultimul stat care aderă înaintea Războiului 
Civil este Kansas, la 29 ianuarie 1861, ca stat liber. în 
intervalul 1815-1860 populaţia Vestului creşte exploziv: 
de la un milion la 15 milioane 25 . 

în timpul Războiului Civil, o parte a statului Virgi- 
nia, pe atunci parte a Confederaţiei statelor sclavagiste 
din Sud, decide să se separe. La 20 iunie 1863 Preşe¬ 
dintele Lincoln admite Virginia de Vest ca un stat sepa¬ 
rat şi liber al Uniunii. Tot Războiul Civil explică şi 
formarea statului Nevada, în 1864, ca stat liber parte a 
alianţei Nordului.! Pentru a se asigura că textul noii Con¬ 
stituţii a statului ajunge la timp la Washington, acesta 
este expediat, cu plata unei averi, prin noul mijloc de 
comunicaţie rapidă al acelor timpuri: telegraful. 

După Războiul Civil, statele care au format Confede¬ 
raţia sunt readmise, pe rând, în Uniune, ultimul fiind 
Georgia, la 15 iulie 1870. între timp alte teritorii devin 
state: Nebraska (1867) şi Colorado (1876). 


25. Vezi James Belich, Replenishingthe Earth: the Settler Revo- 
lution and the Rise of the Anglo-World, 1783—1939 (Oxford 
University Press, 2009), p. 223. Originile conflictului de graniţă 
cu Spania sunt analizate de J.C.A. Stagg, Borderlines In Bor- 
derlands: James Madison and the Spanish-American Frontier, 
1776—1821 (Yale University Press, 2009). 

La 2 noiembrie 1889 se înregistrează o situaţie ine¬ 
dită. Două state, Dakota de Nord şi Dakota de Sud, au 
cerut admiterea în Uniune. Pentru a nu genera o gelo¬ 
zie între cele două state cu privire la ordinea în care 
vor fi admise, Preşedintele Harrison i-a cerut Secreta- 
rului său de Stat, James G. Blaine, să amestece docu¬ 
mentele de admitere pe care urma să le semneze. Tot 
în 1889 sunt admise statele Montana şi Washington, 
un an mai târziu devin parte a Uniunii statele Idaho 
şi Wyoming, iar în 1896, Utah. In cazul acestuia din 
urmă, Congresul a cerut statului să interzică, prin Con¬ 
stituţie, poligamia. 

Primele decenii ale secolului XX aduc noi state în 
Uniune: Oklahoma în 1907, iar în 1912 New Mexico 
şi Arizona. Statele Unite ajung la actualul număr (50) 
în 1959, odată cu admiterea statelor Alaska şi Hawaii. 
Primul s-a format pe un teritoriu cumpărat în 1867 cu 
7 milioane de dolari de la Imperiul rus, iar al doilea pe 
un teritoriu anexat în 1898 după desfiinţarea Regatului 
Hawaii, condus timp de un secol de o dinastie locală. 

Un caz special, neacoperit de prevederile Constitu¬ 
ţiei, este acela al teritoriilor asociate Statelor Unite în 
diferite formule. Cazul cel mai cunoscut este al statului 
Puerto Rico. 

Una dintre condiţiile puse de Congres acestor noi state 
este adoptarea unei constituţii locale, compatibilă cu 
principiile Constituţiei federale. Acest lucru se realizează, 
de regulă, în convenţii constituţionale. Se poate spune, 

aşadar, că Statele Unite sunt în avangarda democraţiei 
în prima parte a secolului al XlX-lea. 


Districtul Columbia 

Temeiul constituţional al organizării Districtului 
Columbia se află în Articolul I (secţiunea 8) al Con¬ 
stituţiei, unde este menţionat un district, „nu mai mare 
de zece mile pătrate' 1 , care va fi obţinut prin cesionarea 

unui teritoriu de către statele federaţiei. Locul exact al 

> 

acestui district nu este precizat, însă este precizată 
funcţia de sediu al Guvernului. Abia în 1790 Congre¬ 
sul adoptă o lege care delimitează „Teritoriul Colum¬ 
bia", un pătrat aflat pe malurile râului Potomac ales de 
George Washington pentru a deveni capitala noului stat 
federal. Până atunci Congresul avea sediul la New York 
(1789-1790) şi apoi la Philadelphia (1790-1800). 

La origine, teritoriul şi oraşul Washington (numit 
astfel în cinstea generalului Washington) erau dis¬ 
tincte. Abia în 1871, după o altă lege a Congresului, s-a 
creat „District of Columbia" ca o municipalitate ce 
cuprindea şi oraşul Washington, precum şi fostul oraş 
Georgetown, acum un cartier din „Washington, D.C." 
(denumirea sub care este cunoscut, de regulă, Districtul 
Columbia). La actualele graniţe ale capitalei s-a ajuns în 
anul 1846, când oraşul Alexandria, împreună cu restul 
teritoriului cedat de statul Virginia, a fost returnat acestui 
stat printr-o decizie a Congresului, teritoriul federal fiind 

de atunci înainte format doar din teritoriul cedat de sta¬ 
tul Maryland. Prima dată când locuitorii şi-au ales direct 
primarul a fost abia în 1973. 

Din punct de vedere politic, cei 600 000 de locuitori 
ai Districtului sunt într-o situaţie aparte. Constituţia, 
atunci când precizează distribuirea, între statele Uniu¬ 
nii, a mandatelor din Senat şi din Camera Reprezen¬ 
tanţilor, nu menţionează nimic cu privire la eventuale 
mandate ale Districtului Columbia. Acest lucru a făcut 
ca nici în ziua de azi locuitorii districtului să nu aibă 
reprezentanţi cu drept de vot în cele două Camere, fiind 
singurii cetăţeni americani în această situaţie. 

Pentru a remedia această situaţie, Congresul a votat, 
în 1978, un amendament la Constituţie, introdus de 
deputatul democrat Don Edwards din California, care 
acorda districtului Columbia aceleaşi drepturi în mate¬ 
rie electorală şi de amendare a Constituţiei pe care le are 

un stat al federaţiei 26 . 

> 

Dacă ar fi fost adoptat, acest amendament ar fi intro¬ 
dus o variaţie în materie de ratificare a viitoarelor amen- 
> 

damente. Dacă practica indicată de Constituţie prevedea 
doar ratificarea amendamentelor de către Legislativele 

26. Vezi şi Clement E. Vose, When District of Columbia Repre- 
sentation Collides with the ConstituţionalAmendment Institution, 
în Publius: The Journal of Federalism 9 (iarna 1979): 105-125. 
Amendamentul acesta a fost introdus în contextul în care popu¬ 
laţia Districtului Columbia ajunsese mai mare decât a unora 
dintre statele Uniunii. în 2007, Districtul avea 588 292 de locui¬ 
tori, mai mult decât statul Wyoming (522 830 locuitori). 

statelor, în cazul districtului Columbia acest lucru ar fi 
fost, evident, imposibil, pentru că districtul nu e organi¬ 
zat ca stat şi nu are, prin urmare, un legislativ. Aşadar, 
viitoarele amendamente ar fi fost ratificate, în Wash¬ 
ington D.C., fie direct de către poporul districtului, fie 
de către Consiliul Municipal. 

Data-limită pentru ratificare a expirat la 22 august 1985, 
motiv pentru care acest amendament a expirat. Doar 
Legislativele a 16 state (din 50) l-au ratificat. In acest 
moment Districtul Columbia este reprezentat în Camera 
Reprezentanţilor de un delegat ales în baza unei legi 
speciale, care însă nu are drept de vot în plen, ci doar în 
comisiile de specialitate ale Camerei. 


Populaţia 

Constituţia americană stabileşte recensământul ca pe 
un instrument politic fundamental. Această prevedere 
îşi are originea în situaţia fostelor colonii devenite ofi¬ 
cial independente din 1783, ca urmare a Tratatului de 
la Paris. Intre aceste state, uneori descrise ca „suverane' 1 , 
existau mari deosebiri în ceea ce priveşte populaţia. Prin 
urmare, în cadrul Convenţiei de la Philadelphia pozi¬ 
ţiile divergente ale delegaţiilor uneori au fost motivate 
de apartenenţa lor fie în grupul statelor mici, fie în 
grupul statelor mari. 

Primul recensământ desfăşurat sub autoritatea Con- 

> 

stituţiei din 1787 a fost acela din 1790, când populaţia 

Statelor Unite era de 3 929 326 de locuitori, adică apro¬ 
ximativ populaţia actuală a Republicii Moldova şi mai 
puţin de jumătate din populaţia actuală a Elveţiei. Dacă 
ar fi să comparăm populaţia din 1790 a Statelor Unite cu 
aceea a statelor americane de astăzi, aceasta ar fi cu puţin 
mai mare decât a statului Oregon şi puţin mai mică decât 
a statului Kentucky. In prezent, populaţia Statelor Unite 
a ajuns la aproape 300 de milioane. 

Datele recensământului din 1790 ne ajută să ne facem 
o idee despre lumea în care trăiau fondatorii State¬ 
lor Unite. Dintre cei aproape 4 milioane de locuitori, 
aproape 700 000 erau sclavi. Cel mai mare oraş al Sta¬ 
telor Unite devenise New Yorkul, cu 33 131 de locuitori. 
Cel mai populat stat era Virginia, cu 454 983 de locui¬ 
tori liberi. Dacă socotim şi sclavii, atunci Virginia avea 
747 410 locuitori. Cel mai mic stat era Delaware, cu 
59 094 locuitori. 

Cât despre originea etnică a locuitorilor din colonii, 
aproximativ jumătate erau englezi în perioada Revoluţiei 
şi a constituirii Statelor Unite. Aproape o cincime erau 
africani. Dintre principalele minorităţi, scoţienii şi irlan¬ 
dezii alcătuiau, împreună, circa 15%, iar minoritatea 
germană sub 7%. Grupuri mai mici formau francezii, 
olandezii şi suedezii. Constituţia nu prevede însă o limbă 
oficială a Statelor Unite. Toţi delegaţii la Convenţia de 
la Philadelphia vorbeau engleza. 

Suveranitatea statelor 

Unul dintre aspectele atipice ale Constituţiei ameri¬ 
cane este acela legat de statutul componentelor Uniunii. 
Se spune frecvent despre Statele Unite că sunt o „fede- 
raţie“. Termenul nu are neapărat acelaşi înţeles pe cele 
două maluri ale Oceanului. In Europa, statele compo¬ 
nente ale unei federaţii nu au atribuţii atât de extinse. 

y y 

Statele americane, pe de altă parte, sunt chiar descrise 
uneori ca entităţi „suverane' 1 . Uniunea americană, aşadar, 
ar fi mai apropiată, ca natură, de statele care în Europa se 
numesc „confederale", precum Confederaţia Helvetică 27 . 

Realitatea este că raportul dintre Uniune şi statele 
componente nu este cu totul clarificat nici până în pre¬ 
zent. încă din perioada în care Constituţia este un sim¬ 
plu proiect dezbătut la Philadelphia, s-au conturat două 
tabere: a celor care susţineau un stat central puternic şi 
tabăra celor care susţineau o simplă alianţă între state 


27. O introducere în teoria federalismului este cartea lui 
Michael Burgess, Comparative Federalism. Theory and Practice 
(Routledge: Londra şi New York, 2006). Comparaţia cu fede¬ 
ralismul Uniunii Europene este dezvoltată în Anand Menon şi 
Martin Schain, Comparative Federalism: The European Union 
and the United States in Comparative Perspective (Oxford Uni- 
versity Press, 2006). O teorie despre natura judiciarului federal 
ca fiind apropiată de tribunalele dreptului internaţional este for¬ 
mulată de Francisco Forrest Martin, The Constitution as Treaty. 
The International legal Constructionalist Approach to the U.S. Con¬ 
stitution (Cambridge University Press, 2007). 

suverane. Se poate spune că momentul adoptării Consti¬ 
tuţiei a marcat un compromis instabil. 

Raportul dintre puterile statelor şi acelea ale Uniu¬ 
nii a suscitat numeroase dezbateri si confruntări mai 

> 

ales în perioada dintre adoptarea Constituţiei şi Răz¬ 
boiul Civil. Ratificat în 1795, Amendamentul XI a 
fost adoptat ca reacţie la o decizie timpurie a Curţii 
Supreme, Chisholm v. Georgia (1793), cu scopul de a 
limita capacitatea cetăţenilor străini şi ai altor state de 
a da în judecată un stat al Federaţiei, restaurând doc¬ 
trina imunităţii suverane a statului 28 . 

> 

Un alt moment în care unele state au încercat afirmarea 

unei doctrine robuste a suveranităţii a fost ocazionat de 

> 

Criza Anulării (Nullification Crisis, 1832-1833). Ca reacţie 
la legalizarea în Congres a unor tarife protecţioniste, Caro- 
lina de Sud a emis Ordonanţa de Anulare, declarând că 
tarifele respective nu sunt valabile pe teritoriul acestui 

28. Vezi şi Clyde E. Jacob, The Eleventh Amendment and 
Sovereign Immunity (Greenwood Press: Westport, CT, 1972), 
şi John V. Orth, The Judicial Power ofthe United States. The 
Eleventh Amendment in American History (Oxford University 
Press, 1987). Despre competenţele federaţiei şi ale statelor în mate¬ 
rie legală, vezi William W. Buzbee (ed.), Preemption Choice: The 
Theory, Law, and Reality of Federalism s Core Question (Cambridge 
University Press, 2009). Statul Georgia a plătit în cele din urmă 
datoria din timpul Războiului de Indepedenţă care făcuse obiec¬ 
tul reclamaţiei abia în 1847. Amendamentul reprezintă o restrân¬ 
gere a clauzei din Articolul I, secţiunea 10, care interzice statelor 
să „afecteze 11 contractele, în acest caz titlurile datoriei contractate 
faţă de creditori privaţi. 

stat. Evenimentele au fost pe cale să escaladeze într-o 
confruntare militară cu trupele Uniunii. Principalul avo¬ 
cat al poziţiei Carolinei de Sud a fost John C. Calhoun, 
care argumentase deja într-un text din 1828 (South Caro- 
lina Exposition and Protest) că statele sunt suverane şi 
pot opune un veto legilor federale. De cealaltă parte se 
găseau Preşedintele Andrew Jackson alături de gânditori 
şi politicieni precum Daniel Webster şi John Quincy 
Adams. Aceştia susţineau că nu statele, ci poporul este 

sursa ultimă a Constituţiei 29 . Lucrurile s-au rezolvat 

> 

printr-o nouă lege a tarifelor vamale, în 1833. 

Perioada care a început după încheierea Războiului Civil 
poate fi caracterizată drept una în care Guvernul central a 
acumulat tot mai multă putere şi drepturi. O bună parte 
din lupta în jurul atributelor statelor s-a dat în tribunale 
şi în faţa Curţii Supreme. Unele dintre amendamentele 
constituţionale, precum Amendamentul XVI (taxele fede¬ 
rale) şi XVII (alegerea directă a senatorilor), reprezintă 
expresia afirmării tot mai clare a autorităţii Guvernului 
federal. Limitele autorităţii statelor sunt puse în discuţie şi 
de progresul reglementărilor administrative enunţate de la 
nivel federal, în domenii precum Energia sau Mediul 30 . 

29. Despre Calhoun, vezi Union and Liberty: The Political 
Philosophy of John C. Calhoun , ed. Ross M. Lence (Liberty Fund: 
Indianapolis, 1992). 

30. Despre relaţia acestor reglementări administrative cu drep¬ 
tul constituţional, vezi Larry Yackle, Regulatory Rights. Supreme 
Court Activism, the Public Interest, and the Making of Consti¬ 
tuţional Law (The University of Chicago Press, 2007). 

Cu toate acestea, statele americane păstrează puteri 
importante. Unele dintre acestea ţin de definiţia tradiţio¬ 
nală a suveranităţii. Spre exemplu, statele Uniunii au sis¬ 
teme legale separate şi pot impune pedeapsa capitală, un 
drept pe care statele europene l-au pierdut după sem¬ 
narea, începând cu 1950, a Convenţiei Europene a Drep¬ 
turilor Omului. In ultimii ani câştigă teren o mişcare de 
afirmare a drepturilor statelor. Unele dintre acestea, pre¬ 
cum Tennessee sau Alaska, au votat în Legislativele lor 
rezoluţii de afirmare a suveranităţii de stat, conform 
Amendamentului X din Constituţia federală. 


Secesiunea 

Constituţia americană nu prevede nimic în legătură 

cu posibilitatea de secesiune a unui stat al Uniunii, iar 

preambulul Constituţiei se referă la o uniune perfectă 

între statele care au ratificat-o. 

Cu toate acestea, au existat, în istoria Statelor Unite, 

tentative notabile de secesiune. Prima dintre acestea s-a 

exprimat în cadrul Convenţiei de la Hartford (1814-1815), 

convocată de Legislativul din Massachusetts pentru a 

dezbate eventuale amendamente ale Constituţiei federale. 

> 

Participanţi din toate statele Noii Anglii au fost uniţi în 
opoziţia faţă de politicile Preşedintelui republican Madi- 
son şi faţă de războiul cu Anglia. Nu toţi delegaţii însă 
au susţinut secesiunea, iar victoria în Bătălia de la New 

Orleans (8 ianuarie 1814) a însemnat şi discreditarea 
partidei Federaliştilor. 

In 1860 s-a petrecut secesiunea statelor din Sud. 
începută din Carolina de Sud, cu o declaraţie de sece¬ 
siune individuală şi propagată în alte şase state, mişcarea 
a devenit una colectivă, odată cu proclamarea Statelor 
Confederate din America (8 februarie 1861), care cuprin¬ 
dea unsprezece state. Statele Unite nu au recunoscut 
niciodată această entitate, dizolvată pe 5 mai 1865. 
Oficial, pentru statele din Nord, statele din Sud au fost 
într-o stare de rebeliune. 

Secesiunea din 1860 a avut consecinţe şi în plan con¬ 
stituţional. Curtea Supremă a decis, în cazul Texas v. White 
(1869) că statele Uniunii nu au nici un drept constitu¬ 
ţional de a se separa de Uniune. 31 

în istoria Uniunii au existat, totuşi, două secesiuni 
legale, a unui teritoriu faţă de alt stat. Prima s-a petrecut 
în 1792, când teritoriul Kentucky, care era controlat de 
statul Virginia, a aderat la Uniune ca stat separat, în urma 
adoptării unei Constituţii printr-o convenţie constituţio¬ 
nală, după ce înainte propunerea de a adera la Imperiul 
spaniol a fost respinsă de cetăţenii teritoriului. A doua 
secesiune legalizată din istoria Uniunii s-a petrecut în 
contextul Războiului Civil. Reprezentanţii părţii de vest 

31. Declaraţiile şi mişcările de secesiune sunt documentate 
de James L. Erwin, Declarations oflndependence. Encyclopedia of 
American Autonomous and Secessionist Movements (Greenwood 
Press: Westport şi Londra, 2007). 

a statului Virginia au votat să rămână în Uniune, sepa- 
rându-se astfel de restul statului, care aderase la Confe¬ 
deraţie. Noul stat a fost recunoscut ca distinct, fiind 
admis în Uniune la 20 iunie 1863, sub numele Virginia 
de Vest {West Virginia). 


Cetăţenia 

Pentru un stat atât de tânăr este destul de surprinză¬ 
toare atenţia pe care textul Constituţiei o acordă pro¬ 
blemei cetăţeniei. Nimeni nu poate deveni Preşedinte 
dacă nu este născut cetăţean al Statelor Unite (sau dacă 
nu era cetăţean la data adoptării Constituţiei, adaugă 
Articolul II al acesteia). Senatorii şi membrii Camerei 
Reprezentanţilor nu trebuie să se fi născut cetăţeni, însă 
trebuie să fi fost, pentru a fi eligibili, cetăţeni de minim 
nouă, respectiv şapte, ani. Dezbaterile din Convenţia de 
la Philadelphia nu lămuresc originea acestor cerinţe. Din¬ 
tre cei 55 de delegaţi, nouă nu erau născuţi în colonii. 
Este posibil ca aceştia să fi fost preocupaţi de posibi¬ 
litatea ca un străin să ajungă să comande, în virtutea 
funcţiei de Preşedinte, armata Statelor Unite. In tim- 
pul Războiului de Independenţă, baronul Friedrich 
Wilhelm von Steuben, un aristocrat prusac, devenise 
Inspectorul-General al Armatei Continentale şi şeful 
de Stat-Major al lui George Washington, fiind credi¬ 
tat cu introducerea disciplinei prin care această forţă 
a devenit eficientă pe câmpul de bătălie. Von Steuben 

a devenit cetăţean american în 1784, printr-o decizie 
a Legislativului din Pennsylvania. 32 

Primul Preşedinte american născut cetăţean al Sta- 
> > 

telor Unite a fost Martin Van Buren (1837-1841). El a 
fost şi singurul Preşedinte a cărui limbă maternă nu era 
engleza (Van Buren provenea dintr-o familie olandeză 
din statul New York). 

Constituţia a jucat un rol important şi în ce priveşte 
cetăţenia oamenilor de rând. La începuturile Statelor 
Unite, negrii/sclavii nu erau socotiţi cetăţeni în nume¬ 
roase state. Această situaţie s-a schimbat în 1868, când 
a fost adoptat Amendamentul XIV, prin care era stabi¬ 
lită cetăţenia tuturor persoanelor născute sau naturalizate 
în Statele Unite, astfel înlăturându-se efectele deciziei 
din cazul Dred Scott (1857) a Curţii Supreme, care sta¬ 
bilise că negrii nu sunt cetăţeni americani. Amendamen¬ 
tul XIV este şi un răspuns la legislaţia restrictivă adoptată 
de statele din Sud la adresa negrilor (aşa-numitele Coduri 
Negre - Black Codes ), prin care populaţia de culoare era 
discriminată în ce priveşte dreptul de a apărea şi de a 
depune mărturie în tribunale. De asemenea, vechiul sis¬ 
tem de numărare a populaţiei stabilit de textul din 1787 
şi care prevedea adăugarea a trei cincimi din numărul per¬ 
soanelor servile la numărul populaţiei libere era abolit. 

Cât despre indienii nord-americani, Constituţia din 
1787 stabileşte dreptul Congresului de a reglementa 

32. Despre von Steuben, vezi Paul Lockhart, The Drillmaster 
ofValley Forge. The Baron de Steuben and theMaking of the Ame¬ 
rican Army (HarperCollins: New York, 2010). 

comerţul cu triburile lor. Această prevedere este expli¬ 
cată de dorinţa de a menţine neutralitatea sau prietenia 
acestor triburi prin privarea statelor Uniunii de posibi¬ 
litatea de a ocupa pământurile indienilor. în 1790 Con¬ 
gresul a adoptat, pe baza acestei stipulaţii din Constituţie, 
o lege, în vigoare şi astăzi, care interzicea cetăţenilor şi 
statelor să cumpere pământul triburilor indiene. în fapt, 
atitudinea fată de indieni a variat în funcţie de context, 
mergând de la ostilitate declarată până la recunoaşterea 
acestor triburi ca entităti suverane, cu care Guvernul 
american a încheiat tratate diplomatice. 

Chestiunea cetăţeniei indienilor s-a dovedit încă si mai 
) » 

complicată decât aceea a cetăţeniei negrilor. Amendamen¬ 
tul XIV o recunoaşte doar persoanelor supuse jurisdicţiei 
Statelor Unite şi îi exclude explicit de la recensământul 
necesar în scopuri electorale pe indienii care nu plătesc 
taxe. Rezultatul a fost un regim neclar al cetăţeniei indi¬ 
enilor, care au fost recunoscuţi drept cetăţeni ai Statelor 
Unite abia în 1924, printr-o lege (Indian Citizenship 
Act ) votată de Congres. 33 

33. Despre triburile indiene şi Constituţia americană, vezi 
Frank Pommersheim, Broken Landscape. Indians, Indian Tribes, 
and the Constitution (Oxford University Press, 2009). O istorie 
a statutului legal al indienilor nord-americani şi a drepturilor 
lor electorale este lucrarea lui Daniel McCool, Susan M. Olson, 
Jennifer L. Robinson, Native Vote. American Indians, the Voting 
Rights Act, and the Right to Vote (Cambridge University Press, 
2007). Dezvoltarea ideilor constituţionale şi legale cu privire la 
cetăţenie poate fi urmărită în T. Alexander Aleinikoff, Sem- 
blances of Sovereignty. The Constitution, the State, and American 

Prevederile Constituţiei SUA explică o caracteristică 
a cetăţeniei americane greu de înţeles pentru un euro¬ 
pean. Din punctul de vedere al relaţiilor internaţionale, 
există un singur stat, „Statele Unite al Americii“, cu o 
singură cetăţenie, menţionată ca atare pe paşaport. Con¬ 
stituţia federală însă se referă, prin Amendamentul XIV, 

la cetăţenia Statelor Unite si a statului în care cineva este 
> ) 

rezident. Pe plan intern, aşadar, există o cetăţenie a fie¬ 
cărui stat al Uniunii. In practică, aceasta se reduce, de 
obicei, la prevederi administrative legate de rezidenţă. 
De asemenea, faptul că fiecare stat alcătuieşte o juris¬ 
dicţie distinctă presupune un proces de extrădare în cazul 
infracţiunilor comise în alte state, conform Clauzei de 
Extrădare din Articolul IV. 

O altă clauză relativă la cetăţenie este Clauza Privile- 

> 

giilor şi Imunităţilor, din Articolul IV, secţiunea 2, care 

stabileşte că cetăţenii unui stat vor avea în toate celelalte 
) > 

state „privilegiile şi imunităţile“ lor. Limbajul folosit de 
textul din 1787 este diferit de acela al Articolelor Con¬ 
federaţiei, adoptate cu doar 10 ani înainte şi care aveau 
o clauză similară, ce se referea însă explicit doar la „locu¬ 
itorii liberi“ şi îi excludea pe „săraci", pe „vagabonzi" şi 
pe „cei care fug de Justiţie". Această ostilitate faţă de 
mizerabili, cerşetori şi vagabonzi este un ecou al unor 

Citizenship (Harvard University Press, 2002). Problema grani¬ 
ţelor şi a imigranţilor este urmărită de Gerald L. Neuman, Stran- 
gers to the Constitution. Immigrants, Borders and Fundamental 
Law (Princeton University Press, 1996). 

practici europene. în Franţa anilor ’60-’70 ai aceluiaşi 
secol, o serie de memorii şi de pamflete denunţă cerşeto¬ 
ria ca pe un rău social ultim şi propun măsuri discipli¬ 
nare ferme împotriva mizerabililor şi vagabonzilor 34 . 
Constituţia americană din 1787 însă nu îi mai discri¬ 
minează pe cetăţeni pe baza averii, anunţând un spirit 
egalitar care lipsea din majoritatea statutelor politice ale 
vremii sale. 


34. Vezi Cătălin Avramescu, Critica cerşetoriei şi geneza sta¬ 
tului modern (La critique de la mendicite et la genese de l'etat 
moderne), în Studia Politica, 2003, 3, nr. 1, pp. 193-200. For¬ 
mele sărăciei în America sunt explorate în Billy G. Smith (ed.), 
Down and Outin Early America (The Pennsylvania State Univer- 
sity Press: University Park, PA, 2004). 



3. Instituţii politice 


Congresul 


Congresul este instituţia centrală a sistemului consti¬ 
tuţional american, cel puţin aşa cum a fost acesta gândit 
la începuturile sale. 35 Controversele cu privire la com¬ 
petenţele şi compoziţia Congresului au ocupat o parte 
importantă a dezbaterilor din Convenţia de la Philadel¬ 
phia. Spre deosebire de funcţia de Preşedinte şi de Judi¬ 
ciarul federal, care sunt nou create,^Congresul deja exista 
în momentul în care a fost scrisă Constituţia din 1787. 
Este vorba de Congresul care funcţiona în formula sta¬ 
bilită de Articolele Confederaţiei. Problema pe care şi-au 
pus-o participanţii la Convenţie este de a regândi atri¬ 
buţiile Congresului. 

O problemă deloc uşoară. Exista, desigur, modelul Par¬ 
lamentului britanic, spre care înclinau câţiva gânditori 
precum Hamilton. Aceştia erau însă într-o minoritate 

35.0 introducere în studiul Congresului american este The 
American Congress, Steven S. Smith, Jason M. Roberts şi Ryan 
J. Vander Wielen (ed.) (Cambridge University Press, 2006). 

aproape nesemnificativă. Principala constrângere nu era, 
totuşi, de ordin teoretic, ci politic. Delegaţii de la Phila¬ 
delphia erau reprezentanţi ai statelor. Formula pe care 
acestea o stabiliseră, încă din timpul Războiului de Inde¬ 
pendenţă, era o alianţă de state suverane, ai căror dele¬ 
gaţi sunt reuniţi într-un Congres. Acesta era sensul în 
care termenul „Congres" era folosit în Europa secolelor 
XVIII-XIX. Spre exemplu, în 1814-1815 s-a ţinut celebrul 
Congres de la Viena, sub preşedinţia Prinţului Metter- 
nich, unde au participat practic toate puterile europene, 
mici şi mari. 

Miza, pentru autorii Constituţiei, a fost de a trans¬ 
forma acest tip de aranjament în Legislativul unei mari 
republici federale. Sarcina era imensă. Prevederile rela¬ 
tive la Congres ocupă întregul Articol I, cel mai lung al 
Constituţiei (2271 de cuvinte, mai mult decât dublul 
numărului de cuvinte al Articolului II, despre Preşedinte), 
precum şi paragrafe ale altor articole, pe parcursul între¬ 
gii Constituţii. Se poate spune că instituţia Congresului 
este principalul obiect al legiferării în textul de la 1787. 
Amendamentele Cartei Drepturilor, ca şi multe dintre 
amendamentele ulterioare, se referă, şi acestea, la atribu¬ 
ţiile şi la limitele puterii Congresului. 

Constituţia afirmă, în deschiderea Articolului I, că 
puterea legislativă a Statelor Unite este învestită în Con¬ 
gres. Nu este întru totul evident ce înseamnă acest lucru. 
Pe de-o parte, existau legile statelor, dar şi principiile 
dreptului comun (common law). Pe de altă parte, aceeaşi 

Constituţie, care nu este produsul voinţei Congresului, 
se proclamă pe sine drept „legea supremă a ţării“ {supreme 
law ofthe land). Congresul american, prin urmare, este 
sub autoritatea Constituţiei, nu deasupra sa, aşa cum este 
Parlamentul britanic, care în virtutea doctrinei „suvera¬ 
nităţii Parlamentului" poate schimba constituţia prin- 
tr-un simplu act de voinţă legislativă. 

Expresia-cheie, necesară înţelegerii sursei şi scopului 
„puterilor legislative" ale Congresului, este „acordate prin 
acest document" {herein granted). Este vorba de un act 
de delegare concret, de la popor către Congres, de a exer¬ 
cita doar puterile legislative precizate explicit în acest 
document, şi care vor fi puse în execuţie de Executivul 
federal. Spre deosebire de Legislativul federal, care este 
limitat la exerciţiul acestor puteri legislative precizate, 
expresiile din Constituţie au fost interpretate ca per¬ 
miţând Executivului şi Judiciarului să exercite şi puteri 
implicite, sau de rezervă. 

In calitatea sa de adunare legislativă, Congresul este 
organizat într-o manieră similară cu a altor parla¬ 
mente. Regulile de acest tip erau, de altfel, formalizate 
în adunările coloniilor şi statelor, precum şi în Parlamen¬ 
tul britanic. Constituţia nu prevede care este procedura 
parlamentară de urmat, ci doar declară, la Articolul I, 
secţiunea 5, că fiecare Cameră îşi stabileşte singură regu¬ 
lile sale de procedură. Camera Reprezentanţilor se con¬ 
duce după Manualul practicii parlamentare a Senatului 
Statelor Unite, publicat de Jeffersonîn 1801, iar Senatul 

după propriul său regulament, inspirat şi acesta de manua¬ 
lul lui Jefferson, care, în calitatea sa de Vice-Preşedinte, 
a fost şi şeful Senatului între 1797 şi 1801. 

Constituţia americană conţine, ca si alte texte simi- 
lare, stipulaţii cu privire la imunităţi şi sancţiuni. Fiecare 
Cameră poate, cu votul a două treimi, să expulzeze pe ori¬ 
care dintre membrii săi. Ultima dată când s-a întâmplat 
acest lucru în Senat a fost în vremea Războiului Civil. 
In Camera Reprezentanţilor ultima expulzare a avut loc 
în 2002, când James Traficant a fost astfel pedepsit în 
urma condamnării sale pentru corupţie. Articolul I mai 
stabileşte şi că membrii Camerelor nu pot fi arestaţi când 
participă la sesiunile Congresului, cu excepţia cazurilor 
în care sunt acuzaţi de infracţiuni, trădare sau tulburarea 
ordinii publice şi nu pot fi traşi la răspundere decât în 
Cameră pentru discursurile şi declaraţiile făcute acolo. 

Precum Parlamentul britanic, Congresul american poate 
ancheta, judeca şi demite oficiali. Regulile sunt stabilite 
tot în Articolul I. Puterea de a demite (power ofimpeach- 
ment) se divide în două componente. Acuzaţia este for¬ 
mulată de Camera Reprezentanţilor, după care demiterea 
efectivă este decisă în Senat 36 . Cât priveşte natura fap¬ 
telor pentru care Preşedintele, Vice-Preşedintele şi ceilalţi 
oficiali pot fi supuşi procesului de demitere, Constituţia 
menţionează trădarea, mita, „sau alte ofense grave şi 

36. Vezi şi Raoul Berger, Impeachment: The Constituţional 
Problems (Harvard University Press: Cambridge, MA, 1973), 
pp. 71-72. 

contravenţii". Expresia din original, high crimes and 
misdemeanors, provine din dreptul politic englez şi descrie 
actele îndreptate împotriva statului altele decât cele pre¬ 
cizate explicit, cum ar fi înalta trădare, nu delictele pri¬ 
vate. Procurorul general (.Attorney General) Yelverton, 
spre exemplu, a fost condamnat de Parlamentul englez 

în 1621 sub această acuzaţie 37 . 

> 

Spre deosebire de Parlamentul englez, Congresul nu 
poate exercita el însuşi puterea judiciară. Camera Lor¬ 
zilor din Marea Britanie a funcţionat în practic toată 
istoria sa, până în 2009, drept ultima Curte de Apel din 
Regatul Unit. Senatul american însă nu se poate pronunţa 
în cazurile legale. De asemenea, Constituţia respinge 
explicit posibilitatea ca Congresul să pronunţe condam¬ 
nări legislative (Bill ofAttainder). Este vorba de o pro¬ 
cedură prin care cineva este condamnat în urma unei 
legi, a unei decizii a Parlamentului, să îşi piardă viaţa, 
libertatea sau proprietatea, în absenţa unei proceduri des¬ 
făşurate în faţa unui tribunal. In dreptul englez condam¬ 
narea legislativă a fost folosită rar, în situaţii excepţionale 
precum trădarea sau rebeliunea. In momentul în care 
Constituţia din 1787 stipula interdicţia, pentru Con¬ 
gres, de a adopta condamnări judiciare, acest drept îi era 
încă recunoscut Parlamentului englez, care a condamnat 

37. Vezi Josh Chafetz, Democracy’s Privileged Few. Legislative 
Priviledge and Democratic Norms in British and American Cons- 
titutions (Yale University Press, 2007), şi Bradley Chapin, The 
American Law ofTreason: Revolutionary and Early National Ori- 
gins (University of Washington Press: Seattle, 1964). 

pentru ultima oară o persoană în acest fel în 1798, ca 
urmare a rebeliunii irlandeze. 


Senatul 

Camera superioară a Congresului reprezintă statele în 
mod egal. Astfel, fiecare stat are câte doi senatori, aleşi 
în districte uninominale.(i Formula iniţială pe care au 
avansat-o părinţii Constituţiei din 1787 era însă dife¬ 
rită, pentru că şi modul de alegere urma să fie diferit. în 
vreme ce membrii Camerei Reprezentanţilor erau aleşi 
direct de popor, senatorii urmau să fie nominalizaţi de 
Legislativele statelor. Intenţia fondatorilor Uniunii a fost 
aceea de a avea, astfel, două tipuri de interese distincte, 
unul popular şi altul mai degrabă aristocratic, fiecare 
reprezentate de Camera sa. Acesta este şi motivul pentru 
care termenul mandatului unui senator este considera¬ 
bil mai mare (6 ani), Senatul are considerabil mai puţini 
membri (în prezent 100), iar vârsta (minim 30 de ani) 
şi durata minimă a cetăţeniei americane (9 ani) sunt dife¬ 
rite de cele ale Camerei Reprezentanţilor. 

Sistemul alegerii indirecte a supravieţuit până la adop¬ 
tarea Amendamentului XVII, în 1913, care prevedea 
alegerea directă a senatorilor 38 . în a doua parte a secolu¬ 
lui al XlX-lea sistemul alegerii indirecte a început să fie 

38. Vezi C. H. Hoebeke, The Roadto Mass Democracy: Origi¬ 
nal Intent and the Seventeenth Amendment (Transaction: New 
Brunswick, NJ, 1993). 

criticat din ce în ce mai mult pentru corupţie şi pentru 
că ducea, frecvent, la blocaj în Legislativele statelor, care 
deveneau, astfel, incapabile să aleagă senatorii federali. 

Schimbarea a fost graduală. Statele nu au aşteptat ca 
Congresul să voteze amendarea Constituţiei. începând 
cu Oregon, în 1907, statele Uniunii au început să adopte 
legi prin care senatorii erau, de fapt, aleşi printr-un refe¬ 
rendum, Legislativul urmând doar să ratifice alegerea 
electoratului. în 1912, în momentul votării în Congres 
a Amendamentului XVII, majoritatea statelor deja trecu¬ 
seră astfel la alegerea directă a senatorilor. Primele alegeri 
federale în noua formulă au avut loc în 1914, după ce 
suficiente state au ratificat modificarea. Ultimul a fost 
Delaware, în 2010. în prezent sunt 10 state care nu au 
ratificat niciodată Amendamentul XVII, printre care se 

numără Florida si Utah. 

» 

Spre deosebire de Camera Reprezentanţilor, Senatul 
are unele funcţii distincte. Conform Constituţiei, în Senat 
sunt judecate demiterile. încuvinţarea Senatului este nece¬ 
sară în ce priveşte unele numiri făcute de Preşedinte 
(ambasadori, judecători federali, membri ai Cabinetului, 
precum şi o serie de alţi oficiali federali desemnaţi prin 
lege, nu de Constituţie). Votul Senatului, cu două treimi, 
este necesar pentru ratificarea tratatelor semnate de Pre¬ 
şedinte. Puterea de a ratifica tratatele este una revendicată, 
în epocă, şi de Parlamentul englez, care primea textul 
acestor tratate după ce acestea erau ratificate 39 . 

39. Vezi Jeremy Black, Parliament and Foreign Policy in the 
Eighteenth Century (Cambridge University Press, 2004), p. 3. 

Camera Reprezentanţilor 

In principiu, Camera Reprezentanţilor este cunoscută 
drept Camera inferioară a Congresului. Această descri¬ 
ere nu corespunde neapărat realităţii. Camera Repre¬ 
zentanţilor este mult mai numeroasă decât Senatul (435 
contra 100 de membri) şi are puteri specifice notabile, 

cum ar fi aceea de a iniţia demiterea oficialilor federali. 

> 

O putere cu totul aparte, moştenită de la Camera Comu¬ 
nelor a Angliei, o reprezintă puterea de a adopta legi ce 
instituie taxe şi impozite (power of the purse). Această 
putere a fost interpretată diferit de Cameră şi de Senat. 
Acesta din urmă a susţinut întotdeauna că prin Constitu¬ 
ţie nu i se interzice iniţierea legilor cu privire la cheltuirea 
unor sume din Buget (bills ofappropriatiori), în vreme ce 
Camera a refuzat întotdeauna să permită votarea oricăror 
legi iniţiate de Senat şi care privesc chestiuni fiscale. 

Camera Reprezentanţilor a fost gândită pentru a 
oferi reprezentare poporului, în vreme ce Senatul repre¬ 
zenta statele. Faptul că această Cameră inferioară este 
aleasă proporţional cu populaţia o face, în compara¬ 
ţie cu Senatul, mai politizată. Delegaţiile statelor mai 
mari precum California, New York, Texas şi Florida, 
sunt extrem de influente. De asemenea, la politizarea 

Despre Senat în general, George H. Haynes, The Senate of the 
United States, Its History and Practice (Russell and Russell: 
New York, 1960). 

mai accentuată a Camerei Reprezentanţilor contribuie 
si mandatul mai scurt decât al senatorilor: 2 ani, 
versus 6. 

Principiul diferit de atribuire a mandatelor din Cameră 
şi din Senat duce la situaţia curioasă a câtorva state pre¬ 
cum Montana, Alaska, Vermont sau Delaware, care au 
o delegaţie în Senat mai mare (2 membri) decât dele¬ 
gaţia din Camera Reprezentanţilor (1 membru). 


Bicameralismul american în perspectivă 

Faptul că cele două Camere au atribuţii foarte apro¬ 
piate şi că votul ambelor este necesar pentru ca o lege să 
treacă de Congres face ca bicameralismul american să fie 
considerat din categoria celor puternice. Dar „bicamera- 
lism puternic” nu înseamnă neapărat şi „bicameralism 
simetric”. Intr-un sistem bicameral simetric, precum cel 
din Italia sau din România, cele două Camere au si o 
compoziţie destul de apropiată, generată de sistemul de 
alegeri şi de data alegerilor, care sunt, în principiu, ace¬ 
leaşi sau, cel puţin apropiate. Statele Unite însă nu au nici 
un sistem bicameral puternic asimetric, precum acela din 
Olanda, unde Camera superioară nu are, în principiu, 
dreptul de a iniţia legislaţie. 

Deosebirile dintre sistemele bicamerale asimetrice si cele 

» 

simetrice, ca şi cele dintre sisteme bicamerale puternice 
şi sisteme bicamerale slabe, sunt, evident, mai degrabă 

de grad decât de natură. Dacă ne uităm la atribuţiile 
funcţionale si la sistemul de vot, sistemul american e 
mai degrabă simetric. Dacă luăm în considerare com¬ 
poziţia şi durata mandatelor, este mai degrabă asimetric. 
Aşa cum este, a influenţat multe sisteme federale, pre¬ 
cum acela din Germania, unde Bundesrat-ul reprezintă 
landurile, iar Bundestag-ul reprezintă electoratul. Siste¬ 
mul din Elveţia este, şi acesta, destul de apropiat. La 
origine, sistemul britanic a fost destul de asemănător cu 
sistemul american, pe care l-a inspirat, însă Camera Lor¬ 
zilor a rămas şi în ziua de astăzi neafectată de principiul 
alegerii populare, iar puterile sale s-au diminuat constant, 
începând din primele decenii ale secolului XX. 

Bicameralismul proiectat de membrii Convenţiei din 
Philadelphia a influenţat decisiv şi Legislativele din statele 
Uniunii. Deşi nu există o cerinţă expresă în Constituţia 
americană ca statele să se organizeze în sistem bicameral, 
acesta a fost preluat în toate statele americane. Se poate 
vorbi, aşadar, de o adoptare uniformă a bicameralismului, 
pentru că înainte de Constituţia din 1787 chiar şi Con¬ 
gresul Continental era unicameral. Unicamerale erau şi 
două dintre adunările coloniale (Pennsylvania şi Dela- 
ware). La începutul secolului al XlX-lea un singur stat 
(Vermont) mai avea un Legislativ unicameral, la care a 
renunţat în 1836 40 . 

40. Istoria timpurie a Congresului american este examinată 
în Kenneth R. Bowling şi Donald R. Kennon (ed.), Neither 
Separate nor Equal. Congress in the 1790s (Ohio University Press: 
Athens, 2000). 

Excepţia majoră în Uniunea americană este aceea a 
statului Nebraska, unde în 1934 un referendum desfă¬ 
şurat pe fondul Marii Crize economice a decis trans¬ 
formarea Legislativului local într-unul unicameral 4 ’. In 
prezent există mai multe inţiative în diferite state ce vizează 
adoptarea unui sistem asemănător celui din Nebraska, 
spre exemplu în Mâine, unde Camera locală a Repre¬ 
zentanţilor a votat pentru trecerea la unicameralism, o 
lege care însă nu a trecut de Senatul local. 


Colegiul Electoral 

Modul de alegere a Preşedintelui a fost o chestiune 
intens disputată în Convenţia din 1787. Prima propu¬ 
nere, aşa-numitul Plan Virginia, prevedea alegerea Pre¬ 
şedintelui direct în Congres, în maniera în care sunt 
aleşi astăzi Preşedinţii unor republici parlamentare euro¬ 
pene precum Ungaria. Pe parcursul Convenţiei s-au avan¬ 
sat şi alte propuneri, precum aceea a alegerii directe, a 
alegerii de către guvernatorii statelor sau a alegerii într-un 
Colegiu electoral, unde electorii sunt, la rândul lor, 

numiţi de către statele Uniunii. 

> 

Partizanii alegerii directe erau puţini, însă influenţi. 
Printre aceştia se numărau James Wilson, James Madison, 

41. Vezi Charlyne Berens, One House. The Unicameral's Pro¬ 
gressive Vision for Nebraska (University of Nebraska Press: Lin¬ 
coln şi Londra, 2003). 



76 CĂTĂLIN AVRAMESCU 


John Dickinson, Rufus King şi Gouverneur Morris. 

Dificultatea principală a acestei proceduri era aceea că 

favoriza statele mari. Chiar si Madison a recunoscut că 

> 

proporţia dintre populaţia statului cel mai mare (Virgi- 
nia) şi populaţia statului cel mai mic (Delaware) era de 
10 la 1. Teza alegerii de către Congres a fost respinsă pe 
baza principiului separaţiei puterilor. Dacă Preşedintele 
este ales de Congres, atunci unde mai este separaţia 
între ramurile Executivului şi Legislativului? 

Denumirea de „Colegiu Electoral" nu apare în textul 
Constituţiei, ci începe să fie folosită abia din secolul al 
XlX-lea. Unele state au preferat, la începutul acestui sis¬ 
tem, ca alegerea electorilor să fie făcută de Legislativul 
local, însă cu timpul toate au trecut la sistemul alegerii 
directe a electorilor. 

Colegiul Electoral american funcţionează într-un fel 
aparte, ceea ce a făcut ca alegerea Preşedintelui ameri¬ 
can să fie numită uneori „cvasi-directă". Practic, siste¬ 
mul funcţionează astfel: alegătorul votează pentru un 
elector. In realitate, acum pe buletinul de vot este trecut 
direct numele candidatului pe care electorul a declarat 
că îl va sprijinii Aceşti electori sunt aleşi prin metode 
diferite. In unele state, ei sunt aleşi în alegeri primare, în 
acelaşi mod în care sunt aleşi candidaţii partidelorţ/In altele, 
ei sunt nominalizaţi în convenţiile partidelor politice. 
In principiu, aceşti electori nu pot fi oficiali federali sau 
ai statului local, iar funcţia de elector nu aduce nici o remu- 
neraţie specială şi este temporarăil Majoritatea alegătorilor 

nici nu ştiu numele acestor electori, care acceptă poziţia 
mai mult din raţiuni de prestigiu personal. 

După votul direct se stabileşte compoziţia grupului 
de electori ai respectivului stat. Ca număr, acesta este 
egal cu numărul senatorilor (doi) şi al reprezentanţilor 
(variabil) respectivului stat (la care se adaugă şi elec¬ 
torii Districtului Columbia, conform Amendamentului 
XXIII). Cât despre compoziţia delegaţiei, în practic toate 
statele ea îi cuprinde pe electorii candidatului care a adu¬ 
nat cele mai multe voturi populare. Două state (Mâine 
şi Nebraska) împart însă electorii între candidaţi, con¬ 
form numărului de districte congresionale câştigate. 

Colegiul Electoral nu se întâlneşte niciodată ca un corp 
distinct. Electorii se reunesc separat, în capitalele sta¬ 
telor respective, unde votează. 

In teorie, fiecare elector poate vota pentru cine doreşte, 
inclusiv pentru cetăţeni care nu s-au declarat candidaţi. 
Cutuma însă cere ca electorii să îşi respecte angajamentul 
de a vota pentru candidatul partidului care i-a nomina¬ 
lizat. Electori care şi-au încălcat angajamentul (unfaithful 
electors ) au existat de când a apărut instituţia Colegiului 
Electoral, ultima dată în 2004, motiv pentru care jumă¬ 
tate dintre statele americane au legi care pedepsesc acest 
gen de elector. 42 

42. Despre Colegiul Electoral, vezi Robert M. Hardaway, The 
Electoral College and the Constitution: The Case for Preserving 
Federalism (Praeger: Westport, CT, 1994) şi Neal R. Peirce, 
The People’s President: The Electoral College in American History 
and the Direct-Vote Alternative (Simon and Schuster: New York, 

Sistemul american de alegere a Preşedintelui este deo¬ 
sebit de acela, întâlnit în majoritatea statelor (România, 
Irlanda, Austria, Franţa), de alegere a Preşedintelui direct 
de către popor, de regulă după două tururi de scrutin. 
Motivul principal pentru care se întâmplă acest lucru este 

dat de natura funcţiei de Preşedinte al Statelor Unite. 
> > 

Aceasta este văzută ca derivându-şi legitimitatea din două 
surse, în acelaşi timp: de la popor şi de la statele Uniu¬ 
nii. Iată de ce câştigătorul votului popular nu este întot¬ 
deauna şi câştigătorul alegerilor prezidenţiale. In istoria 
americană acest lucru s-a întâmplat de patru ori, ultima 
dată în anul 2000. 

Acest sistem complex, ce presupune delegaţii de elec¬ 
tori alese în bloc, face ca unele state să aibă o influentă 
foarte mare în alegerea Preşedintelui. Acestea sunt state 
precum California (55 de electori din totalul curent de 
538 de electori), Texas (34), New York (31), Florida (27). 
De aceea campania candidaţilor tinde să se concentreze 
pe statele mari, care pot bascula dintr-o tabără în alta. 
De-a lungul anilor au existat numeroase tentative de 


1968). O abordare critică este aceea a lui George C. Edwards III, 
Why the Electoral College is Bad for America (Yale University 
Press, 2004). O lucrare de sinteză este Choosinga President The 
Electoral College and Beyond, Paul D. Schumaker şi Burdett 
A. Loomis (ed.) (Chatham House Publishers: New York şi 
Londra, 2002). Alegerile prezidenţiale moderne sunt anali¬ 
zate de Bruce Buchanan, The Policy Partnership. Presidential 
Elections and American Democracy (Routledge: New York şi 
Londra, 2004). 

a amenda Constituţia în sensul modificării sau chiar 
> 

renunţării la sistemul Colegiului Electoral, însă nici una 
dintre acestea nu a avut succes. 

In acelaşi timp, trebuie să deosebim sistemul ameri¬ 
can de sistemul întâlnit în câteva state din Europa (Gre¬ 
cia, Malta), unde Preşedintele este ales de către Parlament 
sau într-o sesiune specială a Parlamentului la care parti¬ 
cipă, cu drept de vot, şi reprezentanţii regiunilor (Italia). 
Formal, sistemul american este apropiat de sistemul ger¬ 
man, unde Preşedintele federal este ales într-o convenţie 
special convocată, la care participă membrii Camerei 
inferioare şi delegaţii numite de landuri. 

Revenind la sistemul american al Colegiului Electo¬ 
ral, acesta urma să funcţioneze, în intenţia membrilor 
Convenţiei din 1787, destul de diferit de modul în care 
a ajuns să funcţioneze astăzi. Cu privire la primul Pre¬ 
şedinte, nimeni nu avea îndoieli că acesta va fi George 
Washington, însă în privinţa următoarelor alegeri pentru 
această funcţie ei se aşteptau ca într-un Colegiu care se 
reuneşte doar o dată la patru ani şi este dispersat geografic 
nimeni să nu obţină o majoritate a voturilor electorilor. 
Madison anticipa chiar că în 19 cazuri din 20 alegerea 
urma să se facă în Camera Reprezentanţilor, care va 
selecta dintre primii trei clasaţi, delegaţia fiecărui stat 
având un singur vot. 

Datele politicii americane au fost însă diferite, iar 
ultima dată când alegerea s-a decis în Cameră a fost 
în 1824, când a fost ales John Quincy Adams. De remar¬ 
cat că la alegerile din anul 2000, dacă George W. Bush 

ar fi avut mai puţin cu două voturi în Colegiul Electoral, 
iar Al Gore cu două voturi mai mult, nici unul nu ar fi 
avut o majoritate, iar Camera Reprezentanţilor ar fi fost 
chemată să decidă rezultatul alegerilor. 


Preşedintele 

» 

Funcţia de Preşedinte este cel mai vizibil element al 
> > 

arhitecturii constituţionale americane. Constituţia defi- 
> > 

neşte Preşedintele drept deţinător al „puterii executive", 
ceea ce, în teorie, înseamnă doar puterea de a executa 
legile Congresului. In realitate, Preşedintele american 
este liderul celei mai puternice ramuri executive din 
lume, iar Preşedinţia americană a fost numită o „preşe¬ 
dinţie imperială". 

Puterile Preşedintelui sunt precizate în textul Artico¬ 
lului II al Constituţiei. In primele rânduri ale articolu¬ 
lui se afirmă, concis, că puterea executivă este învestită 
în funcţia de Preşedinte, însă fără să se precizeze în ce 
anume constă această putere. O altă parte a articolului 
enumeră puteri şi atribute precise, dar care nu epuizează 
definiţia „puterii executive". 43 

43. O analiză a puterilor Preşedintelui este Harold J. Krent, 
Presidential Powers (New York University Press: New York şi 
Londra, 2005). Despre Constituţie şi instituţia prezidenţi¬ 
ală, Martin L. Fausold şi Alan Shank (ed.), The Constitution 
and the American Presidency (State University of New York 
Press, 1991). 

Nicăieri nu este precizat în cuprinsul Constituţiei că 
Preşedintele este şeful statului, însă acest lucru se deduce 
din faptul că el exercită atribute ale unui şef de stat: acordă 
graţieri, depune un jurământ în care se angajează să apere 
Constituţia Statelor Unite, numeşte şi primeşte ambasa¬ 
dori, îi numeşte în funcţiile lor pe oficialii Uniunii, încheie 
tratate în numele Statelor Unite şi veghează la execu¬ 
tarea cu bună-credinţă a legilor. Preşedintele american 

este declarat de Constituţie si Comandantul-Sef al Arma- 

> > > 

tei şi Marinei [de Război] a Statelor Unite. în prezent, 

Preşedintele comandă şi asupra forţelor aeriene, un lucru 

imposibil de prevăzut în secolul al XVIII-lea. 44 

Preşedintele american are atribuţii referitoare la con- 
> > 

vocarea Camerelor, similare cu cele ale unui monarh. 

Alte funcţii definite de Constituţie sunt similare cu 
> > 

cele ale unui Prim-Ministru, cum ar fi puterea de a 
cere „opinia“ conducătorilor „departamentelor execu- 
tive“. Care anume sunt aceste departamente Consti¬ 
tuţia nu spune însă, după cum nu precizează nici dacă 
acestea alcătuiesc un Cabinet al Preşedintelui, pre¬ 
cum Guvernul Majestăţii-Sale britanice. Această 
formulă, a Cabinetului Prezidenţial, a evoluat ca o 

convenţie constituţională. 

> > 

44. O istorie generală a funcţiei de Preşedinte este Michael 
P. Riccards, The Ferocious Engine of Democracy. A History ofthe 
American Presidency (Madison Books: Lanham 1997). O sursă 
generală de informaţii este lucrarea de referinţă a lui Michael A. 
Genovese, Encyclopedia of the American Presidency (Facts on 
File: New York, 2010). 

Titlul de Preşedinte a apărut înaintea Constituţiei 
din 1787. Congresul unicameral creat de Articolele Con¬ 
federaţiei era condus de un Preşedinte. Constituţia sta- 
> > ) 

tului Pennsylvania din 1776 stabilea un Consiliu Executiv 

Suprem condus tot de un Preşedinte. însă atribuţiile 

extinse ale funcţiei de Preşedinte asa cum sunt formu- 
> ) ) 

late în textul din 1787 provin din preocuparea parti¬ 
cipanţilor la Convenţia de la Philadelphia de a crea un 
post cu o reală autoritate, spre desebire de majoritatea 
guvernatorilor statelor, a căror putere era limitată. Mode¬ 
lul pe care l-au folosit este tot american, din Constituţia 
din 1777 a statului New York 45 . Principalul avantaj al 
acestui model, în opinia întemeietorilor Republicii, era 
caracterul unitar al unui Executiv condus de o singură 
persoană. Această poziţie a fost susţinută, cu succes, de 
James Wilson şi de James Madison. 

Alternativa, propusă în cadrul Planului New Jersey 
de Gerry, Randolph şi Mason, era de a avea un Exe¬ 
cutiv colegial. Acest tip de Executiv există în unele state 
ale Uniunii, precum în Texas sau Florida, iar în Europa 
un Executiv colegial există în Elveţia, sub forma Con¬ 
siliului Federal. 


45. Despre originea funcţiei de Preşedinte, vezi Charles C. 
Thach, Jr., Creation ofthe Presidency, 1775—1789: A Study in Con¬ 
stituţional History (Liberty Fund: Indianapolis, 2007). 

Vice-Presedintele 

» 

Situaţia funcţiei de Vice-Presedinte este curioasă din 

ti i 

cel puţin două motive. Mai întâi, pentru că este o func¬ 
ţie destul de rară, fiind întâlnită mai ales în statele din 
America Latină care au imitat unele aspecte ale siste¬ 
mului prezidenţial american. Mai apoi, pentru că nu 

este clar care a fost raţiunea care a condus la instituirea 
> 

acestei funcţii. In Convenţia din 1787, decizia de a 
include între prevederile Constituţiei şi referinţa la un 
Vice-Presedinte a intervenit târziu, în urma unor dezba- 
teri sumare. Sigur este că, la început, alegerea Preşedin¬ 
telui era cuplată cu aceea a Vice-Preşedintelui, acesta din 
urmă fiind cel care primea cele mai multe voturi în Cole¬ 
giul Electoral, după Preşedinte. Sistemul s-a schimbat 
repede, odată cu adoptarea Amendamentului XII, în urma 
situaţiei create de alegerile pentru Preşedinte şi Vice-Preşe- 
dinte din 1800, când, după o săptămână de blocaj în care 
s-a votat de 35 de ori, blocaj depăşit doar în urma mane¬ 
vrelor lui Alexander Hamilton, Thomas Jefferson a câştigat 
în Camera Reprezentanţilor împotriva lui John Adams 46 . 

Astfel, la început Constituţia deschidea calea pentru 
ca Preşedintele şi Vice-Preşedintele să fie din partide 
diferite, în vreme ce după reforma Colegiului Electoral 
şi odată cu dezvoltarea partidelor moderne, cei doi sunt 
aleşi în realitate întotdeauna din acelaşi partid. 

46. Vezi Tadahisa Kuroda, The Origins ofthe Tiuelfth Amend- 
ment: The Electoral College in the Early Republic, 1878—1804 
(Greenwood Press: Westport, CT, 1994). 

Cât despre atributele efective ale Vice-Preşedintelui, 
acestea sunt foarte puţine. în cartea sa din 1885 despre 
regimul american, Woodrow Wilson, cel care avea să 
devină Preşedinte, afirma: „Principala sursă de jenă atunci 
când discutăm această funcţie provine din aceea că atunci 
când explicăm ce puţin se poate spune despre ea, am şi 
epuizat subiectul." 47 La începuturile Uniunii, atunci când 
Daniel Webster a fost propus pentru funcţia de Vice-Pre- 
şedinte, acesta a refuzat: „Nu am de gând să mă îngrop 
înainte să mor!“ în ultimele decenii însă, Vice-Presedintii 
Statelor Unite au devenit personaje mai active şi mai 
vizibile pe scena naţională şi internaţională. 48 

în timpul mandatului de patru ani, Vice-Preşedintele 
nu trebuie, în mod normal, decât să prezideze Senatul, 
unde are drept de vot doar în caz de egalitate. De aseme¬ 
nea, el prezidează, o dată la patru ani, şedinţa în care sunt 
certificate voturile Colegiului Electoral. în cazurile excep¬ 
ţionale de demitere a unui înalt reprezentant de către Senat, 
Vice-Preşedintele trebuie să prezideze şedinţa, în afara 
cazului în care e vorba despre Preşedintele Statelor Unite, 
când şedinţa este condusă de preşedintele Curţii Supreme. 

Alături de aceste atribute constituţionale, Vice-Pre¬ 
şedintele a mai dobândit, prin cutumă, şi atribute de 

47. VeziJoelK. Goldstein, The Modern American Vice Presi- 
dency. The Transformation of a Political Institution (Princeton 
University Press, 1982), p. 9. 

48. Vezi Jody C. Baumgartner, The American Vice Presidency 
Reconsidered (Praeger: Westport, 2006). 

reprezentare la întâlniri cu alţi şefi de stat sau la fune¬ 
ralii oficiale. Prin lege, Vice-Preşedintele participă la reu¬ 
niuni referitoare la securitatea naţională. 

> 

Deşi intenţia întemeietorilor Republicii era alta, în 

timpurile moderne candidatul pentru Vice-Preşedinte 

este nominalizat de către candidatul la Preşedinţie al 

) > 

fiecărui partid, de regulă după ce acesta câştigă sau este 

pe cale să câştige alegerile primare din partidul său. 

Chiar si în condiţiile în care atributele funcţiei sunt 
> > > 

foarte reduse, în istoria Statelor Unite o serie de personali¬ 
tăţi remarcabile au fost Vice-Preşedinţi: John Adams, 
Thomas Jefferson, Martin Van Buren, Theodore Roose- 
velt, Lyndon B. Johnson sau Richard Nixon. Frecvent, 
această poziţie a fost folosită ca preludiu la funcţia de 
Preşedinte, obţinută în alegeri. In această situaţie au fost, 
spre exemplu, Harry S. Truman sau George Bush, Sr. 


Succesiunea 

Primul Preşedinte care a murit în funcţie a fost Wil- 

y y 

liam Henry Harrison, în 1841, după exact o lună de la 
depunerea jurământului. Moartea a fost provocată de o 
pneumonie tratată cu ierburi şi cu lipitori. Consecinţele 
acesteia au fost considerabile pe plan constituţional. 
Constituţia din 1787 prevede că, în cazul decesului, demi¬ 
siei sau incapacităţii unui Preşedinte, Vice-Preşedintele 
doar preia (shall devolve ) atributele funcţiei. Nu se preci¬ 
zează că Vice-Presedintele devine Preşedinte. 

> > 

Vice-Preşedintele de atunci, John Tyler, ajdepus jură¬ 
mântul de Preşedinte pe fondul unei controverse. Era 
Preşedinte deplin sau doar Preşedinte-în-Exerciţiu? Urma 
să acţioneze ca Preşedinte pentru restul mandatului 
rămas de la Harrison sau trebuiau organizate noi ale¬ 
geri? Controversa a fost atunci decisă de Congres, care 
a votat o rezoluţie ce completa, de fapt, prevederile Con¬ 
stituţiei. Aceasta stabilea că Vice-Presedintele devine 
> > 

Preşedinte şi preia mandatul în întregimea sa. Acest 
eveniment a inaugurat o cutumă care a fost oficializată 
ca parte a Constituţiei prin Amendamentul XXV.i 

Primul amendament care schimbă detalii referitoare 
la succesiune este Amendamentul XX din 1933. Con¬ 
form prevederilor textului iniţial al Constituţiei, man¬ 
datele Preşedintelui şi Vice-Preşedintelui începeau pe 
4 martie, ceea ce lăsa un interval de 4 luni de la alegere. 
Amendamentul îşi propune să scurteze acest interval, 
nepractic în contextul crizelor secolului al XX-lea şi al 
mijloacelor moderne de transport şi comunicaţie 49 . 

In timpul Războiului Rece, chestiunea reglementării 
sucesiunii a devenit urgentă datorită calităţii de Coman- 
dant-Sef al forţelor armate pe care o are Preşedintele si 
datorită timpului foarte scurt de reacţie în faţa rache¬ 
telor nucleare ale Uniunii Sovietice. Acesta este motivul 
pentru care în 1967 a fost ratificat Amendamentul XXV 
al Constituţiei, care înlocuieşte prevederile neclare din 

49. Vezi John Copeland Nagle, Essay: A Twentieth Amend- 
ment Parable, în New York University Law Review 72 (mai, 
1979): 470-494. 

Articolul I al textului din 1787 50 . Acest amendament spe¬ 
cifică în ce condiţii Vice-Preşedintele poate asuma funcţia 
de Preşedinte. Ordinea succesiunii celorlalţi membri ai 

y y 

Cabinetului este stabilită de o lege a Congresului. 

In istoria Statelor Unite, dintre cei 44 de Preşedinţi 
care s-au succedat la conducerea ramurii Executive, patru 
au fost asasinaţi (Lincoln, Garfield, Mckinley şi Kennedy), 
iar alţii, precum F.D. Roosevelt sau Ronald Reagan, au 
fost fost tinta unor atentate/ Patru Preşedinţi au murit 
în funcţie din cauze naturale (Harrison, Taylor, Harding 
şi Roosevelt) 51 . 


Limitele mandatelor 

în Constituţie este specificată durata mandatelor: Pre¬ 
şedinte (4 ani), Senator (6 ani) şi Membru al Camerei 
Reprezentanţilor (2 ani). Durata diferită a acestor mandate 

50. Vezi lucrarea One Heartbeat Away: President Disability and 
Succession (Bobbs-Merrill: Indianapolis, 1968), a lui Birch Bayhjr., 
care în calitatea sa de senator a fost unul dintre iniţiatorii aces¬ 
tui amendament. De asemenea, John D. Feerick, The Twenty-fifth 
Amendment: Its Complete History and Applications (Fordham 
University Press: New York, 1992). Chestiunea competenţei de 
a exercita funcţia de Preşedinte este discutată de Rose McDer- 
mott, Presidential Leadership, Illness, and Decision Making (Cam- 
bridge University Press, 2007). 

51.0 listă a Preşedinţilor americani, împreună cu scurte bio¬ 
grafii, poate fi găsită în Melvin I. Urofsky, The American Presi- 
dents (Garland Publishing, Inc.: New York şi Londra, 2000). 

nu este întâmplătoare. Teoria care a avut câşţig de cauză 
în această privinţă este aceea a „rotaţiei funcţiilor/demni- 
tăţilor“. Aceasta îşi are originea în gândirea lui Aristotel, 
care arătase, în Politica , cum cetăţenii conduc si sunt con- 
duşi, pe rând, într-un regim constituţional bine ordo¬ 
nat. In secolul al XVII-lea o formulă influentă a teoriei 
rotaţiei funcţiilor este propusă de Harrington, în Oceana 
(1656). Sursa sa majoră de inspiraţie a fost regimul 
Veneţiei. Arhitecţii constituţiei americane au propus, în 
mod conştient, o structură complicată, cu mandate 
de durate diferite. 

Şi Senatul american este structurat în virtutea princi¬ 
piului rotaţiei funcţiilor. Astfel, senatorii aceştia sunt 
împărţiţi în trei clase, în scopul organizării alegerilor o 
dată la fiecare doi ani pentru câte o treime din mandate. 
Alegerile sunt astfel stabilite încât doar unul dintre cele 
două mandate de senator ale unui stat să fie în cursă la 
un moment dat. 

Deşi Constituţia nu stabilea o limită a numărului de 
> > 

mandate prezidenţiale, refuzul lui Washington şi al lui 
Jefferson de a candida pentru un al treilea mandat a insti¬ 
tuit, practic, o cutumă constituţională, recunoscută expli¬ 
cit de către Camera Reprezentanţilor într-o rezoluţie 
din 1875. Această tradiţie a fost însă întreruptă de demo¬ 
cratul Franklin D. Roosevelt, care a avut nu mai puţin 
de patru mandate (e drept că, în parte, acestea s-au supra¬ 
pus cu perioada celui de-al Doilea Război Mondial). 
După război, republicanii au insistat pentru votarea pre¬ 
vederii care a devenit Amendamentul XXII. Ca o ironie 

a istoriei, mai degrabă preşedinţii republicani Dwight 
D. Eisenhower şi Ronald Reagan au fost aceia cărora le-a 
fost limitat accesul la un eventual al treilea mandat. 52 

In ce priveşte limitele mandatelor legislative, ideea 
aceasta a fost avansată în timpul dezbaterilor din Con¬ 
venţia de la Philadelphia. Exista un precedent: Articolele 
Confederaţiei stabileau că un reprezentant în Congres 
nu putea servi decât un maximum de 3 ani din oricare 6. 
La Philadelphia, conform Planului Virginia al lui James 
Madison, membrii direct aleşi ai Legislativului precum 
şi membrii Executivului urmau să aibă un singur man¬ 
dat. Documentul final însă nu conţinea limitări ale 

> 

mandatelor senatorilor şi reprezentanţilor din Camera 
inferioară, ceea ce a atras numeroase critici. Unele state 
au încercat să introducă prin legi locale limite ale man¬ 
datelor reprezentanţilor în Congres, însă aceste legi au fost 
declarate neconstituţionale de către Curtea Supremă, în 
cazul U.S. Term Limits, Inc. v. Thomton (1975). 

Limite ale numărului de mandate si/sau ale numă- 

> 

rului de ani în Legislativ sunt în vigoare în unele state 
americane. Spre exemplu, Arizona şi Nebraska permit 
doar două mandate de patru ani, iar Louisiana trei. La 
nivelul ramurii executive, majoritatea statelor au limite 

52. Vezi Stephen Stathis, The Twenty-second Amendment: A 
Practicai Remedy or Partisan Maneuver?, în Constituţional Com- 
mentaryl (iarna 1990): 61-88 şi Bruce G. Peabodyşi Gant E. 
Scott, The Tioice and Future President: Constituţional Interstices 
and the Twenty-second Amendment, în Minnesota Law Review 83 
(februarie, 1999): 565-635. 



90 CĂTĂLIN AVRAMESCU 


ale mandatelor guvernatorilor. în Virginia un guvernator 
nu poate avea mandate consecutive, iar în California sau 
Michigan limita este de două mandate 53 . 


Curtea Supremă 

Curtea Supremă a Statelor Unite este o instituţie cen¬ 
trală în arhitectura sistemului constituţional american. 54 

> 

Originile sale, însă, nu anunţau importanţa pe care a 
dobândit-o de-a lungul timpului. în textul din 1787 al 
Constituţiei nu este nici o stipulaţie care să stabilească 

53. Un tratament general al chestiunii limitelor mandatelor 
poate fi găsit în Gideon Doron and Michael Harris, Term Limits 
(Lexington Books: Lanham, 2001). Efectele limitelor manda¬ 
telor sunt analizate de Thad Kousser, Term Limits and the Dis- 
mantling of State Legislative Professionalism (Cambridge University 
Press, 2005) şi de Marjorie Sarbaugh-Thompson, Lyke Thomp¬ 
son, Charles D. Elder, John Strate şi Richard C. Elling, The 
Political and Instituţional Effects of Term Limits (Palgrave Mac- 
millan: New York, 2004). 

54. Despre Curtea Supremă şi rolul acesteia, vezi Alexander 
Bickel, The Least Dangerous Branch: The Supreme Court at the 
Bar ofPolitics (Yale University Press: New Haven, CT, 1986). 
O istorie timpurie a Curţii Supreme este lucrarea lui Scott Dou- 
glas Gerber, Seriatim: The Supreme Court Before John Marshall 
(New York University Press, 1998). O referinţă utilă este The 
Oxford Companion to the Supreme Court of the United States , Ker- 
mit L. Hali James W. Ely, Jr. Joel B. Grossman (ed.) (Oxford 
University Press, 2005). Util este şi articolul lui Robert J. Steamer, 
The Legal and Political Genesis of the Supreme Court , în Political 
Science Quarterly, Voi. 77, No. 4. (dec., 1962), pp. 546-569. 

un drept al Curţii Supreme de a invalida legile Congre¬ 
sului pe motiv de neconstituţionalitate. 

Această putere a apărut cu timpul. Fondul acesteia 
datează de dinaintea perioadei revoluţionare, când avo¬ 
caţii din coloniile americane apelau la Consiliul Privat 
(.Privy Council) al Regelui pentru a contesta unele decizii 
şi interpretări ale legii. Doctrina după care curţile de 
justiţie pot invalida decizii ale Parlamentului era cunos¬ 
cută în America şi prin intermediul influenţei lui Edward 
Coke, un eminent jurist englez din prima jumătate a seco¬ 
lului al XVII-lea. 

Intenţia delegaţilor de la Convenţia din 1787 a fost mai 
degrabă aceea de a institui un tribunal de ultimă instanţă, 
în care să fie învestită puterea judiciară a Statelor Unite 
ca putere distinctă de aceea legislativă şi de aceea execu¬ 
tivă. De remarcat că, în acord cu prevederile Constituţiei, 
puterea judiciară nu este văzută ca o secţiune autonomă 
a Administraţiei. Constituţia nu dă dreptul Curţii Supreme 
de a institui curţi inferioare si tribunale, ci învesteşte 
această putere în Congres. 

Marbury v. Madison (1803) a fost la originea puterii 
asumate de Curtea Supremă de a declara unele legi 
neconstituţionale. Pentru John Marshall, Judecătorul-Şef 
al Curţii (văr şi adversar politic al lui Jefferson), dacă deci¬ 
ziile Congresului sunt în conflict cu Constituţia, acestea 
nu mai pot fi recunoscute ca lege de către curţile de justi¬ 
ţie, care sunt, în acest caz, obligate să urmeze Constituţia. 

Această putere de a invalida legi ale Congresului este 
un atribut pe care Curtea Supremă l-a folosit cu o mare 

reţinere în primele sale decenii de existenţă. între 1789 
şi 1869 doar şase legi au fost declarate neconstituţionale. 

Judecătorii Curţii sunt numiţi de Preşedinte, cu accep¬ 
tul, exprimat prin vot, al Senatului. Compoziţia Curţii, 
din acest motiv, este influenţată de orientarea politică a 
Preşedintelui. Constituţia nu stabileşte limite tempo¬ 
rale ale mandatului judecătorilor, ci precizează doar că 
aceştia deţin funcţia condiţionat de „buna-purtare“, 
ceea ce în practică înseamnă un mandat limitat doar de 
vârsta la care judecătorul respectiv decide, voluntar, să 
se pensioneze. De asemenea, Constituţia nu stabileşte 
un număr anume de judecători. Cutuma face ca aceştia 
să fie în număr de 9. Preşedintele Curţii Supreme are 
titlul de Judecător-Şef al Statelor Unite (Chief Justice of 
the United States), iar ceilalţi 8 sunt numiţi Judecă¬ 
tori-Asociaţi (Associate Justices). Judecătorul-Şef este numit 
de Preşedinte, fie dintre Judecătorii-Asociaţi, fie direct, 
dar întotdeauna cu acceptul Senatului. 

Articolul III din Constituţie nu stabileşte nici un fel 

> > 

de calificări juridice pentru ca un cetăţean să fie numit 
judecător la Curtea Supremă. De-a lungul istoriei, unii 
dintre cei mai activi şi mai importanţi membri, precum 
John Marshall sau Louis Brandeis, nu au avut nici un 
fel de calificare sau experienţă judiciară înaintea numirii 
lor la Curtea Supremă. 

De-a lungul timpului, Curtea a trecut prin diferite 
faze cunoscute, de obicei, după numele Judecăto- 
rului-Şef din acel moment. O asemenea etapă, în care 
Curtea s-a remarcat prin activismul său, mai ales în ce 

priveşte protecţia drepturilor civile, este aceea a Curţii 
Warren (1953-1969). 55 

Curtea Supremă este cel mai vizibil subiect al Artico¬ 
lului III al Constituţiei, însă prevederile acestuia privesc 
puterea judiciară federală în ansamblul său. Conform 
secţiunii 2 a acestui articol, curţile de justiţie ale Uniunii 
nu pot judeca decât cazuri în care două părţi au o pri¬ 
cină legală efectivă. Cu alte cuvinte, Judiciarul federal, 
inclusiv Curtea Supremă, nu poate decide cazuri ipote¬ 
tice şi nu poate emite opinii consultative. 


55. Un tratament critic al deciziilor Curţii Supreme este Jamin 
B. Raskin, Overruling Democracy. The Supreme Courtvs. The Ame¬ 
rican People (Routledge: New York şi Londra, 2003). 



4. Regimul politic 


Forma republicană de guvernare 

Articolul IV al Constituţiei stabileşte că Statele Unite 

> > 

vor „garanta" fiecărui stat din Uniune o „formă repu¬ 
blicană de guvernare". Nicăieri însă în textul Consti¬ 
tuţiei nu este precizat înţelesul acestei expresii. Pentru a 
înţelege la ce anume se referă Constituţia prin ceea ce s-a 
numit „Clauza de Garantare", trebuie să analizăm voca¬ 
bularul politic al perioadei în care a fost scris acest text. 

Diviziunea regimurilor politice este teoretizată iniţial 
în filozofia politică a Greciei clasice. Pentru filozoful grec 
existau două tipuri de regimuri: sănătoase şi corupte. 
Intr-un regim sănătos, guvernanţii conduc în interesul 
public, iar într-unul corupt, ei conduc în interes propriu. 
Altfel spus, o formă de guvernare sănătoasă permite exer¬ 
ciţiul virtuţii, iar una coruptă este marcată de vicii. 

Un al doilea criteriu prin care formele de guvernare 
se deosebesc este acela al numărului celor care guver¬ 
nează: unul singur, cei puţini, sau cei mulţi. 

Cele două criterii, combinate, conduc la o matrice cu 
şase regimuri principale: monarhie-tiranie, aristocraţie-oli- 
garhie si democratie-ochlocratie. 



REGIMUL POLITIC 95 


Pe acest fundal se formează ideile despre „republică' 1 . 
Aristotel şi Polibiu avansează o teorie cu privire la „regi¬ 
mul mixt". Constituţia ideală este un amestec de forme 
> 

pure: elemente monarhice, aristocratice şi cele tipice regi¬ 
mului popular. Un asemenea regim ar avea avantajul sta¬ 
bilităţii. De asemenea, pentru că nu permite dominaţia 
unui element sau a unei clase asupra tuturor celorlalte, 
acest regim ar fi şi unul liber. Tipul acesta de argumente, 
inspirat de sursele clasice, este folosit intens în perioada 
Războiului Civil din Anglia şi este preluat de gânditorii 
cu simpatii republicane din secolul al XVIII-lea. 

„Forma republicană de guvernare" nu este, aşadar, 
caracterizată de simpla opoziţie faţă de monarhie. In sen¬ 
sul în care este folosit în contextul Constituţiei, termenul 
„republică" desemnează o formă complexă de guvernare, 
caracterizată prin cultivarea libertăţii şi virtuţii. 

In a 10-a Scrisoare afederaliştilor, James Madison pro¬ 
pune o distincţie ce va face carieră. Democraţia este acel 
regim unde poporul conduce direct. Acest lucru însă nu 
este posibil decât în oraşele-stat ale Antichităţii, acolo unde 
cetăţenii se pot aduna într-un singur loc pentru a decide 
asupra treburilor publice. Intr-un stat mare însă democraţia 
nu este posibilă. Republica este singura, conform lui Madi¬ 
son, care face cu putinţă ca poporul să aibă un cuvânt în 
deciziile publice, pentru că acest regim presupune con¬ 
ducerea prin reprezentanţi. In termeni moderni, ceea ce 
Madison numea „democraţie" ar putea fi redat, aşadar, ca 
„democraţie directă", iar „republica" ar fi apropiată de ceea 
ce astăzi numim „democraţie reprezentativă". 

Absenţa unei definiţii constituţionale a republica¬ 
nismului nu a fost suplinită nici de Curtea Supremă. în 
Luther v. Borden (1849) Curtea a decis că înţelesul acestei 
expresii este de natură politică, nu juridică şi că, prin 
urmare, trebuie lăsat la latitudinea Congresului de a sta¬ 
bili ce înseamnă un stat republican. Congresul s-a folo¬ 
sit de această putere pentru a interveni, după Războiul 
Civil, în organizarea internă a statelor din Sud, pentru 
a restabili egalitatea în drepturi şi dreptul de vot al popu¬ 
laţiei de culoare. Lipsa altor precizări din „clauza de 
garantare" sugerează că intenţia celor care au scris Consti¬ 
tuţia a fost aceea de a lăsa maximă libertate statelor de 
> 

a-şi determina regimul politic. 56 


Sistemul prezidenţial 

în legătură cu noţiunea de „sistem prezidenţial" există 
numeroase confuzii. Cea mai frecventă este impresia că 
sistemul prezidenţial este caracterizat pur şi simplu de 
un Preşedinte puternic şi de un Legislativ slab. în reali¬ 
tate, în sistemul politic american al secolului al XlX-lea 
Preşedintele a fost mai degrabă slab, iar Congresul mai 
degrabă puternic. A existat o singură excepţie nota¬ 
bilă, administraţia de război a lui Lincoln. Profilul unui 

56. Vezi şi William Wiecek, The Guarantee Clause ofthe U.S. 
Constitution (Corneli University Press: Ithaca, NY, 1972). Despre 
istoria timpurie a Republicii, vezi Gordon S. Wood, Empire of 
Liberty. A History ofthe Early Republic 1789-1815 (Oxford Uni¬ 
versity Press, 2009). 

Preşedinte dominant a început să se contureze abia din 
perioada celui de-al Doilea Război Mondial. 

Sistemul prezidenţial nu este caracterizat nici de moda¬ 
litatea de alegere a Preşedintelui. Se crede uneori că un 
Preşedinte direct ales este un Preşedinte mai puternic, 
în vreme ce unul indirect ales este mai slab sau are, în mod 
necesar, o autoritate mai restrânsă. In realitate, modul 
de alegere nu introduce practic nici o diferenţă. In Europa 

sunt Preşedinţi aleşi direct a căror autoritate e limitată 
> > » 

(spre exemplu, Preşedintele Islandei), şi preşedinţi aleşi 
indirect a căror autoritate e considerabilă pe scena poli¬ 
tică internă şi internaţională (spre exemplu, Preşedin¬ 
tele Cehiei) 57 . Oricum, Preşedintele american este, formal 
vorbind, ales indirect, de către Colegiul Electoral (ai căror 
electori însă au, majoritatea, un mandat imperativ pen¬ 
tru a vota cu câştigătorul sufragiilor populare din statul 
din care provin). 

Putem înţelege specificul sistemului prezidenţial dacă 
privim mai întâi către sistemul parlamentar. Acesta pre¬ 
supune prezenţa unui mecanism al răspunderii parlamen¬ 
tare a Cabinetului. Această răspundere se poate exprima 
în două feluri. Primul mod este al procedurii de învestire 
a Cabinetului (sau al Primului-Ministru), care poate pre¬ 
supune un vot de învestitură în Parlament. Al doilea 
mod, mai cunoscut publicului, este acela al procedurii 

57. Despre impactul minim al modului de alegere al Preşe¬ 
dintelui, vezi Margit Tavits, Presidents with Prime Ministers. Do 
Direct Elections Matter? (Oxford University Press, 2008). 

de cenzură, prin care Guvernul este demis dacă Parlamen¬ 
tul îi retrage încrederea. Mecanismul răspunderii parlamen¬ 
tare face ca legătura dintre cele două ramuri ale guvernării, 
Legislativul şi Executivul, să fie foarte strânsă. 

Sistemul prezidenţial se caracterizează prin absenţa 
acestui mecanism al răspunderii parlamentare. Motivul 
este simplu: regimul prezidenţial este organizat conform 
principiului separaţiei puterilor. Aceasta înseamnă că 
mandatul Executivului nu depinde de votul, aprobarea 
sau cenzura Legislativului. Şeful Executivului (sau chiar 
întreg Executivul, în cazul sistemelor colegiale) este ales 
separat şi are un mandat, în principiu, fix ca durată. 

Separarea ramurilor guvernării explică şi o altă carac¬ 
teristică a sistemului prezidenţial: şeful statului nu are 
autoritatea de a dizolva Legislativul. în sistemele parla¬ 
mentare această putere este necesară pentru că un blocaj 
la nivelul Legislativului face imposibilă funcţionarea 
Guvernului. Prin urmare, atunci când nu se mai pot con¬ 
strui majorităţi care să susţină un Guvern, în sistemele 
parlamentare şeful statului (Monarh sau Preşedinte), de 
regulă la solicitatea Primului-Ministru, dizolvă Parla¬ 
mentul şi declanşează alegerile anticipate. în sistemele 
prezidenţiale acest lucru nu are sens, ceea ce înseamnă 
că şi mandatul Congresului este fix în practică. 

Există o literatură considerabilă cu privire la meritele 
şi viciile comparate ale sistemelor prezidenţiale şi parla¬ 
mentare. Este sistemul prezidenţial predispus la instabi¬ 
litate cronică, precum în America Latină? Sunt sistemele 
parlamentare europene vinovate pentru instabilitatea 

democraţiilor din anii 1930? Aceste chestiuni nu pot fi 
lămurite în limitele acestui spaţiu. Este însă un fapt că 
o constituţie prezidenţială rezistă în Statele Unite de 
peste 200 de ani. 58 


Sistemul electoral 

Statutul constituţional al sistemului electoral este des- 
> 

tul de complex. Pe de-o parte, chestiunea sistemului elec¬ 
toral figurează în numeroase studii moderne despre 
regimul constituţional. Motivul este evident: sistemul 
electoral este o trăsătură centrală a regimului politic, întru¬ 
cât serveşte, printre altele, la transformarea sufragii¬ 
lor în mandate. Unele constituţii moderne, precum 
aceea din Portugalia (care stabileşte că partidele sunt 
reprezentate proporţional), cuprind prevederi despre 
sistemul electoral folosit la alegerile pentru Legislativ. 
Pe de altă parte sunt numeroase Constituţii care nu cuprind 
asemenea prevederi, lăsând la latitudinea legiuitorului 

58. Pentru o analiză critică a modului în care a apărut siste¬ 
mul prezidenţial american, vezi Bruce Ackerman, The Failure of 
the Founding Fathers. Jejferson, Marş hali, and the Rise of Presi- 
dentialDemocracy (Harvard University Press, 2005). O altă abor¬ 
dare critică a sistemului prezidenţial american este Peter M. 
Shane, Madison’s Nightmare. How Executive Power Threatens 
American Democracy (The University of Chicago Press: Chicago 
şi Londra, 2009). Pentru o comparaţie între parlamentarism şi 
prezidenţialism, vezi Jose Antonio Cheibub, Presidentialism, Par¬ 
lamentarism, and Democracy (Cambridge University Press, 2007). 

reglementarea sistemului electoral. Excepţia relativă 
este aceea referitoare la modalitatea de alegere a 
Preşedintelui, majoritatea constituţiilor republicane, 
inclusiv aceea a Statelor Unite, fiind destul de precise în 
această privinţă. 

Sistemul electoral dominant în Statele Unite este acela 
al majorităţii relative, într-un singur tur (FPTP sau First 
Pass the Post). Acest sistem este cunoscut de regulă ca 
„sistemul englez“ şi este folosit, printre altele, în Marea 
Britanie, India şi Canada. In Statele Unite este recunos¬ 
cut ca sistemul electoral prin definiţie şi, cu toate că nu 
figurează explicit în textul Constituţiei, se poate spune 
că are statutul unei cutume constituţionale. 

O examinare a textului Constituţiei din 1787 şi a pri¬ 
melor amendamente ne arată că Fondatorii aderau la 
principiul votului majoritar. Sistemele de vot propor¬ 
ţionale nu vor fi teoretizate decât după mai mult de o 
jumătate de secol de la scrierea Constituţiei. Cu toate 
acestea, nu trebuie să credem că FPTP era singura for¬ 
mulă avută în vedere în primii ani ai Republicii ameri¬ 
cane. In unele state s-a practicat aşa-numitul „vot-în-bloc“ 
(i block voting), prin care întreaga delegaţie congresională 
este aleasă, în bloc, cu majoritate relativă. Acest sistem 
tinde să suprareprezinte foarte puternic partidul câşti¬ 
gător. Unele variaţii ale acestui sistem sunt şi acum folo¬ 
site la nivel local. La nivel federal, folosirea districtelor 
uninominale a devenit obligatorie, prin lege, în 1842. 

Constituţia americană nu cuprinde, spre deosebire 
de numeroase constituţii moderne, nici cerinţa ca votul 

» 7 t 

să fie secret. Explicaţia acestei absenţe este simplă. Până 
în secolul al XlX-lea alegerile din Statele Unite se desfă¬ 
şurau, în linii mari, conform regulilor şi cutumelor din 
Anglia. Astfel, exprimarea votului era, în principiu, un act 
public. Votul secret a fost introdus abia în a doua jumă¬ 
tate a secolului al XlX-lea, de regulă în cadrul unei reforme 
cunoscute sub numele de „buletinul de vot australian" 
{Australian ballot ) 59 . 


Norma de reprezentare 

Spre deosebire de sistemul electoral, norma de repre¬ 
zentare este menţionată în Constituţie. Camera Repre¬ 
zentanţilor, singura aleasă direct conform prevederilor 
din 1787, urma să aibă un reprezentant la cel puţin fie¬ 
care 30 000 de locuitorii Dacă raportăm această cifră la 

59. Despre evoluţia sistemului de vot în secolul al XLX-lea, 
vezi Richard Franklin Bensel, The American Ballot Box in the 
Mid-Nineteenth Century (Cambridge University Press, 2004). 
Despre sistemul englez şi despre votul public, vezi Jeremy C. 
Mitchell, The Organization of Opinion. Open Votingin England 
1832—68 (Palgrave Macmillan: New York, 2008). Informaţii 
utile despre formarea teoriilor cu privire la reprezentarea propor¬ 
ţională pot fi găsite în lucrarea lui F.D. Parsons, Thomas Hare 
and Political Representation in Victorian Britain (Pargrave Mac¬ 
millan: New York, 2009). Despre FPTP în Regatul Unit şi despre 
posibilitatea schimbării acestui sistem, vezi Andre Blais (ed.), To 
Keep or To Change First Past The Posti The Politics of Electoral 
Reform (Oxford University Press, 2008). 

standardele moderne, am putea trage concluzia că înte¬ 
meietorii Uniunii doreau districte electorale mici. Reali- 

S 

tatea este cu totul alta. Datorită populaţiei reduse de 
atunci, districtele electorale aveau o mărime considera¬ 
bilă în termeni de teritoriu şi populaţie. Charleston, cel 
mai populat oraş din Sud, avea abia 15 000 de locui¬ 
tori, iar Richmond, cel mai mare oraş din Virginia, 
număra 3 600 de locuitori. Districtele de 30 000, prin 
urmare, erau foarte mari în condiţiile acelor timpuri. 
Mărimea lor nu a fost aleasă întâmplător. întemeietorii 
Republicii intenţionau să contracareze astfel influenţa 
excesivă a spiritului local. Districtele trasate conform aces¬ 
tei reguli constituţionale ar fi reunit comunităţi foarte 
diverse, aflate la mari distante una de alta. 60 

Norma de reprezentare a făcut ca primul Congres să 
fie foarte mic, după standardele actuale: 21 de senatori 
şi 59 de membri ai Camerei Reprezentanţilor. Abia în 
timpul celui de-al doilea Congres (1793-1795) mărimea 
Camerei Reprezentanţilor a trecut de 100 de membri. 
Din 1913 mărimea Camerei e fixată la 435 de membri, 
ceea ce în prezent înseamnă aproximativ unul la fiecare 
700 000 de locuitori. 

60. Despre istoria şi teoria politică a districtelor electorale, 
vezi Andrew Rehfeld, The Concept ofConstituency. Political Repre- 
sentation, Democratic Legitimacy , and Instituţional Design (Cam- 
bridge University Press, 2005). Hanna Fennichel Pitkin, The 
Concept of Representation (University of California Press: Ber- 
keley, 1967) este utilă în vederea înţelegerii teoriilor politice 
despre reprezentare. 

în textul din 1787 numărul populaţiei luat în consi¬ 
derare pentru alocarea mandatelor în Camera Reprezen¬ 
tanţilor era compus din numărul populaţiei libere plus 
trei cincimi din numărul populaţiei servile. Acest lucru 
a dus la o suprareprezentare a statelor din Sud. în Con¬ 
gresul din 1793 statele sclavagiste ar fi avut 33 de locuri 
dacă ar fi fost numărată doar populaţia liberă, în loc de 
cele 47 pe care le-au primit 61 . Sudul a dominat, astfel, 
elita politică federală înaintea Războiului Civil. 

Tentativele statelor din Nord de a amenda această pre¬ 
vedere s-au lovit de o puternică opoziţie. în 1844, John 
Quincy Adams a încercat să introducă în Congres o rezo¬ 
luţie a statului Massachusetts, prin care se cerea amen¬ 
darea clauzei celor trei-cincimi. Obiecţiile au fost atât 

> 

de virulente, încât Senatul şi Camera Reprezentanţilor 
nu au acceptat nici măcar să primească şi să înregistreze 
oficial rezoluţia 62 . Situaţia s-a schimbat abia după înfrân¬ 
gerea Sudului în Războiul Civil şi adoptarea Amenda¬ 
mentului XIV, în 1868. 

Faptul că mandatele în Camera Reprezentanţilor 
sunt distribuite în funcţie de numărul populaţiei a dus 
la descoperirea „paradoxului distribuirii” (apportionment 
paradox). Exemplul clasic este acela al „paradoxului 

61. Vezi The Three-Fijhts Clause, în Garry Wills, „Negro Presi- 
dent". Jefferson and Slave Power (Mariner Books, 2005) 

62. Vezi Charles A. Kromkowski, Recreating the American 
Republic. Rules of Apportionment, Constituţional Change, and Ame¬ 
rican Political Development, 1700—1870 (Cambridge University 
Press, 2002), p. xviii. 

Alabama“. în 1880 funcţionarul care calcula numărul 

) 

de mandate a descoperit că Alabama ar primi 8 man¬ 
date dacă mărimea Camerei este de 299 de membri, dar 
numai 7 dacă această mărime creşte la 300. 

Pentru a înţelege acest rezultat contraintuitiv trebuie 
să ne întoarcem la prevederea Constituţiei din 1787 
care stabileşte o normă minimă de reprezentare. Simpla 
împărţire a numărului populaţiei la norma de repre¬ 
zentare nu va genera numere întregi. Problema, este, 
aşadar, ce să faci cu resturile? Prima soluţie, imaginată 
de Hamilton, a fost de a distribui mandate conform regulii 
resturilor celor mai mari. Legea care instituia această 
regulă a fost prima lege respinsă prin veto de Preşedin¬ 
tele american, Washington preferând o metodă care i-a 
fost sugerată de Jefferson. Această metodă însă ducea la 
o mărime variabilă a Camerei şi avantaja statele mai mari. 
Nici această metodă nu a mulţumit pe toată lumea, iar 
în secolul al XlX-lea a mai fost modificată de două ori. 
în 1921, împotriva prevederilor constituţionale, Con¬ 
gresul nu a mai trecut nici o lege a redistribuirii, dato¬ 
rită conflictelor generate de implicaţiile diferitelor metode. 
Nici în prezent nu există o singură metodă care să mul¬ 
ţumească toate statele, cu toate că o formulă numită de 
regulă „metoda Harvard" este aceea folosită constant 
din 1941 încoace. 

Paradoxurile distribuirii au mai produs efecte în isto¬ 
ria congresională şi în 1860 şi în 1907, precum şi în alte 
sisteme electorale cum ar fi acela elveţian, unde mandatele 
sunt distribuite proporţional cu populaţia cantoanelor. 

De asemenea, paradoxuri ale distribuirii pot apărea şi în 
sistemele de vot proporţionale, unde mandatele partidelor 
depind de numărul de voturi şi de numărul locurilor 
disponibile în Legislativ. 

Problema este generată de formula de rotunjire a nume¬ 
relor întregi. Matematic s-a demonstrat, în 1982, de către 
Balinski şi Young, că orice distribuire a mandatelor care 
urmează un sistem al cotelor poate conduce la unul din¬ 
tre paradoxurile distribuirii 63 . 


Partidele politice 

în textul Constituţiei partidele politice nu sunt menţio¬ 
nate în nici un fel. Cu toate acestea, Statele Unite sunt 
guvernate astăzi de unele dintre cele mai puternice şi mai 
bine organizate partide politice din lume. Cum se explică 
această - aparentă, cel puţin - incongruenţă? 

Sistemul american de partide s-a format şi a evoluat 
lent, pe parcursul a două secole. începutul primului sis¬ 
tem de partide este situat, convenţional, în 1792, când 
se formează două orientări politice: Federalista, grupaţi 
în jurul lui Alexander Hamilton, şi Republicanii (uneori 
numiţi şi Democrat-Republicani), grupaţi în jurul lui 
Thomas Jefferson şi James Madison. în linii mari, primii 

63. Despre paradoxurile distribuirii şi despre alocarea locu¬ 
rilor în Camera Reprezentanţilor, vezi George G. Szpiro, Num- 
bers Rule. The Vexing Mathematics of Democracy from Plato to 
Present (Princeton University Press, 2010). 

aderau la o ideologie centralistă, favorabilă mediilor comer¬ 
ciale şi financiare, în vreme ce republicanii susţineau drep¬ 
turile statelor şi interesele micilor fermieri. 

Sistemul de partide politice în Statele Unite a trecut 
prin diferite faze, până la formarea actualului sistem cu 
două partide mari (Democratic şi Republican). în mod 
obişnuit, acest sistem de partide este considerat un produs 
al sistemului electoral majoritar, care selectează două 
partide mari. în realitate, sistemul american, cu toate că 
sistemul electoral majoritar a fost întotdeauna folosit 
în Statei? Unite (cu excepţii nesemnificative), nu a fost 
tot timpul caracterizat de dominaţia a două partide 64 . 
Spre exemplu, Partidul Democrat a dominat autoritar 
politica „Blocului Sudic“ (Solid South) pentru aproape 
o sută de ani, de la finele Reconstrucţiei până în perioada 
Mişcării pentru Drepturile Civile. La nivel federal, Parti¬ 
dul Republican a dominat în perioada celui de-Al Treilea 
Sistem de Partide (1854-1896). De asemenea, partidele 
mici au avut, până la începutul secolului XX, succese 
electorale notabile, cum ar fi Partidul Pământului Liber 
(Free Soil Party, 1848-1852) sau Partidul Poporului 
(People’s Party, 1887-1880). 

Constituţia din 1787 însă a fost compusă de oameni 
care nu aveau cum să anticipeze această evoluţie. Iar dacă 

64. O analiză a strategiilor electorale ale partidelor mici, în spe¬ 
cial a „fuziunii" şi a formării sistemului dominat de două partide, 
vezi în Lisa Jane Disch, The Tyranny of the Two-Party System 
(Columbia UniversityPress: New York, 2002). 

ar fi avut ocazia să o facă, ei ar fi fost foarte surprinşi, dacă 
nu cumva chiar revoltaţi. Pentru întemeietorii Republicii 
americane, partidele erau văzute mai degrabă ca un peri¬ 
col la adresa ordinii republicane decât un mijloc legitim 
de expresie politică. Modalitatea principală de control 
politic pe care o prevede Constituţia nu este bipartidis- 
mul, ci bicameralismul. 

Pentru ideologii republicanismului, scopul suprem 
al guvernării era binele comun. Acest bine comun pre¬ 
supune o participare a cetăţenilor la treburile publice. 
Divizarea corpului politic în „facţiuni" subminează 
spiritul public. 65 Există o tendinţă în oameni, pe care 
o descoperise Hobbes, în Elementele dreptului (1640), 
de a căuta să dobândească puterea asupra altor oameni. 
Partidele, aşadar, sunt în această optică doar expresia 
ambiţiei şi egoismului. Pentru Madison, care scrie în 
Federalistul nr. 10, o „facţiune" este un grup de oameni 
care se opun drepturilor altor cetăţeni sau intereselor 
permanente ale comunităţii. Discursul de adio ( Fare- 
wellAddress , 1796) al lui George Washington este expre¬ 
sia clasică a sentimentului antipartinic al perioadei. 
Partidele politice, după Washington, sunt primejdioase 
’într-o guvernare republicană. Ele deturnează voinţa 
cetăţenilor, produc instabilitate, alimentează insurec¬ 
ţii şi sunt la dispoziţia intereselor străine. „Dominaţia 

65. Despre istoria formulei republicane, vezi lucrarea, în trei 
volume, a lui Paul A. Rahe, Republics Ancient and Modern (Uni- 
versity of North Carolina Press, 1994). 

alternativă" a unei facţiuni asupra alteia va duce la un 
„despotism înfricoşător" 66 . 

Spre deosebire de constituţiile contemporane, care 
prescriu, de regulă, un sistem politic pluralist, cu mai 
multe partide aflate în competiţie electorală, Consti¬ 
tuţia din 1787 este gândită pentru un sistem republican, 
în care partidele nu au un rol pozitiv. Instituţiile Uniu¬ 
nii, dimpotrivă, sunt gândite să disipeze energia facţiu¬ 
nilor şi să nu permită uneia să le domine pe celelalte. 

In termeni contemporani, idealul fondatorilor Repu¬ 
blicii americane este mai apropiat de ceea ce numim 
„democraţie non-partinică" ( non-partisan democracy). 
Spre deosebire de modelul-standard, în care voinţa elec¬ 
toratului se transmite spre instituţiile reprezentative prin 
intermediul partidelor politice, în democraţiile nonpar- 
tinice această voinţă este transmisă direct, prin partici¬ 
parea cetăţenească, iar partidele politice sunt eliminate 
sau marginalizate în ecuaţia electorală, fie datorită pre¬ 
siunii factorilor sociali, fie datorită legislaţiei. Democra¬ 
ţia nonpartinică există la nivel local în Statele Unite, 
spre exemplu în Nebraska, unde la alegerile pentru Legis¬ 
lativul local candidaţii nu apar pe buletinul de vot drept 
candidaţi de partid. 

66. Pentru o analiză a tendinţelor antipartinice ale Consti¬ 
tuţiei din 1787, vezi capitolul „A Constitution against Parties", 
în Richard Hofstadter, The Idea of a Party System: the Rise of 
Legitimate Opposition in the United States , 1780—1840 (Univer- 
sity of California Press, 1969). O critică a tradiţiei antipartinice 
esteNancyL. Rosenblum, On the Side of the Angels. An Appreciation 
ofParities and Partisanship (Princeton University Press, 2008). 

însă formula Constituţiei din 1787 nu este nici a 
democraţiei nonpartinice, pe care întemeietorii Uniunii 
ar fi considerat-o prea expusă instabilităţii şi abuzurilor 
generate de participarea populară. în acord cu idealurile 
morale ale culturii engleze, ei au prevăzut un regim al unei 
elite de gentlemani-fermieri, un tip de oameni pentru care 
independenţa personală era incompatibilă cu adeziunea 
la partide care ar fi divizat permanent corpul social. 



5. Filozofia politică a Constituţiei 


Separaţia puterilor 

Separaţia puterilor nu este menţionată explicit în Con¬ 
stituţie. Cu toate acestea, textul din 1787 a devenit exem¬ 
plul clasic al aplicării doctrinei separaţiei puterilor. Puterile 
legislativă, executivă şi judiciară sunt enunţate distinct 
şi învestite în instituţii diferite: Congres, Preşedinte şi 
Curtea Supremă. 

Cu toate că regimul separaţiei puterilor caracterizează 
Constituţia americană, nu pe aceea a Marii Britanii, 
exemplul şi teoria politică engleză au fost sursele princi¬ 
pale ale acestei doctrine. In secolul al XVII-lea, pe fondul 
teoriilor cu privire la „regimul mixt“, se formează un dis¬ 
curs despre funcţiile specifice ale diferitelor componente 
ale unui regim politic. In contextul Războiului Civil din 
Anglia, necesitatea separaţiei puterilor este propusă şi 
dezbătută de autori precum Isaac Pennington Jr. sau 
Henry Ireton. 67 Regimul britanic însă nu a evoluat către 

67. Despre formarea doctrinei separaţiei puterilor, vezi M.J.C. 
Vile, Constituţionalism andthe Separation ofPowers (Liberty Fund: 
Indianapolis, 1998). Textul lui Pennington este publicat de Joyce 

o constituţie a ramurilor separate, ci mai degrabă către 
unul al fuziunii puterilor care are în centrul său doc¬ 
trina suveranităţii Parlamentului.; Cu toate acestea, unii 
autori englezi au continuat să prezinte argumente rela¬ 
tive la separaţia puterilor, cel mai cunoscut dintre aceştia 
fiind John Locke, care distinge, în Două tratate asupra 
guvernării (1688), între puterea legislativă, executivă şi 
„federativă" (aceasta din urmă ţinând de domeniul rela¬ 
ţiilor dintre state). 

In secolul al XVIII-lea numeroşi autori continentali 

> 

încep să idealizeze regimul englez ca unul al libertăţii 
politice şi al progresului economic. Cel mai cunoscut din¬ 
tre aceştia, inclusiv în coloniile americane, a fost Mon- 
tesquieu, care în Spiritul legilor (1748) descrie distincţia, 
rămasă clasică, între cele trei puteri. 

In versiunea americană, teoria separaţiei puterilor este 
însoţită de doctrina nondelegării. Aceasta susţine că nici 
una dintre puteri nu poate să delege autoritatea sa unei 
alte puteri. Spre exemplu, Congresul nu poate delega acti¬ 
vitatea legislativă Executivului sau Judiciarului.l 

Un alt aspect important al teoriei americane a separa¬ 
ţiei puterilor este referinţa la checks-and-balances. Expresia 
este dificil de tradus; o versiune acceptabilă ar fi „teoria 
controlului reciproc al puterilor statului". Originea acestei 
expresii este în vocabularul artelor mecanice ale secolelor 
XVII-XVIII, unde descrie mecanismele cu autoreglare. 


Lee Malcom, The Struggle for Sovereignty: Seventeenth-Century 
English Political Tracts (Indianapolis, Liberty Fund 1999). 

în Constituţia americană acest control reciproc al 
puterilor se face prin numeroase mijloace. Congresul 
poate declanşa investigaţii. Camera Reprezentanţilor 
poate pune sub acuzare oficialii ramurii Executive, iar 
Senatul poate să decidă demiterea lor. Senatul poate exer¬ 
cita o funcţie de cenzură a deciziilor Executivului prin 
refuzarea ratificării tratatelor internaţionale sau prin refu¬ 
zarea acceptării nominalizărilor făcute de Preşedinte. La 
rândul său, Preşedintele poate opune vetoul său legilor 
adoptate de Congres 68 . Judiciarul decide asupra even¬ 
tualei neconstituţionalităţi a legilor. 

Un alt mijloc de asigurare a separaţiei puterilor o repre¬ 
zintă Clauza de Incompatibilitate din Articolul I, secţi¬ 
unea 6, care stipulează că nimeni nu va putea fi oficial 
al Statelor Unite cât timp este membru al Congresului. 
Spre deosebire de acest regim al puterilor ca învestite în 
persoane distincte, sistemele parlamentare acceptă şi chiar 
presupun cumulul funcţiilor şi al puterilor într-o sin¬ 
gură persoană, cum ar fi Primul-Ministru, care este, simul¬ 
tan, şi membru al Parlamentului, de regulă chiar liderul 
majorităţii parlamentare. Cabinetul Preşedintelui ame¬ 
rican, pe de altă parte, nu poate avea, în rândurile sale, 
membri ai Congresului. Această incompatibilitate, spre 
exemplu, a făcut ca Hillary Rodham Clinton, actualul 
Secretar de Stat, să renunţe la calitatea sa de senator. 

68. Despre vetoul prezidenţial, vezi Robert J. Spitzer, The 
Presidential Veto, Touchstone of The American Presidency (State 
University of New York Press, 1988). 

Clauza de incompatibilitate interzice serviciul simul¬ 
tan doar între ramurile Executivă şi Legislativă, ceea 
ce a permis, la începuturile Uniunii, ca John Marshall 
să fie, pentru câteva luni, în mandatul Preşedintelui 
John Adams, simultan Secretar de Stat şi Judecător-Şef 
la Curtea Supremă. 

Separaţia puterilor este un principiu central al Consti¬ 
tuţiei americane, dar nu este unul absolut. Există domenii 
în care distincţia dintre Legislativ, Executiv şi Judiciar 
este destul de neclară. Un exemplu ar fi puterea Preşe¬ 
dintelui de a graţia, o putere pe care Curtea Supremă a 
interpretat-o ca fiind una discreţionară 69 . Un alt exem¬ 
plu este puterea de reglementare a diferitelor agenţii 
guvernamentale, care ţin de ramura Executivului, dar a 
căror activitate constă în stabilirea de norme specifice 

diverselor activităţi. 

> 

Principiul separaţiei şi al controlului reciproc al puterilor 
are ca scop ultim prevenirea abuzurilor guvernării prin 
întreţinerea unui echilibru între cele trei puteri. Aceasta 
înseamnă, în principiu, că cele rei ramuri ale guvernării 
sunt egale între ele, nici una nefiind deasupra alteia. 
Această organizare este distinctă de aceea, tradiţională, 
a Constituţiei engleze, unde iniţial Coroana, ca deţină¬ 
toare a puterii executive, era superioară, o poziţie cedată 
apoi Parlamentului, ca deţinător al puterii Legislative. 

69. Vezi şi William F. Duker, The President’s Power to Par¬ 
don: A Constituţional History , în William and Mary Law Review 
18 (primăvara 1977): 475-538. 

în Statele Unite se poate spune că deasupra tuturor ramu¬ 
rilor guvernării este Constituţia însăşi. 

în practică însă, lucrurile stau puţin diferit. Dintre cele 
trei ramuri, Judiciarul a fost, tradiţional, cea mai puţin 
puternică. înainte de Războiul Civil, Curtea Supremă 
nu a declarat decât de două ori o lege a Congresului 
drept neconstituţională. Cu toate că în secolul XX Curtea 
Supremă a fost mult mai activă, Preşedintele şi Congre¬ 
sul formează, în continuare, axa de autoritate a sistemu¬ 
lui politic american. 


Statul de drept 

în textul Constituţiei din 1787 nu apare o menţio¬ 
nare explicită „statului de drept“ ( rule oflaw, echivalentă 
cu etat de droit sau Rechtstaat ), însă în Articolul VI, apare 
afirmaţia, cunoscută drept Clauza de Supremaţie, con¬ 
form căreia/Constituţia este „legea supremă a ţării“ 
{supreme Law ofthe Land) j Altfel spus, Constituţia este 
supremă, deasupra oricărei legi şi deasupra oricărei ramuri 
a guvernării. 

Această expresie trebuie înţeleasă în contextul voca¬ 
bularului politic anglo-american. Formula „legea ţării“ 
apare în Magna Carta. Noţiunea „supremaţiei" provine 
din vocabularul teologico-politic englez. în 1534 Parla¬ 
mentul a adoptat Legea Supremaţiei (Act of Supremacy) 
prin care Henric al VUI-lea este recunoscut drept Rege şi 
cap al Bisericii. în secolul al XVI-lea începe să se impună, 

în schimb, doctrina supremaţiei Parlamentului (sau a 
„suveranităţii Parlamentului' 1 ). Noţiunea de „supre¬ 
maţie" trimite şi la o ierarhie a legilor: a celei civile asu¬ 
pra celei canonice, în cazul supremaţiei regale, şi a celei 
parlamentare asupra actelor Coroanei, în cazul supre¬ 
maţiei legislative. 

încă înainte de Reforma engleză, gânditorii republi¬ 
cani stabiliseră că o condiţie a unui stat liber este res- 

> 

pectul legilor. Pentru Cicero, într-o republică nu oamenii, 
ci legile conduc. Legea, pentru gânditorul roman, este un 
magistrat tăcut, iar un magistrat este o lege vorbitoare. 70 

Regimul supremaţiei legii este însă codificat altfel 
decât în formulele prin care este declarat în constituţiile 
contemporane ale Europei, ceea ce i-a făcut pe unii 
comentatori să vorbească despre o „nedeterminare" a 
acestui principiu în dreptul constituţional american. 
Putem privi lucrurile şi din altă perspectivă: Constituţia 
americană din 1787 şi (mai ales) amendamentele aces¬ 
teia construiesc principiul supremaţiei legii pornind de la 
drepturile naturale şi tradiţionale ale individului, în vreme 
ce textele europene de regulă dau prioritate amenajării 
instituţionale a statului de drept. 

70. Despre istoria ideii de „stat de drept", vezi Brian Z. Tama- 
naha, On the Rule of Law. History, Politics, Theory (Cambridge 
University Press, 2004). Despre statul de drept în America vezi 
Robin Charlow, America’s Constituţional Rule of Law: Structure 
and Symbol, în Mortimer Sellers şi Tadeusz Tomaszewski, 
The Rule of Law in Comparative Perspective (Springer: Dord- 
recht, 2010). 

Expresia-cheie a dreptului constituţional american 
este due process. Dificil de tradus, aceasta desemnează 
un proces corect, desfăşurat conform principiilor drep¬ 
tului. Principalele prevederi relative la respectarea dreptu¬ 
rilor legale sunt cele cuprinse în Amendamentul V. în 
afară de afirmarea principiului general al corectitudinii 
procesului, amendamentul stabileşte şi dreptul la jude¬ 
cata cu juraţi, interdicţia dublei acuzaţii {double jeopardy), 
interdicţia ca cineva să fie obligat să depună mărturie 
atunci când este el însuşi acuzat şi principiul justei com¬ 
pensaţii în caz de expropriere. 71 

Clauza procedurii corecte a fost introdusă de Madison 
şi se referă la puterea judiciarului federal. După Războiul 
Civil situaţia s-a schimbat, odată cu adoptarea Amenda¬ 
mentului XIV, care reia aceleaşi prevederi, aplicându-le 
însă explicit statelor Uniunii. 

Amendamentul IV conţine alte prevederi care, istoric 
vorbind, au fost importante în constituirea cadrului sta¬ 
tului de drept. Acesta stabileşte principiul siguranţei per¬ 
soanelor, domiciliului, posesiunilor şi „hârtiilor 1 împotriva 
reţinerilor şi percheziţiilor abuzive. De asemenea, amen¬ 
damentul interzice mandatele generale. Genul acesta 
de mandate, precum şi recursul la percheziţii şi reţineri 
fără mandat erau deja denunţate în Anglia secolului 
al XVIII-lea, un caz celebru fiind acela al lui John Wilkes, 

71. Amendamentul V este analizat de Leonard W. Levy, Ori- 
gins of the Fifth Amendment: The Right against Self-Incrimination 
(Oxford University Press: New York, 1968). 

care a devenit membru al Parlamentului, Lord Primar al 
Londrei şi oponent al războiului împotriva coloniilor. în 
timpul Războiului de Independenţă din America ambele 
tabere au recurs la mandate generale şi la percheziţii abu¬ 
zive. 72 De remarcat că acest amendament stabileşte limite 
doar pentru autorităţile judiciare, nu şi persoanelor 
private. Constituţional vorbind, aşadar, o practică pre¬ 
cum aceea a „arestului cetăţenesc' 1 nu este interzisă de 
acest amendament. 

Alt amendament care defineşte setul de proceduri spe¬ 
cifice statului de drept este Amendamentul VI, care stabi¬ 
leşte dreptul la un proces prompt şi public, în faţa unui 
juriu „imparţial" din statul sau districtul unde ar fi fost 
comisă fapta, necesitarea informării cu privire la acuza¬ 
ţiile care se aduc (ceea ce exclude acuzaţiile secrete, pe 
care Apărarea nu le poate cunoaşte), principiul confrun¬ 
tării cu martorii (ceea ce exclude martorii secreţi, pe care 
Apărarea nu îi poate cunoaşte sau interoga), precum şi 
dreptul la un avocat al Apărării. 73 Amendamentul VIII 

72. Despre Amendamentul IV, vezi Andrew E. Taslitz, Recons- 
tructingthe Fourth Amendment A History ofSearch and Seizure, 
1789—1868 (New York University Press: New York şi Londra, 
2006) şi Thomas Y. Davies, Recovering the Original Fourth 
Amendment, în Michigan Law Review (98: 547, 1999). Despre 
John Wilkes, vezi Arthur H. Cash, John Wilkes: The Scandalous 
Father of Civil Liberty (Yale University Press, 2006). 

73. Despre procedurile legale pe fondul Constituţiei, vezi Akhil 
Reed Amar, The Constitution and Criminal Procedare: First Prin- 
ciples (Yale University Press, 1997). 

adaugă o interdicţie a amenzilor excesive şi a cauţiu¬ 
nilor exagerate. 


Proprietatea privată 

Sursa ideilor despre proprietate din Constituţia ameri¬ 
cană este dublă: pe de-o parte, prevederile din dreptul 
comun englez cu privire la proprietate, iar pe de alta teo¬ 
riile dreptului natural, în special teoria lui John Locke 
din Al doilea tratat asupra guvernării (1688). 74 

Creatorii Constituţiei cunoşteau bine dreptul comun 
englez, în interpretarea sa colonială. Participanţii la Con¬ 
venţia de la Philadelphia erau, marea lor majoritate, jurişti, 
negustori ori mari proprietari. Toate acestea erau ocu¬ 
paţii care presupuneau o cunoaştere practică a legilor 
engleze. Dreptul comun englez era caracterizat de reguli 
foarte complexe relative la proprietatea individuală, mai 
ales aceea asupra pământului. De asemenea, dreptul con¬ 
tractelor era un domeniu asupra căruia juriştii din colonii 
erau obligaţi să se pronunţe frecvent. 75 

74. Teoria dreptului de proprietate din Constituţie este anali¬ 
zată de James W. Ely, Jr., The Guardian ofEvery Other Right. A 
Constituţional History of Property Rights (Oxford University 
Press, 2008). 

75. Despre recepţia dreptului comun englez în colonii, vezi 
Mary Sarah Bilder, The Transatlantic Constitution. Colonial Legal 
Culture and the Empire (Harvard University Press, 2004). Teoria 
drepturilor la Locke, inclusiv a dreptului la proprietate, este 

Proprietatea este importantă şi pentru Locke. Teoria 
sa stabileşte că proprietatea privată apare încă în starea 
de natură. Dreptul individual la proprietate, aşadar, este 
unul natural, deci nu depinde de voinţa Statului, a unui 
Suveran sau a unui Parlament. Pentru Locke, proprietatea 
individuală apare ca o extensie a muncii individuale, prin 
aproprierea terenului şi a produselor propriei munci, 
justificat în ultimă instanţă de necesitatea supravieţuirii. 
Teoria ocupării ca justificată de o muncă ce sporeşte pro¬ 
ductivitatea solului a contribuit la formularea asa-numi- 

> 

tului „argument al cultivării", prin care unii colonişti 
englezi şi-au legitimat stabilirea pe pământurile indienilor. 76 

Un aspect notabil al teoriei lui Locke este chiar sensul 
în care el utilizează termenul „proprietate" (property) în 
Al doilea tratat asupra guvernării , ca sinonim cu „viaţa, 
libertatea şi posesiunile personale" {life, liberty and estate). 
Cu alte cuvinte, proprietatea privată este cu neputinţă 
de disociat de libertatea individului şi de dreptul său la 
viaţă. înţelegerea lockeană a proprietăţii a fost foarte 
influentă în coloniile americane, unii dintre fondatorii 
Republicii fiind buni cunoscători ai filozofiei sale poli¬ 
tice. In timpul lucrărilor la Convenţia de la Philadel¬ 
phia, Alexander Hamilton le amintea celorlalţi delegaţi: 


discutată de A. John Simmons, The Lockean Theory of Rights 
(Princeton University Press, 1992). 

76. Despre Locke în contextul colonialismului englez, vezi 
Barbara Arneil, John Locke and America. The Defence ofEnglish 
Colonialism (Clarendon Press: Oxford, 1998). 

„Marele scop al guvernării este protecţia persoanei şi 
siguranţa proprietăţii.“ 

Prevederile relative la proprietate sunt numeroase în 
Constituţia din 1787 şi în textul amendamentelor, însă 
acestea nu sunt exprimate sistematic, concis, ci trebuie 
urmărite şi, uneori, reconstruite din elemente surprinză¬ 
toare pentru sensibilităţile noastre contemporane. Spre 
exemplu, prevederile cu privire la sclavie erau, în con¬ 
diţiile vremii, de fapt prevederi privitoare la o formă 
de proprietate. 

O prevedere modernă din Constituţia americană este 
Clauza Proprietăţii Intelectuale (Copyright Clause ) din 
Articolul I, secţiunea 8 a Constituţiei. Aceasta garan¬ 
tează dreptul de proprietate intelectuală al scriitorilor şi 
inventatorilor, în vederea „promovării artelor şi ştiin- 
ţelor“. Principala sursă teoretică a acestei prescripţii tre¬ 
buie căutată în influenta ideilor lui Francis Bacon. Pe 

i 

de altă parte, consideraţiile pragmatice au fost determi¬ 
nante pentru înscrierea acestei clauze în Constituţie. In 
Războiul de Independenţă şi în conflictele din deceniile 
care au urmat acestuia, blocada economică era frecventă, 
întemeietorii Uniunii, precum Franklin, erau conştienţi 
că Marea Britanie are un avans tehnologic care trebuia 
redus sau eliminat 77 . Prin sistemul de patente, Uniunea 

77. Vezi Doron S. Ben-Atar, Trade Secrets: Intellectual Piracy 
and the Origins of American Industrial Power (Yale University 
Press: New Haven şi Londra, 2004). Despre ideile lui Franklin 
cu privire la progresul individual şi naţional, vezi Alan Houston, 

se înscria într-o evoluţie generală a Statului modern, 
prin care acesta urmărea sporirea puterii sale şi înscrierea 
pe calea Progresului prin controlul ştiinţei şi tehnologiei. 

Unele prevederi constituţionale privesc reglementarea 
activităţii economice, precum prevederea cu privire la 
legile relative la falimente, din secţiunea 8 a Articolului I. 
Alte prevederi cu privire la proprietate se referă la redu¬ 
cerea posibilităţii abuzurilor, cum ar fi prevederea din 
Articolul I, secţiunea 9, care interzice confiscarea proprie¬ 
tăţii prin intermediul unei condamnări legislative (bill 
sau act of attainder). Un alt exemplu este prevederea din 
Amendamentul V referitoare la domeniul eminent: pro¬ 
prietatea privată nu va fi luată pentru uzul public fără 
plata unei „juste compensaţii" 78 . La vremea când a fost 
inclusă în Carta Drepturilor, această prevedere avea o 
importanţă mult mai redusă decât are astăzi, când expro¬ 
prierile în scopuri de utilitate publică sunt comune. în 
secolul al XVIII-lea pământul era abundent, numărul 
lucrărilor publice, cum ar fi drumurile, era foarte mic, 
iar proprietarii terenurilor traversate de aceste drumuri nu 


Benjamin Franklin and the Politics of Improvement (Yale Uni¬ 
versity Press: New Haven şi Londra, 2008). 

78. Despre domeniul eminent, vezi Richard A. Epstein, 
Supreme Neglect. How to Revive Constituţional Protection for Pri¬ 
vate Property (Oxford University Press, 2008). O istorie a puterii 
moderne a domeniului eminent este Susan Reynolds, Before 
Eminent Domain. Toioard a History of Expropriation of Land for 
the Common Good (The University of North Carolina Press: 
Chapel Hill, 2010). 

reclamau, adesea, nici o compensaţie, pentru că le aduceau 
un beneficiu evident. Puterea recunoscută de Amen¬ 
damentul V nu este una nou creată, ci una preexistentă, 
ca funcţie a suveranităţii, iar amendamentul nu face 
decât să precizeze o condiţie în care aceasta trebuie exer¬ 
citată, atât de către state, cât şi de Guvernul federal. 

O altă garanţie a proprietăţii este aceea prevăzută de 
Amendamentul III, introdus de James Madison ca pro¬ 
tecţie faţă de abuzuri precum cele comise, în opinia revo¬ 
luţionarilor americani, în virtutea celor două Legi engleze 
ale Incartiruirii ( QuarteringActs) din 1765 şi 1774. Opo¬ 
ziţia fată de încartiruire se regăseşte si în Petitia Drep- 
turilor (Petition of Right) din 1628 a Parlamentului 
englez 79 . Acesta este astăzi unul dintre cele mai rar citate 
amendamente din Constituţie, pentru că operaţiunile 
militare pe teritoriul naţional au încetat, practic, din 
perioada Războiului Civil. In secolul al XVIII-lea însă, 
înfruntările armate erau frecvente, iar prezenţa milita¬ 
rilor printre civili un fapt cotidian. In Nord-Vest exista 
un conflict permanent cu triburile indiene, ocazional 
miliţiile erau chemate să suprime diverse revolte, iar 
în următoarele decenii Statele Unite vor fi angajate în 
diverse războaie care vor duce, în 1814, la ocuparea şi 
la incendierea Washingtonului de către trupele brita¬ 
nice. Fiind deja evacuate, împreună cu alte documente 
ale Guvernului american, la Leesburg, în statul Virginia, 

79. Vezi Tom W. Bell, The ThirdAmendment: Forgotten butNot 
Gone,m William &Mary BillofRights Journal2: 117-150, 1993. 

originalul Declaraţiei de Independenţă şi cel al Con¬ 
stituţiei au scăpat de flăcările care au consumat Capi- 

toliul si Casa Albă. 80 
> 


Statul şi religia 

In limitele vremurilor, coloniile americane erau carac¬ 
terizate de o mare toleranţă religioasă. Unele dintre aces¬ 
tea, precum Pennsylvania, Delaware sau Rhode Island, 
nu aveau o Biserică oficială, iar în altele, precum în Mary- 
land, catolicii erau acceptaţi chiar în funcţii publice. 81 

Aceste tradiţii ale toleranţei, ca şi faptul că cele trei¬ 
sprezece colonii erau caracterizate de o mare diversitate 
confesională au făcut ca prevederile Cartei Drepturilor 
să fie foarte liberale. In Amendamentul I este declarată 
interdicţia instituirii de către Congres a unei Biserici ofi¬ 
ciale si interdicţia de a limita liberul exerciţiu al religiei. 

De remarcat însă că aceste interdicţii vizează Guvernul 

> 

federal, nu statele Uniunii. De asemenea, aceste prevederi 

80. Despre Războiul din 1812 şi despre consecinţele acestuia, 
vezi Richard Buel, Jr., America on the Brink. How the Political 
Struggle over the War of 1812 Almost Destroyed the Young Repu¬ 
blic (Palgrave Macmillan: New York, 2005). 

81. Statutul religiei în colonii şi în perioada Revoluţiei este 
discutat de Derek H. Davis, Religion and the Continental Con- 
gress 1774—1789. Contributions to Original Intent (Oxford Uni- 
versity Press, 2000) şi de Patricia U. Bonomi, Under the Cope of 
Heaven. Religion, Society, andPolitics in Colonial America (Oxford 
University Press, 2003). 

constituţionale au fost interpretate, adesea, ca o inter¬ 
dicţie de a limita credinţele propriu-zise, nu acţiunile 
publice ale celor care aderă la un cult cu prevederi 
inacceptabile social cum ar fi bigamia. 

Principiul separaţiei dintre Stat şi Biserică nu este for¬ 
mulat ca atare în Constituţie, însă a fost recunoscut încă 

i 

de la începuturile Uniunii. Jefferson a vorbit despre „un 
zid al separaţiei între Biserică şi Stat“, iar Madison a 
afirmat „separarea totală" a celor două entităţi . 82 

Cu toate acestea, oficialii federali au făcut întotdea¬ 
una referinţe consistente la principiile religiei creştine şi 
au participat la ritualuri religioase. Un exemplu este 

82. Despre credinţele religioase ale întemeietorilor Republi¬ 
cii, vezi Da vid L. Holmes, The Faiths of the Founding Fathers 
(Oxford University Press, 2006). Despre „zidul separaţiei 11 , 
Robert Fatton, Jr. and R. K. Ramazani (ed.), Religion, State and 
Society. Jejferson’s Wall of Separation in Comparative Perspective 
(Palgrave Macmillan: New York, 2009). Credinţa şi prozeli¬ 
tismul în contextul Amendamentului I sunt analizate de Martin 
S. Sheffer, God Versus Caesar: Belief Worship, and Proselytizing 
Under the First Amendment (State University of New York Press, 
1999). O istorie a doctrinelor creştine este E. Brooks Holifield, 
Theology in America. Christian Thoughtfrom the Age of the Puri- 
tans to the Civil War (Yale University Press, 2003) şi în Mark 
A. Noii, America’s God. From Jonathan Edwards to Abraham 
Lincoln (Oxford University Press, 2002). Influenţa religiei în 
politica americană este tratată de Frank Lambert, Religion in 
American Politics. A Short History (Princeton University Press, 
2008). O istorie generală a toleranţei religioase în lumea occiden¬ 
tală este cartea lui Perez Zagorin, Hoiv the Idea ofReligious Tole- 
ration Came to the West (Princeton University Press, 2005). 

Micul Dejun Naţional cu Rugăciune (National Prayer 
Breakfast ), organizat din 1953 în fiecare an de către un 
grup de membri ai Congresului şi la care participă şi 
Preşedintele Statelor Unite. Acest lucru este posibil pen¬ 
tru că, deşi principiul separaţiei este recunoscut, statul 
federal american nu este un stat care să impună activ 
principiul secularismului, aşa cum este cazul Republicii 
Franceze. Aceasta este o tradiţie care îşi are originea la 
începuturile Republicii americane. Jefferson, ca Preşe¬ 
dinte, a autorizat servicii religioase în instituţiile ocu¬ 
pate de Executiv. Unii Preşedinţi, precum Washington 
şi Madison, au fost însă mai reţinuţi şi au refuzat, spre 
exemplu, să trimită mesaje către Congres cu ocazia săr¬ 
bătorilor religioase. 

O problemă intens dezbătută a fost aceea a caracte¬ 
rului Constituţiei din 1787. Cum să explicăm faptul că 
aceasta nu conţine practic nici o referinţă la Dumnezeu 
si la credinţa creştină, în afară de menţiunea finală a datei 
ca „anul Domnului" şi de excluderea zilelor de odihnă 
de la sfârşitul săptămânii din perioada în care Preşe¬ 
dintele poate să returneze o lege în Congres? Caracterul 
secular al prevederilor acestei Constituţii i-a scandalizat 
pe unii dintre primii săi cititori. In 1789 Benjamin Rush 
îi scrie lui John Adams că „mulţi oameni pioşi ar dori 
ca numele Fiinţei Supreme să fie introdus undeva în 
Constituţie". Absenţa testelor religioase ar face posi¬ 
bilă, credeau unii, ca mahomedanii sau catolicii să pri¬ 
mească funcţii publice şi Papa să devină Preşedinte. 
Dacă un evreu ar deveni Preşedinte, se plângea un alt 

contemporan, „urmaşilor noştri li se va cere să reconstru¬ 
iască Ierusalimul". 83 

Absenţa aceasta pare cu atât mai greu de explicat cu 
cât cei mai mulţi dintre participanţii la Convenţia de la 
Philadelphia erau, fără îndoială, credincioşi. Chiar şi 
Benjamin Franklin, care avea reputaţia de a fi cel mai 
puţin ortodox dintre aceştia, le-a propus colegilor săi să 
înceapă fiecare zi cu o rugăciune. Cererea a fost, e drept, 
ignorată, motivul aparent fiind lipsa de fonduri pentru 
a angaja un pastor local. 

în realitate, această absentă nu este atât de curioasă. 
Şi Articolele Confederaţiei, prima Constituţie a colonii¬ 
lor unite, au acelaşi aspect secular, fără referinţe la Divi¬ 
nitate. Exista o anumită prudenţă în formularea explicită 
a unor referinţe la credinţă pentru că o parte a publi¬ 
cului se temea de introducerea testelor religioase şi de 

oficializarea dominaţiei uneia sau alteia dintre confe- 
> 

siuni, ceea ce presupunea, printre altele, impozitarea 
cetăţenilor, eventual chiar şi a acelora care aparţineau 
altor confesiuni. 

Tot consideraţii pragmatice au stat la originea 
adoptării prevederilor referitoare la religie ale Primului 

83. Vezi The Constitution and Beyond , în James H. Hutson, 
Church and State in America. The First Two Centuries (Cambridge 
University Press, 2008), şi Thomas J. Curry, The First Freedoms. 
Church and State in America to the Passage ofthe First Amendment 
(Oxford University Press, 1986). Despre raporturile dintre reli¬ 
gie şi teoria politică a Constituţiei, vezi Isaac Kramnick şi 
R. Laurence Moore, The Godless Constitution: The Case against 
Religious Correctness (W. W. Norton: New York, 1996). 

Amendament. Acesta a fost formulat de James Madison 
ca urmare a disputelor din Virginia, de unde a fost ales 
în primul Congres federal, în 1789, candidând împo¬ 
triva lui James Monroe, viitorul Preşedinte. Una dintre 
promisiunile făcute unui electorat conservator a fost aceea 
că va sprijini amendarea Constituţiei în sensul inclu¬ 
derii unui amendament privitor la libertatea religiei şi 
conştiinţei. Trebuie spus, pe de altă parte, că în dezba¬ 
terile din convenţiile de ratificare a Constituţiei din 1787 
o clauză de protecţie împotriva tentativei de oficializare 
a unei Biserici nu fusese, cu câteva excepţii, cerută. Nu 
exista nici o mişcare, la nivelul Confederaţiei, de oficia- 
lizare a unei Biserici sau în favoarea adoptării unei legi 
care ar fi prevăzut un sprijin material pentru o confe¬ 
siune. Cu toate că Amendamentul I apare, din perspec¬ 
tiva sensibilităţilor moderne, drept crucial, el a fost, în 
contextul vremii sale, o concesie minoră a partizanilor 
noii Constituţii făcută criticilor acesteia 84 . Astăzi însă, 
importanţa sa a devenit considerabilă. Cu toate că textul 
amendamentului interzice în mod specific doar Congre¬ 
sului să limiteze liberul exerciţiu al religiei sau al exprimă¬ 
rii, Curtea Supremă a interpretat acest text ca referindu-se 
la toate cele trei ramuri ale guvernării 85 . 


84. Vezi The Clause That Didn ’tBark in theNight, în Donald 
L. Drakeman, Church, State, and Original Intent (Cambridge 
University Press, 2010). 

85. Vezi şi Leonard W. Levy, The Establishment Clause and the 
First Amendment (Macmillan: New York, 1986). 

Aristocraţie si monarhie 

* i 

In textul original al Constituţiei există interdicţia 
(Art. I, secţiunile 9 şi 10) ca statele sau guvernul federal 
să stabilească titluri nobiliare. Motivul introducerii aces¬ 
tui amendament, ce stabileşte sancţiuni pentru cetăţenii 
care acceptă asemenea titluri, este neclar. E posibil ca el 
să fi fost o reacţie la căsătoria unui frate al lui Napoleon 
cu o cetăţeană americană, Emily Patterson, şi pretenţia 
acesteia de a fi recunoscută ca „ducesă de Baltimore“. 
Altă teorie susţine ,că exista o ostilitate generală faţă de 
străini, în special faţă de britanici, evidentă şi în pre¬ 
vederi precum aceea din Constituţia statului Georgia 
(1777), care interzice posesorilor de titluri nobiliare să 
voteze sau să fie aleşi. Statutul acestui amendament este, 
de asemenea, disputat, unii istorici precum Peter Laslett 
susţinând că textul a fost legal ratificat şi că a fost, în 
prima parte a secolului al XlX-lea, recunoscut ca parte 
a Constituţiei americane. O teorie a conspiraţiei pusă 

recent în circulaţie susţine chiar că acest amendament a 
> > 

fost suprimat, tacit, din Constituţie, la jumătate de secol 
după adoptarea sa, de către avocaţii nemulţumiţi că nu 
ar mai fi avut dreptul să folosească titlul Esquire. Con¬ 
fuzia se datorează, în realitate, faptului că nu era clar, la 
început, câte state au ratificat acest amendament. Virginia 
nu a răspuns oficial, dar minutele arată că Legislativul 
acestui stat a respins, alături de alte patru state, 
amendamentul, lăsând astfel 12 state să ratifice 
propunerea Congresului. Astfel, unele culegeri de texte 

legale din secolul al XlX-lea conţin acest amendament 
ca şi cum ar fi fost ratificat de un număr suficient de state. 
La data adoptării sale, 13 state erau majoritatea necesară, 
dar aderarea statului Louisiana la Federaţie (în 1812), a 
făcut ca acest număr să crească la 14 în timpul proce¬ 
sului de ratificare. Intre timp, un număr notabil de cetă¬ 
ţeni americani au fost înnobilaţi de suveranul britanic, 
printre ei numărându-se generalul Norman Schwarz- 
kopf, comandantul trupelor aliate în Primul Război din 
Golf (1991). 86 

In ce priveşte principiul monarhiei, revoluţionarii 
americani erau foarte rezervaţi, dacă nu ostili, ca urmare 
a experienţei cu George III 87 . Franklin, spre exemplu, a 
afirmat că „practic nu există rege care, asemenea Farao¬ 
nului egiptean, să nu vrea mai întâi banii supuşilor, apoi 

86. Pentru detalii, vezi Joi A. Silversmith, The „Missing Thir- 
teenth Amendment“: Constituţional Nonsense and Titles ofNobility , 
în Southern California Interdisciplinary Law Journal 577 (aprilie 
1999). Atitudinile faţă de aristocraţie în Europa şi America sunt 
studiate de William Doyle, Aristocracy and Its Enemies in the 
Age of Revolution (Oxford University Press, 2009). 

87. Despre George III şi oamenii politici, vezi Peter D. G. 
Thomas, George III. King and Politicians 1760-1770 (Manchester 
University Press: Manchester şi New York, 2002). Vezi şi Ame¬ 
rican ideologa and British radicalism; the case for parliamentary 
reform , în John Brewer, Party Ideolog)/ and Popular Politics at the 
Accession of George III (Cambridge University Press, 1976). Ideile 
monarhiste şi antimonarhiste din coloniile americane în preajma 
Războiului de Independenţă sunt discutate de Paul Downes, 
Democracy, Revolution and Monarchism in Early American Lite- 
rature (Cambridge University Press, 2004). 

pământurile, pentru ca apoi să-i transforme, pe ei şi pe 

copiii lor, în servitori, pentru totdeauna". Singurul care 

a susţinut ideea unui gen de monarhie electivă a fost 

Alexander Hamilton. Propunerea sa a fost ca funcţia de 

Preşedinte să fie pe viaţă. George Mason, pe de altă parte, 

a exprimat o opinie în acord cu majoritatea atunci când 

afirma, la 4 iunie 1787, că „Niciodată nu se va încerca 

nimic în această tară care să semene cu o monarhie". 
> 

Gouverneur Morris, la aceeaşi Convenţie, concluziona 
cu privire la subiectul monarhiei. Preşedintele noii Con¬ 
stituţii, susţinea Morris, este mai degrabă un „Prim-Mi- 
nistru". în America, „Poporul este rege!". 88 


88. Vezi John R. Vile, The Constituţional Convention of1787- 
A Comprehensive Encyclopedia of America’s Founding (ABC Clio: 
Santa Barbara, 2005), pp. 282—283. 



6. Economie si societate 


„Puterea pungii" 

Nu este întâmplător că prima putere menţionată de 
Constituţie în lista puterilor Congresului este aceea de 
a colecta taxe pentru a plăti datoria publică şi pentru a 
contribui la apărarea comună./'Constituţia a fost numită, 
de aceea, un „document pro-taxe“, al cărui scop primar 
era acela de a restaura capacitatea noului stat independent 
de a se împrumuta în situaţii de urgenţă, în condiţiile 
apropierii unui nou război. 8 / 9 Plăţile către armată întâr- 
ziau în mod obişnuit. In 1783 o revoltă a soldaţilor neplă¬ 
tiţi a forţat Congresul să se refugieze de la Philadelphia 
la Princeton. 

Pe de altă parte, dacă excludem serviciul datoriei, cerin¬ 
ţele financiare ale statului federal erau foarte modeste, 
după standardele actuale. Ultimul Buget al Confederaţiei 
prevedea doar 450 000 de dolari cheltuiţi, dintre care 
jumătate erau pentru forturile care asigurau apărarea 


89. Vezi Calvin H. Johnson, Righteous Anger at the Wicked 
States. The Meaning of the Founders’ Constitution (Cambridge 
University Press, 2005), p. 2. 

împotriva indienilor 90 . în acea perioadă Statul nu avea 
decât foarte puţine dintre atributele şi rolurile pe care şi 
le asumă astăzi. 

Clauza prin care Congresul primeşte puterea de a 
impune taxe pe teritoriul SUA este în Articolul I, secţiu¬ 
nea 8, cu precizarea că aceste taxe trebuie să fie uniforme pe 
tot cuprinsul Statelor Unite. în ordine istorică, aceste taxe 
au fost mai întâi indirecte, pe importuri şi pe producţie. 
Acest regim al taxării s-a menţinut până la Războiul Civil. 91 

Faţă de taxele directe, întemeietorii Republicii erau 
mai degrabă rezervaţi. Constituţia din 1787 cuprinde, în 
Articolul I, secţiunea 9, precizarea că taxele directe trebuie 
impuse în proporţie cu populaţia statelor. Aceeaşi clauză 
interzice taxele asupra exporturilor din oricare stat. 

| Unul dintre scopurile Constituţiei a fost, aşadar, for¬ 
marea unei pieţe interne./Acelaşi proces se petrecea în 
Europa, unde vechiul sistem al vămilor interne, care 
asigurau venituri considerabile unor autorităţi locale, 
era demontat în favoarea unor mari zone economice, 
lipsite de bariere vamale şi reglementate de marile state 
ale Continentului. 

Momentul de cotitură în ceea ce priveşte competen¬ 
ţele fiscale recunoscute Congresului de Constituţie este 
anul 1913, când a fost ratificat Amendamentul XVI. 

90. Vezi Johnson, op. cit., p. 17. 

91. Despre istoria formelor de taxare în Statele Unite, vezi 
W. Elliot Brownlee, Federal Taxation in America (Cambridge 
University Press, 2004). 

Acesta a fost adoptat ca reacţie la o decizie (.Pollock v. Far- 
mers’ Loan & Trust Co., 1895), percepută ca limitând 
puterea Congresului de a impune anumite tipuri de taxe. 
Amendamentul a fost important în contextul populismu- 
lui american de la începutul secolului al XX-lea, care cerea 
introducerea impozitelor progresive şi a celor care ţinteau 
specific societăţile pe acţiuni. Şase state nu au ratificat 
amendamentul, dintre care două (Pennsylvania şi Virginia) 
nici măcar nu l-au discutat în adunările lor legislative 92 . 

Ideile cu privire la taxare din Constituţia americană 
reflectă atât angajamentul teoretic şi moral al celor care 
au participat la Convenţia de la Philadelphia, cât şi adap¬ 
tările la schimbările rapide din economie şi din societate. 
Din punct de vedere politic, Constituţia stabileşte că 
banii din Trezorerie pot fi cheltuiţi doar pe baza unei 
legi bugetare, ceea ce instituie un mijloc de control al 
Legislativului asupra Executivului. Astfel, Congresul, 

urmând cutuma constituţională stabilită de Parlamentul 

> 

britanic, îşi arogă, singur, „puterea pungii" (power ofthe 
purse) 9i . Impozitele erau privite nu doar ca un mijloc de 
asigurare a finanţelor Uniunii, ci şi ca un mijloc de a asi¬ 
gura o distribuţie echitabilă a averii, compatibilă cu stan¬ 
dardele republicane. 

92. Vezi Raymond G. Brown, The Sixteenth Amendment to 
the United States Constitution, în American Law Review 54: 
1920; 843-854. 

93. Despre „puterea pungii", vezi E. James Ferguson, Power 
ofthe Purse. A History of American Public Finance 1776—1790 
(University of North Carolina Press: Chapel Hill, 1961). 

Pe de altă parte însă, entuziasmul pentru ideea taxării 
era temperat de înţelegerea faptului că de această putere 
se putea abuza, aşa cum o făcuse deja acelaşi Parlament 
britanic. In fond, revoluţia din colonii a fost declanşată 
de protestul coloniştilor faţă de taxele şi tarifele impuse 
fără consimţământ de Parlamentul de la Westminster 
asupra unor produse precum tipăriturile, prin Legea 
Timbrului (Stamp Act) din 1765, sau ceaiul, prin Legea 
Ceaiului {Tea Act) din 1773. Noua administraţie fede¬ 
rală s-a lovit şi ea de rezistenţa la taxe. In 1794, în Penn- 
sylvania s-a declanşat Rebeliunea Whiskey-ului (Whiskey 
Rebellion ), generată de nemulţumirea micilor fermieri la 
adresa primei şi singurei taxe asupra unui produs domes¬ 
tic introdusă de noua guvernare federală. Tradiţia rezis¬ 
tenţei la taxare s-a perpetuat până în prezent în cultura 
politică americană. 


Comerţul si băncile 

* > 

Coloniile americane au avut, încă înaintea Războiului 
de Independenţă, considerabile interese comerciale. Dis¬ 
putele cu privire la legalitatea unor măsuri ale adunări¬ 
lor coloniale erau decise la Londra, în Comitetul pentru 
Comerţ {Board ofTrade), o procedură care a anticipat 
funcţia de control a constituţionalităţii legilor asumată 
de Curtea Supremă. 

Principala stipulaţie constituţională legată de „co- 
merţ“ este aceea din Articolul I, secţiunea 8, prin care 

Congresului i se recunoaşte dreptul de a reglementa 
comerţul dintre statele Uniunii, comerţul cu statele stră- 
ine şi acela cu „triburile indiene". In perioada revolu¬ 
ţionară statele obişnuiau să se angajeze în dispute cu 
privire la delimitarea căilor navigabile şi la tarifele apli¬ 
cate importurilor. Excutivul federal şi Curtea Supremă 
au aderat întotdeauna la o definiţie foarte largă a „comer¬ 
ţului", ceea ce le-a permis să reglementeze în domenii 
foarte diverse. 

O stipulaţie care astăzi pare minoră, însă avea o impor¬ 
tantă considerabilă în secolul al XVIII-lea, este Clauza 
Poştală, de la Articolul I, secţiunea 8, care autorizează 
Congresul să stabilească oficii poştale şi drumuri de 
poştă. întemeietorii Republicii au socotit sistemul poş¬ 
tal drept o instituţie fundamentală a Uniunii. Sistemul 
de poştă exista în Statele Unite încă dinainte de Inde¬ 
pendenţă, iar dreptul Congresului de a institui un aseme¬ 
nea sistem de poştă naţional era enunţat încă în Articolele 
Confederaţiei. Din 1792 până în 1970, United States Post 
Office Department a devenit un departament al Execu¬ 
tivului, similar cu un minister al unui guvern modern. 
Sistemul modern al Poştei, prin sporirea vitezei comu¬ 
nicaţiilor, a permis o adevărată revoluţie în societate şi 
a mărit încasările Guvernului federal. în 1828, reţeaua 
de poştă americană avea de două ori mai multe oficii 
decât reţeaua din Marea Britanie si de cinci ori mai 

y y 

multe decât în Franţa. în 1831, când Tocqueville călă¬ 
torea prin America, sistemul poştal avea deja 8 700 de 



136 CĂTĂLIN AVRAMESCU 


angajaţi, ceea ce îl făcea, de departe, cea mai mare între¬ 
prindere comercială din ţară. 94 

Stipulaţii referitoare la o eventuală bancă centrală a 

Uniunii sunt absente din Constituţie. Această absentă 

> > 

trebuie explicată având în vedere ideile economice ale 
întemeietorilor Republicii americane şi situaţia econo¬ 
mică dificilă, care cerea restaurarea încrederii credito¬ 
rilor. Hamilton, în special, era adeptul aşa-numitului 
„model anglo-olandez“ 95 : o bancă centrală puternică şi 
un nivel ridicat de îndatorare la dobânzi mici, un lucru 
posibil prin ridicarea bonităţii datoriei publice. Această 
capacitate de îndatorare ridicată avea un scop nu atât 
economic, cât strategic, pentru a permite statului să aibă 
acces la fonduri vitale în caz de conflict. 

Crearea unei bănci centrale era însă dificilă în climatul 
economic din 1787. Statele din Nord şi din Sud, precum 
şi creditorii, aveau interese diverse, iar în rândurile elitei 
politice americane nu exista o convergenţă de opinii cu 
privire la modul în care plăţile şi datoriile urmau să fie 
efectuate. Decenii după adoptarea Constituţiei, statele 
Uniunii, cărora li se interzisese emiterea de bani proprii 

94. Vezi Richard R. John, Spreadingthe News. The American 
Postai System from Franklin to Morse (Harvard University Press, 
1995), pp. 5-6; vezi şi David M. Henkin, The Postai Age. The 
Emergence of Modern Communications in Nineteenth Century 
America (University of Chicago Press, 2006). 

95. Despre modelul anglo-olandez, vezi James Macdonald, 
A Free Nation Deep in Debt. The Financial Roots of Democracy 
(Princeton University Press, 2006), p. 298. 

de hârtie, au susţinut că pot transfera totuşi acest drept 
unor corporaţii private. Prin urmare, statele au acordat 
autorizaţii ( charters ) pentru întemeierea unor bănci comer¬ 
ciale. Aceasta a dus la proliferarea băncilor şi la o diver¬ 
sitate extraordinară a mijloacelor de plată. Chiar şi înainte 
de introducerea dolarului american, zeci de feluri de bani, 
de la monedele din argint până la diferite certificate de 
valoare, multe dintre acestea străine, erau în circulaţie. 
In 1840 existau peste 700 de bănci care erau autorizate 
să tipărească bani. 96 

Prima bancă a Uniunii (First Bank ofthe United States) 
a fost întemeiată în 1791 printr-o lege a primului Con¬ 
gres, propusă de către Hamilton, pe atunci Secretar al 
Trezoreriei. Acesta mai fusese implicat într-o tentativă 
de întemeiere a unei bănci centrale a Confederaţiei, Bank 
of North America, în 1781. Autorizaţia băncii Uniunii 
avea o valabilitate de 20 de ani, iar în timpul manda¬ 
tului Preşedintelui Monroe nu a mai fost reînnoită. Actua- 
> 

Iul sistem al Rezervei Federale, care datează din 1913, 
reprezentând o formulă mixtă (public-privat) diferită 
de aceea a altor bănci centrale, nu este, nici acesta, man¬ 
datat de Constituţie 97 . 

> 

96. Vezi Stephen Mihm, A Nation of Counterfeiters. Capita- 
lists, Con Men and the Making of the United States (Harvard 
University Press, 2007), p. 3. 

97. Istoria sistemului bancar din Statele Unite este documen¬ 
tată de Murray N. Rothbard, A History of Money and Banking 
in the United States. The Colonial Era to World War II (Ludwig 
von Mises Institute: Auburn, Alabama, 2002). Despre Rezerva 

Constituţia acordă Congresului dreptul de a emite 

monedă. Această putere a fost legiferată prin Coinage Act, 

din 1792. Moneda care era efectiv în circulaţie la data 

scrierii Constituţiei din 1787 si care este menţionată ca 
> » > 

măsură a valorii în prevederile acesteia este de fapt dola¬ 
rul spaniol, din argint. Acesta, împreună cu peso-n\ mexi¬ 
can, au circulat legal în Statele Unite până în 1857. 

Acelaşi paragraf al textului acordă Congresului puterea 
de a stabili unităţile de măsură pe cuprinsul Statelor 
Unite. Dreptul suveranului de a stabili unităţile de măsură 
este menţionat în Magna Charta. Congresul însă nu s-a 
grăbit să se folosească de acest drept. Spre deosebire de 
Franţa, care în 1791 a adoptat sistemul metric, Statele 
Unite au continuat să folosească sistemul cutumiar 
englez de măsuri. 


Sclavia şi discriminarea rasială 

Chestiunea sclaviei este, probabil, aceea care îl surprinde 

cel mai mult pe un cititor contemporan care parcurge 

textul Constituţiei americane. Multe Constituţii moderne 
> > 

ori nu menţionează deloc sclavia, ori o fac doar pentru 
a o interzice. 

Explicaţia acestei anomalii trebuie căutată în contextul 
în care a fost negociată şi scrisă Constituţia Statelor Unite. 


Federală, vezi Robert L. Hetzel, The Monetary Policy ofthe Federal 
Reserve. A History (Cambridge University Press, 2008). 

în 1787, sclavia şi alte forme de servitudine abjectă erau 
încă legale în multe părţi ale lumii. Spre exemplu, în ţările 
române robia ţiganilor a fost desfiinţată complet abia în 
1856. în Bucovina, robii, care alcătuiau circa 5% din 
populaţie, au fost dezrobiţi în 1783. Ultima ţară care a 
abolit, legal, sclavia, a fost Mauritania, în 1981. 

în acest context, aşadar, faptul că în coloniile ameri¬ 
cane sclavia era acceptată sau măcar tolerată nu este o 
excepţie. în momentul primului recensământ din Sta¬ 
tele Unite, din 1790, sclavii reprezentau aproape 20% din 
populaţie. Marea majoritate a acestor sclavi erau negri, 
dar existau, în perioada colonială, servi albi (indentured 
servants). Doar o mică parte dintre negri (mai puţin de 8%) 
erau liberi. Procentul cel mai mare de sclavi se înregistra 
în Carolina de Sud (43% din populaţie), Virginia (39%) 
şi Maryland (32%). Doar în Massachusetts sclavia era 
interzisă în momentul Convenţiei, precum şi în Ver- 
mont şi în Mâine, care însă nu se numărau pe atunci 
printre cele 13 colonii. 98 

în cadrul dezbaterilor din Philadelphia interesele deţi¬ 
nătorilor de sclavi au intrat în conflict cu acelea ale 

98. Despre statutul legal al sclavilor, vezi Thomas D. Morris, 
Southern Slavery and the Law, 1619-1860 (The University of 
North Carolina Press: Chapel Hill şi Londra, 1996). Rolul 
populaţiei de culoare în Revoluţia americană este discutat de 
Gary B. Nash, The Forgotten Fifth. African Americans in the Age 
of Revolution (Harvard University Press, 2006) şi de Douglas R. 
Egerton, Death or Liberty. Afican Americans and Revolutionary 
America (Oxford University Press, 2009). 

abolitionistilor. Textul Constituţiei din 1787 este rezul- 
> > > 

tatul unui compromis între cele două tabere. O parte a 
acestui compromis este regula celor 3/5, propusă de 
James Wilson, care adaugă, în scopul stabilirii ponderii 
în Camera Reprezentanţilor, la populaţia liberă a state¬ 
lor şi trei cincimi din populaţia servilă. O clauză favo¬ 
rabilă proprietarilor de sclavi este aceea care stipulează 
că sclavii fugiţi vor trebui returnaţi. Importul sclavilor 
însă este acceptat doar pe o durată de 20 de ani. 

Compromisul din 1787 reflecta atitudinile diverse faţă 

de sclavie. în secolul al XlX-lea aceste tendinţe diverse 

> 

vor duce la ruperea Uniunii şi la declanşarea Războiului 
Civil (1861-1864). Una dintre cauze a fost statutul sclaviei 
în noile state care se formau rapid în acea perioadă. încă 
din 1787, prin Ordonanţa Teritoriului deNord-Vest, 
sclavia era abolită pe o mare suprafaţă. în Sud însă, noile 
state au devenit parte a Uniunii ca state în care sclavia 
era legală." 


99. Despre sclavie în America în perioada Revoluţiei şi despre 
influenţa criticilor sclaviei, vezi David Brion Davis, The Problem 
of Slavery in the Age of Revolution 1770-1823 (Oxford Uni¬ 
versity Press, 1999). Argumentele Sudului în favoarea sclaviei 
sunt discutate de Stephen R. Haynes, Noah’s Curse. The Biblical 
Justification of American Slavery (Oxford University Press, 2002). 
O istorie generală a sclaviei în America este Ira Berlin, Many 
Thousands Gone. The First Two Centuries of Slavery in North Ame¬ 
rica (Harvard University Press, 1998); vezi şi James Oliver Horton 
şi Lois E. Horton, Slavery and the Making of America (Oxford 
University Press, 2005). 

în timpul alegerilor prezidenţiale din 1860, tensiu¬ 
nile între între cele două tabere ajunseseră într-un punct 
critic. Interesele statelor din Sud erau reprezentate mai 
ales de Partidul Democrat, iar cele ale Nordului aboli¬ 
ţionist de către Partidul Republican şi de către o facţiune 
a Democraţilor cunoscută sub numele de „Democraţi 
de Război' 1 (WarDemocrats). 

O tentativă de ultim moment de a evita o ciocnire a 
fost un amendament introdus de Thomas Convin, depu¬ 
tat republican de Ohio, cu scopul de a oferi o garanţie 
statelor din Sud care respingeau abolirea sclaviei. Amen¬ 
damentul a fost votat de Congres, iar câteva state, precum 
Ohio şi Maryland, au ratificat acest amendament, dar 
altele (Connecticut, Kentucky, New York) l-au respins. 
Secesiunea statelor sudiste l-a făcut caduc. 

înfrângerea Sudului a dus la adoptarea Amendamen¬ 
tului XIII, prin care sclavia şi „servitutea involuntară" 

sunt abolite. însă acesta nu a dus si la eliminarea formelor 

> 

grave de discriminare, în special în statele din Sud. Con¬ 
ştiente de acest lucru, statele din Nord au impus condiţiie 
stricte pentru reintegrarea statelor din Sud în Uniune. 
Amendamentul XIV a fost expresia acestei presiuni în 
favoarea „reconstrucţiei" politice a Uniunii 100 . Ratificarea 

100. Vezi şi Michael J. Perry, We the People: The Fourteenth 
Amendment and the Supreme Court (Oxford University Press: 
Oxford, UK, 1999) şi David A. J. Richards, Conscience and the 
Constitution: History, Theory, and Law of the Reconstruction Amen- 
dments (Princeton University Press: Princeton, NJ, 1993). 

s-a făcut, practic, în vârful baionetelor. Statele din Sud 
erau sub administraţie militară la acea vreme, decretată 
prin pachetul de patru legi cunoscute sub numele de Legea 
Reconstrucţiei {Reconstruction Act) din 1867-1868, care 
prevedeau, printre altele, aprobarea Congresului pentru 
noile constituţii ale statelor, precum şi obligativitatea 
ratificării acestui amendament. 101 

Un alt moment important în eliminarea discriminării 
rasiale l-a constituit adoptarea Amendamentului XV, în 
1870, care interzicea negarea sau limitarea dreptului de 
vot în funcţie de rasă. Acesta a fost adoptat în contextul 
situaţiei de după sfârşitul Războiului Civil, când unele 
state din Sud au adoptat măsuri care vizau restrângerea 
dreptului la vot a populaţiei de culoare. Printre acestea 
se numărau alegerile primare la care puteau participa 
doar albi sau testele nivelului de alfabetizare. Iniţial, 
amendamentul cuprindea şi interdicţia discriminării în 
materie de ocupare a funcţiilor oficiale, o interdicţie la 
care s-a renunţat, în parte, pentru că statele din Nord dis¬ 
criminau încă în această materie. Efectul acestui amen¬ 
dament a fost alegerea imediată, la nivelul autorităţilor 
locale, a unui număr considerabil de reprezentanţi ai 
populaţiei de culoare 102 . 

101. Vezi şi William E. Nelson, The Fourteenth Amendment: 
From Political Principie to Judicial Doctrine (Harvard University 
Press: Cambridge, MA, 1988). 

102. Vezi John M. Mathews, Legislative and Judicial History 
ofthe Fifteenth Amendment (Da Capo Press: New York, 1971). 

Adoptarea amendamentului XV nu a dus la elimi¬ 
narea discriminării electorale a negrilor, care a luat forme 
mai subtile decât simpla negare a dreptului de vot. Spre 
exemplu, în state precum Tennessee sau Arkansas, în 
secolul al XlX-lea, „testele alfabetizării" (literacy tests) 
erau folosite abuziv pentru a-i priva de dreptul de vot 
pe negrii cu un nivel mai redus al educaţiei. In Virginia 
era cerută dovada plăţii unor taxe pe care negrii nu erau 
întotdeauna în stare să le plătească. Carolina de Sud obţi¬ 
nea acelaşi efect prin proceduri de înregistrare foarte 
complicate şi prin buletine de vot sofisticate. Aceste prac¬ 
tici au fost declarate ilegale odată cu adoptarea Legii 
Naţionale cu privire la Dreptul de Vot {National Voting 
Rights Act) din 1965. 


Prohibiţia 

* 

Acesta este, fără îndoială, unul dintre cele mai cunos¬ 
cute aspecte ale istoriei constituţionale americane. Mai 
puţin ştiut este că interdicţia producerii şi consumării 
băuturilor alcoolice nu este specific americană. Multe 
alte ţări, mai ales din Europa de Nord, au impus şi ele 
Prohibiţia, mai ales la începutul secolului XX, când influ¬ 
enţa mişcărilor de temperanţă era considerabilă. Fin¬ 
landa a cunoscut Prohibiţia între 1919 şi 1932, Norvegia 
între 1916 şi 1927, iar Islanda între 1915 şi 1922. Rusia 
a impus Prohibiţia în 1914, o politică ce a fost conti¬ 
nuată de regimul bolşevic până în 1925. 

Originile Prohibiţiei trebuie căutate în ideile reli¬ 
gioase ale epocii moderne timpurii. Numeroase comu¬ 
nităţi puritane au interzis sau au limitat consumul de 
alcool. In 1657 Massachusetts devine prima colonie 
care a declarat ilegală producerea şi vânzarea vinurilor şi 
a băuturilor tari. 

în secolul al XlX-lea ideea temperanţei este îmbră¬ 
ţişată si de reformatorii sociali, care credeau că alcoolul 
> > > 

este o cauză principală a sărăciei şi a viciilor 103 . în această 
perioadă, statele americane încep să adopte legi ale tem¬ 
peranţei, primul dintre acestea fiind Mâine, în 1851. Ast¬ 
fel, înaintea adoptării Amendamentului XVIII, în 1919, 
şi a Legii Volstead, majoritatea statelor aveau deja legi 
locale ce interziceau sau limitau consumul de alcool. 

Efectele Prohibiţiei au fost complexe. Pe de-o parte, 
consumul de alcool a scăzut masiv, probabil cu circa 70%. 
Lipsa alcoolului din baruri şi restaurante a făcut aceste 
locuri mai frecventabile de către femei si a contribuit, 
astfel, la liberalizarea atitudinilor fată de acestea. Pe de 
altă parte, Prohibiţia a consolidat reţelele lumii interlope, 
care au preluat o parte din producţia şi traficul de alcool, 
în perioada Prohibiţiei s-au înmulţit localurile (. speakeasies) 
unde se puteau consuma ilegal băuturi alcoolice. 

Cauzele care au dus la abrogarea Prohibiţiei au fost 
multiple. Relaxarea moravurilor, mai ales în mediul urban, 

103. Despre ideile contemporanilor cu privire la alcoolism şi 
la efectele acestuia, vezi Sarah W. Tracy, Alcoholism in America 
From Reconstruction to Prohibition (The Johns Hopkins 
University Press: Baltimore şi Londra, 2005). 

a fost una dintre acestea. Preşedintele Roosevelt, se spune, 

a afirmat după ce a semnat Legea Cullen (care legaliza 

berea cu maximum 3,2% alcool): „Acum e timpul să bem 

şi noi o bere!“ O cauză importantă a fost însă şi nevoia 

autorităţilor de a obţine bani din taxarea alcoolului. 

> > 

Prohibiţia a fost eliminată în 1933, prin Amenda¬ 
mentul XXI, singurul amendament al Constituţiei care 
abrogă un alt amendament. El a dus la abrogarea Legii 
Volstead, însă a permis statelor să reglementeze, în con¬ 
tinuare, producţia şi consumul de alcool. 104 

Acesta este şi singurul amendament al Constituţiei 
americane ce stipulează o cale de ratificare alta decât în 
Legislativele statelor din federaţie. Cu toate că abolirea 
Prohibiţiei devenise o cauză populară, susţinută politic 
de Partidul Democrat, totuşi mulţi membri ai legisla¬ 
tivelor statelor ezitau să ratifice un amendament contrar, 
datorită influenţei mişcărilor de temperanţă de la nivel 
local. De aceea, Congresul a cerut explicit recurgerea la 
convenţii constituţionale separate de Legislativele statelor 
pentru a fi sigur de adoptarea acestui articol. Chiar şi 
după eliminarea la nivel federal a prohibiţiei alcoolului, 

104. Vezi şi David E. Kyvig, Repealing National Prohibition 
(University of Chicago Press: Chicago, 1979). Despre urmările 
Prohibiţiei şi regimul actual al alcoolului în Statele Unite, vezi 
Garrett Peck, The Prohibition Hangover. Alcohol in America from 
Demon Rum to Cult Cabernet (Rugters University Press, 2009). 
O istorie sociali a alcoolului în America a fost scrisă de un autor 
cu un nume predestinat: Eric Burns, The Spirits of America. A 
Social History of Alcohol (Temple University Press, 2004). 

unele state au rămas, în virtutea legislaţiei proprii, state 
„abstinente" {dry States), ultimul fiind Mississippi, care a 
rezistat până în 1966. La nivel municipal şi astăzi există 
sute de localităţi care sunt declarate „abstinente" {dry). 


Interzicerea pedepselor „crude şi neobişnuite" 

Prevederile care privesc interzicerea pedepselor „crude 
şi neobişnuite" şi cauţiunea excesivă provin din Carta 
Drepturilor {Bill of Rights) engleză. Chiar înainte de 
aceasta, o declaraţie din 1316a Camerei Lorzilor conţine 
exact aceleaşi expresii care vor forma Amendamentul VIII 
al Constituţiei americane 105 . In secolul al XVIII-lea pena¬ 
litatea începe să îşi asume formele sale moderne. /Marele 
avocat din această perioadă al interzicerii pedepselor 
crude este Cesare Beccaria, cu al său Tratat despre delicte 
şi pedepse (1764). In Europa aceleiaşi perioade sunt intro¬ 
duse reforme similare, care vizau „civilizarea" practi¬ 
cilor punitive, spre exemplu în Imperiul Austro-Ungar, 
sub Iosif II 106 . 

105. Vezi Richard A. Primus, The American Language of Rights 
(Cambridge University Press, 2004), p. 81. 

106. Pentru o analiză a acestei schimbări de optică punitivă, 
vezi Michel Foucault, Surveiller et punir. Histoire de la prison 
(Gallimard: Paris, 1977; A supraveghea şi a pedepsi, trad. Bog¬ 
dan Ghiu, Humanitas, Bucureşti, 1997). Vezi şi Joseph L. 
Hoffmann, The 'Crueland Unusual Punishment’ Clause: A Limit 
on the Power to Punish or Constituţional Rhetoric?, în David J. 
Bodenhamer şi James W. Ely Jr. (ed.), The Bill of Rights in 

Acest tip de stipulaţie este reluat, într-o formă diferită, 
şi în documente moderne. Astfel, Convenţia Europeană 
a Drepturilor Omului (1950) stabileşte, în Articolul III: 
„Nimeni nu poate fi supus torturii, nici pedepselor sau 
tratamentelor inumane ori degradante." 

Cu toate că cititorul contemporan poate avea impre¬ 
sia că Amendamentul VIII ţinteşte către limitarea puterilor 
Legislativului de a legifera pedepse foarte aspre, la vre¬ 
mea când a fost redactat amendamentul viza puterea exer¬ 
citată de judecători. Aceasta, arăta William Blackstone 
în Comentarii asupra legilor Angliei (1765), este consi¬ 
derabilă, însă nu este arbitrară 107 . Multor contemporani 
legile şi sentinţele engleze li se păreau, oricum, excesive. 
Anglia era faimoasă pentru „legile însângerate" ( Bloody 
Code), prin care peste 200 de delicte erau pedepsite cu 
moartea, la începutul secolului al XIX-le^. Trădarea era 
pedepsită prin dezmembrarea corpului ( hangeddrawn 
and quartered), procedură abolită legal abia în 1870. în 
comparaţie, coloniile americare aveau un regim penal mai 
liberal, infracţiunile contra proprietăţii, spre exemplu, 
nefiind capitale în majoritatea acestor jurisdicţii 108 . 

Ceea ce s-a considerat a fi o pedeapsă „crudă şi neo¬ 
bişnuită" a variat, evident, în funcţie de sensibilităţile 

Modem America (Indiana University Press: Bloomington, IN, 
1993). Vezi şi Brian Jarvis, Cruel and Unusual Punishment and 
US Culture (Pluto Press: Londra, 2004). 

107. Vezi Blackstone, op. cit., cartea 4, cap. 29. 

108. Vezi Stuart Banner, The Death Penalty. An American 
History (Harvard University Press, 2002), p. 6. 

timpului. în perioada colonială, datorită influenţei drep¬ 
tului Angliei, spânzurătoarea era cea mai folosită metodă 
de execuţie. Tot ca urmare a influenţei engleze, pedeapsa 
spânzurătorii putea fi sporită uneori de judecător prin 
încredinţarea cadavrului pentru disecţie companiei locale 
de medici, o prevedere ce se regăseşte în prima lege penală 
adoptată de Congresul american, în 1790 109 . Execuţiile 
erau adesea publice, ultima de acest fel petrecându-se în 
Kentucky, în 1936. Printre pedepsele nonletale se numă¬ 
rau biciuirea şi expunerea în butuci. După Revoluţia 
americană, închisoarea devine, ca peste tot în lumea occi¬ 
dentală, forma supremă a penalităţii. 

Cât despre tortură, este de remarcat că textul Car¬ 
tei Drepturilor nu o interzice explicit, aşa cum o fac, 
spre exemplu, numeroase Constituţii europene. Curtea 
Supremă a Statelor Unite a stabilit, totuşi, în In re Kem- 
mler (1890) că tortura este implicit interzisă de Amen¬ 
damentul VIII. Opinia Curţii pare însă să se refere 
direct doar la cazurile în care chinurile sunt determinate 
de o formă de pedeapsă capitală ce presupune „agonie 
îndelungată' 1 . In re Kemmler este cazul primului con¬ 
damnat la moarte în scaunul electric, în legătură cu care 
Curtea a stabilit că pedeapsa electrocutării este consti¬ 
tuţională pentru că este „instantanee". 

O caracteristică aparte a Constituţiei şi a dreptului 
federal american este acceptarea pedepsei capitale, pe care 

109. Ultima lege de acest fel din Statele Unite a fost adoptată 
în 1904, în Massachusetts. Madison a argumentat în favoarea 
disecţiei în Congres. Vezi Banner, op. cit., p. 78. 

practic toate Constituţiile europene o interzic explicit. 
Aceasta a dat impresia că există o opoziţie fundamentală 
între un sistem european, în esenţă aboliţionist, şi unul 
american, în esenţă unul favorabil pedepsei capitale. 

In realitate, lucrurile stau destul de diferit. Interdic¬ 
ţiile constituţionale cu privire la pedeapsa capitală în 
Europa sunt recente. Spre exemplu, Constituţia franceză 
a fost modificată abia în 2007 pentru a interzice pedeapsa 
capitală, ultima execuţie cu ghilotina, în Franţa, având 
loc în 1977. Lituania a executat ultimul condamnat 
în 1995, iar Letonia în 1996. 

Pe de altă parte, unele state americane, precum Michi- 
gan, nu au acceptat şi nu au practicat pedeapsa capitală. 
In numeroase state legile cu privire la pedeapsa capitală 
au fost declarate neconstituţionale (New York) ori s-au 
adoptat legi de interzicere a acestei pedepse (NewMexico). 
La nivel federal, pedeapsa capitală a fost declarată de 
Curtea Supremă drept neconstituţională, pentru un timp 
(1972-1976), din motive de tehnică juridică. Execuţiile 
federale au fost reluate în 1977. 


Războiul 

Constituţia americană a fost scrisă de oameni care 
aveau experienţa războiului. Preşedintele Convenţiei de la 
Philadelphia a fost chiar Generalul Washington, iar unii 
dintre participanţii la dezbateri s-au distins pe câmpul de 
bătălie. In ciuda acestui fapt, sau poate tocmai de aceea, 

prevederile Constituţiei americane referitoare la ches¬ 
tiunile războiului sunt surprinzător de prudente. 

Puterea de a declara război este învestită în Congres. 
La Convenţia de la Philadelphia un singur delegat a sus¬ 
ţinut că această putere trebuie învestită în şeful Execu¬ 
tivului. Ceilalţi participanţi au socotit că este împotriva 
spiritului republican ca această putere să fie exercitată 

de cel care este Comandantul-Sef al forţelor armate. 

> > 

Decizia de a merge la război a fost, aşadar, separată de 
puterea executivă supremă, ca o măsură de siguranţă 
împotriva unui Preşedinte predispus la aventuri marţi¬ 
ale, precum monarhii europeni. John Jay afirma, în Scri¬ 
sorile Federaliştilor. „Monarhii absoluţi merg adesea la 
război şi când naţiunile lor nu au nimic de câştigat, doar 
pentru motive şi scopuri personale.“ 

Pe de altă parte însă, Preşedintele este numit, în textul 
Constituţiei, Comandant-Şef ( Commander-in-Chief ). La 
origine, este vorba de un titlu militar britanic care desem¬ 
nează autoritatea supremă asupra trupelor de pe un teatru 
de război. Comandant-Şef al armatelor britanice din 
Flandra şi din Franţa, spre exemplu, a fost numit Sir 
Douglas Haig, în 1915. Similar, Generalul Washington 
a fost numit, de către Congresul Continental, Coman- 
dant-Sef al Armatei Continentale. In Scrisorile Federa- 

j 

listilor, Alexander Hamilton arată că Preşedintele nu 
este nimic altceva decât un „prim-general sau amiral“. 

Cu timpul însă, autoritatea Congresului de a declara 
război a fost erodată de acţiunile preşedinţilor care au tri¬ 
mis trupe în zone de conflict pe baza ordinelor executive. 

De asemenea, Preşedintele american a acumulat o putere 
considerabilă, nespecificată ca atare de Constituţie, în 
virtutea faptului că numeşte şi controlează directorii agen¬ 
ţiilor de securitate şi de informaţii 110 . In conflicte majore 
precum cele din Coreea, Vietnam sau din Iraq, partici¬ 
parea americană nu a presupus o declaraţie de război for¬ 
mală, în Congres, aşa cum o cere Constituţia. Ultima 
dată când Congresul a declarat război, formal, a fost la 
5 iunie 1942, împotriva României 111 . 

Un aspect mai puţin cunoscut este cel legat de preve¬ 
derile relative la piraterie. In a doua jumătate a secolului 
al XVIII-lea, pirateria era o prezenţă temută pe mări şi 
pe oceane. Distincţia dintre piraterie şi război sau comerţ 
legitim era destul de permeabilă, după standardele 
de astăzi. 

In imaginarul contemporan, piraţii din Caraibe repre¬ 
zintă pirateria prin excelenţă. însă la finele secolului 
al XVIII-lea pirateria islamică din Africa de Nord era 
o ameninţare mult mai puternică. „Ce îi va împiedica 

110. Douglas T. Stuart, Creating the National Security State. 
A History oftheLaw That Transformed America (Princeton Uni- 
versity Press, 2008). Vezi şi John Hart Ely, War andResponsibility: 
Constituţional Lessons of Vietnam and Its Aftermath (Princeton 
University Press: Princeton, NJ, 1993). 

111. în aceeaşi zi Congresul a mai votat, înaintea declaraţiei 
de război la adresa României, declaraţii de război la adresa Unga¬ 
riei şi Bulgariei. Despre perioadele în care Statele Unite au fost în 
război ca urmare a autorizaţiei Congresului, vezi Barbara Sala- 
zarTorreon, U.S. Periods of War (Congressional Research Service, 
7 ianuarie, 2010). 

pe piraţii algerieni să debarce pe coastele noastre şi să 
ne ia cetăţenii în sclavie? 11 - întreba Hugh Williamson, 
în 1788 112 . 

Doar distanţa geografică. Altminteri, cetăţeni ameri¬ 
cani erau deja sclavi ai piraţilor musulmani din Africa 
de Nord. Pirateria de pe coasta berberă (Barbary Coast) 
era temută de secole în Marea Mediterană, iar statele 
europene ajunseseră să plătească tribut sau răscumpărări 
liderilor din Tripoli, Alger sau Maroc. După ce Marea 
Britanie a recunoscut, în 1783, independenţa Statelor 
Unite, navele comerciale americane nu au mai fost pro¬ 
tejate de tratatele pe care britanicii le încheiaseră cu sta¬ 
tele piraţilor. Acestea au preluat iniţiativa şi au început să 
atace navele americane. In 1800, plăţile către piraţii 
nord-africani ajunseseră la o cincime din Bugetul federal, 
iar sute de americani erau sclavi în Africa de Nord. 

Acesta este contextul în care trebuie să citim o preve¬ 
dere neobişnuită în raport cu Constituţiile moderne, 
aceea de la Articolul I, secţiunea 8, care acordă Congre¬ 
sului puterea de a pedepsi pirateria pe mări şi pe oceane. 
Formarea Marinei de Război americane (US Navy) şi a 
Infanteriei Marine (US Marine Corps) a fost, în parte, 
motivată de lupta împotriva piraţilor musulmani. Imnul 
oficial al puşcaşilor marini americani, „Din palatele lui 
Montezuma pe ţărmurile din Tripoli" (From the Halls 

112. Vezi Calvin H. Johnson, Righteous Anger at the Wicked 
States. The Meaning of the Founders’ Constitution (Cambridge 
University Press, 2003), p. 19. 

of Montezuma, to the Shores of Tripoli) păstrează amin¬ 
tirea raidului din 1805, când trupele americane debar¬ 
cate pe coasta Libiei moderne au acţionat pentru prima 
dată în afara continentului american 113 . 

O altă prevedere care trebuie citită în contextul cutume¬ 
lor şi practicilor războiului secolelor XVII-XVIII este 
aceea din Articolul I, secţiunea 8, referitoare la puterea 
Congresului de a emite „permise de captură şi represalii", 
precum şi aceea de a face regulile referitoare la „capturi". 
In acele vremuri războaiele, pe pământ sau pe mare, nu 
se purtau întotdeauna cu soldaţi sau marinari ai Statului, 
fie ei şi mercenari. In numeroase conflicte erau impli¬ 
caţi întreprinzători privaţi, care acţionau pe baza unei 
autorizaţii scrise a Suveranului. Acestea sunt „permisele 
de captură" (lettres de marques) la care face referire Consti¬ 
tuţia americană. La prima vedere, ar părea că este vorba 
de simplă piraterie, însă în secolele XVII-XVIII piratul 
este cineva angajat într-un război privat şi ilegal, în vreme 
ce „corsarul", adică participantul la „războiul de cursă" 
(guerre de course), este autorizat pe baza unor criterii pre¬ 
cise 114 . In Franţa, spre exemplu, acestea sunt cuprinse 

113. Despre războaiele cu piraţii şi despre semnificaţia acestora, 
vezi Gregory Fremont-Barnes, The Wars of the Barbary Pirates. 
To the Shores of Tripoli: The Rise of the US Naiy and Marines 
(Osprey Publishing: Oxford, 2006), şi Frederick C. Leiner, The 
End of Barbary Tenor. America’s 1815 War Against the Pirates 
of North Africa (Oxford University Press, 2006). 

114. „Războiul de cursă“ se deosebeşte de „războiul de esca¬ 
dră" {guene d’escadre). în războiul de cursă navele inamicului sunt 

în Ordonanţa lui Colbert (1681). O caracteristică a aces¬ 
tei maniere de a purta războiul constă în reglementarea 
precisă a dreptului capturilor. Acesta este un domeniu 
important, pentru că acţiunile navale vizau adesea navele 
comerciale şi aveau caracter de represalii. 

La permisele de captură s-a renunţat ulterior Decla¬ 
raţiei de la Paris, din 1856, emisă de Marea Britanie şi 
de Franţa. 115 Statele Unite au respectat această decizie, 
cu toate că nu au semnat un acord formal în acest sens, 
însă puterea de a emite permise de captură subzistă, 
în 2007 Preşedintele american a emis un „permis de cap¬ 
tură şi represalii" în beneficiul unei firme private de secu¬ 
ritate marină, Pistris Incorporated. Corsarii americani 

sunt abilitaţi să acţioneze în Oceanul Indian, în contextul 
» > 

luptei împotriva pirateriei din Somalia 116 . 

O absentă care iese în evidentă atunci când citim Con- 
> > 

stituţia americană pe fondul prevederilor constituţionale 
moderne este aceea referitoare la proclamarea stărilor de 
urgenţă şi de excepţie ori a legii marţiale. în Articolul I, 
secţiunea 8 a Constituţiei este afirmată puterea Congre¬ 
sului de a face legi cu privire la miliţii, iar în secţiunea 

atacate individual, prin surprindere, în vreme ce războiul de 
escadră presupune înfruntarea formaţiunilor navale. 

115. Despre corsari, vezi Janice E. Thomson, Mercenaries, 
Pirates and Sovereigns. State-Building and Extra-Territorial Vio- 
lence in Early Modem Europe (Princeton University Press, 1994), 
şi Patrick Villiers, Les corsaires: des origines au trăite de Paris du 
16 avril 1856 (Jean-Paul Gisserot: Paris, 2007). 

116. Vezi Jean-Paul Pancracio, Le retour de laguerre de course, 
în Bulletin d’etudes de la Marine, nr. 43, decembrie 2008 (pp. 71-77). 

următoare se arată că privilegiul Habeas Corpus poate fi 
suspendat în cazul în care siguranţa publică o cere în 
cazuri de rebeliune si de invazie. De asemenea, în Arti- 
colul IV, secţiunea 4, Statele Unite garantează securitatea 
fiecărui stat din Uniune împotriva invaziilor şi violenţelor 
interne. Nu există însă prevederi explicite referitoare la 
atribuţiile Preşedintelui în materia stării de excepţie. 
Reglementarea stării de excepţie sau a legii marţiale se 
face, în Statele Unite, prin intermediul legilor Congre¬ 
sului şi al deciziilor prezidenţiale. 117 


Pacea 

Una dintre cele mai puţin înţelese expresii din Consti¬ 
tuţia americană este aceea din Preambul care mentio- 

> » 

nează o Uniune „perfectă". Acelaşi Preambul ne ajută să 
descifrăm sensul acestei formule când precizează că sco¬ 
pul acestei Uniuni este de a asigura „liniştea dinlăuntrul 
hotarelor' 1 (domestic Tranquility). 

Constituţia din 1787 este similară unui „tratat de pace 
perpetuă". Aceasta este o categorie de texte cunoscute 
în Europa secolului al XVIII-lea. Originile sale sunt mai 
vechi. Tratatul din 1291, care pune bazele Confederaţiei 
cantoanelor elveţiene, afirmă: „Tratatul acesta, instituit 
pentru binele şi pentru beneficiul comun, va dura, cu 

117. Despre Constituţie şi starea de urgenţă vezi Richard A. 
Posner, Not a Suicide Pact: The Constitution in a Time of Natio¬ 
nal Emergency (Oxford University Press, 2006). 



156 CĂTĂLIN AVRAMESCU 


voia lui Dumnezeu, pentru totdeauna“ ( Suprascriptis sta- 
tutispro communi utilitate salubriter ordinatis concedente 
Domino in perpetuum duraturis). In pactul din 1516, 
încheiat între Franţa si cantoanele elveţiene, intervine 
expresia „pace eternă". 

în secolul al XVII-lea apar primele proiecte sistema¬ 
tice de constituire a unui gen de federaţie între statele 
europene, al cărei scop să fie instituirea unei păci „per¬ 
petue" sau „eterne". Primul dintre aceste proiecte îi apar¬ 
ţine lui Emerich Cruce (sau Crucerius) care publică, în 
1623, Le nouveau Cynee, unde propune o adunare euro¬ 
peană, condusă de Papă şi de împăratul german, unde 
principii şi republicile europene îşi pot regla disputele. 

în secolul al XVIII-lea aceste proiecte devin destul de 
populare. Un asemenea proiect este acela din 1715, al 
Abatelui de Saint-Pierre. O altă scriere cunoscută este 
aceea a lui Kant, Spre pacea eternă (1795). în lumea 
engleză, principalul proiect de acest tip este Eseu despre 
pacea prezentaşi viitoare a Europei (1693), al lui William 
Penn. în 1710, un quaker, John Bellers, a prezentat Par¬ 
lamentului britanic un alt plan, care argumenta în favoa¬ 
rea unui „stat european". 

întemeietorii Statelor Unite cunoşteau acest gen de 
literatură. Franklin, spre exemplu, l-a cunoscut în 1779, 
în timpul misiunii sale diplomatice în Franţa, pe un 
anume Pierre-Andre Gargaz, care compune o astfel de 
schemă, inspirată evident de lucrarea lui Saint-Pierre. O 
altă sursă ar putea fi lucrarea lui Mably, Desprincipes des 
negotiations, pour servir d’introduction au droit public de 



ECONOMIE ŞI SOCIETATE 157 


l’Europe, fonde sur Ies traites (Haga, 1757), care menţio¬ 
nează ideea proiectelor de pace perpetuă. 

Ideea asocierii între state într-o structură federală, al 
cărei scop este păstrarea şi chiar impunerea păcii, era, aşa¬ 
dar, cunoscută în mediile savante atunci când revolu¬ 
ţionarii americani căutau o formulă de alianţă între noile 
> > 

state care luptau pentru independenţă faţă de Coroana 
britanică. Una dintre temerile americanilor era, de altfel, 
posibilitatea ca fostele colonii să fie atrase, singure sau 
cu ajutor de peste Ocean, într-o spirală a violenţei simi¬ 
lară cu ceea ce se întâmpla în Europa, unde statele erau 
angajate în conflicte cronice şi distructive. Temerile aces¬ 
tea nu erau lipsite de fundament. Intre cele 13 colonii 
existau rivalităţi intense, fiecare avea la dispoziţie trupe, 
iar revendicările teritoriale duceau, ocazional, la inci¬ 
dente armate. 

Prima Constituţie a statelor americane s-a numit, de 
aceea, Articolele Confederaţiei şi Uniunii Perpetue. Ideea 
a fost preluată în Preambulul Constituţiei din 1787. 
Republica americană şi-a asumat, la începuturile sale, o 
misiune istorică de pace. 



7. Drepturile şi libertăţile constituţionale 


Carta Drepturilor 

Statutul aproape mitologic pe care îl are în prezent 
Carta Drepturilor (lista primelor zece amendamente la 
Constituţie) nu trebuie să ne înşele cu privire la semni¬ 
ficaţia sa iniţială. Intr-o scrisoare a Secretarului de Stat 
> > 

şi a viitorului Preşedinte, Thomas Jefferson, acesta îi 
anunţa pe guvernatorii statelor cu privire la câteva legi. 
O ocazie pentru a-i informa, între altele, şi despre ratifi¬ 
carea primelor zece amendamente la Constituţie: „Vă 
trimit două copii, autentificate, ale unei legi privind anu¬ 
mite zone de pescuit ale Statelor Unite... ale unei legi ce 
stabileşte oficii şi drumuri poştale, precum şi ratificarea, 
de către trei sferturi dintre Legislativele statelor a anu¬ 
mitor articole adăugate ca amendament la Constituţia 
Statelor Unite.“ 

Cel care a propus la Convenţia de la Philadelphia ca 
o declaraţie a drepturilor să fie cuprinsă în Constituţia 
federală a fost George Mason, delegat din Virginia. Pro¬ 
punerea sa a fost respinsă unanim de ceilalţi delegaţi. 
Motivele acestei respingeri sunt complexe. Unii delegaţi, 

precum Hamilton, credeau că o Cartă a Drepturilor nu 
este necesară, pentru că poporul nu cedează sau transferă 
nici un drept către Uniune, deci nu există nici un drept 
anume care să fie protejat de interferenţa Guvernului 
federal. Alt argument privea natura enumerării pre¬ 
supuse de o asemenea Cartă. Dacă enumerarea este 
exhaustivă, atunci Guvernul va fi liber să încalce orice 
drepturi neenumerate. 

Pe de altă parte, în convenţiile de ratificare şi în dez¬ 
baterile din jurul ratificării una dintre principalele cerinţe 
a fost adoptarea unei Carte a Drepturilor similară celor 
din unele state ale Uniunii, precum Virginia. Pentru a 
asigura ratificarea de către state influente precum Massa- 
chusetts sau New York, Federaliştii au acceptat această 
recomandare. James Madison, care a fost unul dintre prin¬ 
cipalii oponenţi ai Cartei, a devenit principalul autor al 
acestui nou document, elaborat în parte pe baza recoman¬ 
dărilor venite din partea convenţiilor de ratificare. 

O chestiune discutată în momentul elaborării Cartei 
Drepturilor a fost aceea a formei în care stipulaţiile sale 
trebuie inserate în Constituţie. James Madison a pledat 
pentru încorporarea lor în textul existent la acea dată, o 
procedură astăzi comună. Roger Sherman, pe de altă parte, 
a susţinut ideea adăugării Cartei la Constituţie. După ce 
a înclinat iniţial către acceptarea propunerii lui Madi¬ 
son, Congresul a optat pentru varianta lui Sherman 118 . 


118. Vezi Edward Hartnett, A ‘Uniform and Entire’ Constitu- 
tion: Or, What if Madison Had Won?, în Constituţional Commentary 

Iniţial, Carta Drepturilor supusă ratificării primului 
Congres la 25 septembrie 1789 avea 12 articole în locul 
celor 10 cunoscute astăzi. Primul dintre cele 12, tratând 
chestiunea mărimii Congresului, nu a fost ratificat 
niciodată, iar cel de-al 12-lea a fost ratificat peste două 
secole, în 1992, devenind Amendamentul XXVII. 

Carta Drepturilor a intrat în vigoare la 15 decembrie 
1791, după ce grupul de zece amendamente a fost rati¬ 
ficat de Legislativele unui număr suficient de state. In 
primele decenii semnificaţia sa a fost limitată de inter¬ 
pretarea potrivit căreia Carta priveşte doar autoritatea 
Uniunii şi nu poate limita puterea statelor. De la sfâr¬ 
şitul secolului al XlX-lea însă, Carta Drepturilor a fost 
extinsă şi asupra statelor prin „doctrina încorporării' 1 
{incorporation doctrine) elaborată de Curtea Supremă. 
Principalul mecanism prin care s-a făcut acest lucru a fost 
interpretarea Amendamentului XIV despre garanţiile res¬ 
pectării drepturilor legale 119 . 


(15, vara 1998: 251-297), şi Price Marshall, A Careless Writ - 
ten Letter — Situating Amendments to the Federal Constitution , în 
Arkansas Law Revieiv (51: 95-115, 1998). Despre Carta Dreptu¬ 
rilor ( Bill ofRights) în general, vezi Irving Bryant, The Bill ofRights: 
Its Origin and Meaning (Bobbs-Merrill: Indianapolis, IN, 1965) 
şi Bernard Schwartz, The Great Rights of Mankind: A History of 
the American Bill ofRights (Madison House: Madison, WI, 1992). 
Recepţia Cartei Drepturilor este discutată în The Bill ofRights 
in Modern America , David J. Bodenhamer şi James W. Ely Jr. 
(ed.) (Indiana University Press: Bloomington, IN, 1993). 

119. Pentru o abordare critică a doctrinei încorporării, 
vezi lucrările lui Raoul Berger, Government by Judiciary: The 



DREPTURILE ŞI LIBERTĂŢILE CONSTITUŢIONALE 161 


„Drepturile sociale" şi „drepturile civile" 

Atât textul original al Constituţiei, cât şi articolele ori¬ 
ginare ale Cartei Drepturilor sunt documente ale seco¬ 
lului al XVIII-lea. Acest lucru explică, din start, de ce 
anume „drepturile sociale' 1 sunt absente din Constituţia 
americană. De-a lungul celor două secole care au urmat 

ratificării Constituţiei au existat diverse încercări de a 
> 

înscrie în lista amendamentelor prevederi „sociale", cum 
ar fi amendamentul ce interzicea munca copiilor, votat 
în 1924 de Congres, însă neratificat de statele federaţiei. 
Drepturile sociale în Statele Unite, atâtea câte sunt, au 
fost adoptate prin legi federale. Aşa a fost cazul, spre exem¬ 
plu, cu salariul minim, care a fost legiferat în 1938 120 . 

Constituţia americană se deosebeşte, astfel, de unele 
» > 

Constituţii din Europa, care au codificat liste lungi de 
drepturi sociale. Un astfel de exemplu este Constituţia 
Portugaliei (1976), care cuprinde numeroase prevederi 
„sociale", cum ar fi drepturile sindicale, drepturile mame¬ 
lor si ale bătrânilor etc. Si actuala Constituţie a Româ- 
> > > 

niei (1991, revizuită în 2003) afirmă că România este un 
„stat social" şi codifică o serie de drepturi sociale. Prima 
legislaţie modernă a drepturilor sociale a fost aceea adop¬ 
tată începând cu anul 1883 în Germania cancelarului 

Transformation oftheFourteenthAmendment (Cambridge, Mass., 
1977) şi The Fourteenth Amendment and the BillofRights (Uni- 
versity of Oklahoma Press: Norman şi Londra, 1989). 

120. Vezi Vivien Hart, Bound by Our Constitution. Women, Wor- 
kers, and the Minimum Wage (Princeton University Press, 1994). 

Bismarck. Un impuls major a venit însă din direcţia regi¬ 
mului bolşevic din Rusia, care a început să promoveze 
sistematic „drepturile sociale", atât în Constituţiile şi 
legile regimului sovietic, cât şi pe plan internaţional 121 . 
Un sondaj efectuat în 2002 de Columbia Law School a 
arătat că aproape două treimi dintre americani cred că 
expresia „De la fiecare după posibilităţi, fiecăruia după 
nevoi!" este din Constituţia Statelor Unite. In realitate, 
formularea îi aparţine lui Karl Marx. 

: O propunere de a adopta o listă a drepturilor sociale drept 
„A Doua Cartă a Drepturilor" (SecondBill ofRights) a fost 
avansată de Preşedintele Roosevelt la 11 ianuarie 1944, 
în Discursul despre starea naţiunii ţinut în faţa Congre¬ 
sului. Printre aceste drepturi s-ar fi numărat „dreptul de 
a câştiga suficient pentru mâncare, haine şi recreere adec¬ 
vate", „dreptul fiecărei familii la o casă decentă" şi „dreptul 
la o educaţie bună". Congresul nu a dat curs acestei pro¬ 
puneri, iar Roosevelt a murit la 12 aprilie 1945. 

„Drepturile civile" par să ocupe în Statele Unite o 
poziţie similară conceptului de „drepturi sociale" din 
discursul politic şi juridic al statelor europene. In parte, 
lupta pentru drepturi civile a fost motivată de discri¬ 
minare rasială, dar alţi factori au fost importanţi, cum 
ar fi lupta pentru dreptul la asociere sindicală ori în 
favoarea egalităţii de tratament pentru unele etnii sau 
confesiuni discriminate. 

121. Vezi John Quigley, Soviet Legal Innovations and the Law 
ofthe Western World (Cambridge University Press, 2007). 

Mişcarea pentru drepturi civile a primit un impuls 
decisiv odată cu adoptarea, în 1868, a Amendamentu¬ 
lui XIV. Una din clauzele acestui amendament, cunos¬ 
cută sub numele de „Clauza Protecţiei Egale" (Equal 
Protection Clause) prevede că statele nu vor putea nega 
nimănui dreptul la egală protecţie din partea legilor. 
Această clauză a generat un număr de cazuri foarte impor¬ 
tante decise de Curtea Supremă a Statelor Unite. Un set 
de politici foarte controversate, cum ar fi aceea a Acţiu¬ 
nii Afirmative (affirmative action ), sunt legitimate prin 
recursul la acest amendament. 

Cea mai cunoscută etapă din istoria mişcării pentru 
drepturile civile este perioada anilor ’50-’60 a secolului XX 
Personalităţi precum Martin Luther King şi mişcări pre¬ 
cum aceea împotriva războiului din Vietnam au deter¬ 
minat schimbări în atitudini şi în legislaţie dintre care 
unele au fost reflectate şi în plan constituţional. In 1964 
Amendamentul XXIV a devenit parte a Constituţiei, prin 
care dreptul de a vota la nivel federal nu mai putea fi con¬ 
diţionat de plata unei capitaţii {poli tax ). Acest gen de 
taxă era solicitat de unele state sau municipalităţi din par¬ 
tea cetăţenilor care doreau să se înregistreze ca alegător, 
fiind folosit pentru a discrimina populaţia de culoare, dar 
şi pe albii săraci, care nu aveau întotdeauna banii necesari. 
In momentul ratificării, doar cinci state (Virginia, Ala- 
bama, Texas, Arkansas şi Mississippi) mai aveau aceste 
taxe electorale. Ultimul stat care a ratificat amendamentul 
a fost Alabama, în 2002. Opt state, printre care Arizona, 
Texas şi Carolina de Sud, nu l-au ratificat, iar Mississippi 

l-a respins, în 1962. Curtea Supremă, prin decizia în cazul 
Harper v. Virginia State Board ofElections (1966) a extins 
si la alegerile la nivelul statelor interdicţia de a condiţiona 
votul de plata capitaţiei. 122 


Dreptul la judecata cu juriu 

Acest drept este cu deosebire important în arhitec¬ 
tura Constituţiei americane şi este protejat de nu mai 
puţin de două amendamente din Carta Drepturilor, 
după ce fusese recunoscut şi de Articolul III al Con¬ 
stituţiei din 1787 123 . Judecata cu juriu este prezentă în 
programul politic al Revoluţiei Americane, lipsa juriu¬ 
lui fiind menţionată chiar si în textul Declaraţiei de 
> > » 

Independenţă (1776) ca fiind una dintre cauzele rebe¬ 
liunii împotriva Coroanei britanice. 

Originile juriului se găsesc în practica judiciară a cetă¬ 
ţilor greceşti şi în dreptul roman, însă juriul dreptu¬ 
lui comun modern îsi are sursa directă în obiceiurile 
> 

legale ale perioadei anglo-normande 124 . Disputa în jurul 

122. Vezi Frederic D. Ogden, The Poli Tax in the South (Uni- 
versity of Alabama Press, 1958) şi Steven F. Lawson, Black Ballots: 
Voting Rights in the South, 1944—1969 (Columbia University 
Press: New York, 1976). 

123. Despre istoria şi semnificaţia sistemului american cu 
juraţi, Jeffrey Abramson, We the Jury: The Jury System and the 
Ideal of Democracy (Basic Books: New York, 1994). 

124. Pentru o istorie a juriului, vezi William Forsyth, History 
of Trial By Jury (Londra, 1852). Cu privire la istoria timpurie 

dreptului la judecată cu juriu atinge apogeul în Anglia, 
în secolul al XVII-lea. Urmând exemplul englez, colo¬ 
niile americane stabilesc juriul ca un drept central al acu¬ 
zatului. Ceea ce doreau coloniştii, în perioada Revoluţiei 
şi a scrierii Constituţiei, era, aşadar, păstrarea unei dimen¬ 
siuni populare a puterii judiciare pe care o considerau 
necesară în contextul opoziţiei faţă de abuzurile puterii 
executive, mai înclinată să recurgă la măsuri excepţio¬ 
nale, cum ar fi tribunalele militare. 

în Europa secolului al XlX-lea există un interes consi¬ 
derabil pentru instituţia juriului. Parţial, acest interes 
este determinat de exemplul Constituţiei britanice aşa 
cum este ea prezentată de autori precum Montesquieu, 
în Spiritul legilor (1748). în Franţa, judecata cu juriu este 
introdusă în 1791 prin decizia Adunării Constituante 125 , 
în Rusia, judecata cu juriu este introdusă în urma 


a juriului în Anglia, vezi James Masschaele, Jury, State, and 
Society in Medieval England (Palgrave Macmillan, New York, 
2008); vezi, de asemenea, „ The Dearest Birth Right ofthe People 
of England". The Jury in the History ofthe Common Law, John W. 
Cairns şi Grant McLeod (ed.) (Hart Publishing: Portland, 2002). 
Despre alte aspecte legate de reglementarea constituţională a 
procedurilor şi standardelor judiciare, vezi David J. Bodenhamer, 
Fair Trial: Rights of the Accused in American History (Oxford Uni- 
versity Press, 1992) şi Alfredo Garcia, The Sixth Amendment in 
Modem American Jurisprudence: A Criticai Perspective (Green- 
wood Press: New York, 1992). 

125. James M. Donovan ,Jitries and the Transformation of Cri¬ 
minal Justice in France in the Nineteenth and the Twentieth Cen- 
turies (The University of North Carolina Press: Chapel Hill 2010). 

reformelor din 20 noiembrie 1864, fiind în scurtă vreme 
considerată un succes notabil 126 . în România curţile cu 

i 

juraţi au fost stabilite prin reforma Justiţiei din anul 
1868. Juriile cuprindeau 12 cetăţeni, militarii, preoţii, 
servitorii eu simbrie şi neştiutorii de carte pierzând însă 
dreptul de a fi jurat. Aceste curţi cu juraţi au funcţionat 
până în 1938, fiind desfiinţate în regimul dictaturii 
regale al lui Carol II. 

Revenind la textul Cartei Drepturilor, acesta are două 
prevederi distincte cu privire la procesul cu juraţi. în 
Amendamentul VI este prevăzut dreptul la juriu în cazul 
proceselor penale, iar în Amendamentul VII este prevă¬ 
zut dreptul la juriu în cazul proceselor civile. Textul 
Amendamentului VI este detaliat, enunţând principiul 
celerităţii Justiţiei şi stabilind caracterul public al pro¬ 
cesului penal. De asemenea, este stipulată şi regula după 
care juriul, „imparţial", trebuie să fie din „Statul şi din 
districtul în care s-a produs delictul". Cu toate acestea, 
textul Constituţiei şi al Cartei nu fac referinţă explicită 
la „juriul de vecinătate" ( vicinage ) sau la un număr precis 
de juraţi. Curent, se folosesc 12 juraţi în procesele penale. 

Amendamentul VII extinde dreptul la o judecată cu 
juriu pentru pricinile de drept civil în care se solicită 
daune ce depăşesc suma de douăzeci de dolari. Amen¬ 
damentul se referă explicit şi la regulile „dreptului comun", 

126. Vezi Gary Rosenshield, Western Law, Russian Justice, 
Dostoevsky, the Jury Trial, and the Law (The University of 
Wisconsin Press: Madison, 2005). 

ceea ce este o dovadă că autorii Constituţiei şi ai primei 
liste de amendamente au dorit includerea acestor prin¬ 
cipii în edificiul constituţional american. De remarcat 
că juriile, în acest caz al disputelor civile, nu sunt obli¬ 
gate să ajungă la un verdict unanim, o simplă majoritate 
fiind suficientă. De asemenea, dreptul procesului cu juriu 
în cazurile de drept civil stabilit prin Amendamentul VII 
priveşte doar tribunalele federale şi nu se extinde asupra 
cauzelor civile judecate în tribunalele statale. 


Dreptul de a purta arme 

Este unul dintre cele mai cunoscute drepturi consfin¬ 
ţite de Constituţia Statelor Unite, dar si unul dintre cele 
mai puţin înţelese drepturi. In Statele Unite există şi 
acum o controversă aprinsă cu privire, spre exemplu, la 
dreptul cetăţenilor de a purta arme de foc ascunse vederii 
sau la legitimitatea unor restricţii impuse de Legislativele 
statelor, cum ar fi înregistrarea celor care cumpără arme 127 . 

127. Despre controversele contemporane cu privire la dreptul 
de a purta arme, vezi Mark V. Tushnet, Out ofRange. Why the 
Constitution Cant End the Battle Over Guns (Oxford University 
Press, 2007). Despre istoria celui de-al doilea amendament, vezi 
Patrick J. Charles, The Second Amendment. The Intent and Its 
Interpretation by the States and the Supreme Court (McFarland 
& Company, Inc., Publishers: Jefferson, Carolina de Nord şi 
Londra, 2009). O analiză a dreptului de a purta arme în contex¬ 
tul discursului despre obligaţiile civice este cartea lui Saul Corneli, 
A Well-Regulated Miliţia. The Founding Fathers and the Origins 
ofGun Control in America (Oxford University Press, 2006). 

în esenţă, discuţia este centrată în jurul următoarei dileme: 
este dreptul de a purta arme unul individual, al omului 
sau cetăţeanului? Sau este unul colectiv, al unor „miliţii" 
organizate oficial sau, cel puţin, susceptibile de a fi regle¬ 
mentate de puterile statului? 

în fapt, situaţia este încă şi mai complexă. Dincolo de 
scopurile militare şi de autoapărare, armele sunt folosite 

si la vânătoare. îi este interzis Guvernului să limiteze 
> 

posesiunea şi uzul armelor de vânătoare în virtutea 

Amendamentului II? Nici ceea ce anume înseamnă 

„arme" în contextul acestui amendament nu este clar. 

Este limpede că dreptul de a purta o archebuză nu este 

chiar totuna cu a achiziţiona rachete antiaeriene sau un 

> 

tanc de asalt. 

Şi cât de relevant mai este acest drept astăzi? La vre¬ 
mea când Părinţii Fondatori cântăreau principiile guver¬ 
nării republicane, ideea că „poporul sub arme" poate fi 
o pavăză împotriva tiraniei este credibilă. O parte din 
trupele care au luptat împotriva armatelor engleze erau 
voluntari în cea mai nobilă tradiţie a societăţii americane, 
fermieri veritabili care se asociaseră pentru a lupta pentru 
drepturile lor. în condiţiile în care un stat contemporan 
are la dispoziţie arme cu o putere distructivă imensă şi 
care pot fi încredinţate numai unor profesionişti ai cari¬ 
erei militare, ce relevanţă mai are, în zilele noastre, apelul 
la miliţiile cetăţeneşti? 

> tt 

Acestea sunt aspecte care nu pot fi epuizate într-un 
comentariu de câteva paragrafe. însă câteva elemente pen¬ 
tru înţelegerea sensului Amendamentului II trebuie să 

includă şi adoptarea, de către Congres, în 1792, a Legii 
Miliţiilor (Miliţia Act). Textul acestei legi stabileşte că 
toţi cetăţenii (bărbaţi şi albi) între optsprezece şi patru¬ 
zeci si cinci de ani au obligaţia să se înroleze într-o miliţie 
şi să îşi procure arme. Spre exemplu, cetăţenii trebuie să 
deţină câte o muschetă sau o flintă, o baionetă si nu mai 
puţin de douăzeci şi patru de cartuşe potrivite, iar căpi¬ 
tanii trebuie să poarte, în plus, şi sabie sau hanger. 

Originile acestei legi trebuie căutate în dezbaterile cu 
privire la meritele miliţiilor în raport cu o armată perma¬ 
nentă. Gânditori republicani precum Machiavelli, Alger- 
non Sidney, James Harrington sau Robert Molesworth 
stabiliseră deja că într-un stat bine ordonat cetăţenii tre¬ 
buie să dea dovadă de virtute marţială. Pentru a între- 

7 

ţine un spirit public favorabil libertăţii, cetăţenii trebuie 
să deţină arme şi să se organizeze în miliţii. Scopul aces¬ 
tora este de a apăra statul de duşmanii din afară, dar şi de 
aceia dinlăuntru. Iar dintre duşmanii interni, nu Guver- 
narea tiranică, abuzivă, este cel mai de temut. Instrumen¬ 
tul favorit al tiranilor este, în această optică, o armată 
permanentă, formată din mercenari, de regulă străini. 
Miliţiile reprezintă, astfel, puterea corpului cetăţenesc 
împotriva uzurpatorilor interni sau externi ai libertăţii 
politice. Dreptul supuşilor de a purta arme fusese deja 
recunoscut în Declaraţia Drepturilor din Anglia, un 
document citat de coloniştii americani impotriva ten¬ 
tativelor trupelor engleze de a-i dezarma. 

Dreptul de a purta arme pare, aşadar, o specie a drep¬ 
tului de a rezista guvernării abuzive şi, mai departe în 

ordine logică, chiar o subspecie a dreptului de autoapă¬ 
rare în general. In această formulă, dreptul de a purta 
arme este derivat din dreptul natural pe care fiecare îl 
avem de a ne apăra viaţa. Aceasta poate fi ameninţată de 
un stat inamic, de un tiran sau de un criminal de rând. 
Este, prin urmare, dreptul de a rezista sau de a ne apăra 
unul colectiv sau unul individual? 

în timpurile moderne filozofii, moraliştii şi juriştii au 
dat răspunsuri foarte diferite. Unele dintre acestea erau 

cunoscute si de revoluţionarii americani. La finele seco- 
) > 

lului al XVIII-lea John Locke a teoretizat un drept la 
revoluţie. în Al doilea tratat asupra guvernării, acest drept 
la revoluţie este mai degrabă al întregului popor. Dar 
tot în Al doilea tratat el propune un drept la viaţă şi la 
proprietate care este strict individual. 

în perioada Revoluţiei americane şi a consolidării 
sistemului federal, gânditorii din fostele colonii aveau, 
la rândul lor, opinii destul de variabile asupra acestui 
subiect. George Washington, spre exemplu, era ostil mili¬ 
ţiilor, considerând că le lipseşte disciplina şi nu au o 
valoare militară semnificativă. Washington a fost, de 
altfel, şi unul dintre principalii avocaţi ai unei armate 
profesionalizate. Pe de altă parte însă, în Legislativele 
multor state din perioada revoluţionară, precum Virgi- 
nia, Declaraţiie Drepturilor din noile constituţii recunosc, 
uneori în termeni mai tari decât Constituţia federală, 
dreptul de a purta arme al cetăţenilor. Statele noii Con¬ 
federaţii sau Uniuni aveau, fiecare, legi cu privire la 

miliţii si la instruirea militară a cetăţenilor. Cerinţa ca 
> > > > 

cetăţenilor să li se recunoască dreptul de a purta arme 
se regăseşte şi în documentele prin care state indi¬ 
viduale au ratificat Constituţia americană, una din 
temerile lor fiind aceea că guvernul federal ar putea 
încerca o lovitură de forţă împotriva unuia sau altuia 

dintre statele federaţiei 128 . 

> 

O interpretare rezonabilă a celui de-al doilea amen¬ 
dament ar fi aceea că se referă la un drept al cărui exer¬ 
ciţiu este colectiv, dar care presupune o recunoaştere, 
limitată, a unui drept individual de a deţine şi de a purta 
arme în scopul apărării statului şi a individului, deopo¬ 
trivă. Cât despre cuprinderea termenului, pentru cei care 
au scris şi au votat Carta Drepturilor, „miliţiile" repre¬ 
zentau, în ultimă instanţă, întreg corpul poporului capa¬ 
bil să poarte arme. 

Referinţa la „miliţiile bine rânduite" trebuie înţeleasă 

în contextul dezbaterilor dintre Federalisti si Anti-Fede- 

> > 

ralişti. Ultimii mai degrabă se opuneau instituirii unei 
asemenea armate, în vreme ce federalistii insistau mai 
curând pe nevoia unei armate permanente. Ambele opţi¬ 
uni erau privite ca rezonabile la acea vreme. Trupele 
coloniştilor care au câştigat Războiul de Independenţă 
erau formate atât din armata profesionalizată a Con¬ 
gresului Continental, cât şi din diverse miliţii locale. Tru¬ 
pele englezilor, de asemenea, cuprindeau atât formaţiuni 

128. Vezi şi Robert J. Cottrol (ed.), Gun Control and the 
Constitution: Sources and Explorations of the Second Amendment 
(Garland: New York, 1994). 

profesionale, cât şi miliţii loialiste. Doar faţă de trupele 
de mercenari există o ostilitate în epocă, în parte şi pen¬ 
tru că în tabăra engleză luptaseră şi mercenari germani 
din Hesse. Trebuie spus însă că aceşti mercenari erau 
mai degrabă trupe de recruţi şi de oameni care ajunse¬ 
seră într-o stare de servitute pentru delicte precum 
neplata datoriilor; uneori ei nici nu primeau soldă. Erau 
însă priviţi ca trupele private ale regelui, care avea şi 
calitatea de elector al Hanovrei şi primise sprijinul unor 
principi germani. 

Este de remarcat şi faptul că miliţiile nu sunt men¬ 
ţionate doar în al doilea Amendament, ci chiar în textul 
Constituţiei de la 1787. Articolul I dă dreptul Congre¬ 
sului de a reglementa miliţiile, în vreme ce statelor li se 
rezervă dreptul de a numi ofiţeri ai acestor trupe şi drep¬ 
tul de a le antrena, dar numai în cadrele prescrise de Con¬ 
gres. Tot despre Congres se afirmă că are dreptul de a 
chema miliţiile pentru a suprima insurecţiile. Deducem 
de aici că miliţiile compuse din cetăţeni înarmaţi nu sunt 
simple asociaţii voluntare, neaflate sub vreo autori¬ 
tate oficială. Rolul lor este tocmai de a asigura ordinea 
publică. Legislatorii americani trebuie să îşi fi amintit 
evenimentele din 1786, când „Rebeliunea lui Shays“ a 
cuprins o parte a statului Massachusetts 129 . Scopul ultim 
al reglementărilor despre miliţii, aşadar, este de a permite 

129. Despre Rebeliunea lui Shay, vezi David P. Szatmary, 
Shays’ Rebellion: The Making of an Agrarian Insurrection (The 
University of Massachusetts Press: Amherst, 1980). 

Congresului să aibă la dispoziţie un mijloc de a reprima 
violenta internă, fără însă a se baza exclusiv sau măcar în 
principal pe o armată permanentă 130 . 


Libertatea cuvântului şi a tiparului 

Una dintre cele mai cunoscute prevederi ale Cartei 
Drepturilor este aceea referitoare la libertatea cuvân¬ 
tului şi a tiparului, enunţată în Amendamentul I. Aceste 
libertăţi trebuie însă analizate în context, pentru că sensul 
lor s-a schimbat odată cu evoluţia societăţii americane 131 . 

f i 

Dreptul englez cuprindea numeroase restricţii rela¬ 
tive la libertatea cuvântului. Critica religioasă era adesea 
interpretată ca blasfemie. Criticarea regimului sau reven¬ 
dicarea unor drepturi politice erau privite cu foarte puţină 
îngăduinţă. Cât despre libertatea tiparului, aceasta pur 
şi simplu nu exista în multe părţi ale Europei, unde era în 

130. Vezi David C. Williams, The Mythic Meanings ofthe 
Second Amendment. Taming Politic al Violence in a Constituţional 
Republic (Yale University Press, 2003), p. 43. De remarcat că 
ideea folosirii unei armate permanente, profesionale, nu era 
complet exclusă, chiar în cazul rebeliunilor interne. Astfel, Hamil- 
ton recunoaşte, în Scrisorile Federaliştilor (nr. 28) că, în cazul 
unei insurecţii generalizate, folosirea unei armate permanente 
este inevitabilă. 

131. Pentru o istorie a ideilor şi atitudinilor cu privire la 
libertatea cuvântului, vezi Stephen M. Feldman, Free Expression 
and Democracy in America. A Histcrry (The University of Chi¬ 
cago Press: Chicago şi Londra, 2008). 

vigoare un sistem al licenţierii, ce presupunea autori¬ 
zarea expresă a publicaţiilor de către un oficial sau un 
cleric special desemnat. Anglia şi Olanda erau cele două 
mari excepţii. In Anglia exista o viguroasă presă poli¬ 
tică, iar Olanda devenise centrul european al tipăritu¬ 
rilor clandestine si radicale. 

Influenţa ideilor engleze explică faptul că dintre cele 
treisprezece colonii, nouă (plus Vermont) au adoptat 
prevederi care protejau libertatea presei. Massachusetts, 
spre exemplu, pare să fi preluat în Constituţia sa un pasaj 
din Gordon si Trenchard, autorii Scrisorilor lui Cato 
(1720-1723), o serie de eseuri cu tentă republicană, care 
au avut o circulaţie considerabilă în America prerevo- 
luţionară: Libertatea presei fiind necesară pentru asi¬ 
gurarea libertăţii într-un stat, ea nu va fi restrânsă în 
acest Commonwealth.“ 132< f 

Cu toate că sensul libertăţii tiparului din Amenda¬ 
mentul I pare evident, acesta are, de fapt, la origine, un 
înţeles destul de restrâns. In tradiţia dreptului britanic, 
transmisă în colonii prin Comentariile lui Blackstone, 
libertatea tiparului înseamnă doar absenţa nevoii de a 
avea o licenţă care să permită, explicit, publicarea unui 
text şi nicidecum lipsa de responsabilitate pentru conţi¬ 
nutul textului respectiv sau ilegitimitatea unor restricţii 
legale cu privire la ceea ce poate fi publicat. Pe de altă 

132. Vezi Lucas A. Powe, Jr., TheFourthEstateandthe Consti- 
tution. Freedom of the Press in America (University of California 
Press: Los Angeles, 1991), p. 26. 

parte, în Statele Unite, la finele secolului al XVTII-lea, 
exista deja o ideologie liberală cu privire la rolul presei 
politice, acela de a le permite cetăţenilor să ţină sub obser¬ 
vaţie Guvernul şi de a facilita dezbaterea politică la 
nivelul societăţii. Intr-o scrisoare din 1787, Thomas 
Jefferson afirma: „Pentru că baza guvernării noastre tre¬ 
buie să fie opinia poporului, scopul nostru principal este 
să facem în asa fel încât aceasta să fie aceea corectă, iar 
dacă ar fi ca eu să decid dacă să avem guvernare fără ziare, 
sau ziare fără guvernare, nu voi ezita nici o clipă să aleg 
a doua variantă. 11 ' 33 

La aceasta se adaugă şi o toleranţă foarte ridicată a 
societăţii la un gen de retorică stridentă în materie poli¬ 
tică. Ziarele timpului sunt pline de acuzaţii şi invective 
care, în alte situaţii, ar fi fost interpretate ca un semn al 
anarhiei. In parte, această toleranţă are rădăcini engleze. 
In Scrisorile lui Cato, Gordon si Trenchard susţinuseră 
că libertatea presei este cu neputinţă de disociat de anu¬ 
mite abuzuri comise în numele acesteia. Cu aproape un 
secol înainte, John Milton arătase, în Areopagitica (1644), 
că şi eroarea are un rol în descoperirea adevărului.' Nimeni 

133. Vezi Jeffery A. Smith, Printers and Press Freedom. The 
Ideology of Early American Journalism (Oxford University Press, 
1988), p. 163. Universul presei din perioada Revoluţiei şi Repu¬ 
blicii timpurii este discutat de Jeffrey L. Pasley, The Tyranny of 
Printers. Newspaper Politics in the Early American Republic (Uni¬ 
versity Press of Virginia: Charlottesville şi Londra, 2001) şi de 
Marcus Daniel, Scandal & Civility. Journalism and the Birth of 
American Democracy (Oxford University Press, 2009). 

nu poate să îşi aroge un rol de cenzor, mai credea Milton, 
pentru că nimeni nu este infailibil. 

în secolul XX, Curtea Supremă a clarificat sau a extins 
prevederile Amendamentului I şi la modalităţi de expresie 
contemporane, cum ar fi comunicarea pe Internet sau 
prin televiziune. De asemenea, au intrat sub protecţia 
acestui amendament unele acte cenzurate prin legi con¬ 
tra obscenităţii sau prin reglementări ce vizează acti¬ 
vităţile comerciale. 

> 


Dreptul de vot 

Faptul că textul Constituţiei datează din 1787 explică 
şi absenţa garantării dreptului de vot dintre stipulaţiile 
acestui document. Singurul pasaj unde apare un drept 
de vot extins este în Articolul I, unde se precizează 
că pentru alegerea Camerei Reprezentanţilor „califică- 
rile“ necesare alegătorilor vor fi identice cu acelea pen¬ 
tru alegerea Camerei celei mai numeroase a Legislativului 
local. Intenţia întemeietorilor Republicii pare, aşadar, 
să fi fost aceea de a lăsa condificarea dreptului de vot la 
latitudinea statelor. 

„Calificările" alegătorilor au variat de-a lungul timpu¬ 
lui, în funcţie de legile în vigoare. La început, de regulă, 
aveai drept de vot dacă erai alb, bărbat, posesor de pro¬ 
prietate şi aveai reşedinţa stabilă în statul respectiv. în 
perioada colonială, în unele locuri erau privaţi de dreptul 
la vot şi catolicii sau evreii, iar în prima Constituţie a 

statului Carolina de Sud (1776) pentru a avea drept de 
vot trebuia să accepţi „existenţa unui Dumnezeu' 1 , o pre¬ 
vedere îndreptată, evident, împotriva ateilor. In perioada 
Revoluţiei, circa 60% dintre adulţii albi puteau vota, 
ceea ce era mai mult decât în Anglia, unde legile erau 
mult mai restrictive. 134 

Cât despre dreptul de vot al femeilor, acesta este recu¬ 
noscut de Constituţia americană prin Amendamentul 
XIX, ratificat în 1920, adoptat cu susţinerea Preşedintelui 
Woodrow Wilson, în climatul de după Primul Război 
Mondial, când numeroase state, printre care Canada, 
Olanda şi Rusia sovietică, au recunoscut femeilor drep¬ 
tul de vot 135 . SUA se înscriau astfel într-o mişcare gene¬ 
rată de Primul Război Mondial, când femeile au jucat 
în rol important în economie şi în administraţie, supli¬ 
nind lipsa bărbaţilor plecaţi pe front. In aceeaşi perioadă 
dreptul de vot le este recunoscut femeilor în Austria 
(1918), Germania (1918), Ungaria (1918), Olanda 
(1919) sau Cehoslovacia (1920). 

Statele Unite au devenit, astfel, una dintre ţările care 
au acordat destul de timpuriu votul femeilor, mai 
târziu decât Noua Zeelandă (1893), Australia (1902) 

134. Despre istoria dreptului de vot în America, vezi Alexander 
Keyssar, The Right to Vote. The Contested History of Democracy 
in the United States (Basic Books: New York, 2000). 

133. Vezi Jennifer K. Brown, The Nineteenth Amendment 
andWomen’s Equality, în Yale Lăut Journal 102 (iunie 1993): 
2174-2204. 

sau Finlanda (1906), dar mai devreme decât Portugalia 
(1931), Franţa (1944), Italia (1946) sau Elveţia (1971). 

Amendamentul XIX a consfinţit un drept care era 
deja exercitat, la nivel individual, de unele femei încă 
din perioada colonială. In 1790 New Jersey a devenit 
primul stat care a recunoscut explicit dreptul femeilor 
de a vota, însă acest drept a fost retras, prin lege, după 
mai puţin de două decenii. în 1869 Wyoming a recu¬ 
noscut prin lege dreptul de vot al femeilor, însă în acea 
perioadă avea doar statutul de teritoriu federal. Abia în 
1890 Wyoming este admis în Uniune, moment în care 
devine singurul stat ce recunoaşte acest drept. în 1893 
Colorado devine primul stat în care bărbaţii, printr-un 
referendum, recunosc dreptul femeilor de a vota, iar în 
1896 Utah devine primul stat în care acest drept este 
înscris în Constituţie. 

Nici vârsta minimă de vot nu este înscrisă în Consti¬ 
tuţia din 1787. Primul stat american care a recunoscut 
dreptul tinerilor de 18 ani de a vota la nivel statal şi local 
a fost Georgia, în 1943. La nivel federal acesta devine o 
parte a Constituţiei abia în 1971, prin Amendamen¬ 
tul XXVI, adoptat în contextul dezbaterilor despre rolul 
şi opţiunile politice ale tineretului american în perioada 
războiului din Vietnam. La data când au fost iniţiate în 
Congres dezbaterile pe marginea sa, doar trei state aveau 
pragul de optsprezece ani, majoritatea acceptând o vârstă 

minimă de douăzeci si unu de ani. Amendamentul a fost 
> 

ratificat în doar trei luni, fiind astfel amendamentul rati¬ 
ficat cel mai repede din istoria constituţională americană. 

Opt state, printre care Florida, Nevada şi New Mexico, 

nu l-au ratificat încă, iar trei (Virginia, Wyoming şi 

Georgia) l-au ratificat după intrarea sa în vigoare. 136 

Ca o regulă generală, democraţiile au avut limita de 

vârstă fixată la 21 de ani. Abia după cel de-al Doilea 

Război Mondial a început mişcarea de coborâre a acestei 

limite la 18 ani. Doar Japonia are 20 de ani, iar în Italia 

această limită e de 25 de ani pentru alegerile pentru Senat. 

Austria este o excepţie, permiţând, din 2007, votul de 

la 16 ani. Prima tară care a introdus votul la 18 ani a fost 
> 

Cehoslovacia, în 1946. In acele alegeri, aproape libere 
după standardele vremii, comuniştii au obţinut un scor 
excelent (38%). 


Drepturile poporului 

Cele mai cunoscute cuvinte ale Constituţiei din 1787 
sunt, fără îndoială, cele din deschiderea Preambulului: 
„Noi, Poporul' 1 (We, the People). Legea fundamentală a 
Statelor Unite este, aşadar, o expresie a voinţei „Popo¬ 
rului". însă nicăieri în Constituţie nu găsim o explicaţie 
sistematică a doctrinei suveranităţii populare. Pentru a 
înţelege cum 39 (din 55) de delegaţi ai statelor plus 
un secretar au semnat, într-o sală din Philadelphia, un 

136. Vezi şi Thomas H. Neale, The Eighteenth Year Old Vote: 
The Twentieth-Six Amendment and Subsequent Voting Rates of 
Newly EnfranchisedAge Groups (The Congressional Research Ser¬ 
vice: Report No. 83-103 GOV, 1983). 

document în numele „Poporului", trebuie să urmărim 
filonul ideilor cu privire la supremaţia populară. 

O sursă majoră a ideilor democratice şi republicane 

ale perioadei revoluţionare este doctrina contractualistă, 

cunoscută mai nou ca teorie a „contractului social" 137 . 

In esenţă, contractualismul susţine că puterea politică 

este bazată pe consimţământ, iar acest consimţământ se 

exprima sub forma unui contract, tacit sau explicit. O 

altă distincţie comună în teoriile contractualiste este aceea 
> 

dintre „contractul de asociere" şi „contractul de guver¬ 
nare". Primul este contractul prin care se asociază indi¬ 
vizi liberi, formând o societate. Al doilea este contractul 
prin care un grup de oameni astfel asociaţi aleg pe cineva 
(un om sau un grup) drept conducător sau suveran. 
Această alegere poate fi revocabilă sau irevocabilă, condi¬ 
ţionată sau nu, în funcţie de opţiunile unuia sau altuia 
dintre autori. Contractualismul a fost extrem de influent 
în secolele XVII-XVIII, iar principalii săi autori (John 
Locke în primul rând, dar şi Algernon Sidney sau Thomas 
Hobbes) erau citiţi cu atenţie în coloniile americane 138 . 
Primele constituţii coloniale din Carolina şi Pennsylvania 

137. Expresia provine din titlul cărţii lui Jean-Jacques Rousseau, 
Contractul social. Aceasta a fost publicată însă în 1762, când 
doctrinele contractualismului modern aveau o istorie de cel 
puţin un secol. 

138. Despre istoria contractualismului, vezi Cătălin Avra- 
mescu, De la teologia puterii absolute la fizica socială. Finitudine 
şi dezordine în teoria contractului social de la Hobbes la Rousseau 
(ALL, Bucureşti, 1998). 

au fost scrise sub directa influentă a lui Locke si a lui 

j i 

Sydney, iar pentru Franklin, aceste carte coloniale sunt 

adevărate contracte între cetăţeni si stat. 139 

> » 

O altă sursă a discursului despre virtuţile poporului 
este influenţa lui Machiavelli şi a scrierilor republicane 
engleze. Simplificând, se poate spune că până la finele 
secolului al XVIII-lea domina, în teoria si în discursul 
politic, o percepţie negativă a oamenilor comuni. Cetatea 
democratică a Atenei, spre exemplu, era considerată un 
exemplu al exceselor la care poate ajunge guvernarea 
populară. O excepţie, în acest peisaj, este valorizarea com¬ 
ponentei democratice în discursul republican. Cititorii 
şi admiratorii lui Machiavelli încep să accepte că o anu¬ 
mită măsură de dezordine, de tensiune, de agitaţie a celor 
mulţi, este necesară pentru a susţine un regim al libertăţii. 

In perioada Revoluţiei şi a primilor ani ai Uniunii, voca¬ 
bularul suveranităţii populare este foarte divers. Pentru 
mulţi membri ai elitei coloniilor devenite independente, 
teza puterii populare înseamnă, în fapt, că cei puţini deli¬ 
berează, iar cei mulţi consimt, explicit sau (preferabil) tacit. 
Cu toate acestea, trebuie să vedem chiar şi în această pozi¬ 
ţie prudentă un spirit diferit faţă de cele al gândirii politice 
clasice, dominante pe Continent, pentru care consim¬ 
ţământul este secundar, inutil sau chiar primejdios. 

139. Vezi Brunella Casalini, Popular Sovereignty, the Rule of 
Law and the „Rule ofJudges“in the United States, în Pietro Costa 
şi Danilo Zolo (ed.), The Rule of Law. History, Theory and 
Criticism (Springer: Dordrecht, 2007), p. 206. 

Declararea independenţei şi formarea noilor state 
nord-americane au fost legitimate, astfel, de argumen¬ 
tele radicale (în contextul timpului) ale suveranităţii 
populare. Intr-un Preambul, adoptat la 15 mai 1776, la 
rezoluţia prin care chema la eliminarea oricărei auto¬ 
rităţi politice emanate de la Coroana britanică, Con¬ 
gresul Continental stabilea că guvernarea din America 
subzistă doar sub „autoritatea poporului". Legislativul 
din Massachusetts, în acelaşi an, exprima clar teza suve¬ 
ranităţii poporului:'„Puterea suverană, supremă, abso¬ 
lută, cu neputinţă de controlat... rezidă întotdeauna în 
persoana Poporului (Body of the PeopleŢ Ht) . Discursul 
politic al vremii conţinea referinţe consistente la „con¬ 
simţământul popular" (consent of the people ) ca bază a 
guvernării, precum şi la „binele comun" sau „al popo¬ 
rului" ca scop suprem al acesteia. In Preambulul Consti¬ 
tuţiei din 1787 este menţionată „bunăstarea generală" 
(general welfare) a poporului. 

Ideea suveranităţii populare a jucat un rol important 
încă din stadiul premergător Convenţiei de la Phila¬ 
delphia, când gânditori precum Madison au explorat 
posibilitatea convocării unei convenţii constituţionale 
Iară acordul statelor. Refuzul statului Rhode Island de a 
trimite delegaţi la Philadelphia, pe fondul cerinţei, din 


140. Christian G. Fritz, American Sovereigns. The People and 
America s Constituţional Tradition Before the Civil War (Cam- 
bridge University Press, 2008), p. 17. 

Articolele Confederaţiei, ca această Constituţie să fie 
modificată doar cu acordul unanim al statelor, a făcut 
ca perspectivele unui acord în privinţa simplei revizuiri 
a Articolelor să fie improbabil. 

Rezultatul acestui blocaj a fost reactivarea unei interpre¬ 
tări radicale a doctrinei suveranităţii populare. Poporul, 
ca sursă ultimă a autorităţii politice, are mai mult decât 
dreptul de a consimţi la măsurile guvernării, are dreptul 
de a aboli regimul şi Constituţia, pe care le poate înlocui 
cu ce regim sau Constituţie doreşte. Altfel spus, teoria 
suveranităţii populare implică, în această lectură, ideea 
puterii constituante a poporului. Madison va explica, 
în Federalistul nr. 40, că dreptul poporului suveran de a 
schimba sau de a aboli regimul politic a compensat orice 

defect al autorităţii formale a Convenţiei de la Phila- 
> > 

delphia. O adeziune rigidă la „formulele" din Articolele 
Confederaţiei ar submina „dreptul preţios şi transcen¬ 
dent al poporului" 141 . Scopul utilizării acestor argumente 
este clarificat de George Washington, într-o scrisoare 
din decembrie 1787: „Dacă vreunul dintre state crede 
că poate dicta o Constituţie întregii Uniuni, va vedea că 

se însală." 142 
> 

O abordare similară exista deja în noul constituţio¬ 
nalism al unor state americane precum Massachusetts 
sau Pennsylvania. O sursă a acesteia este tot în filozofia 


141. Vezi şi Fritz, op. cit., p. 140. 

142. Citat în Calvin H. Johnson, op. cit., p. 79. 

politică a lui John Locke. Acesta stabilise că în cazul 
abuzului de autoritate indizivii sunt absolviţi de datoria 
de a asculta, pentru că puterea exercitată ilegal înseamnă 
de fapt reîntoarcerea la starea de natură, unde relaţia de 
subordonare se bazează pe forţă, nu pe consimţământ. 
Iar din această stare de natură poporul iese transferându-şi 
dreptul natural de autoapărare şi legitimând un nou deţi¬ 
nător al puterii politice supreme. 

Mai dificil este de stabilit când anume sunt înde¬ 
plinite condiţiile unei asemenea revoluţii constituţionale. 
Când se poate trece de la dreptul individual de rezis¬ 
tenţă la dreptul colectiv de a aboli un regim politic şi de 
a institui altul? 

In Al doilea tratat despre guvernare, John Locke pro¬ 
pune o teorie cu privire la „mandatul" {trust) celor care 
guvernează. Atunci când există o violare a termenilor 
mandatului {breach of trust) poporul regăseşte „dreptul 
suprem de a înlătura sau de a modifica Legislativul", 
atunci când acesta, sau oricare altă instituţie a regimu¬ 
lui, atentează la „libertăţile şi la drepturile lor de proprie¬ 
tate". Iar chestiunea: „Cine judecă [justificarea rebeliunii 
împotriva autorităţii]?" nu are răspuns pe această lume, 
pentru că nu există o putere mai mare decât a popo¬ 
rului, care să îl judece pe acesta. In cuvintele lui Locke 
„Judecata este a Divinităţii" {Appeal to Heaveri). 

Teoria lui Locke este, la rândul său, influenţată de 
o modificare adusă teoriei regimului mixt, operată de 
George Lawson în lucrarea sa Politica sacra etcivilis (1660). 
Pentru Lawson, regimul mixt este dizolvat atunci când 

fie şi doar unul singur dintre elementele sale nu îşi înde¬ 
plineşte rolul constituţional. 143 

Pentru autorii Constituţiei din 1787, aşadar, „Poporul“, 
ca persoană legală avea dreptul, colectiv, să schimbe sau 
chiar să abolească un regim, indiferent de stipulaţiile for¬ 
male ale cartelor constituţionale, în momentul în care una 
sau mai multe dintre puterile şi instituţiile acestuia erau 
fie abuzive, fie ieşite din echilibrul prescris de constituţie. 

Ratificarea de către popor este procedura prin care, 
retrospectiv, se verifică această voinţă constituţională. 
Pentru Madison, ratificarea Constituţiei prin conven¬ 
ţii populare este „indispensabilă", iar pentru Hamilton 
aceasta însemna respectarea „principiilor Revoluţiei [din 
1776]“. Chiar şi criticii Constituţiei prezenţi la Phila¬ 
delphia erau de acord că autoritatea populară, expri¬ 
mată prin convenţiile de ratificare, conferă legitimitate 
proiectului. Elbridge Gerry afirma că această putere a 
poporului conferă „demnitate" noii Constituţii, iar George 
Mason considera acţiunea populară ca „esenţială şi impor¬ 
tantă" pentru a traduce în fapt intenţiile Convenţiei 144 . 

143. Despre Lawson, vezi Conal Condren, George Lawson’s 
„Politica“ and the English Revolution (Cambridge University 
Press, 2002) şi Julian H. Franklin, John Locke and the Theory of 
Sovereignty: Mixed Monarchy and the Right of Resistance in the 
Political Thought of the English Revolution (Cambridge 
University Press, 1981). 

144. Fritz, op. cit., p. 139. Despre teoriile Federaliştilor cu pri¬ 
vire la popor şi la suveranitatea populară, vezi Kathleen O. Potter, 
The Federalist’s Vision of Popular Sovereignty in the New American 
Republic (LFB Scholarly Publishing LLC: New York, 2002). 

Iată de ce invocarea „Poporului", din Preambul, nu 
este un simplu artificiu retoric. Contemporanii Conven¬ 
ţiei de la Philadelphia recunoşteau vocabularul şi teoriile 
suveranităţii populare, care era deja o realitate în statele 
americane, în contextul Revoluţiei declanşate în 1776. 

Pe de altă parte, trebuie să observăm şi limitele şi 
rezervele pe care creatorii Constituţiei din 1787 le 
aveau faţă de ideea unei guvernări populare. Elbridge 
Gerry afirmase, în timpul Convenţiei, că „relele pe 
care le vedem acum provin din excesul de democraţie". 
Edmund Randolph remarcase, şi el, „turbulenţele şi 
nebuniile democraţiei" 145 . După invocarea Poporului 
în Preambulul textului, acesta dispare practic dintre 
rândurile Constituţiei, referinţele principale fiind la 
statele Uniunii şi la cetăţenii individuali. Carta Drep¬ 
turilor, la rândul său, menţionează nu drepturi colec¬ 
tive, ci drepturi care protejează individul de majoritate, 
inclusiv de acţiunea majorităţii 146 . 

Un motiv al reţinerilor fată de ideea democratică 
> > 

din planul Constituţiei din 1787 ţine de situaţia eco¬ 
nomică şi legală. Adunările statelor, ca urmare a presi¬ 
unii populare, legiferau măsuri împotriva creditorilor, 
împiedicându-i să îşi recupereze datoriile. Tipărirea de 
certificate de valoare fără acoperire era de asemenea o 

145. Vezi Francis D. Cogliano, Revolutionary America 
1763—1815. A Political History (Routledge: New York şi Lon¬ 
dra, 2009), pp. 159-160. 

146. Vezi Fritz, op. cit., p. 145. 

problemă, într-o epocă în care speculaţia devenise o acti¬ 
vitate de masă 147 . 

Poporul reapare, în finalul Cartei Drepturilor, în 
Amendamentele IXşiX. Ambele sunt inspirate de lucră¬ 
rile Convenţiei de ratificare din statul Virginia. Primul 
dintre aceste două amendamente stabileşte că „enume¬ 
rarea" drepturilor din Constituţie (în particular, enu¬ 
merarea din Articolul I) nu trebuie „interpretată" 

( construed) ca o negare sau o diminuare a drepturilor 
reţinute de „popor" (people). Acest amendament a suscitat 
interpretări dintre cele mai variate, unii comentatori 
susţinând că limbajul este iremediabil şi chiar inten¬ 
ţionat neclar, iar alţii susţinând că este singurul amen¬ 
dament care nu se referă la drepturi precise, ci la o manieră 
de a interpreta Constituţia. De asemenea, nu era evident 
dacă „poporul" la care se referă amendamentul este un 
singur personaj colectiv sau dacă referinţa este la dreptu¬ 
rile individuale ale cetăţenilor, în general. Originea sa are 
de-a face cu controversa relativă la drepturile „enumerate" 
în Constituţie. Epuizează această enumerare drepturile 
pe care trebuie să le respecte Guvernul federal? Sau mai 
există şi alte drepturi, latente, naturale, pe care orice 
regim trebuie să le respecte? 148 

147. Vezi Woody Holton, Unruly Americans and the Origins 
ofthe Constitution (Hill and Wang: New York, 2007), pp. 274-275. 

148. Despre amendamentul IX, vezi Randy E. Barnette (ed)., 
The Rights Retained by the People: The History and Meaning of 
the Ninth Amendment (George Mason University Press: Fairfax, 
VA, 1989) şi Kurt T. Lash, The Lost History of the Ninth Amend¬ 
ment (Oxford University Press, 2009). 

Ultimul amendament al Cartei Drepturilor, Amen¬ 
damentul X, stabileşte că puterile care nu sunt „dele- 
gate“ [delegated) Statelor Unite de către Constituţie şi 
nici nu sunt interzise prin aceasta statelor sunt „rezer- 
vate“ statelor şi poporului. In formula iniţială discutată 
de Congres erau menţionate puterile „expres delegate' 1 , 

însă această referinţă a fost modificată în textul final. 
> 

Rezultatul este că Uniunea acumulează puteri care pot să 
fi fost delegate implicit. Amendamentul reia o idee din 
Articolele Confederaţiei, care stabilea că „orice putere, 
jurisdicţie sau drept" care nu sunt „expres delegate" 
confederaţiei statelor sunt rezervate statelor. Adăugarea 
„poporului" este o referinţă la poporul din statele respec¬ 
tive, care conferă legitimitate regimului din fiecare stat 
al Uniunii. 149 

Semnificativ este însă şi ce lipseşte, nu doar ce există 
între prevederile Constituţiei relative la supremaţia 
poporului. Este complet absentă orice idee despre drep¬ 
tul poporului de a „instrui" alegătorii. 

149. Despre Amendamentele DC şi X, vezi Thomas B. McAffee, 
Jay S. Bybee şi A. Christopher Bryant, Powers Reserved for the 
People and the States: A History of the Ninth and Tenth Amendments 
(Praeger: Westport, Connecticut şi Londra, 2006). Amenda¬ 
mentul Xeste discutat şi de R. Mark (ed.), The Tenth Amendment 
and State Sovereignty: Constituţional History and Contemporary 
Issues (Rowman & Littlefield: Lanham, MD, 2002). Despre 
democraţia directă în America, vezi Thomas E. Cronin, Direct 
Democracy: The Politics oflnitiative, Referendum, and Recall (Har- 
vard University Press: Cambridge, MA, 1989). 

Alegerile, în Anglia secolelor XVII-XVIII, aveau o 
logică destul de diferită de aceea a alegerilor contempo¬ 
rane. Reprezentanţii locali erau priviţi ca un fel de dele¬ 
gaţi ai districtelor unde aceştia erau aleşi. In acest scop, 
ei primeau un set de indicaţii pe care urmau să le res¬ 
pecte în timpul mandatului lor. Acestea erau „instrucţiu¬ 
nile", iar mandatul de acest tip este cunoscut în teoria 
constituţională ca „mandat imperativ". 

Acest tip de mandat a lăsat locul, în practica modernă, 
unui alt tip de mandat, numit acum „mandat reprezenta¬ 
tiv". In esenţă, deţinătorul unui asemenea mandat, chiar 
dacă este ales într-un district electoral, reprezintă naţiunea 
în întregimea sa. Prin urmare, el nu mai primeşte instruc¬ 
ţiuni imperative de la alegătorii săi. Aceştia nu mai au 
dreptul să îi retragă mandatul, alesul fiind astfel liber să 
voteze conform conştiinţei sale. In Europa contemporană 
mandatul imperativ este interzis în numeroase Constituţii. 

în America la sfârşitul secolului al XVIII-lea, la fel ca 
> 

în Anglia, mandatul imperativ era privit ca ceva normal. 
Mandatul reprezentanţilor, conform Articolului V al Arti¬ 
colelor Confederaţiei, era supus unei puteri rezervate sta¬ 
telor de a rechema pe oricare dintre reprezentanţii lor, 
oricând, si de a-i înlocui. Constituţia statului Massachusetts 
(1780), încă în vigoare, menţionează, la Articolul XIX, 
dreptul poporului de „a se aduna pentru a se consulta pentru 
binele comun şi de a da instrucţiuni reprezentanţilor lor" 150 . 


150. Despre instrucţiuni şi norme constituţionale, vezi 
Christopher Terranova, The Constituţional Life of Legislative 

Absenţa mandatului imperativ arată că fondatorii Con¬ 
stituţiei din 1787 nu intenţionau să legitimeze o guver¬ 
nare populară. Pentru ei, participarea prin alegeri, prin 
convenţiile de ratificare şi, la nevoie, prin revoluţie, la 

schimbarea sau la menţinerea ordinii constituţionale nu 
> ) 

însemna că instituţiile reprezentative trebuie să răspundă 
direct şi strict pasiunilor populare. Dimpotrivă. In spirit 
republican, ei au gândit instituţiile Statelor Unite şi ca 
un obstacol împotriva excesului democratic. Poporul are 
dreptul de a schimba Constituţia, dar nu are un drept 
de a fi guvernat democratic pe baza acestei Constituţii. 


Instructions in America , în New York University Law Review, 
Voi. 84, pp. 1331, 2009. 




8. Interpretare, revizuire, evoluţie 


Preambulul 

O Constituţie nu are în mod necesar un preambul. 
Actuala Constituţie a României, spre exemplu, nu are o 
asemenea introducere. însă alte Constituţii au preambul 
pentru a indica, în linii generale, scopul şi circumstan¬ 
ţele în care au fost scrise. Preambulul Constituţiei Statelor 
> > 

Unite poate fi considerat, aşadar, o declaraţie solemnă 
asupra naturii acestui document şi asupra scopurilor sale. 

Primul lucru care iese în evidentă în textul Pream- 

> 

bulului este expresia „Noi, poporul..." ( We, ThePeople). 
Acest lucru marchează clar diferenţa faţă de precedenta 
Constituţie, care era doar un tratat de asociere între state 
suverane. Constituţia din 1787 este, în ultimă instanţă, 
o Constituţie a poporului, nu a statelor, şi este bazată pe 
doctrina suveranităţii populare. Prevederile referitoare 
la modul de ratificare sunt, şi acestea, în acord cu doc¬ 
trina suveranităţii poporului. întemeietorii Republicii 
au prevăzut că ratificarea se va face pe baza convenţiilor 
constituţionale (populare) din fiecare stat. 

Formulele din Preambul cuprind idei cu privire la 
natura şi identitatea noii republici federale. Pe de-o parte, 

Preambulul se referă doar la „poporul Statelor Unite", 
ceea ce a fost interpretat în sensul că Statele Unite for¬ 
mează un singur stat suveran, cel puţin din punctul de 
vedere al relaţiilor internaţionale. Pe de altă parte, acelaşi 
Preambul vorbeşte despre o „Uniune mai perfectă", ceea 
ce implică o referinţă la Articolele Confederaţiei si la 
nevoia de a revizui principiile relaţiilor dintre fostele colonii 
devenite independente şi asociate. Cele două elemente 
- referinţa la popor şi referinţa la statele componente 
ale federaţiei/confederaţiei - pot fi remarcate şi în Con¬ 
stituţia Confederaţiei Helvetice (1999), al cărei pream¬ 
bul menţionează „poporul şi cantoanele elveţiene". 

Preambulul Constituţiei americane iese în evidentă si 
> > > 

prin calitatea sa literară. Aceasta nu este doar un produs 
fericit al inspiraţiei creatorilor săi. Participanţii la Con¬ 
venţia de la Philadelphia erau animaţi de speranţă în 
privinţa viitorului Uniunii, o speranţă cvasireligioasă, pe 
care erau conştienţi că trebuie să o transmită unor state 

f i 

şi unor comunităţi de care depindea ratificarea. Ei erau 
formaţi într-o cultură în care retorica predicilor religioase 
era atent calculată pentru a facilita reforma spirituală a 
celor care le ascultă. Constituţia este, prin conţinut, 
un document secular. Insă ea exploatează un filon 
al retoricii religioase care îi dă un aspect de revelaţie 
seculară 151 . Intr-un pasaj din Federalistul nr. 37, James 

151. Vezi The Paradox of Secular Revelation , în Mitchell Meltzer, 
Secular Revelations. The Constitution of the United States and 
Classic al American Literature (Harvard University Press, 2005). 

Madison, într-o expresie ce aminteşte de Cicero, care 
afirma că legea naturală este înscrisă în sufletul omului cu 
degetul lui Dumnezeu, arăta că „Este cu neputinţă ca un 
om pios să nu perceapă [în Constituţie] degetul acelei 
mâini atotputernice care s-a întins atât de des şi de mira¬ 
culos în ajutorul nostru în perioadele critice ale Revo¬ 
luţiei". încă din zilele în care membrii Convenţiei de la 

> i 

Philadelphia dezbăteau textul Constituţiei, aceasta a fost 
privită de numeroşi oratori şi politicieni ca un instru¬ 
ment al Divinităţii al cărui scop este realizarea destinu¬ 
lui providenţial al noii Republici americane 152 . 


Simbolurile şi ritualurile politice 

în comparaţie cu alte Constituţii, aceea a Statelor Unite 
frapează prin lipsa aproape completă a simbolurilor şi 
ritualurilor prescrise sau indicate în text. Ritualurile aso¬ 
ciate cu puterea de stat americană sunt apărute pe par¬ 
cursul istoriei Republicii, rezultând adesea din aranjamente 
ad-hoc. Un exemplu este discursul de inaugurare al Pre¬ 
şedinţilor americani. Deşi nu este nimic în Constituţie 
> > > > 


O teorie cu privire la influenţa modelului hermeneuticii scrip- 
turale asupra teoriei constituţionale este dezvoltată de Jaroslav 
Pelikan, Interpreting the Bible and the Constitution (Yale Univer- 
sity Press: New Haven şi Londra, 2004). 

152. Vezi The Constitution: „ The Object of Divine Patronage 
în Nicholas Guyatt, Providence and the Invention of the United 
States, 1607-1876 (Cambridge University Press, 2007). 

care să stipuleze un discurs programatic al noului Preşe¬ 
dinte, toţi Preşedinţii americani au urmat exemplul lui 
George Washington, care a rostit, la New York, în 1790, 
un asemenea discurs. 

Singurele excepţii sunt Discursul asupra Stării Uniunii, 
ceremonia formală de succesiune şi jurămintele. 

Constituţia precizează, la Articolul II (secţiunea 3), 
că Preşedintele va „informa 11 Congresul, din timp în timp, 
asupra stării Uniunii. Exprimarea este foarte generală. 
Nu se deduce de aici vreo procedură de urmat şi nici fap¬ 
tul că acest discurs va deveni un ritual anual important 
în mandatul unui Preşedinte al Statelor Unite. De altfel, 
cel de-al doilea Preşedinte american, Thomas Jefferson, 
a preferat să trimită Congresului un simplu mesaj, Iară 
să se mai înfăţişeze în persoană, cum făcuse Washington. 
Abia Woodrow Wilson a reluat formula iniţială, a mesaju¬ 
lui adresat în persoană Camerelor reunite, instituind tra¬ 
diţia contemporană a Discursului asupra Stării Uniunii. 

Ceremonia formală de succesiune este dedusă mai 
curând decât precizată în detaliu în textul Constituţiei. 
Singurul element explicit formulat este jurământul depus 
de Preşedinte în momentul asumării puterii executive. 153 
Nimic din întregul ceremonial din faţa Capitolului din 
Washington D.C., un ceremonial care include o paradă 

153. Discursurile inaugurale ale Preşedinţilor americani sunt 
colecţionate şi analizate în Robert V. Remini şi Terry Golway, 
Fellow Citizens. The Penguin Book ofU.S. Presidential Inaugural 
Addresses (Penguin Books: New York, 2008). 

militară şi o plimbare a cuplului prezidenţial prin faţa 
mulţimii nu poate fi dedus direct din textul constituţional. 

Reţinerea faţă de ceremonial şi faţă de jurăminte îşi are 
originea în cultura protestantismului englez şi scoţian. 
Puritanii şi prezbiterienii au fost angajaţi, în secolele 
XVI-XVII, într-o polemică ce i-a opus catolicilor şi angli¬ 
canilor cu privire la rolul şi justificarea ritualului religios. 
Eliminarea cultului şi imaginilor sfinţilor precum şi sim¬ 
plificarea radicală a ritualului au fost unele dintre con¬ 
secinţele doctrinelor protestantismului radical. Pe de 
altă parte, Biserica Anglicană a ripostat prin legitimarea 
ritualului şi ierarhiei ecleziastice şi prin impunerea unor 
„teste religioase". Astfel, Parlamentul englez a trecut câteva 
„Legi privind testarea credinţei religioase" (TestActs) care 
cereau un jurământ sau o confesiune de credinţă. Sco¬ 
pul lor era eliminarea catolicilor din funcţiile publice. 
Această practică a fost abolită în 1829. Constituţia ame¬ 
ricană din 1787 interzice, prin Articolul VI, impunerea 
de teste religioase sau jurăminte ca o condiţie pentru a 
ocupa o funcţie federală, dar cere, pe de altă parte, un 
jurământ de adeziune la Constituţie 154 . Pentru aceia care, 
din motive religioase, nu acceptă să jure în faţa unor auto¬ 
rităţi, dreptul anglo-american şi Constituţia prevăd posi¬ 
bilitatea unei declaraţii solemne {affîrmatiori). 

Reţinerea republicană şi puritană faţă de ritualurile tra¬ 
diţionale şi aristocratice explică lipsa titlurilor formale, 

154. Despre jurăminte şi alte forme de discurs obligatoriu, 
vezi Haig A. Bosmajian, The Freedom Not to Speak (New York 
University Press, 1999). 

elaborate, din documentele fondatoare ale Republicii 
americane, inclusiv din Constituţie. Chestiunea titlului 
Preşedintelui a suscitat discuţii în perioada primului 
Congres, Adams propunând să fie numit „Prea-Buna 
Sa înălţime" {His Most Benign Highness). Preferinţa lui 
Washington ar fx fost pentru „înalt Prea-Putetnicul" {His 
High Mightiness). Ambele titluri ar fi urmat convenţiile 
solemne ale monarhiilor europene. în cele din urmă, 
sobrietatea a învins. în documente funcţia este mentio- 

i > 

nată, pur şi simplu, ca „Preşedinte al Statelor Unite", 
iar în adresarea directă s-a încetăţenit forma elementară, 
„Domnule Preşedinte" {Mr. President) 155 . 

Simbolurile asociate puterii de stat americane nu sunt 
prevăzute în nici un fel în textul Constituţiei. Steagul 
Statelor Unite a evoluat gradual, din timpul Războiului 
de Independenţă până la versiunea curentă, care datează 
din 1960. Marele Sigiliu al Statelor Unite a fost adoptat 
înaintea Constituţiei, printr-o rezoluţie a Congresului 
Confederaţiei, din 1782. Sigiliul înfăţişează un vultur 
pleşuv, simbolizând Statele Unite, care ţine în gheare 
13 săgeţi (cele 13 colonii) şi o ramură de măslin. în faţa 
vulturului este un scut, iar deasupra vulturului stele aurii 
pe fond albastru, simbolizând gloria. Mottoul, inscrip¬ 
ţionat pe sigiliu, este E Pluribus unum („Din mai mulţi, 
unul"). Acesta a fost considerat si mottoul neoficial al 
Statelor Unite până în 1956, prin care a fost adoptat, ca 
motto oficial In God We Trust („Credem în Dumnezeu"). 

155. Vezi Robert V. Remini şi Terry Golway, op. cit., p. 1. 



INTERPRETARE, REVIZUIRE, EVOLUŢIE 197 


Pe revers este o piramidă cu un ochi divin şi două 
inscripţii: Novus ordo seclorum („Noua ordine a vre¬ 
murilor") şi Annuit coeptis („El [Dumnezeu] aprobă 
ce am început aici"). 


Interpretare 

Lectura profesională sau măcar avizată a Constituţiei 
nu este simplă. Este simplă doar teoria care ne prescrie 
ce să nu facem. Constituţia americană nu trebuie citită 

y 

în mod naiv. Este un text din secolul al XVIII-lea. Acest 
lucru este important de reţinut. Chiar dacă limbajul ni 
se pare familiar, multe dintre instituţiile, valorile şi prac¬ 
ticile lumii secolului al XVIII-lea sunt foarte străine 
de lumea noastră. Constituţia americană a fost adoptată 
atunci când Boston (a treia urbe ca mărime din Uniune) 
era o aşezare de mărimea Mizilului, pe locul actualei capi¬ 
tale americane creştea iarbă, iar o scrisoare trimisă de la 
Londra la New York avea nevoie de câteva săptămâni 
pentru a ajunge la destinatar. 

Vocabularul acelei lumi nu este nicidecum unul care 
poate fi înţeles doar pe baza intuiţiei. Pentru a-i descifra 
secretele, este nevoie de un studiu istoric şi teoretic atent. 
Ce sunt, spre exemplu, „miliţiile" la care face referire tex¬ 
tul Constituţiei? De ce menţiuni indirecte la sclavie sunt 
> > 

presărate în atâtea paragrafe? De ce se face referire la 
„dolari" într-o perioadă în care Statele Unite nu băteau 
monedă? Ce sunt bill ofattainder sau corruption ofbloocfc 

Constituţia Statelor Unite nu este, pe de altă parte, un 
text juridic. Desigur, Constituţia se menţionează pe sine, 
într-un paragraf, ca „lege supremă a ţării" {supreme law 
ofthe land ). Dar ea este în realitate o cartă politică. Adop¬ 
tată într-o convenţie unde negocierile politice i-au dat 
formă şi unde argumentele în favoarea sa au fost avan¬ 
sate de unii dintre cei mai importanţi teoreticieni ai poli¬ 
ticii care au scris vreodată, Constituţia din 1787 trebuie 
înţeleasă pe fondul filozofiei politice moderne. întrebări 
precum cele relative la limitele autorităţii publice, dato¬ 
riile cetăţeanului, libertatea individuală, pacea şi războ¬ 
iul într-un sistem de state, forma republicană de guvernare - 
acestea erau chestiunile abordate de fondatorii Uniunii. 

A citi si a traduce Constituţia americană ca si cum aceasta 
> > > 

ar fi fost scrisă ieri, de către jurişti, este o eroare. Dar care 
sunt, atunci, principalele doctrine ale interpretării? 156 

Prima dintre acestea este „originalismul" {originalism). 
în esenţă, originalismul susţine că înţelesul Constituţiei 
este acela fixat de cei care au compus acest text. Ceea 

156. Interpretarea Constituţiei face obiectul unei vaste litera¬ 
turi, din care amintim: David A. Strauss, The Living Constitution 
(Oxford University Press, 2010); Randy E. Barnett, Restoring 
the Lost Constitution. The Presumption of Liberty (Princeton Uni¬ 
versity Press, 2004); Johnathan O’Neill, Originalism in Ameri¬ 
can Law and Politics. A Constituţional History (The J ohns Hopkins 
University Press: Baltimore şi Londra, 2005); Dennis G. 
Goldford, The American Constitution and the Debate over Origi¬ 
nalism (Cambridge University Press, 2005); Laurence H. Tribe 
& Michael C. Dorf, On Readingthe Constitution (Harvard Uni¬ 
versity Press, 1991). 

ce trebuie să facă interpretul este să regăsească înţelesul 
originar al cuvintelor şi expresiilor din Constituţie. Inter¬ 
pretul, aşadar, trebuie să posede un simţ istoric pentru 
a înţelege şi traduce vocabularul juridic şi social al anu¬ 
lui 1787 în termenii experienţei noastre. El trebuie să 
înţeleagă dispoziţiile Constituţiei aşa cum le înţelegeau 
contemporanii acesteia şi trebuie să analizeze motivaţiile 
şi scopurile creatorilor acesteia. 

A doua doctrină (sau mai precis grup de doctrine, pen¬ 
tru că fiecare dintre acestea are mai multe variante) este 
aceea a „evoluţionismului“ {developmentalism). Pentru 
evoluţionişti, Constituţia trebuie citită pe fondul evolu¬ 
ţiilor sociale. De pildă, ceea ce era odată perfect acceptabil 
în materie punitivă a devenit, în societatea de astăzi, o 
„pedeapsă crudă şi neobişnuită". Evoluţioniştii argumen¬ 
tează că autorii Constituţiei nu aveau cum să anticipeze 
multe dintre circumstanţele în care prevederile acesteia 
au ajuns să fie aplicate. Ce înseamnă libertatea presei şi 
a cuvântului, spre exemplu, în epoca Internetului? Cum 
trebuie citite stipulaţii constituţionale în cazuri relative 
la manipularea genetică sau la oficializarea căsătoriilor între 
homosexuali? - chestiuni pe care întemeietorii Republicii 
nici nu bănuiau că vor trebui decise de Curtea Supremă, 
de Congres sau de Preşedinte. 

O altă posibilitate este indicată de abordarea „struc¬ 
turalistă" {structuralism}. Structuralistul îşi pune problema 
modului în care diferite părţi ale Constituţiei formează 
un întreg. Pentru aceasta, el urmăreşte relaţiile dintre părţi 
si matricea în care sunt acestea aşezate. O sarcină deloc 

> i 

uşoară, pentru că multe dintre principiile constituţio¬ 
nale, cum ar fi separaţia puterilor, nu sunt menţionate 
în mod explicit în text, însă este evident că ele regizează 
şi explică logica prevederilor sale. 

O soluţie mai simplă este indicată de „textualism“ 
{textualism). Exagerând, se poate spune că textualismul 
este o specie de fundamentalism constituţional. Un text, 
în lipsa probelor evidente că lucrurile stau altfel, înseamnă 
doar ce vedem că scrie în el. Textualismul atrage atenţia 
asupra abuzului interpretării. Scopul unei Constituţii 
este acela de a oferi repere stabile. Dacă aceste repere se 
schimbă în funcţie de înclinaţiile teoretice sau personale 
ale celor care o citesc şi trebuie să o aplice, atunci se poate 
spune că acest scop este deturnat. 


Amendare 

Constituţia americană este una dintre cele mai rigide 

Constituţii democratice. Prevederile relative la amendarea 
> 

acesteia sunt cuprinse în Articolul V. Cele două Camere 
ale Congresului trebuie să voteze un amendament cu 
două treimi, după care acest amendament trebuie rati¬ 
ficat de către cel puţin trei pătrimi din Legislativele sta¬ 
telor.! Această procedură dificilă, mai ales în condiţiile 
extinderii Uniunii la 50 de state, a făcut ca textul din 
1787 să fie amendat abia de 27 de ori. Spre comparaţie, 
Constituţia ( Grundgesetz ) germană din 1949 a fost amen¬ 
dată de peste 50 de ori până în acest moment.» 

Pe de altă parte, se poate spune că schimbarea Con¬ 
stituţiei se face, în Statele Unite, mai degrabă la nivelul 
interpretării decât la nivelul textului. Curtea Supremă, 
astfel, are un rol central în schimbarea prevederilor con¬ 
stituţionale. Lucrul acesta este însă valabil si în contex- 
> » 

tul altor constituţii scrise. 

> 

Una dintre cele mai puţin cunoscute prevederi ale între¬ 
gii Constituţii este existenţa unui mecanism alternativ de 
amendare. Acesta este cuprins tot în Articolul V si pre¬ 
vede convocarea unei Convenţii constituţionale la nive- 

> > 

Iul Uniunii, ca urmare a solicitării a două treimi dintre 

Legislativele Uniunii. Ratificarea, la rândul său, poate fi 

făcută în doar două treimi dintre state, dacă aceasta se 

face în convenţii constituţionale. Acest mecanism însă 
> > 

nu a fost niciodată folosit în istoria constituţională a 

> 

Statelor Unite. Acest lucru este destul de curios, având 
în vedere că la nivelul statelor au fost, până acum, peste 
200 de convenţii constituţionale. 

j > 

Convocarea unei alte Convenţii decât aceea de la Phi- 

> 

ladelphia a fost însă o posibilitate reală, chiar în timp ce 
era dezbătut textul Constituţiei din 1787. Federalistii si 

j > i 

Anti-Federaliştii, deopotrivă, au argumentat că o ase¬ 
menea Convenţie este necesară. In timpul crizei din 1801, 
când a fost nevoie de 36 de tururi de scrutin pentru ca 
Preşedintele să fie ales în Colegiul Electoral, ideea convo¬ 
cării unei noi Convenţii a fost considerată de Jefferson 
ca o cale de a ieşi din blocajul constituţional: „Dacă guver¬ 
narea îşi va da duhul pe 3 martie, pierzându-şi Capul, 

nu există nici o prevedere formală pe baza căreia să fie 
reconstituită şi nici o autoritate în afară de poporul 
însuşi. Ei [cetăţenii] pot convoca o Convenţie pentru 
a reorganiza şi chiar amenda sistemul." 157 în timpu¬ 
rile moderne prevederea a trecut aproape neobservată. 
Cu unele excepţii însă. în 1912, cererile oficiale pen¬ 
tru convocarea unei noi Convenţii s-au înregistrat din 
partea a 31 de state, cu unul mai puţin decât cerea 

Constituţia. în contextul în care convocarea unei noi 
> 

Convenţii ar fi putut decide o rescriere a întregii Con¬ 
stituţii, Congresul a dezamorsat criza, votând Amenda¬ 
mentul XVII, care prevede alegerea directă a senatorilor, 
o cerinţă a statelor care au propus Convenţia. 

Este mecanismul prevăzut de Articolul V singurul 
care poate fi folosit în vederea modificării textului Con¬ 
stituţiei? în această privinţă, părerile specialiştilor sunt 
împărţite. Unii, precum Dow, Vile şi Monaghan, opi¬ 
nează că acest mecanism este singurul legitim sub specia 
prevederilor constituţionale. Alţii, precum Ackerman 
şi Amar, au argumentat în favoarea legitimităţii unor 
căi de amendare care să facă apel şi la alte metode sau 
proceduri. în primele două decenii ale secolului XX, 
dominate de curentul numit „progresiv", au exis¬ 
tat sugestii conform cărora modificarea Constituţiei 
trebuie să se facă pe calea unui referendum popular, 

157. Vezi Russell L. Caplan, Constituţional Brinksmanship. 
Amending the Constitution by National Convention (Oxford Uni- 
versity Press, 1988), p. 43. 

iniţiat, spre exemplu, în urma unei petiţii semnate de 
500 000 de alegători 158 . 

Există limite în ceea ce priveşte natura revizuirilor 
permise Constituţiei, similare cu clauzele „eterne" din 
unele constituţii contemporane europene, asupra cărora 
o revizuire nu poate reveni? Textul iniţial menţionează 
două. Prima dintre acestea a devenit caducă, pentru că 
priveşte chestiunea importului de sclavi: nici o modifi¬ 
care nu va fi permisă care să afecteze acest import înainte 
de anul 1808. Cealaltă limitare explicită însă este în con¬ 
tinuare valabilă: nici unui stat nu i se va nega un număr 
egal de locuri faţă de celelalte state reprezentate în Senat. 
Recent, unele studii au sugerat că textul Constituţiei ar 
mai conţine garanţii ale anumitor valori politice şi umane 
care ar face ilegale anumite tipuri de amendamente; 
această idee este însă departe de a fi unanim acceptată 159 . 

158. Despre amendamentele Constituţiei şi despre semnifica¬ 
ţia acestora, vezi Alan P. Grimes, Democracy and the Amendments 
to the Constitution (Lexington Books: Lexington, MA,: 1978); 
despre legătura cu cazurile Curţii Supreme, vezi Clement E. Vose, 
Constituţional Change: Amendment Politics and Supreme Court 
Litigation since 1900 (D. C. Heath: Lexington, MA, 1972); 
aspectele teoretice sunt discutate de Donald S. Lutz, Toward a 
Theory of Constituţional Amendment, în American Politic al Science 
Review 88 (iunie 1994): 355-370. 

159. Vezi George R. Wright, Could a Constituţional Amend¬ 
ment Be Unconstitutional?, în Loyola University of Chicago Law 
Review 22: 741-764, 1991; Douglas Linder, Douglas, Whatin 
the Constitution Cannot Be Amendedl, în Arizona Law Review 23: 
717-731, 1981, şi Elai Katz, On Amending Constitutions: The 

Cât despre versantul birocratic al procesului de amen¬ 
dare a Constituţiei, în 1984 Congresul a legiferat postul 
de Arhivar al Statelor Unite. Acesta este însărcinat cu 

evidenta amendamentelor, cu înaintarea către statele 
> 

Uniunii a propunerilor de revizuire care au trecut de 
Congres şi cu evidenţa ratificării amendamentelor de 
către fiecare stat. Un amendament este adoptat după ce 
este certificat ca atare de către Arhivar. De remarcat că 
în urma clarificărilor aduse de Curtea Supremă în cazul 
Holligsworth v. Virginia (1789), contrasemnătura Preşe¬ 
dintelui Statelor Unite pe un amendament nu este nece¬ 
sară, în virtutea principiului constituţional conform 
căruia rolul puterii executive este doar acela de a pune 
în aplicare „cu bună-credinţă“ (faithfully) legile adop¬ 
tate de Legislativ. 

O situaţie aparte o reprezintă şi ratificarea Amen¬ 
damentului XXVII. în 1789 James Madison a încercat 
să includă această prevedere în textul Cartei Drepturilor, 
care era discutată în primul Congres. Dar după ce doar 
şase state au ratificat-o, prevederea aceasta a fost aban¬ 
donată. în 1873 Ohio a devenit cel de-al şaptelea stat 
care a ratificat amendamentul, în urma unui scandal oca¬ 
zionat de mărirea retroactivă a salariilor membrilor Con¬ 
gresului. După încă o sută de ani, în 1978, Wyoming a 
fost următorul stat care îl ratifică. între timp, salariile mem¬ 
brilor Congresului creşteau prin artificii administrative, 


Legality and Legitimacy of Constituţional Entrenchment, în Columbia 
Journal of Law and Social Problems 29 (iarna 1996): 251-292. 

în comisii, fără a mai fi nevoie de un vot direct. în anul 
1982 însă, Gregory Watson, un student la University of 
Texas (Austin), scrie un eseu pentru un seminar de ştiinţe 
politice în care trage concluzia că amendamentul poate 
fi adoptat, cu condiţia ca suficiente state să îl ratifice. 
Lucrarea sa primeşte o notă slabă (un ,,C“) de la profe¬ 
soara sa, care a susţinut că tema nu e relevantă pentru 
timpurile moderne, iar un amendament atât de vechi nu 
mai poate fi ratificat. Watson porneşte însă o campa¬ 
nie finanţată din fonduri personale, iar după nouă ani 
şi 5 000 de dolari cheltuiţi, încă 32 de state au ratificat 
textul amendamentului propus de Madison, care a deve¬ 
nit astfel parte a Constituţiei 160 . 


Evoluţia Constituţiei 

» > 

Constituţia americană s-a schimbat de-a lungul timpu¬ 
lui. La cele 7 articole iniţiale, s-au adăugat 27 de amenda¬ 
mente. Pe lângă acestea trebuie să socotim şi numeroasele 

160. Vezi Richard B. Bernstein, The Sleeper Wakes: The History 
and Legacy of the Twenty-Seventh Amendment, în Fordham Law 
Review 56 (decembrie 1992): 497-557, şi Michael S. Paulsen, 
A General Theory of Article V: The Constituţional Issues of the 
Twenty-Seventh Amendment, în Yale Law Journal 103: 677—789, 
1993. în 1994 Watson a descoperit şi că statul Mississippi nu 
ratificase Amendamentul XIII, care interzice sclavia. în urma altei 
campanii pe care Watson a dus-o, în 1995 acest stat a devenit ulti¬ 
mul din federaţie care a ratificat Amendamentul XIII. în prezent, 
Watson este consilier juridic al Legislativului din Austin, Texas. 

decizii ale Curţii Supreme care au modificat radical inter¬ 
pretarea unora dintre prevederile constituţionale. 

Schimbările acestea însă nu au fost distribuite uniform. 
Dacă privim doar către amendamentele aduse Consti¬ 
tuţiei, vedem că primele zece au fost votate, toate, în 
1789. Următoarele două amendamente au fost adoptate 
la o distanţă de câţiva ani de primele zece. După aceasta 
urmează o pauză de mai mult de jumătate de secol, până 
după Războiul Civil, când au fost adoptate amenda¬ 
mentele XIII-XV, care au eliminat sclavia şi au pus 

bazele Reconstrucţiei. 

> 

Următorul grup de patru amendamente, care privesc 
impozitele directe, alegerea directă a senatorilor, prohi¬ 
biţia şi votul femeilor, formează grupul amendamentelor 
adoptate în aşa-numita „epocă progresistă" (Progressive 
Era), care a durat între anii 1890 şi 1920. 

Perioada Mişcării pentru Drepturile Civile (1955-1968) 
a adus, şi aceasta, câteva schimbări la nivelul Constitu¬ 
ţiei formale. Amendamentul XXIII, votat în 1960, acorda 
dreptul de vot în alegerile prezidenţiale locuitorilor Dis¬ 
trictului Columbia, iar Amendamentul XXIV, votat în 
1962, interzicea statelor să utilizeze impozitele pentru a 
discrimina în materie de drepturi electorale. Tot în siajul 
acestei Mişcări a fost votat, în 1971, Amendamentul XXVI, 
care acorda votul de la 18 ani. 

Nu orice schimbare a regimului politic american este 
reflectată în amendamentele aduse Constituţiei. Alege¬ 
rea lui Jefferson ca preşedinte în 1800 a declanşat o ade¬ 
vărată revoluţie în sfera guvernării americane. Se poate 

spune că ideea Executivului american îi datorează lui 
Jefferson tot atât de mult cât datorează Constituţiei. 
Tot în acest interval s-a perfectat cumpărarea terito¬ 
riului Louisiana (1803), care a dublat teritoriul Statelor 
Unite. Insă în mandatul lui Jefferson singurul amen¬ 
dament important adoptat a fost Amendamentul XII 
(1804), care a privat practic Camera Reprezentanţilor 
de a alege Preşedintele. 161 

Mandatul de Preşedinte al lui Andrew Jackson 
(1829-1837) nu a adus nici o schimbare formală a Con¬ 
stituţiei. Regimul american însă s-a schimbat conside¬ 
rabil în acest timp, caracterizat de formarea a ceea ce s-a 
numit „democraţia jacksoniană“, caracterizată de extin¬ 
derea sufragiului, structurarea partidelor politice (însoţită 
de practica patronajului politic) şi expansiune terito¬ 
rială către Vest. 

O altă necorelare remarcabilă este aceea din timpul 
perioadei New Deal (1933-1938). Cu toate că societatea 
şi legile americane s-au schimbat profund în acest timp, 
Constituţia a rămas, în esenţă, neschimbată. Singurul 
amendament votat în această perioadă este Amen¬ 
damentul XXI, care nu face altceva decât să respingă 

161. Vezi Jeremy D. Bailey, Thomas Jefferson and Executive 
Power (Cambridge University Press, 2007); Peter S. Onuf, Jeffer¬ 
son 's Empire. The Language of American Nationhood (The U niver- 
sity Press of Virginia: Chalottesville şi Londra, 2000); Susan 
Dunn, Jefferson’s Second Revolution. The Election Crisis of 1800 
and the Triumph of Republicanism (Houghton Mifflin Com- 
pany: Boston şi New York, 2004). 

Amendamentul XVIII, încheind astfel Prohibiţia. Acest 
amendament este, de altfel, şi singurul care stabileşte o 
altă cale de ratificare decât aceea prevăzută de Consti¬ 
tuţie, în Articolul V. Cerinţa din Amendamentul XXI, 
ca ratificarea să se facă în convenţii, nu în Legislativ, cu 
o majoritate de trei cincimi a statelor Uniunii, a fost o 
mişcare politică a administraţiei Roosevelt, care a calculat 
că amendamentul va fi votat de popor, în convenţii, pen¬ 
tru că Prohibiţia era nepopulară, însă nu ar putea trece 
pe calea normală a ratificării de Legislativele statelor care 
sprijineau Prohibiţia. 

Actuala Constituţie a Statelor Unite, aşadar, este o 
operă colectivă. începutul său oficial este textul semnat 
de 39 de delegaţi la Convenţia de la Philadelphia. La 
acesta s-au adăugat amendamentele dezbătute în Con¬ 
gres şi în convenţiile constituţionale ale statelor Uniunii. 
Gândită în cadrele filozofiei politice a epocii Luminilor, 
a fost completată şi interpretată în funcţie de teoriile zilei 
sau de simţul împrejurărilor politice. 

Dar cea mai remarcabilă trăsătură a Constituţiei ameri- 

> 

cane este transformarea sa într-o componentă a culturii 

populare. Şi în alte state Constituţia este importantă. 

însă nicăieri Constituţia nu este într-o asemenea măsură 
> 

un element de veneraţie. Identitatea naţională americană 
> > 

este, în bună măsură, construită în jurul Constituţiei. 

Aceasta se întâmplă pentru că poporul nu a fost doar 
guvernat pe baza acestei Constituţii. Poporul Statelor 
Unite apare în istorie ca creator al Constituţiei. La început 
intr-un sens formal, metafizic, menţionat intr-un Preambul 

revoluţionar ce deschide un document în multe pri¬ 
vinţe conservator. Dar apoi şi ca actor principal al schim¬ 
bării constituţionale 162 . 

) 

Constituţia americană a avut o evoluţie complexă, ca 
şi societatea americană. A cunoscut rupturi, evoluţii gra¬ 
duale şi perioade de stagnare. Toate aceste schimbări au 
remodelat şi au consolidat un text ce reuneşte principii 
codificate acum mai mult de două secole. 

Este mult. State şi imperii întregi au dispărut de atunci. 
Oamenii s-au schimbat. Vorbesc altfel, gândesc altfel, 
se îmbracă altfel şi îşi câştigă existenţa în moduri pe care 
întemeietorii Republicii nu aveau cum să le întrevadă. 

Educaţi în spiritul literelor clasice şi moderne, crea¬ 
torii Statelor Unite ştiau că opera lor va fi chemată la 
judecata Timpului, alături de toate operele Omului. 
Intr-o scrisoare din 1789, datată 6 septembrie, cu două 

162. Despre aplicarea Constituţiei, Richard H. Fallon Jr., 
Implementing the Constitution (Harvard University Press, 2001). 
Pentru propuneri de modernizare a Constituţiei, vezi Chester J. 
Antieau, A U.S. Constitution for the Year 2000 (Loyola Univer¬ 
sity Press: Chicago, 1995). Constituţiile alternative ale Americii 
sunt discutate de Steven R. Boyd (ed.), Alternative Constitutions 
for the United States: A Documentary History (Greenwood Press: 
Westport, CT, 1992). Locul Constituţiei în cultura americană 
este analizat de Michael Kammen, A Machine That Would Go 
ofltself The Constitution in American Culture (Alfred A Knopf: 
New York, 1986). O teorie a schimbării constituţionale este pre¬ 
zentată de Bruce Ackerman, We, The People. Volume 1: Founda- 
tions şi We, The People. Volume 2: Transformations (Belknap Press 
of Harvard University Press, 1993/2000). 

săptămâni înainte ca statelor să le fie trimisă, de către 

Congres, o listă cu douăsprezece amendamente, dintre 

care zece vor fi ratificate drept Carta Drepturilor, Jef- 

ferson îi scria lui Madison că o Constituţie ar trebui 

> 

rescrisă de către fiecare generaţie. Constituţiile, după 
Jefferson, nu sunt Chivotul Legii, prea sacre pentru a fi 
atinse. Iată de ce este nevoie, îi scria Jefferson lui Madi¬ 
son, ca o Constituţie să aibă o dată de expirare. După 
un studiu al datelor istorice, Jefferson a avansat şi un ter¬ 
men: nouăsprezece ani 1 ! 53 . 

Uneori Opera îşi depăşeşte Creatorul. 


163. Vezi Zachary Elkins, Tom Ginsburg, James Melton, The 
Endurance of National Constitutions (Cambridge University Press, 
2009), p. 1. 



Constituţia Statelor Unite ale Americii 

> 


Noi, poporul Statelor Unite, pentru a forma o Uniune 
mai desăvârşită, pentru a pune bazele Justiţiei, pentru a 
asigura liniştea dinlăuntrul hotarelor, pentru a contribui 
la apărarea comună, pentru a promova bunăstarea gene¬ 
rală şi pentru a ne asigura beneficiile libertăţii, pentru 
noi şi pentru urmaşii noştri, consfinţim 1 şi instituim 
această Constituţie pentru Statele Unite ale Americii. 


ARTICOLUL I 


Secţiunea 1 
> 

Toate puterile legislative acordate prin acest 
document vor fi învestite într-un Congres al State¬ 
lor Unite care va fi compus dintr-un Senat şi o 
Cameră a Reprezentanţilor. 

1. Verbul englez este ordain, care are o conotaţie religioasă, 
fiind uzual folosit la învestirea preoţilor sau la ungerea regilor. 
Constituţia continuă astfel ideea clasică, ciceroniană, a unui stat 
unde legile, nu oamenii, conduc, şi pe aceea medievală, a suvera¬ 
nului ca lex animata (lege însufleţită). 

Secţiunea 2 
> 

Camera Reprezentanţilor va fx compusă din membri 
aleşi la fiecare doi ani de către poporul statelor, ale¬ 
gătorii din fiecare stat trebuind să aibă calificările nece¬ 
sare pentru a fi alegători ai celei mai numeroase 
ramuri a Legislativului acelui Stat. 

Nici o persoană nu va fi aleasă reprezentant dacă nu 

va avea vârsta de douăzeci si cinci de ani si nu va fi 

> > 

fost vreme de şapte ani cetăţean al Statelor Unite, şi 
nu va fi fost, atunci când a fost aleasă, locuitor al 
acelui stat în care a fost aleasă. 

Reprezentanţii şi impozitele directe se vor distribui 
între Statele care vor fi incluse în această Uniune con¬ 
form numărului [locuitorilor] lor, care va fi stabilit 
adăugând la întregul număr al persoanelor libere, 
inclusiv al celor care sunt în stare de servitute pentru 
un număr limitat de ani, dar excluzându-i pe indienii 
care nu sunt impozitaţi, trei cincimi din numărul 
tuturor celorlalte persoane 2 . Recensământul pro- 
priu-zis se va face în termen de trei ani de la prima 
întrunire a Congresului Statelor Unite şi în interiorul 
următoarelor termene de câte zece ani, într-o manieră 
care va fi stabilită prin lege. Numărul reprezentanţilor 
nu va depăşi unul la fiecare treizeci de mii, şi fiecare stat 
va avea cel puţin un reprezentant, iar până ce această 
numărătoare va fi făcută, statul New Hampshire va fi 


2. Altfel spus, trei cincimi din numărul sclavilor. 

îndreptăţit să aleagă trei, Massachusetts opt, Rhode 
Island si Providence Plantations 3 unul, Connecticut 
cinci, New York şase, New Jersey patru, Pennsylvania 
opt, Delaware unul, Maryland şase, Viginia zece, 
Carolina de Nord cinci, Carolina de Sud cinci, iar 
Georgia trei. 

Atunci când vor interveni locuri vacante în rându¬ 
rile reprezentanţilor din oricare stat, autoritatea execu¬ 
tivă de acolo va emite decrete electorale 4 pentru a se 
ocupa aceste poziţii vacante. 

Camera Reprezentanţilor îşi va alege propriul Speaker 
şi pe ceilalţi oficiali, şi va avea, singură, puterea de a 
pune sub acuzaţie în vederea demiterii. 

Secţiunea 3 

Senatul Statelor Unite va fi compus din câte doi 
Senatori din fiecare stat, aleşi de către Legislativul de 
acolo pentru şase ani, iar fiecare senator va avea un vot. 

îndată după ce se vor fi reunit ca urmare a primei 
alegeri, ei vor fi împărţiţi pe cât e cu putinţă egal în trei 
clase. Locurile senatorilor din prima clasă vor fi decla¬ 
rate vacante la expirarea celui de-al doilea an, cele dintr-a 

3. Denumirea oficială a statului este, şi în prezent, State of 
Rhode Island and Providence Plantations. 

4. în original, Writ ofelection. Este actul oficial prin care sunt 
convocate alegerile în Marea Britanie, Canada şi în Statele Unite. 

doua clasă la expirarea celui de-al patrulea an, iar cele 
ale clasei a treia la expirarea celui de-al şaselea an, 
astfel încât câte o treime să fie aleasă la fiecare doi ani; 
iar dacă prin demisie sau în alte moduri vor apărea 
locuri vacante, în răstimpul în care Legislativul din 
statele respective nu este în sesiune, Executivul de 
acolo poate face numiri temporare până la viitoarea 
reuniune a Legislativului, care cu acea ocazie va face 
numirile pe locurile vacante. 

Nici o persoană nu va fi senator dacă nu va fi 
împlinit vârsta de treizeci de ani, şi nu va fi fost de 
nouă ani cetăţean al Statelor Unite, si nu va fi fost, 
atunci când a fost aleasă, locuitor al acelui stat pentru 
care a fost aleasă. 

Vice-Preşedintele Statelor Unite va fi preşedintele 
Senatului, dar nu va avea drept de vot, cu excepţia 
situaţiei în care există paritate [a voturilor]. 

Senatul îşi va alege ceilalţi oficiali şi, de asemenea, 

un preşedinte pro tempore, pentru cazul de absenţă a 

Vice-Preşedintelui sau pentru cazul în care acesta 

exercită funcţia de Preşedinte al Statelor Unite. 

> > 

Senatul va avea, singur, puterea de a judeca toate 
actele de demitere. Atunci când se vor aduna pentru 
acest scop, senatorii vor depune un jurământ sau vor 
face o declaraţie solemnă. Atunci când este judecat 
Preşedintele Statelor Unite, Judecătorul-Şef [al Curţii 



CONSTITUŢIA STATELOR UNITE ALE AMERICII 217 


Supreme] 5 va prezida şedinţa. Nimeni nu va fi 
condamnat fără să existe o majoritate de două treimi 
dintre membrii prezenţi. 

Judecata în cazurile de demitere nu va trece dincolo 

de înlăturarea din funcţie si descalificarea de a mai 

> > 

deţine şi de a se bucura de orice înaltă funcţie publică 
sau onorifică 6 a Statelor Unite, dar partea condamnată 
va fi totuşi susceptibilă de a fi acuzată, cercetată, 
judecată şi pedepsită conform legii. 

5. în original, Chief Justice. Am preferat această traducere 
formulei „Preşedinte al Curţii Supreme“ pentru că la data scrierii 
acestei Constituţii termenul „Preşedinte" avea conotaţii destul 
de precise. Chief Justice este un titlu englez, frecvent în ţările 
dreptului comun ( common law). în Anglia formula este Lord Chief 
Justice. Se observă continuitatea cu sistemul englez de stabilire 
a seniorităţii judecătorilor. Formula oficială americană (stabilită 
ulterior scrierii Constituţiei, printr-o lege) este Chief Justice of the 
United States. 

6. în original, office of trust or profit. Am tradus cu o for¬ 
mulă deliberat generală, ca „înaltă funcţie publică". Formula 
americană, provenită din dreptul englez, este, la rândul său, gene¬ 
rală. Distincţia pe care o stabileşte nu are un echivalent precis 
în limba română. Office of profit este, în engleza secolului al 
XVIII-lea, o funcţie din Executiv, atribuită pe atunci ca o formă 
a patronajului regal. Office of trust este o categorie generală, a 
celor care deţin o autoritate de a decide discreţionar. în ordine 
practică, aici sunt vizaţi aceia care participă la exercitarea unei por¬ 
ţiuni a puterii suverane, în calitate de oficiali aleşi sau numiţi 
într-o funcţie creată printr-o lege a Congresului. De reţinut, 
de asemenea, că nu toţi deţinătorii funcţiilor publice primeau 
o remuneraţie în perioada în care Constituţia a fost scrisă. 

Secţiunea 4 
> 

Momentul, locul şi maniera în care se vor organiza 
alegerile pentru senatori şi pentru reprezentanţi [în 
Camera Reprezentanţilor] vor fi prescrise în fiecare stat 
de către Legislativul de acolo, însă Congresul va putea 
stabili sau modifica oricând, prin lege, aceste reglemen¬ 
tări, cu excepţia locului în care sunt aleşi senatorii. 

Congresul se va întruni cel puţin o dată în fiecare 
an, iar această întâlnire va fi în prima zi de luni a lunii 
decembrie, cu excepţia situaţiei în care, prin lege, ei 
[membrii Congresului] nu stabilesc o altă zi. 

Secţiunea 5 

Fiecare Cameră va judeca alegerea, numărul de 
voturi obţinut şi eligibilitatea propriilor săi membri, 
iar o majoritate a fiecărei Camere va constitui un cvo¬ 
rum funcţional, dar un număr mai mic poate suspenda 
[şedinţa] de la o zi la alta şi poate fi autorizat să-i 
silească pe cei absenţi să participe,,într-un mod şi sub 
ameninţarea acelor sancţiuni pe care le va stabili 
fiecare Cameră. 

Fiecare Cameră va stabili regulile sale de procedură, 
îşi va pedepsi membrii pentru purtare nepotrivită şi, cu 
acordul a două treimi, va putea expulza un membru. 

Fiecare Cameră va ţine un jurnal al lucrărilor sale, 
pe care îl va publica periodic, cu excepţia acelor părţi 

care, în opinia sa, trebuie să fie secrete; iar voturile cu 
„Da“ şi „Nu“ ale membrilor fiecărei Camere cu privire 
la orice chestiune, la dorinţa unei cincimi a celor 
prezenţi, vor fi înregistrate în acel jurnal. 

Nici una dintre Camere, pe durata sesiunii Congre¬ 
sului, nu va amâna o şedinţă pentru mai mult de trei 
zile fără consimţământul celeilalte, si nici nu se va reuni 
într-un alt loc decât acolo unde este locul de reunire al 
celor două Camere. 

Secţiunea 6 
> 

Senatorii şi reprezentanţii [în Camera Reprezen¬ 
tanţilor] vor primi o compensaţie pentru serviciile lor, 
ce va fi stabilită de lege şi va fi plătită de Trezoreria 
Statelor Unite. In toate cazurile, cu excepţia trădării, 
infracţiunilor şi tulburării liniştii publice 7 , ei vor avea 
privilegiul de a nu putea fi arestaţi în timp ce participă 
la sesiunile Camerelor din care fac parte, şi atunci 
când sunt pe cale să se ducă acolo sau să revină de 
acolo; iar pentru orice discurs sau dezbatere în plenul 
Camerei ei nu vor putea fi traşi la răspundere în nici 
un alt loc. 

Nici un senator sau reprezentant [în Camera 
Reprezentanţilor] nu va putea să fie numit, în 

7. în original, Breach of the Peace. Dreptul englez menţio¬ 
nează „pacea Regelui 1 ' (Peace of the King). 

perioada pentru care a fost ales, într-o funcţie publică 
civilă din jurisdicţia Statelor Unite care va fi fost 
creată sau a cărei retribuţie a fost sporită în acest timp; 
şi nici o persoană care ocupă o funcţie publică a 
Statelor Unite nu va putea fi membru al vreunei 
Camere atât timp cât se află în funcţie. 

Secţiunea 7 

Toate propunerile de legi care aduc venituri [la 
Buget] vor fi iniţiate în Camera Reprezentanţilor, dar 
Senatul poate propune sau accepta amendamente, ca 
în cazul altor legi. 

, Orice proiect de lege care va fi adoptat în Camera 
Reprezentanţilor şi în Senat, înainte de a deveni lege, 
va fi prezentat Preşedintelui Statelor Unite. Dacă el îl 
aprobă, îl semnează; dar dacă nu, îl va înapoia, 
împreună cu obiecţiile sale, Camerei care l-a iniţiat. * 
Aceasta va nota obiecţiile în jurnalul său şi va purcede 
la reconsiderarea acestuia, iar dacă este aprobat de 
două treimi ale acelei Camere, va fi trimis, împreună 
cu obiecţiile, celelalte Camere, unde va fi reconsiderat 
în aceeşi manieră şi unde, dacă va fi aprobat cu două 
treimi de acea Cameră, va deveni lege. în toate aceste 
cazuri însă, voturile ambelor Camere vor fi stabilite 
după numărul de „Da“ şi „Nu“ [exprimate], iar 
numele persoanelor care au votat pentru sau împotriva 
propunerii de lege vor fi menţionate în jurnalul 

fiecărei Camere în parte. Dacă un proiect de lege nu 

va fi returnat de către Preşedinte în zece zile 

> 

(exceptând duminicile) de când i-a fost adus la 
cunoştinţă, acesta va deveni lege, la fel ca în cazul în 
care l-ar fi semnat, cu excepţia situaţiei în care 
Congresul, prin suspendarea sesiunii sale, împiedică 
întoarcerea sa, caz în care acesta nu va deveni lege. 

Fiecare ordin, rezoluţie sau vot pentru care este 

necesară acţiunea concertată a Senatului si Camerei 
> > 

Reprezentanţilor (cu excepţia propunerilor de 
suspendare a sesiunii) va fi prezentat Preşedintelui 
Statelor Unite; iar înainte ca acestea să aibă efect, vor 
fi aprobate, iar dacă sunt respinse de el, vor trece din 
nou, cu două treimi ale Senatului si Camerei 
Reprezentanţilor, conform regulilor şi limitelor 
stabilite în cazul unui proiect de lege. 

Secţiunea 8 
> 

-Congresubva avea puterea să instituie şi să colecteze 
impozite, taxe vamale, tarife şi accize, pentru a plăti 
datoriile şi pentru a contribui la apărarea comună şi 
bunăstarea generală a Statelor Unite; dar toate taxele 
vamale, impunerile şi accizele vor fi uniforme pe tot 
cuprinsul Statelor Unite; 

Să împrumute bani în numele Statelor Unite; 

Să reglementeze comerţul cu naţiunile străine, între 
state, precum şi cu triburile indiene; 

Să stabilească o regulă unică a naturalizării şi legi 
uniforme cu privire la falimente pe tot cuprinsul 
Statelor Unite; 

Să bată monedă, să stabilească cursul acesteia si a 
monedelor străine, si să stabilească standardele cu 
privire la greutăţi şi măsuri; 

Să stabilească pedepsele pentru contrafacerea hârtiilor 
de valoare si a monedei curente a Statelor Unite; 

Să stabilească oficiile Poştei şi căile poştale; 

Să promoveze progresul ştiinţelor şi al artelor utile, 
prin asigurarea, pentru un timp limitat, pentru autori 
şi inventatori, dreptului exclusiv asupra scrierilor şi 
descoperirilor lor; 

Să instituie tribunale inferioare Curţii Supreme; 

Să definească şi să pedepsească pirateria şi delictele 
comise în largul mării, şi crimele împotriva dreptului 
naţiunilor; 

Să declare război, să acorde permise de captură şi 
represalii, şi să facă reguli cu privire la capturile pe 
uscat şi de pe mare; 

Să recruteze si să întreţină forte armate, dar să nu 
colecteze bani pentru acest scop pe un termen mai 
mare de doi ani; 

Să instituie si să întreţină Marina de Război 8 ; 

Să facă reguli pentru conducerea şi administrarea 
forţelor terestre si navale; 

Să instituie măsuri pentru chemarea Miliţiilor în 
vederea impunerii legilor Uniunii, pentru a reprima 
insurecţiile şi pentru a respinge invaziile; 

Să instituie măsuri pentru a organiza, a înarma şi a 
instrui Miliţiile şi pentru a conduce acele secţiuni ale 
acesteia care ar putea fi folosite în serviciul Statelor 
Unite, rezervând statelor numirea ofiţerilor si 
autoritatea de a pregăti Miliţiile în acord cu regulile 
disciplinei [militare] prescrise de Congres; 

Să exercite dreptul exclusiv de a legifera, în toate 
cazurile, într-un district (nu mai mare de zece mile 
pătrate) care va fi destinat, prin cesiunea unor state şi 
cu acordul Congresului, să devină reşedinţa Guver¬ 
nului Statelor Unite, si să exercite o autoritate similară 
asupra tuturor locurilor cumpărate cu consimţământul 
Legislativului statului în care se vor găsi acestea, care vor 
fi destinate ridicării de forturi, arsenale, docuri navale şi 
alte clădiri care vor fi necesare; si 

8. US Navy a fost întemeiată ca urmare a Legii Navale 
{NavalAct) din 1794. Din flota iniţială, singura navă care a mai 
supravieţuit până astăzi este fregata USS Constitution. Vezi Claude 
G. Berube şi John A. Rodgaard, A Caii to the Sea. Captain 
Charles Stewart of the USS Constitution (Potomac Books, Inc.: 
Washington, D.C., 2005). 

Să facă toate legile care vor fi necesare şi potrivite 
pentru a pune în execuţie puterile menţionate şi toate 
celelalte puteri învestite de către această Constituţie în 
Guvernul Statelor Unite sau în oricare departament 
ori oficial al acestuia. 


Secţiunea 9 

Imigrarea sau importarea acelor persoane pe care 
oricare din statele acum existente vor considera de 
cuviinţă să le admită 9 10 nu va fi interzisă de Congres 
înaintea anului o mie opt sute opt, dar o taxă sau o 
impunere va putea fi stabilită pentru o asemenea 
importare, ce nu va depăşi zece dolari de persoană. 

Privilegiul dat de deciziile Habeas Corpus w nu va 
fi suspendat, cu excepţia cazurilor când o rebeliune 

9. Este vorba despre sclavi. în 1807, când această prevedere 
a Constituţiei se apropia de expirare, Congresul a adoptat o lege 
împotriva importului de sclavi, care din 1817a devenit, tot prin- 
tr-o lege, asimilat unui act de piraterie, devenind astfel susceptibil 
de a fi pedepsit cu moartea. Tot în 1807, Marea Britanie a inter¬ 
zis comerţul cu sclavi şi a iniţiat o blocadă a porturilor africane 
prin care erau exportaţi sclavii, o blocadă la care, cu mijloacele sale 
limitate, s-a alăturat mai târziu şi Marina de Război americană. 

10. '.în original, Writ of Habeas Corpus, un ordin emis de o curte 
judecătorească prin care, în urma examinării legalităţii detenţiei, 
se ordonă, în numele Suveranului, eliberarea prizonierului. Vezi 
Cary Federman, The Body and the State. Habeas Corpus and Ame¬ 
rican Jurisprudence (State University of New York Press, 2006). 
Privilegiul Habeas Coipus a fost suspendat temporar, în 1861, de 
Preşedintele Lincoln, în timpul Războiului Civil.'. 

sau o invazie va face necesar acest lucru pentru sigu¬ 
ranţa publică. 

Nici o condamnare legislativă 11 şi nici o lege ex post 
facto n nu vor fi adoptate. 

Nu se va stabili nici o capitaţie 13 şi nici o altă taxă 
directă, dacă nu e proporţională cu recensământul sau 
cu numărătoarea care a fost stabilită anterior. 

Nici o taxă sau impunere vamală nu va fi aplicată 
articolelor exportate din vreun stat. 

Nici o favoare nu va fi acordată prin vreo regle¬ 
mentare comercială sau privitoare la venituri portu¬ 
rilor vreunui stat fată de cele ale altui stat; nici vasele 
care se îndreaptă sau care provin dintr-un stat nu vor 
fi obligate la plata unor drepturi de intrare, de ieşire 
sau la plata unor taxe vamale în vreun altul. 

Nici o sumă de bani nu va fi retrasă din Trezorerie 
afară de cazurile de apropriere stabilită de lege; iar o 

11. în original, Bill ofAttainder. 

12. Este vorba despre legile cu efect retroactiv. 

13. în original, Poli Tax. Este vorba de o taxă fixă, plătită de 
fiecare individ declarat plătitor de impozite. Legătura între taxe şi 
recensământ din acest paragraf este explicată de situaţia statelor 
din Sud, care aveau numeroşi sclavi şi un teritoriu întins, şi care 
nu doreau să fie supuse taxelor directe asupra proprietăţii. De 
altfel, taxarea directă a fost atât de nepopulară, încât înainte de 
Războiul Civil Statele Unite îşi finanţau Bugetul federal aproape 
exclusiv prin taxe vamale şi prin vânzarea pământurilor din noile 
teritorii dobândite ca urmare a expansiunii către Vest. 

dare de seamă contabilă cu privire la încasările şi chel¬ 
tuielile de bani publici va fi publicată din când în când. 

Nici un titlu nobiliar nu va fi acordat de Statele 
Unite; nici o persoană care va deţine o înaltă funcţie 
publică nu va accepta, fără acordul Congresului, vreun 
dar, favor, funcţie sau titlu, de orice fel, din partea 
vreunui rege, prinţ sau stat străin. 

Secţiunea 10 
> 

Nici un stat nu va participa la vreun tratat, alianţă 
sau confederaţie; nu va acorda permise de captură şi 
represalii; nu va bate monedă; nu va emite titluri de 
credit; nu va declara drept obligatorii, pentru plata 
datoriilor, altceva decât monede de aur sau argint; nu 
va adopta condamnări legislative sau legi ex post facto, 
sau vreo lege care să afecteze obligaţiile rezultate din 
contracte, si nici nu va acorda titluri nobiliare. 

Nici un stat nu va introduce, fără consimţământul 
Congresului, impozite sau taxe vamale asupra 
importurilor sau exporturilor, dincolo de ce este 
absolut necesar pentru executarea legilor privitoare la 
inspecţii, iar produsul net al acestor taxe vamale şi 
impozitări impus de orice stat asupra importurilor sau 
exporturilor va fi destinat folosirii de către Trezoreria 
Statelor Unite; toate aceste legi vor fi supuse revizuirii 
sau controlului de către Congres. 

Nici un stat nu va impune, fără acordul Congre¬ 
sului, vreo taxă pe capacitatea navelor; nu va deţine 
trupe sau nave de război în timp de pace, nu va încheia 
înţelegeri sau pacte cu un alt stat sau cu o putere stră¬ 
ină, şi nici nu se va angaja într-un război decât dacă 
este el însusi invadat sau urmează să fie într-un inter- 

i 

val atât de scurt, încât nu se admite nici o întârziere. 


ARTICOLUL II 


Secţiunea 1 

i 

Puterea executivă va fi învestită într-un Preşedinte 

> 

al Statelor Unite ale Americii. El va deţine această 
funcţie pentru un termen de patru ani şi, împreună cu 
Vice-Preşedintele ales pentru acelaşi termen, va fi ales 
după cum urmează: 

Fiecare stat va numi, într-o manieră stabilită de 
Legislativul de acolo, un număr de electori egal cu 
numărul întreg al reprezentanţilor şi senatorilor la 
care are dreptul acel stat în Congres; dar nici un 
senator sau reprezentant sau vreo persoană care deţine 
vreo înaltă funcţie publică în Statele Unite nu va fi 
numit elector. 

Electorii se vor întâlni în statele lor si vor vota două 

> 

persoane, dintre care cel puţin una nu va fi locuitor al 
aceluiaşi stat din care provin ei. Vor face o listă cu 

persoanele votate şi cu numărul voturilor primite de 

fiecare; vor semna si autentifica această listă si o vor 

transmite, sub sigiliu, la sediul Guvernului Statelor 

Unite, adresând-o Preşedintelui Senatului. 

Preşedintele Senatului, în prezenţa Senatului şi 

Camerei Reprezentanţilor, va deschide toate listele 

certificate, iar voturile vor fi apoi numărate. Persoana 

care va avea cel mai mare număr de voturi va fi 

Preşedinte, dacă acest număr va fi o majoritate a 

întregului număr de electori numiţi; iar dacă mai 

mulţi decât unul vor avea o asemenea majoritate şi vor 

avea un număr egal de voturi, atunci Camera 

Reprezentanţilor va alege imediat prin vot pe unul 

dintre ei ca să fie Preşedinte; iar dacă nici unul dintre 

ei nu va avea o majoritate, atunci dintre primii cinci 

pe listă numita Cameră va alege Preşedintele, într-o 

manieră similară. Insă în alegerea Preşedintelui 

voturile vor fi înregistrate pe state, delegaţia fiecărui 

stat având un vot; cvorumul în acest scop va consta 

dintr-un membru sau membri din două treimi dintre 

state, o majoritate a statelor fiind necesară pentru 

alegere. In fiecare caz, după alegerea Preşedintelui, 

persoana care are cel mai mare număr de voturi ale 

electorilor va fi Vice-Presedinte. Dar dacă rămân doi 

) 

sau mai mulţi care au acelaşi număr de voturi, Senatul 
va alege dintre ei Vice-Preşedintele, prin vot. 

Congresul va stabili momentul alegerii electorilor şi 
ziua în care vor vota, care va fi aceeaşi pe întreg 
cuprinsul Statelor Unite. 

Nimeni, cu excepţia unui cetăţean prin naştere sau 

care era cetăţean al Statelor Unite în momentul 
> 

adoptării acestei Constituţii, nu va fi eligibil pentru 
funcţia de Preşedinte; după cum nu va fi eligibil 
pentru această funcţie cineva care nu a împlinit 
treizeci şi cinci de ani şi nu a fost paisprezece ani 
rezident în Statele Unite. 

In caz de înlăturare din funcţie a Preşedintelui, sau 
în cazul morţii, demisiei sau incapacităţii sale de a folosi 
puterile şi de a-şi îndeplini îndatoririle numitei funcţii, 
aceasta va trece asupra Vice-Preşedintelui, iar Congre¬ 
sul va putea, prin lege, să hotărască ce va face în cazul 
înlăturării, morţii, demisiei sau incapacităţii, atât a Pre¬ 
şedintelui cât şi a Vice-Preşedintelui, stabilind ce per¬ 
soană oficială va acţiona ca Preşedinte, iar acest oficial 
se va achita de această sarcină până ce incapacitatea va 
fi înlăturată sau până ce va fi ales un Preşedinte. 

Preşedintele va primi pentru serviciile sale, la 
intervale stabilite, o compensaţie care nu va putea fi 
crescută sau diminuată pe perioada pentru care a fost 
ales, şi nu va mai primi, în această perioadă nici un alt 
beneficiu material din partea Statelor Unite sau din 
partea vreunui stat. 

înainte de a începe să-şi îndeplinească funcţiile, el 
va depune următorul jurământ sau va face următoarea 
declaraţie solemnă: „Jur (sau declar solemn) că voi 
îndeplini cu credinţă funcţia de Preşedinte al Statelor 

Unite şi că, pe cât îmi va fi cu putinţă, voi păstra, 
proteja şi apăra Constituţia Statelor Unite." 

Secţiunea 2 
> 

Preşedintele va fi Comandantul-Sef al Armatei si 

> y i 

Marinei Militare a Statelor Unite si al Miliţiilor 

„ > > 

diferitelor state atunci când acestea vor fi chemate în 
serviciul activ al Statelor Unite; el poate cere opinia, 
în scris, principalului oficial din fiecare departament 
executiv în legătură cu orice subiect care are legătură 
cu îndatoririle funcţiilor respective, şi va avea puterea 
de a acorda suspendarea executării şi amnistii pentru 
delictele împotriva Statelor Unite, cu excepţia 
cazurilor de demitere. 

El va avea puterea, cu avizul şi cu consimţământul 
Senatului, să încheie tratate, cu condiţia ca două tre¬ 
imi din senatorii prezenţi să fie de acord; şi va nomi¬ 
naliza, iar cu avizul si cu consimţământul Senatului, va 
numi ambasadori şi alţi emisari oficiali şi consuli, jude¬ 
cători la Curtea Supremă şi oricare alţi reprezentanţi 
oficiali ai Statelor Unite ale căror numiri nu sunt 
stabilite aici în alt fel, şi care vor fi reglementate prin 
lege; Congresul însă va putea, prin lege, să învestească 
cu numirea acestor oficiali inferiori, după cum vor 
considera de cuviinţă, doar pe Preşedinte, Curţile de 
Justiţie sau pe şefii departamentelor. 

Preşedintele va avea puterea de a face numiri pe 
toate locurile vacante care vor apărea pe durata în care 

Senatul nu este în sesiune, acordând împuterniciri care 
vor expira la sfârşitul sesiunii sale viitoare. 

Secţiunea 3 

Din când în când el va prezenta Congresului 
informaţii cu privire la starea Uniunii şi va aduce în 
atenţia lor acele măsuri pe care el le va considera 
necesare sau utile; el va putea, în situaţii extraordinare, 
să convoace ambele Camere sau pe oricare dintre 
acestea; iar în caz de dezacord între acestea cu privire 
la intervalul în care sesiunea este suspendată, el va 
putea decide acest interval după cum va socoti că este 
convenabil; va primi ambasadorii şi pe alţi emisari 
oficiali; va avea grijă ca legile să fie aplicate cu bună 
credinţă şi îi va învesti pe toţi oficialii Statelor Unite. 

Secţiunea 4 
> 

Preşedintele, Vice-Presedintele, si toti funcţionarii 
civili ai Statelor Unite vor fi înlăturaţi din funcţie 

i > 

atunci când sunt demişi şi condamnaţi pentru trădare, 
mită sau alte delicte şi contravenţii grave 14 . 


14. în original, Treason, Bribery, or other high Crimes and 
Misdemeanors. 

ARTICOLUL III 


Secţiunea 1 

> 

Puterea judiciară a Statelor Unite va fi învestită într-o 
Curte Supremă şi în acele tribunale inferioare pe care 
Congresul, din când în când, le va consfinţi şi le va 
stabili. Judecătorii, atât cei ai Curţii Supreme, cât şi 
cei ai curţilor inferioare, îsi vor deţine funcţiile condi- 
ţionat de buna lor purtare 15 , iar, la intervale stabilite, 
vor primi pentru serviciile lor o compensaţie care nu 
va fi diminuată pe timpul cât vor ocupa funcţia. 


Secţiunea 2 

> 

Puterea judiciară se va extinde la toate cazurile, de 
Drept şi de Echitate 16 , pendinte de autoritatea acestei 
Constituţii, de legile Statelor Unite şi de tratatele 

15. în original, during Good Behaviour. 

16. în original, in Law and Equity. Distincţia dintre curţile 
de Drept {Law) şi cele de echitate {Equity) îşi are originea în drep¬ 
tul englez. Principala instanţă a Echităţii era Curtea Cancelariei 
{Court of Chancery), condusă de Lordul Cancelar {Lord Chancel- 
lor). Judecata în echitate era disponibilă pentru anumite speţe, 
în funcţie de remediile cerute. Deciziile Lordului Cancelar aveau 
prioritate faţă de deciziile curţilor de drept comun, pentru că 
Echitatea era văzută ca un remediu la asprimea sau insuficienţa 
stipulaţiilor dreptului comun. Cu timpul, curţile Echităţii au dis¬ 
părut ca instituţii separate, atât în Marea Britanie, cât şi în Statele 
Unite, procedurile lor remediale fiind absorbite în sistemul curţilor 

încheiate, sau care se vor încheia, sub autoritatea 
acestora; la toate cazurile care îi privesc pe ambasadori, 
pe consuli şi pe alţi emisari oficiali; la toate cazurile 
care ţin de jurisdicţia Amiralităţii 17 şi de cea maritimă; 
la diferendele în care Statele Unite vor fi parte; la 
diferendele între două sau mai multe state; între un 
stat si cetăţenii altui stat; între cetăţenii diferitelor 
state; între cetăţenii aceluiaşi stat care reclamă 
pământuri pe baza concesiunilor altor state, şi între un 
stat sau cetăţenii acestuia si alte state, cetăţeni sau 
supuşi străini. 

In toate cazurile care îi privesc pe ambasadori, 
consuli si alţi emisari oficiali, si cele în care un stat va 

ii 7 i 

fi parte, Curtea Supremă va avea jurisdicţia de primă 
instanţă. în toate celelalte cazuri înainte menţionate, 
Curtea Supremă va avea jurisdicţie de apel, atât în 
drept cât şi în fapt, cu acele excepţii şi pe baza acelor 
reguli pe care le va stabili Congresul. 


Dreptului. Una dintre puţinele excepţii este Curtea Cancelariei 
(Court of Chancery) a statului Delaware, care judecă în echitate 
chestiuni legate, spre exemplu, de moşteniri. 

17. Referinţă la sistemul britanic al Curţilor Amiralităţii 
(.Admiralty Courts), care erau specializate în judecarea pricinilor 
legate de navigaţia maritimă. în perioada Revoluţiei aceste Curţi 
au suscitat ostilitatea coloniştilor americani, care le vedeau ca 
un instrument opresiv al autorităţilor de la Londra, în parte pen¬ 
tru că judecata nu admitea juriu, în parte pentru că jurisprudenţa 
acestor curţi era separată de aceea a dreptului comun local. 

Judecata tuturor delictelor, cu excepţia cazurilor de 
demitere, va fi pe bază de juriu; procesul se va desfă¬ 
şura în statul în care numitele delicte vor fi fost comise; 
dar când ele nu au fost comise între graniţele nici unui 
stat anume, atunci judecata se va face în acel loc sau în 
acele locuri pe care le va stabili Congresul, prin lege. 

Secţiunea 3 

Trădarea împotriva Statelor Unite va consta numai 
în purtarea unui război împotriva lor sau în coalizarea 
cu inamicii acestora, prin acordarea de sprijin şi susţi¬ 
nere. Nici o persoană nu va fi acuzată de trădare fără 

mărturia a doi martori la aceeaşi acţiune evidentă 18 sau 

> > 

o mărturisire făcută în fata unei Curţi de Justiţie. 

Congresul va deţine puterea de a decide pedeapsa 
pentru trădare, dar nici o condamnare pentru tră¬ 
dare nu va stabili decăderea din drepturi a urma¬ 
şilor 19 sau confiscarea averii, exceptând pe durata 
vieţii persoanei condamnate. 

18. Principiul celor doi martori este preluat din dreptul englez. 
Vezi L.M. Hill, The Two-Witness Rule in English Treason Trials: 
Some Comments on the Emergence of Procedural Law, în The Ame¬ 
rican Journal of Legal History , Voi. 12, No. 2 (aprilie, 1968), 
pp. 95-111. 

19. In original, Corruption of Blood. Se referă la stipulaţia, 
cuprinsă în cadrul unei sentinţe de condamnare pentru trădare 
(Attainder ), prin care sunt privaţi de drepturi şi de titluri descen¬ 
denţii condamnatului. Legile şi condamnările judiciare de acest 

ARTICOLUL IV 


Secţiunea 1 
> 

Prezumţia de bună-credintă trebuie acordată în 
> > 

fiecare stat actelor şi documentelor publice, precum şi 
deciziilor judiciare ale oricărui alt stat. Congresul va 
putea stabili, prin legi generale, procedura prin care 
aceste acte, documente şi decizii trebuie validate, 
precum şi efectele acestora. 


Secţiunea 2 
> 

Cetăţenii oricărui stat vor beneficia de toate 
> 

privilegiile şi im unităţile cetăţenilor din celelalte state. 

O persoană acuzată în oricare dintre state de tră¬ 
dare, delicte sau oricare altă abatere penală, care fuge 
de Justiţie şi va fi găsită în alt stat, va fi extrădată şi pusă 
la dispoziţia statului care are jurisdicţie asupra delictului, 
la cererea autorităţii executive a statului din care a fugit. 

Nici o persoană ţinută în servitute 20 în vreun stat, 
conform legilor acestuia, care fuge în altul nu va fi 


tip pentru trădare au fost utilizate în timpul Revoluţiei ame¬ 
ricane, de ambele părţi aflate în conflict. Termenul Attainder 
a fost extins apoi pentru a desemna un tip de lege sau decizie 
care îi pedepseşte pe membrii unui grup pentru simpla lor apar¬ 
tenenţă la acel grup perceput ca trădător, lipsit de loialitate sau 
potenţial delincvent. 

20. în original, held to Service or Labour. Referinţă la sclavie. 

scutită, ca o consecinţă a vreunei legi sau vreunui 
regulament din acest stat, de servitutea în care se afla, 
ci va fi înapoiată, la cererea părţii faţă de care această 
servitute este datorată. 

Secţiunea 3 

State noi vor putea fi admise de către Congres în 
această Uniune; dar nici un stat nou nu se va forma 
sau întemeia în limitele jurisdicţiei oricărui alt stat, şi 
nici un stat nu se va forma prin joncţiunea a două 
sau mai multe state sau părţi de state fără consim¬ 
ţământul Legislaturilor din statele în cauză, precum şi 
al Congresului. 

Congresul va avea puterea să stabilească şi să enunţe 
toate regulile şi reglementările necesare privind 
teritoriul sau oricare altă posesiune a Statelor Unite, şi 
nimic din această Constituţie nu va fi interpretat astfel 
încât să prejudicieze o revendicare a Statelor Unite sau 
a vreunui stat anume. 

Secţiunea 4 
> 

Statele Unite vor garanta fiecărui stat din această 

Uniune o formă republicană de guvernare şi vor 

apăra pe oricare dintre ele împotriva invaziei, iar 

la cererea Legislativului ori a Executivului (atunci 

când Legislativul nu se poate întruni), împotriva 

violentei interne. 

> 

ARTICOLUL V 


Congresul, de fiecare dată când două treimi ale 
ambelor Camere vor socoti necesar, va propune 
amendamente la această Constituţie sau, la 
propunerea Legislaturilor a două treimi dintre state, va 
convoca o Convenţie pentru a propune amendamente 
care, în ambele cazuri, vor fi valide din toate punctele 
de vedere ca parte a acestei Constituţii atunci când vor 
fi ratificate de către legislaturile a trei sferturi din 
numărul statelor sau prin Convenţii în trei sferturi 
dintre acestea, conform unuia sau celuilalt mod de 
ratificare ce va fi propus de Congres, cu condiţia ca 
nici un amendament care va fi alcătuit înainte de anul 
1808 să nu afecteze în nici un fel prima şi a patra 
clauză a secţiunii 9 a primului articol şi ca nici un stat 
să nu fie privat de sufragiul său egal în Senat. 


ARTICOLUL VI 


Toate datoriile contractate şi toate angajamentele 

asumate înainte de adoptarea acestei Constituţii vor fi 

valide fată de Statele Unite în termenii acestei 
> 

Constituţii, asa cum erau fată de Confederaţie. 

Această Constituţie, precum şi legile Statelor Unite 
care vor fi făcute în temeiul ei, şi toate tratatele 
încheiate sau care vor fi încheiate sub autoritatea 

Statelor Unite vor fi legea supremă a ţării 21 , iar 
judecătorii din fiecare stat vor fi obligaţi să o respecte, 
indiferent dacă acest lucru este contrar altor stipulaţii 
din Constituţia sau din legile acestora. 

Senatorii şi membrii Camerei Reprezentanţilor mai 
sus-menţionaţi, membrii Adunărilor Legislative ale 
statelor şi toţi oficialii executivi şi judiciari, atât ai 
Statelor Unite, cât şi ai statelor [individuale], vor fi 
obligaţi, printr-un jurământ sau printr-o declaraţie 
solemnă, să susţină această Constituţie, însă nici un 
test privind credinţa religioasă nu va putea fi cerut 
vreodată ca o condiţie pentru vreo poziţie sau 
demnitate publică a Statelor Unite. 


ARTICOLUL VII 

Ratificarea de către Convenţiile [constituţionale] a 

nouă state va fi suficientă pentru intrarea în vigoare a 

acestei Constituţii între statele care o vor fi ratificat. 

> 

Articolul hotărât este inserat între rândurile şapte şi 
opt ale primei pagini, cuvântul „treizeci“ este parţial 
scris pe un pasaj şters de pe rândul cincisprezece de pe 
pagina întâi, cuvintele „este judecat“ sunt inserate 
între rândurile treizeci şi doi şi treizeci şi trei de pe 
pagina întâi, iar articolul hotărât este inserat între 

21. în original, supreme Law of the Land. 

rândurile patruzeci şi trei şi patruzeci şi patru de pe 
pagina doi. 

Pentru conformitate, 

William Jackson, secretar 

Făcută în Convenţie, prin acordul unanim al sta¬ 
telor prezente, în ziua şaptesprezece a lunii septembrie 
în Anul Domnului nostru o mie şapte sute optzeci şi 
şapte, şi al doisprezecelea an al independenţei Statelor 
Unite ale Americii, drept care, pentru mărturie, ne-am 
scris, mai jos, numele: 

George Washington 
- Preşedinte şi deputat de Virginia 

Delaware 

George Read 
Gunning Bedford Jr. 

John Dickinson 
Richard Bassett 
Jacob Broom 

Maryland 

James McHenry 

Daniel of St Thomas Jenifer 

Daniel Carroll 

Virginia 
John Blair 
James Madison Jr. 

Carolina de Nord 
William Blount 
Richard Dobbs Spaight 
Hugh Williamson 

Carolina de Sud 
John Rutledge 

Charles Cottesworth Pinckney 
Charles Pinckney 
Pierce Butler 

Georgia 
William Few 
Abraham Baldwin 

New Hampshire 
John Langdon 
Nicholas Gilman 

Massachusetts 
Nathaniel Gorham 
Rufus King 

Connecticut 
William Samuel Johnson 
Roger Sherman 

New York 
Alexander Hamilton 

New Jersey 
William Livingston 
David Brearley 

William Paterson 
Jonathan Dayton 

Pennsylvania 
Benjamin Franklin 
Thomas Mifflin 
Robert Morris 
George Clymer 
Thomas Fitzsimons 
Jared Ingersoll 
James Wilson 
Gouverneur Morris 



Carta Drepturilor 


Congresul Statelor Unite, început şi ţinut în oraşul 
New York, din 4 mai 1789 

Pentru că, în câteva state, convenţiile de la data 
adoptării Constituţiilor lor şi-au exprimat dorinţa ca, 
în vederea prevenirii neînţelegerilor şi abuzurilor, să 
fie adăugate mai multe clauze declarative şi restrictive, 
şi pentru că extinderea bazei de încredere a publicului 
în regim va asigura îndeplinirea scopurilor benefice ale 
acestei instituţii, 

Se decide, de către Senatul şi Camera Repre¬ 
zentanţilor ale Statelor Unite ale Americii, adunate în 
> 

Congres, cu acordul a două treimi din ambele Camere, 
ca următoarele articole să fie propuse Adunărilor 
Legislative ale statelor ca amendamente la Constituţia 
Statelor Unite, pentru ca toate sau oricare dintre 
acestea, atunci când vor fi ratificate de către două 
treimi din numitele Adunări Legislative, să fie valide 
sub toate aspectele ca parte a numitei Constituţii, 
după cum urmează: 

Articole adăugate, şi amendament la Constituţia Sta¬ 
telor Unite ale Americii, propuse de Congres şi rati¬ 
ficate de către Adunările Legislative ale statelor, care 
urmează articolului cinci al Constituţiei originale. 


Amendamentul I 

Congresul nu va face nici o lege relativă la oficia¬ 
lizarea 22 vreunei religii sau care să interzică liberul 
exerciţiu al acesteia, sau care să îngrădească libertatea 
cuvântului sau a tiparului, sau dreptul poporului de a 
se aduna liber şi de a trimite petiţii către Guvern pen¬ 
tru îndreptarea relelor. 


Amendamentul II 

O Miliţie bine rânduită fiind necesară pentru sigu¬ 
ranţa unui stat liber, dreptul poporului de a deţine şi 
de a purta arme nu va fi îngrădit. 


Amendamentul III 

Nici un soldat nu va fi încartiruit în vreo casă, în 
timp de pace, fără consimţământul proprietarului, şi 
nici în vreme de război altfel decât într-o manieră pre¬ 
scrisă de lege. 


22. în original, establishment. 

Amendamentul IV 

Dreptul poporului de a se bucura de siguranţa 

persoanei, a casei, a hârtiilor şi a bunurilor împotriva 

percheziţiilor şi a reţinerilor 23 abuzive nu va fi violat, 

si nici un mandat nu va fi emis decât în virtutea unui 
> 

temei plauzibil, susţinut de un jurământ sau o 
declaraţie, si menţionând în detaliu locul care urmează 
să fie percheziţionat şi persoanele sau lucrurile care 
urmează să fie luate în custodie. 


Amendamentul V 

Nimănui nu i se va cere socoteală pentru un delict 
capital sau infamant 24 , altfel decât pe baza unei puneri 
sub acuzaţie de către un Mare Juriu, cu excepţia 
cazurilor care intervin în rândurile Armatei [terestre] 
sau ale Marinei, sau în cadrul Miliţiilor, atunci când 
sunt mobilizate într-un război sau în caz de pericol 
public; şi nici nu se va întâmpla ca o persoană, pentru 
acelaşi delict, să fie pusă de două ori în pericol să-şi 
piardă viaţa sau integritatea corporală 25 , şi nici nu va fi 
obligată, într-un proces penal, să depună mărturie 

23. Reţinerile abuzive ( seizures ) menţionate aici sunt atât ale 
bunurilor, cât şi ale persoanelor. 

24. în original, infamous. Un termen legal care desemnează 
un delict grav, care atrage după sine oprobriul comunităţii. 

25. în original, life and limb. 

împotriva ei înseşi, sau să fie privată de viaţă, de 
libertate şi de integritate corporală fără un proces legal 
corect, şi nici proprietatea privată nu va fi preluată 
pentru folosinţa publică fără o compensaţie corectă. 


Amendamentul VI 

In toate acţiunile penale, acuzatul va beneficia de 
dreptul la o judecată grabnică şi publică, de către un 
juriu imparţial din statul şi districtul unde se va fi 
produs delictul, care district va fi stabilit mai înainte 
prin lege; va avea dreptul să fie informat cu privire la 
natura si la temeiul acuzaţiei; să fie confruntat cu 
martorii care îi sunt potrivnici; să poată iniţia 
demersurile obligatorii pentru a aduce martorii care îi 
sunt favorabili şi să dispună de asistenţa unui avocat 
în apărarea sa. 


Amendamentul VII 

In procesele de drept comun, atunci când valoarea 

pricinii depăşeşte douăzeci de dolari, dreptul de a fi 

judecat de către un juriu va fi respectat, şi nici un fapt 

judecat de un juriu nu va mai fi reexaminat în faţa 

unei alte Curţi a Statelor Unite altfel decât conform 
> 

regulilor dreptului comun. 

Amendamentul VIII 

Nu se va cere o cauţiune excesivă si nici nu vor fi 
> > 

impuse amenzi excesive, ori aplicate pedepse crude 
şi neobişnuite. 


Amendamentul IX 

Enumerarea, în Constituţie, a unor drepturi nu 
trebuie înţeleasă ca negând sau restrângând 26 altele 
care sunt păstrate de către popor. 


Amendamentul X 

Puterile care nu sunt delegate Statelor Unite prin 
Constituţie şi care nu sunt interzise prin aceasta 
statelor [componente ale Uniunii] sunt rezervate 
respectivelor state, sau poporului. 


26. în original, disparage. Termenul are un sens moral, de 
minimizare a importanţei drepturilor respective. 



Amendamentele XI-XXVII 


Amendamentul XI 

Adoptat de Congres la 4 martie 1794, ratificat la 
7februarie 1795 


Puterea judiciară a Statelor Unite nu va fi inter¬ 
pretată astfel încât să se extindă asupra vreunui proces, 
în Drept sau în Echitate, început sau continuat împo¬ 
triva unui stat din Statele Unite de către cetăţenii altui 

> 

stat sau de către cetăţenii sau supuşii oricărui stat străin. 


Amendamentul XII 

Adoptat de Congres la 9 decembrie 1803, ratificat la 

15 iunie 1804 

Electorii se vor întâlni în statele din care provin şi 
vor vota pentru Preşedinte şi Vice-Preşedinte, dintre 
care cel puţin unul nu va fi rezident al aceluiaşi stat ca 
acela din care provin ei; vor numi pe buletinul de vot 
persoana pentru care au votat ca Preşedinte, iar pe 
buletine separate persoana votată ca Vice-Preşedinte; 

vor face liste distincte ale tuturor persoanelor votate 
pentru Preşedinte şi ale tuturor persoanelor votate 
pentru Vice-Preşedinte, şi numărul de voturi date 
fiecăruia; vor semna si autentifica aceste liste si le vor 
trimite, sub sigiliu, la sediul guvernării Statelor Unite, 
adresându-le Preşedintelui Senatului; 

Preşedintele Senatului, în prezenţa Senatului şi a 
Camerei Reprezentanţilor, va deschide listele 
certificate, iar voturile vor fi apoi numărate; 

Persoana care va avea cel mai mare număr de voturi 

pentru Preşedinte va fi Preşedinte, dacă acest număr 

[de voturi] va fi o majoritate a întregului număr de 

electori numiţi; iar dacă nici o persoană nu va avea o 

asemenea majoritate, atunci dintre persoanele care vor 

avea cel mai mare număr de voturi, dar nu mai mult 

de trei de pe listele celor votaţi pentru Preşedinte, 

Camera Reprezentanţilor va alege imediat, prin vot, 

Preşedintele. Insă în alegerea Preşedintelui voturile vor 

fi înregistrate pentru fiecare stat în parte, delegaţia 

fiecărui stat având un vot; cvorumul în acest scop va 

consta dintr-un membru sau din membri din două 

treimi dintre state, o majoritate a tuturor statelor fiind 

necesară pentru alegere. Iar în cazul în care Camera 

Reprezentanţilor nu va alege un Preşedinte atunci 

când le va reveni responsabilitatea alegerii, înainte 

de ziua de 4 martie a anului următor, atunci 

Vice-Preşedintele va prelua atributele Preşedintelui, 

ca şi în cazul morţii sau al altei incapacităţi 

constituţionale a Preşedintelui. 

> > 

Persoana care va avea cel mai mare număr de voturi 
ca Vice-Preşedinte va fi Vice-Preşedinte dacă acest 
număr va fi o majoritate a întregului număr de elec¬ 
tori numiţi, iar dacă nici o persoană nu va avea o majo¬ 
ritate, atunci dintre primele două persoane de pe listă 
Senatul va alege un Vice-Preşedinte, un cvorum în acest 
scop constând în două treimi din numărul total al sena¬ 
torilor, iar o majoritate din întregul [lor] număr va fi 
necesară pentru alegere. Nici o persoană ineligibilă con¬ 
stituţional pentru funcţia de Preşedinte nu va fi eligibilă 
pentru aceea de Vice-Preşedinte al Statelor Unite. 


Amendamentul XIII 

Adoptat de Congres la 31 ianuarie 1865, ratificat la 

6 decembrie 1865 

Secţiunea 1 

Nici sclavia si nici servitutea involuntară, cu 
excepţia situaţiei în care aceasta este o pedeapsă pentru 
un delict pentru care o persoană a fost condamnată în 
urma unui proces corect, nu vor exista în Statele 
Unite sau în vreun alt loc aflat sub jurisdicţia acestora. 

Secţiunea 2 
> 

Congresul va avea puterea de a asigura respectarea 
acestui articol printr-o legislaţie corespunzătoare. 

Amendamentul XIV 

Adoptat de Congres la 13 iunie 1866, ratificat la 

9 iulie 1868 

Secţiunea 1 
> 

Orice persoană născută sau naturalizată în Statele 

Unite şi supusă jurisdicţiei acestora este cetăţean al 

Statelor Unite si al statului în care îsi are reşedinţa. 

> > > > 

Nici un stat nu va face şi nu va impune respectarea 
unei legi care să limiteze privilegiile sau imunităţile 
cetăţenilor Statelor Unite; nici un stat nu va priva pe 
cineva de viaţă, libertate sau proprietate fără un proces 
corect şi nici nu va nega vreunei persoane din 
jurisdicţia sa protecţia egală a legii. 

Secţiunea 2 
> 

Reprezentanţii [în Camera Reprezentanţilor] vor fi 
alocaţi statelor pe baza numărului [locuitorilor] lor, 
numărând toate persoanele din fiecare stat, cu excepţia 
indienilor care nu plătesc impozite. Dar când dreptul 
de vot în alegerile pentru electori ai Preşedintelui şi 
Vice-Preşedintelui Statelor Unite, pentru reprezentanţii 
din Congres, pentru funcţiile executive şi judiciare ale 
unui stat sau pentru membrii Adunărilor Legislative 
de acolo este negat vreunui locuitor de sex masculin al 
acelui stat, care are cel puţin douăzeci şi unu de ani şi 
este cetăţean al Statelor Unite, sau limitat în vreun fel, 

cu excepţia participării la o rebeliune sau pentru 
comiterea altui delict grav, baza reprezentării va fi 
redusă proporţional cu numărul acestor cetăţeni de sex 
masculin raportat la numărul total de cetăţeni care au 
împlinit douăzeci şi unu de ani din acel stat 27 . 


Secţiunea 3 

Nimeni nu va deveni senator sau membru al Came¬ 
rei Reprezentanţilor din Congres, sau elector al Preşe¬ 
dintelui si al Vice-Presedintelui, si nici nu va deţine vreo 

funcţie civilă sau militară a Statelor Unite sau în oricare 

> 

stat, dacă, depunând mai înainte un jurământ, ca mem¬ 
bru al Congresului sau ca oficial al Statelor Unite, sau 
ca membru al oricărei Adunări Legislative a statelor, 
sau ca oficial al ramurii executive sau judiciare din 

27. Această prevedere, gândită ca un mijloc de presiune asupra 
statelor din Sud, nu a fost niciodată aplicată. 

în original, Intoxicating liquors. Expresia se referă la orice 
băutură care poate îmbăta. Băuturile cu conţinut foarte redus 
de alcool obţinute prin fermentare, precum berea de ghimbir, 
nu intrau în această categorie. Primele legi engleze contra con¬ 
sumului de alcool, cu stipulaţii preluate de legislaţia colonială, 
vizau doar „băuturile tari“ {strong liquors), însăprin Legea Volstead, 
din 1919, adoptată ca urmare a acestui amendament, interdic¬ 
ţia se aplica tuturor băuturilor cu un conţinut de alcool de 
minimum 0,5%. în 1933, cu puţin înainte de încheierea Prohi¬ 
biţiei, prin Legea Cullen s-a legalizat producerea şi vânzarea berii 
cu un conţinut de maximum 3,2% alcool. Vezi Da vid E. Kyvig 
(ed.), Alcohol and Order: Perspectives on National Prohibition 
(Greenwood Press: Westport, CT, 1985). 

oricare stat, de a apăra Constituţia Statelor Unite, s-a 
angajat într-o insurecţie sau într-o rebeliune împotriva 
lor, sau a acordat sprijin şi susţinere inamicilor 
acestora. Insă Congresul, printr-un vot de două treimi 
ale fiecărei Camere, poate înlătura o asemenea piedică. 

Secţiunea 4 
> 

Validitatea datoriei publice a Statelor Unite, auto¬ 
rizată prin lege, inclusiv datoria contractată pentru 
plata pensiilor şi răsplăţilor pentru serviciile aduse în 
reprimarea insurecţiilor sau rebeliunilor, nu va fi pusă 
în cauză. Insă nici Statele Unite si nici vreunul dintre 

i 

state nu va asuma sau plăti vreo datorie sau obligaţie 

contractată în folosul unei insurecţii sau rebeliuni 

împotriva Statelor Unite, sau vreo pretenţie de 

compensare pentru pierderea sau emanciparea vreunui 

sclav; toate aceste datorii, obligaţii şi titluri vor fi 

considerate nule si neavenite. 

» 

Secţiunea 5 

Congresul va avea puterea de a asigura respectarea 
prevederilor acestui articol printr-o legislaţie 
corespunzătoare. 



AMENDAMENTE 253 


Amendamentul XV 

Adoptat de Congres la 26februarie 1869, ratificat la 

3 februarie 1870 

Secţiunea 1 
> 

Dreptul de vot al cetăţenilor Statelor Unite nu va fi 
negat sau limitat de către Statele Unite sau de oricare 
stat pe motiv de rasă, culoare sau stare servilă 
anterioară. 

Secţiunea 2 
> 

Congresul va avea puterea de a asigura respectarea 
acestui articol printr-o legislaţie corespunzătoare. 


Amendamentul XVI 

Adoptat de Congres la 2 iulie 1909, ratificat la 
3 februarie 1913 


Congresul va avea puterea să stabilească şi să strângă 

taxe pe venituri derivate din orice sursă, fără 

distribuirea proporţională între diferite state şi fără să 

tină seamă de vreun recensământ sau numărătoare. 

> 

Amendamentul XVII 

Adoptat de Congres la 13 mai 1912 , ratificat la 
8 aprilie 1913 

Senatul Statelor Unite va fi compus din doi senatori 
din fiecare stat, aleşi de poporul de acolo, pentru câte 
şase ani, iar fiecare senator va avea un singur vot. 
Alegătorii din fiecare stat vor trebui să posede 
calificările necesare pentru a alege cea mai numeroasă 
Cameră a Legislativului statului. 

Atunci când un loc de reprezentant în Senat al 
oricărui stat devine vacant, autoritatea executivă a 
acelui stat va emite decrete electorale pentru a fi 
ocupate aceste poziţii, cu condiţia ca Legislativul 
acelui stat să împuternicească Executivul de acolo să 
facă numiri temporare până ce poporul, prin alegeri, 
conform indicaţiilor Legislativului, să decidă cine va 
ocupa aceste poziţii vacante. 

Acest amendament nu va fi interpretat ca afectând 
alegerea sau termenul vreunui senator ales înainte ca 
acest text să devină parte a Constituţiei. 

Amendamentul XVIII 

Adoptat de Congres la 18 decembrie 1917, ratificat la 
16 ianuarie 1919, abrogat prin Amendamentul 21 

Secţiunea 1 
» 

La un an după ratificarea acestui articol, fabricarea, 

vânzarea sau transportul băuturilor alcoolice destinate 

consumului, importul acestora sau exportul acestora 

din Statele Unite si din orice teritoriu aflat sub 
> 

jurisdicţia acestora sunt interzise. 

Secţiunea 2 
> 

Congresul şi statele vor avea puterea concurentă 
pentru a asigura respectarea acestui articol printr-o 
legislaţie corespunzătoare. 

Secţiunea 3 

Acest articol nu va fi operant până ce nu va fi ratifi¬ 
cat ca un amendament la Constituţie de către Legisla¬ 
tivele statelor, asa cum este stabilit în Constituţie, în 
termen de şapte ani de la data înaintării acestuia 
statelor de către Congres. 

Amendamentul XIX 

Adoptat de Congres la 4 iunie 1919, ratificat la 

18 august 1920 

Dreptul de vot al cetăţenilor Statelor Unite nu va fi 
negat sau limitat de către Statele Unite sau de vreun 
stat pe baza sexului acestora. 

Congresul va avea puterea de a asigura respectarea 
acestui articol printr-o legislaţie corespunzătoare. 


Amendamentul XX 

Adoptat de Congres la 2 martie 1932, ratificat la 
23 ianuarie 1933 

Secţiunea 1 
» 

Termenele mandatelor Preşedintelui si Vice-Pre- 

> > 

sedintelui se vor încheia la amiaza celei de-a douăzecea 
> 

zi a lunii ianuarie, iar termenul mandatelor senatorilor 
şi ale membrilor Camerei Reprezentanţilor la amiaza 
celei de-a treia zi a lunii ianuarie din anii în care aceste 
mandate ar fi trebuit să se încheie dacă acest articol nu 
ar fi fost ratificat; atunci vor începe şi termenele 
mandatelor succesorilor acestora. 

Secţiunea 2 
> 

Congresul se va aduna cel puţin o dată pe an, iar 
această adunare va începe la amiază în a treia zi a lunii 
ianuarie, cu excepţia cazului în care aceştia, prin lege, 
nu stabilesc o altă zi. 

Secţiunea 3 

Dacă, în momentul stabilit pentru începutul man¬ 
datului de Preşedinte, Preşedintele ales va fi murit, va 
deveni Preşedinte Vice-Presedintele ales. Dacă nu va fi 

y y 

ales nici un Preşedinte înainte de momentul stabilit 
pentru începutul mandatului său sau dacă Preşedintele 
ales nu va fi îndeplinit condiţiile necesare, atunci 
Vice-Preşedintele ales va servi ca Preşedinte până ce 
un Preşedinte va îndeplini aceste condiţii; iar Con¬ 
gresul, prin lege, poate stabili procedura de urmat 
pentru cazul în care nici un Preşedinte ales şi nici un 
Vice-Preşedinte nu vor fi îndeplinit condiţiile nece¬ 
sare, declarând cine va îndeplini atunci funcţia de 
Preşedinte sau maniera în care trebuie ales cineva 

y 

pentru a îndeplini această funcţie, iar această persoană 
va îndeplini această funcţie până ce un Preşedinte sau 
Vice-Preşedinte va fi îndeplinit condiţiile necesare. 

Secţiunea 4 
> 

Congresul va putea stabili, prin lege, procedurile 
necesare pentru cazul în care survine moartea oricărei 

persoane dintre cele din rândul cărora Camera 
Reprezentanţilor poate alege un Preşedinte în situaţia 
în care sarcina alegerii îi va reveni, şi pentru cazul în 
care survine moartea oricărei persoane dintre cele din 
rândul cărora Senatul poate alege un Vice-Preşedinte 
atunci când sarcina alegerii le va reveni. 

Secţiunea 5 

Secţiunile 1 şi 2 vor intra în vigoare în a cinci¬ 
sprezecea zi a lunii octombrie care urmează ratificării 
acestui articol. 

Secţiunea 6 

Acest articol nu va produce efecte până ce nu va fi 

fost ratificat ca amendament la Constituţie de către 

> 

Legislativele a trei sferturi dintre state în termen de 
şapte ani de la introducerea sa. 


Amendamentul XXI 

Adoptat de Congres la 20 februarie 1933, ratificat la 
5 decembrie 1933 


Secţiunea 1 
> 

Al optsprezecelea amendament al Constituţiei State¬ 
lor Unite este abrogat. 

Secţiunea 2 
> 

Transportul sau importul băuturilor alcoolice într-un 
stat, un teritoriu sau într-o posesiune a Statelor Unite, 
cu scopul vânzării sau consumului, împotriva legilor 
din acel stat, sunt interzise. 

Secţiunea 3 

Acest articol nu va produce efecte până ce nu va fi 

fost ratificat ca amendament la Constituţie de către 

> 

convenţiile statelor necesare [ratificării], aşa cum este 
prevăzut în Constituţie, în termen de şapte ani de la 
înaintarea sa statelor de către Congres. 


Amendamentul XXII 

Adoptat de Congres la 21 martie 1947, ratificat la 

27februarie 1951 

Secţiunea 1 
> 

Nici o persoană nu va fi aleasă de mai mult de două 
ori în funcţia de Preşedinte şi nici o persoană care a 
ocupat funcţia de Preşedinte sau a acţionat în calitate 
de Preşedinte pentru mai mult de doi ani din ter¬ 
menul pentru care altă persoană a fost aleasă ca Preşe¬ 
dinte nu va mai fi aleasă mai mult decât o singură 
dată pentru funcţia de Preşedinte. Acest articol nu se 
va aplica însă nici unei persoane care deţinea funcţia 



260 CONSTITUŢIA STATELOR UNITE ALE AMERICII 


de Preşedinte atunci când articolul a fost înaintat 
> 

Congresului, şi nu va împiedica vreo persoană care ar 
putea deţine funcţia de Preşedinte sau ar putea acţiona 
în calitate de Preşedinte, în perioada de timp în care 
acest articol devine operativ, să deţină funcţia de 
Preşedinte sau să acţioneze în calitate de Preşedinte 
pentru restul mandatului său. 

Secţiunea 2 

i 

Acest articol nu va produce efecte până ce nu va fi 

fost ratificat ca amendament la Constituţie de către 

» 

Legislativele a trei sferturi dintre state în termen de 
şapte ani de la data la care va fi înaintat statelor de 
către Congres. 


Amendamentul XXIII 

Adoptat de Congres la 16 iunie 1960, ratificat la 

29 martie 1961 

Secţiunea 1 
» 

Districtul care găzduieşte sediul Guvernului Statelor 
Unite va numi, într-o manieră pe care o va reglementa 
Congresul, un număr de electori ai Preşedintelui şi 
Vice-Preşedintelui egal cu întregul număr al senato¬ 
rilor şi membrilor Camerei Reprezentanţilor din 
Congres pe care districtul ar fi îndreptăţit să-i aibă dacă 

ar fi un stat, dar în nici un caz mai mare decât acela al 
celui mai puţin populat stat; aceştia se vor adăuga 
celor numiţi de state, dar vor fi consideraţi, pentru 
scopul alegerii Preşedintelui şi Vice-Preşedintelui, 
drept electori numiţi de către un stat; ei se vor reuni 
pe teritoriul districtului şi îşi vor îndeplini îndatoririle 
stabilite de cel de-al doisprezecelea amendament. 

Secţiunea 2 

Congresul va avea puterea de a asigura respectarea 
acestui articol printr-o legislaţie corespunzătoare. 


Amendamentul XXIV 

Adoptat de Congres la 27 august 1962, ratificat la 

23 ianuarie 1964 

Secţiunea 1 
> 

Dreptul cetăţenilor Statelor Unite de a vota în 
cadrul alegerilor primare sau în cadrul oricărei alte 
alegeri pentru Preşedinte sau Vice-Preşedinte pentru 
electorii Preşedintelui sau Vice-Presedintelui, sau 
pentru senatori ori membrii Camerei Reprezentanţilor 
din Congres, nu va fi negat sau limitat de Statele 
Unite sau de către oricare stat pentru motivul neplăţii 
capitaţiei sau a altei taxe [locale]. 

Secţiunea 2 
> 

Congresul va avea puterea de a asigura respectarea 
acestui articol printr-o legislaţie corespunzătoare. 


Amendamentul XXV 

Adoptat de Congres la 6 iulie 1965, ratificat la 
10 februarie 1967 

Secţiunea 1 
> 

In cazul înlăturării din funcţie a Preşedintelui sau în 

> y 

cazul decesului sau demisiei acestuia, Vice-Preşedintele 
va deveni Preşedinte. 

Secţiunea 2 
> 

Atunci când funcţia de Vice-Presedinte devine 

y y 

vacantă, Preşedintele va numi un Vice-Presedinte care 
îşi va asuma funcţia după ce va fi confirmat de un vot 
al majorităţii al ambelor Camere ale Congresului. 

Secţiunea 3 

Atunci când Preşedintele transmite Preşedintelui pro 
tempore al Senatului şi Speaker-\A\i\ Camerei 
Reprezentanţilor o declaraţie scrisă conform căreia este 
incapabil să îşi îndeplinească atribuţiile şi îndatoririle 
specifice funcţiei sale, până ce nu va trimite o 

declaraţie scrisă care să certifice contrariul, aceste 
> 

atribuţii şi îndatoriri vor fi îndeplinite de 

Vice-Presedinte ca Presedinte-în-Exercitiu. 

> > > 

Secţiunea 4 
> 

Atunci când Vice-Preşedintele şi o majoritate dintre 

principalii oficiali ai departamentelor executive ori ai 

unor alte asemenea instituţii care vor fi indicate de Con- 

> 

greş printr-o lege vor transmite Preşedintelui pro tempore 

al Senatului şi Speaker- ului Camerei Reprezentanţilor 

declaraţii scrise conform cărora Preşedintele este inca- 
> > 

pabil să îndeplinească atribuţiile şi îndatoririle funcţiei 
sale, Vice-Presedintele îsi va asuma imediat atribuţiile 
si îndatoririle funcţiei ca Presedinte-în-Exercitiu. 

> > > j 

Ulterior, atunci când Preşedintele transmite 

> 

Preşedintelui pro tempore al Senatului şi Speaker-\A\i\ 

Camerei Reprezentanţilor o declaraţie scrisă confom 

căreia această incapacitate nu există, el îşi va relua 

atribuţiile şi îndatoririle funcţiei sale, cu excepţia 

cazului în care, în termen de patru zile, 

Vice-Preşedintele şi o majoritate dintre principalii 

oficiali ai departamentelor executive ori ai unor alte 

asemenea instituţii care vor fi indicate de Congres 

printr-o lege vor transmite declaraţii scrise conform 

cărora Preşedintele este incapabil să îndeplinească 

atribuţiile si îndatoririle funcţiei sale. In această 
> > > 

situaţie, Congresul va decide în această problemă, 

adunându-se în termen de patruzeci şi opt de ore, 

dacă nu este deja în sesiune. In cazul în care 

Congresul, în termen de douăzeci şi una de zile de la 

data primirii ultimei declaraţii scrise sau, în situaţia în 

care Congresul nu e în sesiune în termen de douăzeci 

şi una de zile după data la care Congresul trebuie să se 

adune, determină cu două treimi din voturi ale 

ambelor Camere că Preşedintele este incapabil să îşi 

îndeplinească atribuţiile şi îndatoririle funcţiei sale, 

Vice-Presedintele va continua să se achite de funcţia 
> > 

de Presedinte-în-Exercitiu; altminteri, Preşedintele îsi 
va relua atribuţiile si îndatoririle funcţiei sale. 


Amendamentul XXVI 

Adoptat de Congres la 23 martie 1971, ratificat la 

1 iulie 1971 

Secţiunea 1 
> 

Dreptul de vot al cetăţenilor Statelor Unite care au 
optsprezece ani sau mai mult nu va fi negat sau limitat 
de către Statele Unite sau de vreun stat pe baza 
vârstei acestora. 

Secţiunea 2 
> 

Congresul va avea puterea de a asigura respectarea 
acestui articol printr-o legislaţie corespunzătoare. 

Amendamentul XXVII 

Propus iniţial la 25 septembrie 1789, ratificat la 
7 mai 1992 


Nici o lege care să schimbe compensaţia pentru servi¬ 
ciile aduse de senatori şi de membrii Camerei Repre¬ 
zentanţilor nu va intra în vigoare înainte să fi intervenit 
o alegere a reprezentanţilor [din cele două Camere]. 



Amendamente neratificate 


Nu orice amendament votat în Congres ajunge să 
fie parte a Constituţiei. De-a lungul istoriei, senatorii 
şi membrii Camerei Reprezentanţilor au votat cu o 
majoritate suficientă unele amendamente, care însă nu 
au fost apoi ratificate de un număr suficient de state. 28 
Unele dintre aceste amendamente ar fi schimbat sau 
completat semnificativ prevederile Constituţiei. 

Primele două amendamente ne-ratificate sunt din 
perioada de început a Republicii americane. Articolul 
întâi este semnificativ pentru că a fost parte din lista 
originală a amendamentelor din Carta Drepturilor, 
însă nu a fost ratificat decât de 11 state. Amendamen¬ 
tul viza stabilirea unei norme de reprezentare gene¬ 
roase în Camera Reprezentanţilor. Al doilea 
amendament din acest set este Amendamentul 
Titlurilor Nobiliare, care ilustrează republicanismul 
militant al perioadei. 

28. Despre amendamentele neratificate în general, vezi Michael 
J. Lynch, The Other Amendments: Constituţional Am endments That 
Failed , în Law Library Journal 92 (primăvara, 2001): 303-310. 

Amendamentul Corwin a rămas în istorie ca o tenta¬ 
tivă de a rezolva, într-o manieră acceptabilă statelor din 
Sud, problema sclaviei. Războiul Civil l-a făcut caduc. 

Următoarele două amendamente prezentate aici sunt 
asemănătoare, cu toate că provin din perioade diferite. 
Amendamentul privitor la munca copiilor, din 1924, 
a fost introdus de către deputatul republican de Ohio, 
Israel Moore Foster, şi a fost ratificat de Legislativele a 
28 de state. Cu toate că amendamentul nu a fost 
adoptat, prevederi relative la munca copiilor au fost 
impuse statelor prin intermediul legislaţiei federale. 
Celălalt amendament, cel relativ la egalitatea în drep¬ 
turi, reprezintă o altă tentativă, nereuşită, a Congre¬ 
sului de a amenda Constituţia în sensul adoptării de 
drepturi sociale. Nici amendamentul drepturilor 
electorale ale Districtului Columbia, ultimul din 
această secţiune, nu a fost ratificat. 

Motivele pentru care statele au refuzat ratificarea 
unor amendamente votate de Congres sunt dintre cele 
mai diverse. Procedural însă, trebuie remarcat că textul 
Constituţiei din 1787 precizează doar nevoia de ratifi¬ 
care din partea statelor, fără să stabilească un interval 
de timp în care această ratificare se poate face. Aşa se 
face că, tehnic vorbind, un amendament precum Arti¬ 
colul întâi ar putea fi ratificat acum de către o parte 
dintre statele care nu au făcut-o încă, cu toate că multe 
dintre acestea nici nu erau constituite ca state ale Uniu¬ 
nii la data când acest amendament a fost votat. 

Acesta este motivul pentru care unele amendamente 
moderne votate în Congres, cum ar fi amendamentul 
drepturilor electorale ale Districtului Columbia, 
stabilesc un interval de timp în care ratificarea poate fi 
făcută de către state. Şi amendamentul egalităţii în 
drepturi prezentat aici a expirat, pentru că termenul 
de şapte ani este cuprins în rezoluţia prin care a fost 
prezentat spre votare Congresului. 

Tăcerea Constituţiei cu privire la unele aspecte 
tehnice ale amendării a dus la o varietate de practici, 
cum ar fi votul împotrivă al unor state în procesul de 
ratificare. Cu toate că această procedură nu este 
cuprinsă în textul Constituţiei şi nu are, formal 
vorbind, nici o valoare, unele state şi-au făcut 
cunoscut în acest fel punctul de vedere. Acesta este 
cazul, spre exemplu, cu amendamentul relativ la 
munca copiilor, care a fost respins de Legislativele din 
mai multe state, printre care Georgia, Missouri şi 
Carolina de Nord. 

Alt caz de practică ad-hoc este şi contrasemnarea, de 

către Preşedintele Buchanan, a amendamentului 

Corwin, cu toate că Preşedintele nu are nici un rol 

recunoscut de Constituţie în amendarea acesteia. 

> 

Semnarea s-a produs cu două zile înainte ca James 

Buchanan să îsi încheie mandatul de Preşedinte. 

> > 

Următorul Preşedinte a fost Abraham Lincoln, iar 

Buchanan a intrat în istorie ca unul dintre cei mai 

slabi Preşedinţi ai Statelor Unite. 

> > 

Articolul întâi 

Adoptat de Congres la 25 septembrie 1789 

După primul recensământ cerut de primul articol al 
Constituţiei, va fi un membru al Camerei Reprezen¬ 
tanţilor la fiecare treizeci de mii [de persoane], până ce 
numărul lor va aj unge la o sută; după care proporţia 
va fi astfel reglementată de Congres încât să nu existe 
mai puţin de o sută de membri ai Camerei Repre¬ 
zentanţilor şi nici mai puţin decât un membru al 
Camerei Reprezentanţilor la fiecare patruzeci de mii 
de persoane, până ce numărul membrilor Camerei 
Reprezentanţilor va ajunge la două sute; după care 
proporţia va fi astfel reglementată de Congres încât să 
nu fie mai puţin de două sute de membri ai Camerei 
Reprezentanţilor şi nici mai mult decât un membru al 
Camerei Reprezentanţilor pentru fiecare cincizeci de 
mii de persoane. 


Amendamentul Titlurilor Nobiliare 

Adoptat de Congres la 27 aprilie 1810 


Dacă vreun cetăţean al Statelor Unite va accepta, 
cere, primi sau deţine orice titlu nobiliar sau onorific, 
sau, fără consimţământul Congresului, va accepta sau 
deţine un cadou, pensie, funcţie sau recompensă, de 
orice fel ar fi acestea, din partea vreunui împărat, rege, 

prinţ sau putere străină, această persoană va înceta să 
mai fie cetăţean al Statelor Unite şi va deveni 
incapabilă să deţină orice înaltă funcţie publică sub 
jurisdicţia acestora. 


Amendamentul Corwin 

Adoptat de Congres la 2 martie 1861 

Nici un amendament nu va fi adus Constituţiei care 
să autorizeze sau să dea Congresului puterea de a inter¬ 
veni sau de a aboli în vreun stat instituţiile domestice 
de acolo, inclusiv pe aceea a persoanelor obligate la 
muncă sau la servitute de către legile respectivului stat. 


Amendamentul referitor la munca copiilor 

Adoptat de Congres la 2 iunie 1924 

Secţiunea 1 
> 

Congresul va avea puterea de a limita, reglementa 
sau interzice munca persoanelor care nu au împlinit 
vârsta de optsprezece ani. 

Secţiunea 2 

i 

Puterea statelor este neafectată de acest articol, cu 
excepţia situaţiei în care validitatea legilor unui stat 

este suspendată în măsura în care e necesar pentru a 
face efectivă legislaţia adoptată de Congres. 


Amendamentul egalităţii de drepturi 

Adoptat de Congres la 22 martie 1972 

Secţiunea 1 

Egalitatea în drepturile legale nu poate fi negată 
sau limitată de Statele Unite sau de vreun stat pe 
motiv de sex. 

Secţiunea 2 
> 

Congresul va avea puterea de a impune, prin legis¬ 
laţie adecvată, prevederile acestui articol. 

Secţiunea 3 

Acest amendament va intra în vigoare la doi ani 
după ratificarea sa. 

Amendamentul drepturilor electorale 
din districtul Columbia 

Adoptat de Congres la 22 august 1978 

Secţiunea 1 
> 

In scopul reprezentării în Congres, alegerii 

Preşedintelui si Vice-Presedintelui, si în sensul 

articolului V al acestei Constituţii, districtul care 

găzduieşte sediul Guvernului Statelor Unite va fi tratat 

ca si cum ar fi un stat. 

> 

Secţiunea 2 
> 

Exerciţiul drepturilor şi atribuţiilor conferite de 
acest articol se va face de către poporul din districtul 
care găzduieşte sediul Guvernului, după cum va fi 
stabilit de către Congres. 

Secţiunea 3 

Amendamentul XXIII la Constituţia Statelor Unite 
este, prin urmare, abrogat. 

Secţiunea 4 

Acest articol nu va intra în vigoare decât dacă va fi 

ratificat ca amendament la Constituţie de către 

> 

Adunările Legislative a trei sferturi dintre state, în 
termen de şapte ani de la data înaintării acestuia. 



Amendamente propuse, dar neadoptate 


De-a lungul celor peste două secole de existenţă a 
Constituţiei americane s-au înregistrat numeroase tenta¬ 
tive nereuşite de a o amenda. Spre exemplu, în perioada 
care a urmat Războiului de Secesiune, unii membrii ai 
Congresului au încercat să introducă, în repetate rân¬ 
duri, amendamente care să interzică sau să limiteze căsă¬ 
toriile interrasiale. Alt tip de amendament care a fost 
invocat destul de frecvent, mai ales în secolul al XlX-lea, 
este asa-numitul „Amendament Creştin" - menţionarea 
în Constituţie, eventual în cadrul preambulului, a Dum¬ 
nezeului creştin si a credinţei creştine. In secolul XX un 

y y > y 

amendament care a ajuns în câteva ocazii doar la un 
singur vot de a fi ratificat a fost aşa-numitul amenda¬ 
ment al „bugetului echilibrat" (balanced budget ) 29 . 

29. Vezi David E. Kyvig, Reforming or ResistingModem Govern¬ 
ment? The Balanced Budget Amendment to the U.S. Constitution, în 
Akron Lato Revieiu 28 (toamna/iarna 1995): 97-124 şi W.S. Moore 
şi Rudolph G. Penner (ed.), The Constitution and the Budget: 
Are Constituţional Limits on Tax, Spending and Budget Powers 
Desirable at the Federal Level?, (American Enterprise Institute 
for Public Policy: Washington, DC, 1980). 

Unul dintre cei mai importanţi specialişti în 
chestiunea amendării Constituţiei americane, pro¬ 
fesorul John R. Vile, a calculat că au existat, în total, 
peste 11 500 de propuneri de modificare a Consti¬ 
tuţiei, de la cele mai inteligente şi progresiste până la 
cele mai stupide, precum acel amendament care ar fi 
interzis duelul 30 . Cu toate că unele dintre acestea au 
rezonat destul de bine cu sensibilităţile publicului vre¬ 
mii, Congresul le-a ignorat sau nu le-a votat cu o majo¬ 
ritate suficientă. Am selectat mai jos câteva amendamente 
semnificative din punct de vedere politic. 

Primul dintre acestea este Amendamentul Blaine, 
promovat în 1875 de către Speaker-\A Camerei Repre¬ 
zentanţilor, James J. Blaine (1830-1893) cu scopul de 
a-i priva pe catolici de un eventual sprijin oficial în 

materie de educaţie. Amendamentul a trecut de Camera 
> 

Reprezentanţilor, însă nu a primit voturile necesare în 
Senat. Numeroase state, precum Arkansas, Tennessee 
sau Vermont, au adoptat însă amendamente asemă¬ 
nătoare, numite, de atunci, „amendamente Blaine“ 31 . 

Al doilea amendament selectat este asa-numitul 

t 

Amendament Ludlow. Propus în 1937 de Louis 

30. Vezi, totuşi,Joanne B. Freeman, AffairsofHonor. National 
Politics in theNew Republic (Yale University Press, 2001), despre 
codul onoarei şi politica turbulentă a începuturilor Republicii 
americane, când Alexander Hamilton a fost ucis într-un duel cu 
Vice-Preşedintele de atunci, Aaron Burr. 

31. Vezi şi Steven K. Green, The Blaine Amendment Reconsidered, 
în American Journal of Legal History , 36 (ianuarie 1992): 38-69. 

Ludlow, congresman democrat de Indiana, acesta 
urmărea să restrângă puterea Congresului de a declara 
război. Foarte popular datorită izolaţionismului care 
domina atunci în rândul opiniei publice americane, 
amendamentul a fost blocat în Congres prin manevre 
procedurale de către administraţia Roosevelt, care se 
temea că, odată adoptate, aceste prevederi ar fi limitat 
sever capacitatea de acţiune a Preşedintelui în planul 
politicii externe. 

In urma celebrului caz Roe v. Wade (1973), care 

liberaliza regimul avorturilor, unii reprezentanţi au 

propus diferite versiuni ale unui amendament 

constituţional - nici una adoptată de Congres - care 

să interzică sau să limiteze dreptul la întreruperea de 

sarcină. Intre aceste versiuni am ales-o pe aceea mai 

moderată, din 1975, a senatorului republican de 

Virginia William L. Scott, care transfera statelor 

Uniunii responsabilitatea legiferării în materie. 

In fine, un alt amendament frecvent menţionat este 

Amendamentul Protecţiei Drapelului. Nevoia de a 

amenda Constituţia a apărut în urma cazului Texas v. 

Johnson (1989), când Curtea Supremă a decis că 

arderea drapelului american este un act protejat prin 

Amendamentul I al Constituţiei. Numeroase state 

> 

americane aveau, în acel moment, legi cu privire la 

profanarea drapelului, care însă au fost invalidate în 

urma deciziei Curţii. Cea mai recentă tentativă de 
> 

adoptare a acestui amendament a fost înregistrată în 
2006, când a lipsit un singur vot pentru a fi adoptată. 

Amendamentul Blaine 

Nici un stat nu va face o lege privitoare la organi¬ 
zarea unei anumite religii, sau care să împiedice exer¬ 
ciţiul vreunei religii, şi nici o sumă care provine din 
taxe în vreun stat si care e destinată susţinerii şcolilor 

y j i 

publice, sau care provine dintr-un fond public, şi nici 
vreun teritoriu public destinat acestora nu va ajunge 
vreodată sub controlul unei secte religioase, şi nici fon¬ 
durile strânse sau terenurile dedicate acestui scop nu vor 
fi împărţite între sectele sau denominaţiile religioase. 


Amendamentul Ludlow 

Secţiunea 1 
> 

Cu excepţia situaţiei în care Statele Unite sau posesiu¬ 
nile lor teritoriale sunt invadate ori sunt atacati cetăţenii 

> > 

care rezidă acolo, autoritatea Congresului de a declara 
război nu va deveni efectivă decât dacă va fi confirmată 
de o majoritate a tuturor voturilor înregistrate într-un 
referendum naţional. Atunci când va constata că există 
o criză naţională, Congresul va putea, printr-o rezo¬ 
luţie în această materie, să propună cetăţenilor statelor 
o întrebare despre pace şi război, întrebarea care să fie 
votată fiind: „Trebuie ca Statele Unite să declare răz¬ 
boi_?“ Congresul va avea dreptul ca prin inter¬ 

mediul unei legi să impună respectarea acestei secţiuni. 

Secţiunea 2 
) 

Atunci când se va declara război, Preşedintele va 
recruta şi va prelua în folosinţă pentru a fi folosite de 
către Guvern toate proprietăţile publice şi private rele¬ 
vante în război, şantierele, fabricile şi depozitele, împre¬ 
ună cu toţi angajaţii necesari pentru operaţiunile acestora, 
stabilind compensaţia pentru proprietăţile private tem¬ 
porar folosite pentru perioada războiului la o rată nu 
mai mare de 4 la sută, luând ca bază valoarea taxabilă 
estimată în anul de dinantea războiului. 


Amendamentul Scott 

Puterea de a reglementa circumstanţele în care o 
sarcină poate fi întreruptă este rezervată statelor. 


Amendamentul cu privire la profanarea drapelului 

Congresul va avea puterea să interzică profanarea 
fizică a drapelului Statelor Unite. 



încheiere 


Orice călătorie trebuie să se termine undeva. A noastră 
se termină pe malurile râului Potomac, intr-un loc numit 
Mount Vernon. împrejurimile sunt aproape neschim¬ 
bate din momentul în care George Washington a dobân¬ 
dit terenul unde şi-a făcut o fermă. Ajungi după mai puţin 
de o oră de condus din centrul Capitalei americane, pe o 
şosea de unde vezi frumoase vile risipite printre copaci. 

Aici, primul Preşedinte al Statelor Unite şi-a petrecut 
timpul îngrijind animalele şi cultivând pământul. Idea¬ 
lul său, ca al multor gentlemani ai vremii, era să fie un 
fermier-cetăţean. îi primea cu bucurie pe vizitatorii care 
îi călcau pragul. Erau şi mulţi necunoscuţi, prinşi de căde¬ 
rea întunericului sau de schimbarea vremii pe drumul 
care trecea prin apropiere. Familia rareori mânca singură 
la cină. într-o cameră este pusă masa, aşa cum trebuie să 
fi fost pe timpul lui Washington. 

Conacul s-a păstrat aşa cum era, cu mobilă, cu cărţi şi 
cu uneltele agricole. Pe un perete, într-un cadru de lemn, 
este prinsă o cheie. Este cheia Bastiliei, trimisă în dar de 
generalul Lafayette. Animale domestice sunt crescute la 
fermă şi acum. De pe terasă se vede râul, care curge liniştit. 

Cu toate că este un monument istoric, ferma nu apar¬ 
ţine nici Statelor Unite si nici Commonwealth-ului Vir- 
> > 

giniei. Acum două sute de ani, după moartea fostului 
Preşedinte, moşia a decăzut. Urmaşii săi au încercat să 
o vândă statului, local sau federal, dar au fost refuzaţi. 
In 1858 o asociaţie patriotică de femei a cumpărat dome¬ 
niul şi l-a restaurat. II îngrijeşte şi astăzi, fără să fi primit 
sau să fi cerut vreun ban de la Guvern. 

Aici se termină călătoria noastră. Trecem pe lângă 
grajdurile şi atelierele fermei istorice, pe sub bolta unor 
copaci. La capătul unei alei, aproape ascuns, se află mor¬ 
mântul lui George Washington. Te aştepţi ca cel mai 
mare Preşedinte al celei mai puternice republici din isto¬ 
ria omenirii să aibă un mormânt impunător. George şi 
Martha Washington odihnesc într-un mic cavou de cără¬ 
midă, închis cu un grilaj. 

Alături am găsit două doamne. înalte, îmbrăcate ele¬ 
gant, zâmbind politicos de sub umbrele pe care le ţineau 
să se apere de ploaia rece, de toamnă. Erau voluntare, 
membre ale asociaţiei de femei, urmase ale unor familii 
din vremea Războiului de Independenţă. Stăteau acolo 
pentru vizitatori cum eram noi. Ne-au răspuns, ama¬ 
bile, la întrebări şi ne-au întrebat, la rândul lor, din ce 

tară venim. 

) 

Noi veneam dintr-o ţară unde nici o generaţie nu s-a 

născut si nu a murit sub aceeaşi Constituţie. 

> > > 

Sunt mai multe feluri de a călători. Călătorim printre 
oameni şi, când rămânem singuri, trecem printre lucruri. 
Pentru a ajunge la Mount Vernon, noi am călătorit şi 

printre cărţi. Cele despre constituţii sunt ca un fel de 
ghid turistic. îl consultăm, curioşi, când admirăm o sta¬ 
tuie sau o imagine. De multe ori aceasta este o repre¬ 
zentare a autorităţii. Mai mult decât ilustraţia sau 
> > 

explicaţia din ghid, textul Constituţiei ne spune ceva 
despre această autoritate. 

Constituţiile prin care am călătorit sunt diverse. însă 
multe sunt scrise de politicieni pentru politicieni. Sunt 
seturi de reguli pentru uzul instituţiilor. Nici Consti¬ 
tuţia din 1787, sub autoritatea căreia generalul Wash¬ 
ington a devenit Preşedinte, nu face excepţie. 

însă ea mai conţine şi altceva. Sau a dobândit, prin 

efortul timpurilor, ceva mai mult. Generaţia de la 1787, 

cu toate limitele sale, credea în virtute. Constituţia pe 

care a scris-o si a ratificat-o era una a ordinii morale. 

> 

Cel de-al treilea Preşedinte al Statelor Unite si auto- 
> > 

rul principal al Declaraţiei de Independenţă, Thomas 
Jefferson, afirmase că textul din 1787 nu poate şi nici 
nu trebuie să supravieţuiască mai mult de nouăspre¬ 
zece ani. Fiecare generaţie, credea el, e datoare cu pro¬ 
pria sa Revoluţie. 

Constituţia a rămas, iar Mount Vernon este acum un 
loc liniştit. Cu toate acestea, Istoria i-a dat lui Jefferson, 
într-un fel, dreptate. în America fiecare generaţie a avut 
revoluţiile sale. La capătul călătoriei, în ploaia măruntă 
de toamnă, am înţeles că oamenii aceia au păstrat ceva ce 
alţii au pierdut: dreptul şi puterea de a avea Revoluţia lor. 

Excelent filozof al politicului, Cătălin Avramescu este un îndrăgostit 
de istorie în general, de cea americană în particular. Pentru el 

